
НОРМАТИВТІК СІЛТЕМЕЛЕР

Диссертациялық жұмыста келесідей мемлекеттік үлгіқалыптарға сілтемелер жасалды:
Қазақстан Республикасының Кодексі. Қазақстан Республикасының Кәсіпкерлік кодексі: 2015 жылдың 29 қазанда, №375-V ҚРЗ қабылданған.
Қазақстан Республикасының Кодексі. Қазақстан Республикасының Экология Кодексі: 2021 жылдың 2 қаңтарда, №400-VI ҚРЗ қабылданған.
Қазақстан Республикасының Заңы. Ерлер мен әйелдердің тең құқықтарының және тең мүмкіндіктерінің мемлекеттік кепілдіктері туралы: 2009 жылдың 8 желтоқсанда, №223-IV қабылданған.
Қазақстан Республикасы Үкіметінің Қаулысы. "Қазақстан Республикасын индустриялық-инновациялық дамытудың 2021-2025 жылдарға арналған тұжырымдамасын бекіту туралы" Қазақстан Республикасы Үкіметінің 2018 жылғы 20 желтоқсандағы №846 қаулысына өзгерістер енгізу туралы: 2023 жылдың 28 наурызда, №259 бекітілген. 
Қазақстан Республикасы Президентінің Жарлығы. Мемлекет басшысының 2025 жылғы 8 қыркүйектегі "Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу" атты Қазақстан халқына Жолдауын іске асыру жөніндегі шаралар туралы: 2025 жылдың 13 қазанда, №1042 бекітілген.
Қазақстан Республикасының Үкіметінің қаулысы. Елішілік құндылықты және экспортқа бағдарланған өндірістерді дамыту бағдарламасын бекіту туралы: 2022 жылды 30 маусымда, №452 бекітілген.
Қазақстан Республикасы Үкіметінің Қаулысы. Ауыл шаруашылығы өнімдерін өңдеуді дамыту жөніндегі 2024-2028 жылдарға арналған кешенді жоспарды бекіту туралы: 2024 жылдың 28 маусымда, №512 бекітілген.


















БЕЛГІЛЕУЛЕР МЕН ҚЫСҚАРТУЛАР

	АИ 
	· Ашық инновациялар

	АӨК
	· Агроөнеркәсіптік кешен

	БҰҰ
	· Біріккен Ұлттар Ұйымы

	ЕО
	· Еуропалық Одақ

	ҒТП
	· ғылыми-техникалық прогресс 

	ҒЗТКЖ
	· Ғылыми-зерттеу тәжірибелік конструкторлық жұмыстар

	ЖИ
	· Жасанды интеллект

	КСРО
	· Кеңестік Социалистік Республткалар Одағы

	ТАЖ
	· Тұрақты ашық жүйелер

	ТАИ 
	· Тұрақты ашық инновациялар

	ТДМ
	· Тұрақты даму мақсаттары

	ТИСБ
	· Тұрақты инновацияларға стратегиялық бағыт

	ТБИ
	· Тұтыну бағасының индексі

	ТШИ
	· Тікелей шетелдік инвестициялар

	ШОК
	· Шағын және орта кәсіпорындар

	ҰИЖ
	· Ұлттық инновациялық жүйелер

	ЭЫДҰ
	· Экономикалық ынтымақтастық және даму ұйымы

	AgTech
	· Ауылшаруашылығы технологиялары

	B Corp
	· B Corporation - B Lab коммерциялық емес жаһандық ұйымның коммерциялық компанияларға арналған жеке сертификаты

	ESG
	· Экологиялық, Экономикалық, Әлеуметтік

	ERAs
	· Қоршаған ортаның тәуекелдерін бағалау (Environmental risk assessments)

	EPA
	· АҚШ-тың Қоршаған ортаны қорғау агенттігі (Environmental Protection Agency) 

	GRAS
	· Gemerally Recognized As Safe (Жалпы қауіпсіз деп танылған) 

	Food-EPI
	· Food Environment Policy Index - салауатты азық-түлік ортасы саясатының индексі

	HACCP
	· Қауіпті және критикалық нүстелерді талдау 

	LMT
	· төмен немесе орта технологиялық

	R&D
	· Зерттеулер мен әзірлемелер

	SiW
	· Sharing is Winning

	WFGM
	· The Want, Find, Get, Manage

	WIPO
	· World Intellectual Property Organization (Зияткерлік меншік жөніндегі Дүниежүзілік ұйым)







КІРІСПЕ

Зерттеу тақырыбының өзектілігі. Қазақстанның тамақ өнеркәсібі - ұлт денсаулығы мен мемлекеттің азық-түлік қауіпсіздігін қамтамасыз ететін экономиканың стратегиялық саласы болып табылады. Халықтың сапалы және қол жетімді тамақ өнімдеріне деген қажеттіліктерін қанағаттандыру халықтың өмір сүру деңгейінің маңызды көрсеткіштерінің бірі болып табылады. Азық-түлік тауарларының сапасын жақсарту, ассортиментін кеңейту, сақтау мерзімін ұзарту, экологиялық қауіпсіздігі көбінесе ұлттың денсаулығын, өмір сүру ұзақтығы мен халықтың белсенділігін анықтайды. 
«Қазақстан-2050» Стратегиясында еліміздің әлемдік азық-түлік нарығының көшбасшысы болуы және ауыл шаруашылығы өндірісін арттыру Қазақстанның басты басымдықтарының бірі деп атап көрсетілген [1]. 
Қазіргі таңда әлемдің азық-түлік жүйесі егістік жерлерінің азаюы және халық санының өсуі сияқты күрделі мәселелермен бетпе-беп кездесіп отыр. 2050 жылға қарай топырақтың 90%-дан астамының тозу қаупі бар, бұл азық-түлік өндірісін 10%-ға қысқартады [2]. Сонымен қатар, халық санының және калория тұтынудың тұрақты өсуіне байланысты (сәйкесінше 0,86% және 0,39%), 2030 жылы өндіріс көлемін арттыру қажеттілігі туады. Ресурстарды көп қажет ету және қалдықтардың көбеюі жағдайды одан әрі ушықтыруда. Мысалы, қазіргі уақытта тұтастай алғанда азық-түлік жүйесі әлемдік парникті газ шығындарының үштен бірін және тұщы суды тұтынудың 70%-ын қамтып отыр [3, 4]. Осы орайда, осы жағдайларды жақсарту үшін кешенді және шұғыл шаралар қабылдау өзекті болып тұр. Бұл мәселені шешу азық-түлік жүйелеріне инновацияларды енгізу арқылы мүмкін болып отыр. 
Сондай-ақ, отандық тамақ өнеркәсібі кәсіпорындары азық-түлік қауіпсіздігін қамтамасыз ету, нарықтағы бәсекелестіктің артуы, тұтынушылар тарапынан өнімдерге деген талаптардың жоғарылауы және экологиялық тұрақтылық сияқты күрделі қиындықтармен беппе-бет келуде. Осы тұрғыдан алғанда, тамақ өнімдерін өндіруші кәсіпорындардың нарықта аман қалуының шешуші жолы ретінде инновациялық даму жолына өту деп санауға негіз бар.  Бұл саладағы инновациялардың маңыздылығының артуы, бір жағынан, салада орын алып жатқан өзгерістерге, екінші жағынан, қазіргі уақыттағы Заттар интернетінің және Үлкен деректер сияқты бұзушы технологиялардың енгізілуімен байланысты туындаған жаңа міндеттерге жауап беру қажеттілігімен негізделеді [5]. 
Осылайша, әлемдік және ұлттық экономиканың трансформациялық процесстері қазіргі заманғы инновациялық тамақ технологиялары мен цифрлық шешімдер негізінде отандық кәсіпорындар мен тамақ өнеркәсібі кәсіпорындарының инновациялық дамуының драйвері әрі қазіргі уақытта азық-түлік қауіпсіздігі мен Қазақстанның тәуелсіздігінің ұзақ-мерзімді дамуын қаматамасыз ету үшін аса маңызды басым бағытына айналып отыр. 
Қазіргі таңда орын алған күрделі экономикалық даму шарттарында еліміздің азық-түлік нарығын отандық өндірістің сапалы өнімдерімен толықтыру үшін Қазақстанның тамақ өнеркәсібі кәсіпорындарының қызмет ету тиімділігін арттырудың әлеуметтік-экономикалық және саяси маңызы зор. Жетілген нарықтық қатынастардың және ішкі азық-түлік нарығындағы бәсекелестіктің жоғарылығы жағдайында тамақ өнеркәсібі кәсіпорындарын тек дәстүрлі ресурстарға ғана емес, сонымен қатар технология және инновацияға негізделген жаңа тәсілдермен дамыту қажет. 
Бұл мәселенің шешімі тамақ өнеркәсібінің кәсіпорындарының инновациялық белсенділігін арттырып, өнімнің жаңа түрлерін өндіруді қамтамасыз ете отырып, сақтаудың жаңа түрлерін және жеткізудің тиімді нұсқаларын дамыту жолымен ғана мүмкін болады.
Тамақ өнеркәсібі кәсіпорындары маңызды әлеуметтік және экономикалық  рөл атқарады. Елдің өнеркәсіптік секторының тиімді дамуын қамтамасыз ету инновациялық даму моделіне өтуі және кәсіпорындардың жоғары инновациялық белсенділігі нәтижесінде мүмкін болып отыр. Инновациялардың қалыптасуы және оларды қолданылу үдерісі тамақ өнеркәсібі саласының кәсіпорындарында өзіндік ерекшеліктерге ие. Тамақ өнеркәсібінде инновациялық әлеуетті дамыту мен арттыру – ұзақ мерзімді сипаттағы стратегиялық міндет болып табылады. Инновацияларды енгізе отырып, кәсіпорындар өндіріс шығындарын азайтады, сол арқылы нарықта үлкен үлеске ие болып, бәсекеге қабілеттілігін арттыра алады. 
Тамақ өнеркәсібінде, кез-келген басқа саладағы сияқты, жаңа өнім немесе процессті дамыту бизнес стратегиясының өте маңызды - тіпті шешуші бөлігі болып табылады. Жаңа немесе жетілдірілген тауар өндіру процесстерін дамытпаған жағдайда, кәсіпорын нарықта тек баға бойынша ғана бәсекелесетін болады. Бұл өз кезегінде еңбек күші, жер және т.б. факторларының құнының төмен болуын қажет етеді. Төмен құнды стратегияны енгізу тұтас экономикаға күтпеген салдар алып келуі мүмкін, себебі нарыққа құн бойынша одан да төмен өзге елдің кәсіпорындары енеді. Бұл отандық кәсіпорындардың нарықтан шығуына алып келеді. Бұндай сценарий тамақ өнеркәсібінде орын алған жағдайда экономикамыз үшін өте қауіпті. Себебі, егер еліміз 80% азық-түлік өнімін сыртқы елдерден алатын болса, азық-түлік қауіпсіздігі туындайды.
Диссертацияның ғылыми зерттелу дәрежесі: 
Соңғы онжылдықтардағы экономикалық әдебиеттерде әртүрлі экономикалық жүйелердегі инновациялық менеджменттің тұжырымдамалық және қолданбалы мәселелеріне көп көңіл бөлінді.
Инновациялар теориясы мен кәсіпорындардағы инновациялық процесстерді Дж. Шумпетер, К.Фриман, В. Лундвал, Р. Нельсон, Дж. Тис, Г. Пизано және Э. Шуэн, ал ашық инновациялық үлгілерді Г. Чесбро, О. Гассман және т.б. ғалымдармен зерттелген. 
Шетелдік авторлардың арасында Б. Билгиарди, А. Коста және В. Джонген, М. Монтойя азық-түлік жүйесіндегі негізгі инновациялық үлгілерді зерттесе, Дж. Ингрэм, А. Матис еңбектерінде тұрақты азық-түлік жүйелеріне өтуді негіздеу бойынша зерттеулер жүргізген. 
Қазіргі таңдағы отандық тамақ өнеркәсібінің экономикалық дамуының негізгі мәселелеріне Садырова М., Юсупов К., Иманбекова Б.,           Абдыгаппарова С., Байжолова Р., Рахимова С. және Толысбаев Б.  сияқты отандық ғалымдарымыздың еңбектері арналған.  
Сонымен қатар, отандық зерттеушілердің қатарында Олейник Л., Мухаметжанова Ж. Қазақстанның тамақ өнеркәсібінің дамуына инновациялардың әсері мен оларды енгізудегі кедергілер мен мүмкіндіктерін зерттеген. Ал, бұл ретте, елімізде ашық инновация тұжырымдамасын зерттеген ғалымдардың қатарына Уталиева Р., Карамулдина А. және Тагайбекова Н. жұмыстарын атап өтуге болады. 
Алайда тамақ өнеркәсібінің инновациялық дамуын зерттеу бойынша іс-жүзінде ғылыми жұмыстар санаулы және осы саланың инновациялық дамуын күшейту үшін жағдай жасау мәселесі тиісті деңгейде зерттелменен. Осыған байланысты, тамақ өнеркәсібі кәсіпорындардың инновациялық дамуын басқаруды жетілдіру бойынша мәселе қою қажеттілігін өзекті және уақтылы деп санаймыз. 
Диссертациялық жұмыстың мақсаты - тамақ өнеркәсібі кәсіпорындарының инновациялық дамуын тұрақты ашық инновациялар тұжырымдамасы негізінде басқарудың қолданбалы механизмдерін әзірлеу болып табылады. 
Зерттеу міндеттері. Алға қойылған мақсатты жүзеге асыру келесі міндеттерді шешуді қажет етті:
1. “Инновация” және “инновациялық даму” ұғымдарын және теориялық негіздерін зерделеу.
2. Ашық инновациялар теориясы негізінде тамақ өнеркәсібінің тұрақты дамуының басқарушылық механизмдерін зерттеу.
3. Тамақ өнеркәсібі кәсіпорындарының инновациялық дамуын басқарудың халықаралық тәжірибесін зерделеу.
4. Қазақстан Республикасының тамақ өнеркәсібінің дамуының қазіргі жағдайын және кәсіпорындарының инновациялық қызметін талдау.
5. Қазақстан Республикасының тамақ өнеркәсібі кәсіпорындарының стратегиялық дамуын заманауи инновациялық әдіснамалар негізінде зерттеу және бағалау.
6. Қазақстан Республикасының тамақ өнеркәсібінің инновациялық дамуының заманауи құрылымын қалыптастыру және әзірлеу.
7. Тамақ өнеркәсібі кәсіпорындарының инновациялық дамуының ұйымдастырушылық-басқарушылық механизмдерін әзірлеу. 
Зерттеу объектісі: Қазақстан Республикасының тамақ өнеркәсібі кәсіпорындары және олардың инновациялық даму үдерісі. 
Зерттеу пәні: Тамақ өнеркәсібі кәсіпорындарының инновациялық дамуын басқарудың теориялық-әдістемелік негіздері, тетіктері мен құралдары, сондай-ақ тұрақы ашық инновацияларды енгізуге қатысты туындайтын әлеуметтік-экономикалық қатынастар. 
Зерттеудің теориялық және әдіснамалық негіздері 
Зерттеудің теориялық негізі инновация мен инновациялық дамуды басқардың теориялық тәсілдерінің эволюциясына, соның ішінде, тамақ өнеркәсібі саласының ерекшеліктерін ескере отырып, ашық инновациялық теориядан тұрақты ашық инновациялық дамуы тәсілдеріне өтуге қатысты отандық және шетелдік ғылыми әдебиеттерге шолу жасау арқылы қалыптастырылды. Бұл ретте классикалық және заманауи ғалымдардың теориялары жүйеленді. Жұмыстың ақпараттық базасы ретінде халықаралық Scopus базасындағы және басқа да ғылыми деректер қорындағы соңғы жарияланымдарға жасалған талдау пайдаланылды. 
Диссертациялық жұмыстың әдіснамалық негізі қойылған міндеттерді шешуге бағытталған кешенді тәсілдерді қамтиды. Атап айтқанда, Қазақстанның тамақ өнеркәсібі саласындағы инновациялық қызметті әлемнің басқа да озық, дамыған елдерімен салыстыру арқылы объективті бағалауға мүмкіндік беретін бенчмаркинг әдісіне негізделген азық-түлік инновацияларының жаһандық индексі әдістемесі қолданылды. Сонымен қатар, Қазақстанның тамақ өнеркәсібі кәсіпорындарының стратегиялық дамуындағы ашық инновацияларды қолдану дәрежесін бағалау үшін зерттеудің талдау бөлігінде құрылымдық сауалнама жүргізілді. Алынған деректерді талдауда сандық және сапалық әдістердің үлгілері қолданылды. Ал диссертациялық жұмыстың ұсыныс бөлімінде ұсынылған тұрақты ашық инновация үлгілері  стратегиялық талдау қағидаттарына сүйеніп, үлгідегі айнымалылар арасындағы күрделі байланысты дәлелдеу үшін медиация және модерация әдістері негізінде әзірленді. Осы әдіснамалық құралдардың жиынтығы диссертацияның теориялық тұжырымдамаларын дәлелдеп, қолданбалы ұсыныстарды негіздеуге мүмкіндік берді.  
Диссертациялық жұмыстың ғылыми жаңалығы.  
Диссертациялық жұмыстың теориялық және әдіснамалық негіздерді дамытуға қосқан ғылыми жаңалығы, сондай-ақ практикалық мәселелерді шешудегі үлесі мына төмендегі тұжырымдармен айқындалды: 
1. Ашық инновациялар теориясының жүйеленген тұжырымдамасын ұсыну: Ашық инновация теориясының классикалық үлгілерінен бастап қазіргі заманғы тұрақты ашық инновация тұжырымдамасына дейінгі даму кезеңдерін сипаттау арқылы тамақ өнеркәсібі кәсіпорындарының тұрақты дамуы үшін инновациялық басқарудың теориялық-әдіснамалық негізі жүйеленді және тереңдетілді.
2. Авторлық бағалау құралын қалыптастыру: қолданыстағы әдістемелік тәсілдерді жетілдіру негізінде Қазақстан Республикасындағы тамақ өнеркәсібі кәсіпорындарының инновациялық қызметін бағалауға арналған Азық-түлік инновацияларының жаһандық индексі атты авторлық бағалау құралы қалыптастырылды.
3. Тамақ өнеркәсібі кәсіпорындарының стратегиялық дамуындағы ашық инновацияларды қолдану дәрежесін бағалау әдістемесін негіздеу: бұл бағалау әдістемесі тамақ өнеркәсібі кәсіпорындарының инновациялық әлеуеті, ашық инновацияларға дайындық дәрежесі мен тұрақты даму бойынша стратегиялық басымдылықтарын бағалаудың жаңа әдістемесі ретінде негізделді. 
4. ҚР тамақ өнеркәсібінің инновациялық дамуының интеграциялық құрылымын қалыптастыру тетігін ұсыну: ол еліміздің тамақ өнеркәсібінің инновациялық дамуының тиімділігін арттыруға бағытталған макродеңгейдегі  платформа қағидаттарына негізделе ұсынылған.
5. Тұрақты ашық инновациялардың сараланған үлгілерін әзірлеу: тұрақты даму қағидаларының инновациялық стратегияның міндетті компоненті ретінде кіріктірілуге негізделген тамақ өнеркәсібі кәсіпорындарының  Тұрақты ашық инновациялық тұжырымдамалық үлгілері ұсынылды. Сонымен қатар, осы сараланған үлгілерді енгізудің тиімділігін бағалауға мүмкіндік беретін модерация және медиация әдістеріне негізделген тиімділік көрсеткіштерінің әдістемесі ұсынылды. Аталмыш үлгілердің жаңалығы - олардың тамақ өнеркәсібі саласының ірі бизнес және ШОК үшін сараланған құрылымға ие болуында. 
Қорғауға ұсынылатын ғылыми нәтижелер: 
1 нәтиже. Ашық инновациялар теориясының қалыптасу кезеңдерінен бастап тұрақты ашық инновацияға өтуді сипаттау арқылы тамақ өнеркәсібі кәсіпорындарының тұрақты дамуы үшін инновацияны басқарудың теориялық-әдіснамалық негізін жүйелеу. Бұл отандық ғылымда инновациялық менеджменттің теориялық аппаратын нақтылауға және жаңа тұжырымдамасын әзірлеуге мүмкіндік береді.
2-нәтиже. Тамақ өнеркәсібі саласының ерекшеліктерін ескере отырып, қолданыстағы әдіснамалық тәсілдерді жетілдіру негізінде Азық-түлік инновацияларының жаһандық индексі атты авторлық бағалау құралын қалыптастыру және оны қолдану әдістемесін ұсыну. Бұл индекс Қазақстанның тамақ өнеркәсібінің инновациялық қызметін дамыған елдермен салыстырмалы түрде кешенді бағалауға арналған.
3- нәтиже. Тамақ өнеркәсібі кәсіпорындарындағы ашық инновацияларды қолдану дәрежесін негіздеу және апробациялау. Әдістеменің жаңалығы - оның кәсіпорынның дәстүрлі ішкі ресурстық көрсеткіштерінен (мысалы, ғылыми-зерттеу жұмыстарына инвестиция сияқты) басқа, сырқы және ішкі инновациялық белсенділікті енгізуге дайындық дәрежесін ескеруінде және тұрақты даму мақсаттары аясындағы стратегиялық басымдылықтармен үйлестіре зерттеуінде. 
4- нәтиже. Тамақ өнеркәсібіндегі инновациялық нәтижелілікті арттыруға бағытталған Қазақстан Республикасындағы тамақ өнеркәсібі кәсіпорындарының инновациялық дамуының интеграциялық құрылымын қалыптастыру механизмін ұсыну. Механизмнің маңыздылығы оның макродеңгейдегі платформа ретінде ғылыми орта, бизнес және мемлекеттік құрылымдар арасындағы ғылыми-зерттеу жұмыстары бойынша ортақ ынтымақтастықты ұйымдастырудың институционалдық тетіктерін қамтуында. 
5- нәтиже. Тамақ өнеркәсібі кәсіпорындарының инновациялық үдерістерінің тиімділігін арттыру және тұрақты даму мақсаттарына жету үшін Тұрақты ашық инновациялардың тұжырымдамалық үлгілері қалыптастырылды. Үлгілердің жаңашылдығы олардың кәсіпорын ауқымына қатай (ірі кәсіпорын және ШОК) сараланған құрылымдарының болуында, сондай-ақ инновациялық стратегияның компоненті ретінде тұрақтылық қағидасының ескерілуінде. Сонымен қатар, инновациялық белсенділік пен тұрақтылық нәтижелері арасындағы себеп-салдардың байланыстарды ғылыми тұрғыдан негіздеуге мүмкіндік беретін модерация және медиация әдістеріне негізделген тиімділік көрсеткіштерінің әдістемесі әзірленді. 
Зерттеудің практикалық маңыздылығы 
Диссертациялық жұмыстың негізгі нәтижелері Қазақстан Республикасындағы тамақ өнеркәсібі кәсіпорындарының инновациялық дамуын басқаруды жетілдіруге бағытталған және олардың практикалық маңыздылығын бірнеше деңгейде және бағыттарда сипаттауға болады:
Біріншіден, макродеңгейде диссертациялық зерттеу қорытындылары ҚР Ауыл шаруашылыңы министрлігі, ҚР Ғылым және жоғары білім министрлігі сияқты орталық мемлекеттік органдар мен “Атамекен” Қазақстан Республикасының Ұлттық Кәсіпкерлер Палатасы коммерциялық емес ұйымдары үшін құнды ұсыныстар береді. Атап айтқанда, зерттеу нәтижесінде ұсынылған инновациялық дамытудың интеграциялық құрылымын қалыптастыру тетігі ғылыми-академиялық орта, мемлекет пен тамақ өнеркәсібі кәсіпорындары арасындағы ғылыми-зерттеу саласындағы ынтымақтастығын дамытудың мемлекеттік бағдарламаларын әзірлеуде және жетілдіруде қолданылуы мүмкін. Ал азық-түлік инновациялрының жаһандық индексі атты авторлық бағалау құралы стратегиялық жоспарлау органдары үшін саланың инновациялық қызметін кешенді бағалау мен мониторингілеу мақсатында пайдаланыла алады. 
Екіншіден, диссертациялық зерттеу нәтижелері кәсіпорын деңгейінде  тікелей тамақ өнеркәсібі кәсіпорындарының қызметінде қолдануға арналған нақты құралдар ұсынады. Ірі және ШОК-ге бейімделіп ұсынылған Тұрақты ашық инновациялардың тұжырымдамалық үлгілері кәсіпорындардың инновациялық даму стратегияларын әзірлеуде және олардың тұрақты даму қағидаларына өтеге негіз ретінде пайдаланылады. Оған қоса, ұсынылған стратегиялық дамуда ашық инновациялар тәжірибесін қолдану дәрежесін бағалау әдістемесі кәсіпорын басшылығына инновациялық аутсорсинге немесе ішкі ресурстарға негізделген оңтайлы басқарушылық шешімдер қабылдауға көмектеседі. 
Үшіншіден, диссертациялық жұмыстың теориялық қорытындылары мен жүйелеулері жоғары оқу орындарында оқу-әдістемелік құрал ретінде қолданыла алады (Қосымша А). 
Зерттеудің ақпараттық базасы
Диссертациялық зерттеудің теориялық, әдіснамалық және эмпирикалық негіздемелері жан-жақты ақпараттық базаға сүйенеді. Жұмыстың нормативтік-құықтық негізін Қазақстан Республикасының заңнамалық актілері, Президент Жолдаулары мен мемлекеттік бағдарламалары құрады. 
Ал жұмыстың талдамалық қорытындылары ҚР Стратегиялық жоспарлау реформалау агенттігі Ұлттық Статистика Бюросының, ҚР Ауыл шаруашылығы министрлігінің ресми есептері мен статистикалық деректеріне сүйене отырып жасалды. Зерттеудің халықаралық контекстін дәлелдеу үшін Дүниежүзілік банк, Экономикалық Ынтымақтастық және даму ұйымы, Дүниежүзілік зияткерлік меншік ұйымы сияқты халықаралық ұйымдардың және салалық ұйымдардың ресми сайттарының ақпараттық-талдау материалдары пайдаланылды. 
Диссертациялық зерттеудің теориялық негізін қалыптастыру үшін отандық және шетелдік жетекші ғалымдардың еңбектері, сондай-ақ Scopus және Web of Science деректер базаларындағы ғылыми басылымдарға шолу жасалды. Эмпирикалық талдаудың сенімділігін қамтамасыз ету үшін диссертация автордың тікелей қатысуымен жүргізілген құрылымдық сауалнаманың және эконометрикалық үлгілеудің бастапқы деректері қолданылды. 
Зерттеу нәтижелерін аппробациялау. 
Диссертациялық жұмыстың негізгі ережелері Л.Н. Гумилев атындағы Еуразия ұлттық университетінің “Менеджмент” кафедрасының ғылыми-әдістемелік семинары мен кеңейтілген отырысында талқыланды. 
Сонымен қатар, диссертациялық зерттеудің негізгі нәтижелері келесі іс-шараларды баяндалып, ұсынылды: “Агроөнеркәсіптік кешенді дамыту перспективалары: өңірлік және мемлекетаралық аспектілер” атты халықаралық ғылыми конференциясында (Краснообск, Новосібір облысы, Ресей Федерациясы); “ESG-факторларын корпоративтік басқаруға интеграциялау” тақырыбындағы дөңгелек үстелде (Астана, Қазақстан).
Қорғауға ұсынылған нәтижелер мен тұжырымдар 14 ғылыми басылымдарда көрініс тапты. Оның ішінде, Scopus халықаралық ғылымиметриялық дерекқорында индекстелген басылымдарда 2 мақала,  Қазақстан Республикасы Ғылым және жоғары білім министрлігі ұсынған рецензияланатын басылымдарда 5 мақала және халықаралық ғылыми-практикалық конференциялардың еңбектер жинағында 7 мақала жарық көрді. 
Зерттеу жұмысының құрылымы. Диссертациялық жұмыс кіріспеден, үш тараудан, қорытындыдан, пайдаланылған дереккөздер тізімінен және қосымшалардан тұрады. Негізгі мәтін 132 беттен тұрады. Диссертацияда 26 сурет, 45 кесте берілген. Пайдаланылған әдебиеттер тізімі 278 атауды қамтиды.  















1 ТАМАҚ ӨНЕРКӘСІБІ КӘСІПОРЫНДАРЫНЫҢ ИННОВАЦИЯЛЫҚ ДАМУЫН БАСҚАРУДЫҢ ТЕОРИЯЛЫҚ-ӘДІСНАМАЛЫҚ НЕГІЗДЕРІ

1.1 Инновациялар және инновациялық дамудың теориялық негіздері
Инновация ‒ компания жетістігінің негізгі қозғаушы  күші әрі маңызды элементі ретінде танылады. Ол өнімділікті арттыруда және ұйымның нарықтағы тұрақтылығы мен бәсекеге қабілеттілігін қамтамасыз етуде іргелі рөл атқарады. Жалпы алғанда, компания қабылдаған немесе ензігізген кез келген жаңа әзірлеме инновация болып есептеледі. Бұл тұрғыда инновация нарық сұранысын қанағаттандыру үшін өнімдер мен қызметтерді жасауды немесе қайта құруды, өнімділікті арттыруға бағытталған жаңа процестерді енгізуді, сондай-ақ операциялық тиімділікті жақсарту мақсатында жаңа маркетингтік әдістерді және басқару жүйелерінің жаңа формаларын әзірлеуді немесе қолдануды қамтуы мүмкін [6]. 
Ф. Даманпур мен М. Шнайдердің зерттеулеріне сәйкес, инновацияның туындауына сыртқы ортаның қысымы тікелей әсер етеді. Атап айтқанда, бәсекелестік, ресурстардың тапшылығы және тұтынушы сұранысы сияқты факторлар кәсіпорынды өзгерістер енгізуге итермелейді. Осы сыртқы қысымдарға жауап ретінде кәсіпорын өзінің мінез-құлқын және ұйымдастырушылық құрылымын өзгертуге мәжбүр болады. Бұл өзгерістер кәсіпорынның өнімділік деңгейін сақтау немесе жақсарту және нарықтағы бәсекелестерінен озып, бәсекеге қабілеттілігін арттыру үшін аса маңызды болып табылады [7].  
Инновация ұғымы және оның экономикалық дамудағы рөлі өткен ғасырда елеулі эволюциядан өтті. Технологиялық серпілістерге негізделген ерте идеялардан бастап экожүйелерге, білім ағындарына және әлеуметтік-институционалдық контексттерге баса назар аударатын заманауи құрылымдарға дейін теориялық тәсілдер әртүрлі салалар мен елдерде инновацияны қалай түсінетінін және қалай қолданылатынын қалыптастырды. 
Бұл тарауда стратегиялық маңызды, бірақ өзінің инновациялық тәжірибесінде дәстүрлі түрде консервативті сектор болып табылатын Қазақстанның тамақ өнеркәсібі шындығы аясында контекстке келтіре отырып, осы тәсілдердің эволюциясы қарастырылады. 
Экономикалық категория ретінде «инновация» терминін алғаш рет экономист Йозеф Шумпетер қолданған. Ол өзінің 1912 жылы жарыққа шыққан «Экономикалық өсу теориясы» атты еңбегінде инновацияны (жаңа комбинация) кәсіпкерліктің табыс табу құралы деп қарастырды. Автор қызметтері жаңа комбинацияларды жүзеге асыру болып табылатын шаруашылық субъектілерін кәсіпкерлер деп атаған. Кейінірек 1930 жылдары Й. Шумпетер экономикалық дамудағы бес түрлі өзгерістерді бөліп қарастырды [8]:
· жаңа техниканы, технологиялық үдерістерді немесе жаңа өндірісті нарықтық қамтамасыз етуді қолдану;
· жаңа қасиеттерге ие өнімдерді енгізу;
· жаңа шикізат түрлерін қолдану;
· өндірісті ұйымдастыру мен оның материалдық-техникалық қамтамасыз етілуіндегі өзгерістер;
· жаңа сату нарықтарының пайда болуы. 
Шумпетердің идеялары кәсіпорынның инновациясын динамикалық және көп қырлы процесс ретінде кейінгі түсіндірулердің негізін қалады. 
Шумпетердің идеясына сүйене отырып, Фриман, Нельсон және Винтер және Лудвалл сияқты нео-Шумпетериандық теоретиктер оқу процестеріне, тәртіптерге және ұлттық инновациялық жүйелерге баса назар аудару үшін инновациялық теорияны кеңейтті [8, р. 4-380]. Эволюциялық экономикалық көзқарас инновацияны фирманың мінез-құлқы мен институционалдық жағдайларға енгізілген жинақталған және тәуекелі жоғары процесс ретінде қарастырды. 
Бұл тәсілдің негізгі элементтеріне мыналар жатады:
‒ инновация бір серпіліс емес, күнделікті негізделген оқу процесі ретінде;
‒ фирмалар сынақ және қателіктерге бейімделу арқылы дамиды;
‒ институционалдық құрылымдар (білім беру, қаржы, саясат) инновациялық әлеуетті сыни тұрғыдан қалыптастырады. 
XX ғасырдың аяғында ғалымдар инновацияны фирмалар, мекемелер және саясаттар желілеріне енгізілген жүйелі құбылыс ретінде түсіндірді. Фриман, Лундвалл және Нельсон әзірлген Ұлттық инновациялық жүйе тұжырымдамасы елдің инновацияларды енгізу қабілеті кәсіпорындар, университтер, мемлекеттік органдар және қаржы институттары арасындағы өзара әрекеттестікке байланысты екенін ұсынады [9]. 
Бұл тәсілдің негізгі идеялары:
‒ инновация ішкі мүмкіндіктерге ғана емес, сонымен қатар сыртқы байланыстарға да қатысты;
‒ саясат, инфрақұрылым және адами капитал маңызды мүмкіндіктер болып табылады;
‒ мекемеаралық ынтымақтастықтың сапасы инновациялық нәтижелерді анықтайды. 
Басқа да ойлар ағыны, атап айтқанда, Ресурсқа негізделген көзқарас  және динамикалық мүмкіндіктер теориясы, тұрақты инновацияның негізі ішкі ресурстар мен құзыреттеріне баса назар аударады. Ресурсқа бағытталған көзқарас теориясын ең алғашқы болып Пенроуз [10] ұсынған, кейін Барни [11] бұл теорияны танымал етуге үлесін қосты. 1980 жылдардың ортасынан бастап ресурсқа бағытталған көзқарасқа деген ғалымдардың қызығушылығы арта бастады және ол стратегиялық менеджменттің бірден бір маңызды теориясына айналды [12]. Бірқатар ғалымдар оның тұжырымдамалық және теориялық дамуына айтарлықтай үлестерін қосты. Ресурсқа бағытталған көзқарастың негізгі ғылыми тұжырымы - әртүрлі стратегиялық ресурстарға иелік ететін немесе басқаратын фирмалар өздерінің бәсекелестеріне қарағанда бәсекеге қабілетті болуы мүмкін. Ресурсқа бағытталған теорияның негізгі идеясы фирмаларда әртүрлі ресурстар мен мүмкіндіктердің жиынтығы бар екендігі болып табылады. Теорияға сәйкес компанияның бәсекелестік артықшылығы сол компанияның ішінде жиналған ресурстарға тікелей тәуелді болып табылады. Ұйымның ішкі ресурстары мен мүкіндіктерін қарастыра отырып, ресрусқа бағытталған көзқарас бір маңызды түсіндірмені ұсынады: егер компанияда әртүрлі ресурстар жиынтығы бар болса, онда ол фирманың бәсекелестік артықшылығы оның осы ерекше ресурстары негізінде орын алады [12, р. 745-767].
Бұл тәсілдердегі негізгі тұжырымдар: 
‒ инновациялық мүмкіндіктерге сіңіру қабілеті, білімді басқару және икемділік жатады;
‒ фирмалар өзгермелі ортаға бейімделу мақсатында ресурстарын қайта құрылымдау керек;
‒ ұйымдастыру мәдениеті, көшбасшылық және оқу инновациялық табысқа жетуде өте маңызды.
Инновация теориясының жаңа бағыты ретінде, 2000 жылдардың басында Генри Чесбро қалыптастырған Ашық инновация концепциясын атап өтуге болады. Бұл теорияға сәкес фирмалар енді тек ішкі ҒЗТКЖ-ға ғана сене алмайды, сонымен қатар сыртқы идеялар мен серіктестіктерді де қолдануы керек деп тұжырымдайды. Бұл теорияның негізгі мүмкіндіктеріне инновацияны бөлінген үдеріс ретінде қарастыруды, сондай-ақ клиенттермен, жеткізушілермен, стартаптармен және университтермен ынтымақтастықтың маңызын ашуды және де жабық, меншікті үлгілермен платформаға негізделген инновацияларға ауысуды қарастыру жатады [13]. Ал экожүйелік тәсіл инновацияны бірлескен құнды құруға ықпал ететін көптеген субъектілер арасындағы үйлестірілген күш ретінде қарастыру арқылы оны одан әрі нақтылайды [14]. 
Қазақстанның тамақ өнеркәсібінде экожүйеге негізделген инновациялардың әлеуеті жоғары, бірақ толық негізде қалыптаспаған деп атап өтуге болады. Жалпы экожүйелік ойлауға ауысу арқылы ауқымды шектеулер, біліктіліктің жетіспеушілігі және бөлшектелген жеткізу тізбегі сияқты кедергілерді жеңу мүмкіндігі бар [15]. 
Тамақ өнеркәсібіндегі инновациялар жоғары технологиялық секторлардан ерекшеленеді, сондықтан бұл сектордағы инновациялар негізінен ҒЗТКЖ-ға емес нарыққа негізделген, сонымен қатар, басым жағдайда процесс тиімділігі, сақтау мерзімін ұзарту, орау және денсаулық/қауіпсіздік стандарттарына назар аударады, ал тұтынушылар мен бөлшек саудагерлер инновациялық бағытты анықтауда үлкен рөл атқарады [16]. 
Қазіргі заманғы инновациялық теориялар көптеген перспективаларды, мысалы, ішкі ресурстарға негізделу, ұлттық инновациялық жүйелер қалыптастыру арқылы институционалдық қолдау, нарық динамикасына негізделген салалық жүйелер, сондай-ақ экожүйелік ынтымақтастықты (ашық инновациялар) біріктіруге негізделеді. 1-кестеде «Инновация» терминін түсіндіру тәсілдерінің эволюциялық сипаттамасы келтірілген.




Кесте 1 ‒ «Инновация» терминін түсіндіру тәсілдерінің эволюциясы 

	Өкілдері
	Тәсіл атауы
	Сипаттамасы

	Джозеф Шумпетер
	Инновация теориясының классикалық негіздері
	Инновация салаларды түрлендіретін және өсуді ынталандыратын “шығармашылық жойылу” про цесі ретінде анықталды. Шумпетер инновацияның бес түрін ұсынды: өнім, процесс, нарық, ұсыныс және ұйымдастырушылық инновациялар 

	Фриман (1987), Нельсон және Винтер (1982) және Лундвалл (1992)
	Нео-Шумпете риандық және эволюциялық экономика тәсілдері
	Инновациядағы білімнің, оқудың және институт тардың рөлін атап өтті. Эволюциялық экономикалық көзқарас инновацияны күнделікті тәртіп, оқу және бейімдеу арқылы қалыптасатын жолға тәуелді және жинақталған процесс ретінде қарастырды. Фирмалар тарих, салалалық құры лым және институционалдық контекст арқылы қалыптасқан инновациялық нәтижелермен сынақ және қателік эксперименттері арқылы уақыт өте келе дамиды 

	Фриман, Лундвалл және Нельсон
	Жүйелік және институционал дық тәсілдер

	Сыртқы желілердің, мемлекеттік саясаттың және білім беру жүйелерінің маңыздылығын атап көрсете отырып, инновациялық ұлттық жүйелерін қамту үшін инновацияның ауқымын кеңейтті 

	Тис, 
Г. Пизано және 
Э. Шуэн
	Ресурсқа негіз делген және мүм кіндіктерге негіз делген тәсілдер
	Әртүрлі стратегиялық ресурстарға иелік ететін немесе басқаратын фирмалар өздерінің бәсекелестеріне қарағанда бәсекеге қабілетті болуы мүмкін 

	Генри Чесбро (2003), Аднер (2006)

	Ашық инновациялар мен экожүйеге негізделген перспективалар
	Ашық инновациялар моделі фирмалар инно вациялық өнімділікті арттыру үшін сыртқы идея ларды, серіктестіктерді және бірлескен құрылым дар құруды қолдануды ұсынды. Сонымен қатар, инновациялық экожүйе құрылымы фирмалар, жеткізушілер, тұтынушылар, университеттер және реттеуші органдар арасындағы өзара тәуелділікті көрсетеді. Кәсіпорын инновациялық ресурстарды ынтымақтастықтан және реттеуден пайда болатын кеңірек құнды желілердің бөлігі ретінде қарастырады 

	(Prahalad, 2004. Менрад (2004) және Traill & Meulenberg (2002)
	Салалық тәсілдер: тамақ өнеркәсібін дегі инновациялар

	Инновациялық дамуды түсіндіру елдер мен салалар бойынша әртүрлі. Экономикасы дамыған елдерде инно вациялар көбінесе жоғары технологиялық секторлар мен ғылыми-зерттеу институттарының ықпалымен жүзеге асырады, ал дамушы нарықтарда ресурста рындың шектеулілігінен бейресми білімнен немесе үнемді инновациялардын туындауы мүмкін. Тамақ өнеркәсібіндегі инновациялар бойынша зерттеулер, мысалы, нормативтік талаптарға сәйкестік, ҒЗТКЖ-ға төмен инвестициялар және өнімдердің түбегейлі өзгерістеріне қатысты технологиялық және орау инновацияларының басымдылығы сияқты қиындық тарды көрсетеді

	Ескерту – Әдебиет негізінде құралған [8, р. 6-8; 9, р. 351; 13, р. 13; 14, р. 307; 16, р. 846; 17-19]


Қазақстанның тамақ өнеркәсібі үшін бұл инновациялық дамуға гибридті көзқарасты талап етеді, ол:
‒ үздіксіз жетілдіру үшін ішкі әлеуетті қалыптастырады;
‒ ғылыми-зерттеу мекемелерімен байланысты нығайтады;
‒ инновациялық инфрақүрылымды мемлекеттік қолдауды күшейтеді;
‒ аймақтық және жаһандық ынтымақтастықты ынталандырады. 
Жалпы алғанда, экономиканың нарықтық жағдайында инновацияларға жүйелі түрде сипаттама берудің әдіснамасы халықаралық стандарттармен де анықталған. Бұндай стандарттар инновациялық қызметті тиімді басқару жүйесін құру, олардың көрініс табу нысандарын жақсырақ түсіну және экономикалық өсумен өзара байланыстын айқындау үшін маңызды болып табылады. Инновациялық үдерістер мен олардың параметрлерін өлшеу саласындағы халықаралық стандарттар бірнеше маңызды құжаттармен анықталады. Олардың қатарында Фраскати Басшылығы деп аталатын Экономикалық ынтымақтастық және даму ұйымының (ЭЫДҰ) құжаттары, сондай-ақ Осло Басшылығы бар [20]. 
ЭЫДҰ аясында ғылым мен техника көрсеткіштері бойынша ұлттық сарапшылар тобымен әзірленген - «Зерттеулер жүргізу мен экспериментальды әзірлемелер үшін ұсынылатын стандартты практика» құжаты немесе Фраскати Басшылығы алғаш 1963 жылы жарық көрді. Бұл құжатта технологиялық инновациялардың қалыптасу көзі болып саналатын  Зерттеулер мен әзірлемелер ("R&D", халықаралық терминология бойынша ағылшынның Research and Development) үдерісінің мәні, оның кезеңдері мен басқа да ұқсас қызметтерден айырмашылығы анықталады. Екінші құжат - «Технологиялық инновациялар туралы мәліметтер жинау және түсіндірудің ұсынылған басқарушылық қағидалары» немесе Осло Басшылығы. Бұл құжат 1992 жылы қабылданған және онда инновациялар мен инновациялық үдерістің базалық анықтамалары келтірілген, сонымен қатар инновациялық үдерістің сандық өлшемдері, инновациялық шығындарды есептеу механизмі мен зерттеулер жүргізу рәсімдері қамтылған.  Алайда, аталған құжаттың 2005 жылы жарыққа шыққан соңғы басылымы басқаша атауға ие - «Инновациялар туралы мәліметтерді жинау мен түсіндірудің басқарушылық қағидалары» және ол бұрынғы атауларынан айтарлықтай ерекшеленеді, себебі алдыңғы құжаттарда тек қана технологиялық инновациялар туралы ғана қарастырылған болатын. Ол құжаттарда өнімдер мен қызметтер тек ғылыми-техника нәтижелерін енгізумен байланысты болса ғана инновациялық деп қарастырылды. Ал технологиялық емес инновациялар, нақтырақ айтсақ, ұйымдастырушылық және басқарушылық инновациялар кәсіпорынның инновациялық қызметінің құрамы ретінде егер олар тек белгілі бер технологиялық аспектісі бар болса ғана (мысалы, компьютерлік техника мен ақпараттық технологияға негізделген автоматтандырылған шешім қабылдау жүйесін енгізу) ескерілген болатын [20, р. 3-164]. 
Осылайша, Осло Басшылығына сәйкес, инновациялар - бұл жаңа немесе жетілдірілген өнім (тауар, жұмыс, қызмет), өндірістік процесс, бизнесті жүргізудегі, жаңа жұмыс орындарын ұйымдастыру, сыртқы байланыстар орнатудағы жаңа маркетингтік немесе ұйымдастырушылық әдіс түрінде жүзеге асырылатын инновациялық қызметтің соңғы нәтижесі [21].
Инновациялар – бұл білімнің жаңа өнімдерге, қызметтерге немесе өндіріс пен өңдеудің жаңа жетілдірілген әдістеріне айналуын, шығарылуын және нарыққа таратыруын қамтитын күрделі ұғым [22].
«Инновация» термині отандық экономисттердің зерттеулерінде экономиканың нарықтық қатынастарға өтумен байланысты кеңінен қолданыла бастады. Оған дейін экономикалық әдебеиеттерде жаңалықтардың енгізу мәселесі ғылыми-техникалық прогресс (ҒТП) зерттеулері, ғылым мен техниканың дамуы аясында айтылып келді. 
Ағылшынның терминологиялық сөздіктерінде «инновация» термині өнертабыспен синонимдес болып табылады. Алайда көптеген ғалымдар инновацияны өнертабыстан ерекше деп есептейді, себебі олар инновацияны идеялар немесе өнертабыстардың коммерциялық, тәжірибелік қолданылуымен байланыстырады. Осылайша, өнертабыс – бұл идея тұжырымдамасы, ал инновация – өнертабыстың одан кейінгі экономикаға енуі. Төмендегі қарапайым теңдеу екі ұғым арасындағы байланысты көрсете алады [22]:

Инновация = теориялық тұжырымдама + техникалық өнертабыс + коммерцилық пайдалану

Бұл теңдеудегі жаңа идеялар тұжырымдамасы инновацияның бастау көзі болып табылады. Жаңа идея қызық болуына қарамастан өздігінен өнертабыс та инновация да болып саналмайды, бұл тек қана тұжырымдама, ой немесе ойлардың жиынтығы болып табылады. Зияткерлік ойдың жаңа сезілетін артефактіге (әдетте өнім немесе үдеріске) айналу үдерісін өнертабыс деп атаймыз. Дәл осы жерде ғылым мен техника өте маңызды рөл ойнайды.  Бұл кезеңде өнертабысты оны өнімдерге ауыстыру үшін қызмет еткен көптеген адамдардың қажырлы еңбегімен үйлестіру қажет. Бұл жерден ұғатынымыз, инновация – бұл бірқатар ерекше сипаттамалары бар және оларды басқарылуды талап ететін процесс. 
Инновация терминіне отандық ғалым С.Б. Абдыгаппаров шаруашылық жүргізуші субъектілермен зерттемелерді, әзірлемелерді ғылыми негізделген идеяларды енгізуді қамтитын, мемлекеттік және нарықтық реттеу арқылы қоғамның өмір сүру деңгейін жоғарылатуға бағытталған нәтижеге жету үдерісі деген анықтама берген [23]. 
Сонымен қатар, Фатхутдинов Р.А. инновацияны тиімділікке жету үшін басқару объектісіне экономикалық, әлеуметтік, экологиялық, ғылыми-техникалық және басқа да қызмет салалаларына енгізу нәтижесінде пайда болатын әсерді түсіндіреді [24]. 
Осылайша, инновация – бұл идеяларды қалыптастыру, технологияларды әзірлеу, жаңа өнімдерді, жаңа (жетілдірілген) өндірістік процесс немесе құралдарды өндіру немесе сатумен байланысты барлық қызметтерді басқару дегенді білдіреді. (Қосымша Ә)-да отандық және шетелдік ғалымдардың инновация түсінігіне берген анықтамалары келтірілген. 
Инновацияларды енгізу объектінің немесе жүйенің инновациялық дамуын анықтайды. Бұл мәселені зерттеген шетелдік  ғалымдарға А. Машалл, М. Портер, Т.Ф. Паллиді және отандық ғалымдардың қатарына Ж.Б. Рахметтуллина, А.А. Алимбаев, М. Садырованың  және т.б. жатқызуға болады.  
Портер бойынша инновациялық даму бәсекеге қабілеттілікті арттырудың негізгі факторларының бірі болып табылады. Жалпы алғанда М. Портер үш деңгейді: ұлттық бәсекеге қабілеттілік, салалардың бәсекеге қабілеттілігі және кәсіпкерлік құрылымдардың бәсекеге қабілеттілігі [25]. 
Инновациялық дамуды микродеңгейде қарастыратын неоклассикалық экономикалық мектептің негізін салушы А. Маршалл инновацииялық даму мүмкіндігін бес бағытта анықтаған: жаңа игілік жасау; шикізаттың жаңа түрін пайдалану; өндірістің жаңа әдісін енгізу; жаңа тауарды өткізудің жаңа нарығын басып алу; бизнесті ұйымдастырудың жаңа әдісін немесе формасын енгізу [26]. 
Кейбір авторлар инновациялық дамуды инновациялық әлеует тұрғысынан қарастырады, мысалы, Т.Ф. Палей инновациялық даму деп инновациялық үдеріс пен инновациялық әлеуетті жүзеге асыруға бағытталған жүйедегі инновациялық жағдайлар мен факторларды дамытудың синергиясы ретінде санайды [27]. 
Осылайша, инновациялық даму ұзақ мерзімді перспективада кәсіпорынның табыстылығы мен өсімін қамтамасыз ету мақсатында оның барлық қызмет салаларында инновацияларды жүйелі және кешенді пайдалануға бағытталады.  
Инновациялық даму инновациялық қызметтің нәтижесі болғандықтан, отандық және шетелдік ғалымдардың инновациялық қызмет ұғымы мен оның құрамдас бөліктеріне берген анықтамаларына талдау жасаған дұрыс. 
Инновациялық қызмет әртүрлі инновациялық шешімдерге негізделеді, олардың бірқатары мақсатқа бағытталған және үздіксіз үдеріс негізінде сипатталады. 
Инновациялық қызмет – бұл ғылыми зерттеу және әзірлемелердің нәтижелерін немесе ғылыми-техниканың жетістіктерінің нарықтағы жаңа, жетілдірілген өнімге немесе тәжірибелік қызметте қолданылатын технологиялық процеске айналуға бағытталған үдеріс [28]. 
Инновациялық қызмет кәсіпорынның инновациялық дамуын қамтамасыз ететін негізгі бизнес-үдеріс болып табылады. Инновациялық қызмет инновацияларды қалыптастыру, игеру, тарату және қолдану процесін сипаттайды және де кәсіпорын қызметінің қаржылық-экономикалық, технологтиялық, экологиялық және әлеуметтік мақсаттарының олардың жүйелік байланысы тұрғысындағы үйлесіміне бағытталады.
Инновациялық үдеріс – бұл ғылыми білімнің инновацияларға айналу процесі. Инновацилық үдеріс «ғылым – техника (технология) – өндіріс – тұтыну» кезеңдерінен тұрады. Тамақ өнеркәсібіне қатысты инновациялық процесті ғылыми зерттеулер мен әзірлемелердің жаңа немесе жетілдірілген тамақ өніміне, жаңа өндіріс технологияға, өндірісті ұйымдастыру мен басқарудың жаңа нысандарына айналуы деп сипаттауға болады [29].
Инновациялық қызмет, сондай-ақ инновациялық даму бір күйден (ескіден) сапалы жаңа күйге өтуде делдалдық қызмет атқарады және дәстүрлі қызметпен салыстырғанда өзгеше құндылықтарға негізделген, жаңа құзыреттерді, дағдылар мен біліктіліктерді талап етеді. 
Инновациялық қызметтің маңызды мәселелерінің біріне осы қызметті ұйымдастыру қызметін жатқызуға болады, яғни басқару мәселесі. Кез келген кәсіпорынның қызметінде басқарудың сапасы ерекше маңызға ие екендігі белгілі. 
Қаржылық жобалармен салыстырғада инновациялық жобаларда басқаруды талап ететін факторлар саны өте көп, бұл факторлар жобаның инвестициялық тартымдылығын түбегейлі өзгертуге қабілетті. Олардың қатарына: басқару тәсілін, персоналдың біліктілігін және менеджердің тәжірибесін жатқызуға болады. Осылайша, басқару мәселесі инновациялық қызметте шешуші болып табылады. 
Осылайша, инновациялар қатарына тек қана жоғары технологияларды пайдалануды ғана емес, сонымен қатар басқарушылық шешім қабылдау саласындағы да инновацияларды жатқызуға болады. Кәсіпорынға бәсекелестік ортада икемді әрі тиімді қызмет етуі үшін басқарудың инновациялық тәсілдерін қолдану қажет.   
Инновациялық процесстерді басқару - инновациялық жүйенің барлық субъектілері тарапынан жүзеге асырылатын, барлық деңгейде (жоспарлау, ұйымдастыру, ынталандыру, бақылау және реттеу) үйлестірілген іс-қимылдар жиынтығы. Бұның негізінде осы үдерістің басты қатысушылары – инноватор, мемлекет және бизнес арасындағы байланыстардың жиынтығы жатады [30]. 
Инновацияларды басқару процесінде мемлекеттің мақсаты – макро- және мезодеңгейде инновациялық қызмет үшін қолайды орта қалыптастыру: инфрақұрылым және тиімді қызмет ететін даму институттары, ынталантыру және жеңілдіктер жүйесіе қалыптастыру.
Ал инновацияларды басқарудағы бизнестің мақсаты – көптеген дәстүрді және арнайы басқарушылық функциялар мен элементтерді қолдана отырып инновациялық жобаны әзірлеуден бастап оның коммерциялизациялануына дейінгі кезеңдердегі процестер мен қарым-қатынастардың тиімді жүйесін қалыптастыру, жаңа өнімді нарыққа шығару, бизнестің құнын арттыру болып табылады [29, р. 3-362].  
Бұл классикалық негіз Қазақстанның тамақ өнеркәсібі үшін инновация тек жаңа технологияларды ойлап табу ғана емес, сонымен қатар ұйымдастырушылық және нарықтық өзгерістерді түсіну үшін өзекті болып табылады. Қазақстандағы көптеген азық-түлік кәсіпорындары үшін инновация нөлден жаңа өнімдерді жасаудың орнына жетілдірілген өндіріс әдістерін, сертификаттау стандарттарын және логистикалық жүйелерді қабылдауды қамтиды.
Тамақ өнеркәсібі еліміздің ірі өнеркәсіптік секторы болып табылады және өзінің үлкен экономикалық өнімділігі мен жұмысбастылық бойынша маңызды рөл атқаруына байланысты экономиканың маңызды драйвері болып саналады. Тамақ өнеркәсібі елдің азық-түлік қауіпсіздігін қамтамасыз етілуінің кепілі ретінде қарастырылады және тұрғындарды сапасы, құрамы мен құрылымы бойынша қажетті деңгейдегі азық-түлік өнімдерімен тұрақты және үздіксіз қамтамасыз ететін стратегиялық маңызды сала болып табылады. Еліміздің тамақ өнеркәсібі елдің азық-түлік қауіпсіздігін қамтамасыз етуі және әлемдік кеңістіктегі бәсекеге қабілеттілігін артыруы үшін қоғамда орын алып жатқан тамақ өнімдерін өндіру мен жылжытудағы техникалық және экономикалық өзгерістерге жауап беруі қажет. Бұл аталған өзгерістер ауыл шаруашылығы өндірісінен бастап, тамақ өнімдерінің өндірісі, сондай-ақ оларды соңғы тұтынушыға дейін жеткізуді қамтитын тұтас өндірістік шынжырды бойлай жалғасады. Сәйкесінше, инновациялар сала кәсіпорындарының бәсекеге қабілеттілігін арттыратын маңызды факторлардың бірі болып табылады.
ЭЫДҰ-ның өңдеу салаларының технологиялылық деңгейі бойынша жіктемесіне сәйкес тамақ өнеркәсібі төмен технологиялық (low-tech) салаға жатады. Жалпы ЭЫДҰ ұсынған бұл жіктемесі сала ұйымдарының ҒЗТКЖ қарқындылығы негізінде анықталады. Кәсіпорынның Ғылым мен дамуының (R&D) қарқындылығы кәсіпорындағы оған жұмсалған орташа инвестиция деңгейін көрсетеді. Осы критерийге сәйкес төмендегідей шектер анықталған (2-кесте).

Кесте 2 ‒ ЭЫДҰ ұсынған өңдеуші өнеркәсіп салаларының технологиялық қарқындылығына байланысты жіктемесі 

	Өңдеуші өнеркәсіп түрлері
	R&D қарқын дылығы
	Салалар

	1
	2
	3

	Жоғары технологиялық (high-tech)
	7%-дан жоғары
	· медициналық, дәлдік және оптикалық құрылғылар;
· фармацептика;
· радио, теледидар және байланыс құралдары;
· кеңсе, есептеу және электронды есептеу техникасы;
· ұшақ және ғарыш кемесі

	Орташа-жоғарытехнологиялық (medium high-tech)
	2,5%-дан 7% аралығында
	· электр машиналары мен аппараттары;
· автомобильдер, тіркемелер және жартылай тіркемелер;
· фармацевтикалық емес басқа химиялық заттар;
· теміржол және көлік техникасына арналған жабдық; 
· машиналар мен жабдықтар (ISIC 29)

	Орташа-төментехнологиялық (medium-low-tech)
	1,0%-дан 2,5%- аралығында
	· кокс және тазартылған мұнай өнімдерін өндіру;
· резеңке және пластмасса бұйымдарын өндіру;
· өзге металл емес минералды өнімдер өндірісі;
· негізгі металдар өндірісі;
· машиналар мен жабдықтардан басқа дайын металл бұйымдарын өндіру;
· машиналар мен жабдықтарды жөндеу және монтаждау.

	Төмен технология лық (low-tech)
	1,0%-дан төмен – 
	· тамақ өнімдерін өндіру;
· сусындар өндірісі;

	2-кестенің жалғасы


	1
	2
	3

	
	төмен техно логиялық
	· темекі бұйымдарын өндіру;
· тоқыма өндірісі;
· киім өндірісі;
· былғары және соған байланысты бұйымдар өндіру

	Ескерту – Әдебиет негізінде құралған [31]



Айта кететін жайт, қазіргі уақытта өңдеу салаларын технологиялық деңгейі бойынша жіктеу әдістемесі туралы біраз пікірталастар жүруде. Алайда, ЭЫДҰ елдері, Еуропалық Одақ елдері, сонымен қатар Қазақстанда, жоғарыда аталған тізімді үкіметтік құжаттарды әзірлеуде, статистика жинауда және т.б. негіз ретінде қолданады. 
Ғылыми зерттеулердің қорытындыларына сәйкес технологиялық деңгейі төмен немесе орташа (low- and medium-thechnology (LMT)) салаларда инновациялардың дәстүрлі ғылыми-техникалық модельдері қолдануға келмейді деген тұжырым жатады [32]. Сонымен қатар, Павиттің классикалық мақаласындағы фирмалардың жіктемесінде, ол «LMT салалары үдерістік, ұйымдастырушылық және нарықтық инновациялармен, ішкі инновациялық мүмкіндіктерінің төмендігімен және сыртқы ортададағы технология, құрал-жабдықтар мен бағдарламалық қамтамасыз етулерге тәуелділігінің жоғары болуымен сипатталады» деп атап көрсеткен [33]. LMT салалары экономикалық өсімде орталық маңызды рөл атқарады. Олар экономикада өндіріс көлемі, капитал салымы немесе жұмыспен қамту дәрежесі бойынша өлшенгеніне қарамастан, дамыған және дамушы елдердің экономикасында басымдылық жағдайға ие болып отыр.  Қазіргі өнеркәсібі дамыған елдердегі бұл саланың басымдылығын ескере отырып, ондағы инновациялардың табиғатын жақсырақ түсіну мәселесі саясаткерлер мен экономисттерді қатты толғандыратыны белгілі. 
Өнеркәсіптің төмен технологиялық саласында жүргізілген зерттеулерге сәйкес бұл кәсіпорындарда инновациялар көбінесе кезең-кезеңдік және негізінен үдеріске бағытталуымен, сондай-ақ қопарушы инновациялардың өте сирек кездесуімен сипатталатындығы анықтаған. Азық-түлік және ауыл шаруашылығы саласында жүргізілген зерттеулер азық-түлік өнімдерімен қамтамасыз ету жүйесіндегі барлық қатысушылары арасындағы тығыз жүйелік байланыстар арқылы әріптестік орнатудың маңыздылығын көрсетіп отыр. 
Инновацияның ұсынылған сыныптамалары көп жағдайда өңдеуші салаларға негізделген және агроөнеркәсіптік кешен, соның ішінде тамақ өнеркәсібінде бұлайша сыныптау оңай келе бермейді. Сондықтан агроөнеркәсіп саласындағы инновацияларды анықтау барысында салаға тән әртүрлі ерекшелік өлшемдерді ескеру қажет.  
[bookmark: _Hlk115949461]Инновациялық процесс экономиканың әртүрлі салаларында оның дамуы, технологиялық өзгерісі, білімдердің өзара байланысы және оларға қолжетімділік, институционалдық құрылым, қолданатын инновациялық әдістер тұрғысынан алғанда әркелкі жүреді. Тамақ өнеркәсібінде инновациялық процестердің жүруі төмендегідей бірқатар ерекшелік сипаттарға ие:
1. Жалпы ауыл шаруашылығы өнімдерінің өндірісі ұзақ өндірістік циклдармен және процестердің сериялы жүруімен сипатталады. Бұл қысқа өндірістік циклды және үздіксіз ағындық өндірістік салалармен салыстырғанда жаңа идея мен өнімнің коммерциялық тұрғыда сәтті іске қосылуы арасындағы уақыттың ұзақ мерзімге созылуын білдіреді. Инженерлік немесе механикалық инновацияларға қарағанда биологиялық  өсіру тәжірибелерінің өмірлік циклдары әдетті ұзағырақ болады. Мысалы, өсімдік шаруашылығында коммерциялық әлеуеті бар өсімдік түрін анықтауды жеделдететін гендік маркерлік технологияларды қолданған күннің өзінде, анықталған инновациялық сипаттаманы өсімдік сұрыпына салуға және оны нарықта сатуға 8-10 жыл уақыт қажет етіледі. Жаңа идея мен оның коммерциялизациялануы арасындағы айырмашылық тамақ және ауыл шаруашылығы саласы кәсіпорындарының инновациялық стратегиясын қалыптастыруға ықпалын тигізеді.
2. Тамақ өнеркәсібі саласының тағы да бір маңызды сипаттасына сұраныстың шектеулі, баяу өсуімен сипатталатын жетілген нарық болып табылады. Тамақ өнеркәсібі нарығында инновациялар нарыққа енгенде кедергілерге тап болады және өзінің нарықтағы үлесін жылдам өсіре алмайды. Ал жоғары технологиялық салаларда инновациялардың нарықта жылжуы жылдам жүруі мүмкін. Тамақ өнеркәсібі саласының бұл ерекшелік сипаттама қопарғыш инновациялардың  аз болуына және инновациялардан тәуекелділік деңгейінің жоғары болуына алып келеді.
3. Тамақ өнеркәсібі және ауыл шаруашылығы жеткізу шынжырының өте күрделі болуымен де сипатталады. Мысалы, жеткізу шынжырының буындары көбейген сайын олардың арасындағы байланыс логистика, ақпараттық ағын тұрғысынан алғанда дұрыс реттелмейді. Бұл көбінесе өндірістік саланың тек тікелей жабдықтаушы және делдардармен байланысына назар аударуынан туындайды. Алайда, бұндай жағдайда тамақ өнеркәсібі кәсіпорындары үшін тұтас құндылықтар құру шынжырының бойында тұзетулер мен қабылдауларды қажет ететін  иновациялар (мысалы, жүйелік инновацияларға) туралы шешім қабалдау және оларды енгізу кезінде қиындықтар туындатады.
4. Тамақ өнеркәсібі саласы мемлекет тарапынан қатаң реттелетін сала болып табылады. Денсаулық сақтау жне фармацептика салалары сияқты бұл сала кәсіпорындары үшін де нормативтік талаптарды орындау тек қана қаржылық қиындықтар ғана емес, сонымен қатар айтарлықтай уақыттық шектеулер және де инновацияларды бекіту кезіндегі белгісіздіктің жоғары болуы сияқты кедергілер туғызады. Осы аталған кедергілер өнімнің коммерциялизациялануына кері әсірін тигізуі мүмкін. Тамақ өнеркәсібі кәсіпорындары технологиялық және нарыққа енудегі белгісіздіктердің жоғары болуымен қатар нормативтік талаптарға сай келу/келмеу сияқты белгісіздікке де тап болады. Бұл инновацияларды әзірлеу және коммерциялизациялау кезінде ортақ кәсіпорындар, стратегиялық одақтар құру немесе лицензиялық келісім-шарттар жасау сияқты сәйкес басқару құрылымын қалыптастыруға және әртүрлі бизнес-модельдерді пайдалануға итермелейді.
5. Адамдардың денсаулығын ойлау мақсатында тамақ өнеркәсібі саласының кәсіпорындары тамақ өнімдерінің қауіпсіздігін сақтауды қадағалау және сапа стандарттарына сай келу қағидасын ұстанады. Тәуекелдерді басқару мен болжау үдерістерінің жетілдірілген процестерін қолдану процестік инновацияларға мысал бола алады. Инженерлік және есептеу техникасының жетістіктерінің жемісі ретіндегі жаңа технологиялар мен басқару әдістерін қолдану нәтижесінде процестерді жақсарту - ауыл шаруашылығы өндірісі, өндеу және тарату салаларында қалыпты жағдай болып табылады.
6. Тамақ және ауыл шаруашылығы өнеркәсібі өте динамикалық болып табылады. Бұған саланың өндірістік және нарықтық жағдайларға байланысты тұрақсыздығы дәлел бола алады. Ауыл шаруашылығы өнімдерінің өндірісі болжауы мүмкін емес әртүрлі ауыруларға және зиянкестердің әсеріне ұшырайды, сонымен қатар ауа-райы, құрғақшылық, жауын-шашын сияқты климаттық жағдайлардың өзгерістері салада өндірістің құбылуына алып келеді, бұның барлығы өнімділік пен тиімділік көрсеткіштеріне әсерін тигізеді. Осы аталған өндірістік құбылмалылық нарықтағы тамақ өнімдеріне деген икемсіз сұраныспен біріге отырып бағалардың өзгеруіне адып келеді, бұл әсіресе жеткізу шынжырының шикізаттық деңгейінде жиі көрініс табады. Саладағы жоғары тұрақсыздық пен соған сәйкес болашақты болжаудың қиындығы, бүгінгі инновациялық жобалардың болашақтағы инвестициялық қайтарымдылығының тәуекелі анағұрлым жоғары болуына алып келеді. 
7. Ауыл шаруашылық және тамақ өнеркәсібінің ерекшелік сипаттарына  тағамдық құндылықты және өнімдердің тез бұзылуын жатқызуға болады. Бұлар өз кезегінде тамақ өнеркәсібі кәсіпорындарына өнімдерді шығару және жеткізуді ұйымдастыру саласында инновацияларға баса назар аударуды талап етеді. Ауыл шаруашылығы ресурстарының сапасы тамақ өнімдерін өндіруде өте үлкен маңызға ие және бұл фермерлермен тікелей интеграциялық байланыс орнатуды қажет етеді. Осылайша, бұл байланыстар тұтас инновациялық процесске маңызды әсерін тигізеді. Соңғы уақытта, әлемдік тәжірибеге сәйкес, тамақ өнеркәсібінде, әсіресе мал шаруашылығы өндірісі, биотехнологияларға негізделген өндірістерде, әртүрлі тұқымдық және химиялық компаниялар арасында бірлескен кәсіпорындар мен стратегиялық одақтар құру, лицензиялық келісімдер жасау сияқты контрактілік өндіріс жүйелерінің әртүрлі нысандарына негізделген бизнес-модельделдік инновациялар санының өсуі байқалады. Бұл шоғырландыру- үйлестіру процесі сапа менеджменті, сценарийді талдау, кәсіпорынның тәуекелдерін басқару, теңгерімді көрсеткіштер картасы, процестерді үздіксіз жақсарту және өнімнің өмірлік циклін басқару сияқты толық менеджмент жүйелері түрінде ұйым немесе салада инновацияларды дамытуға ықпал етеді. Осылайша, инновация әртүрлі формада болуы мүмкін және динамикалық түрде өзгеріп отыратын тамақ өнеркәсібі мен агроөнеркәсіптік кешенінде кеңінен таралуда.
Осы аталған тамақ өнеркәсібінің ерекшелік сипаттарына сүйене отырып, сонымен қатар жалпы инновациялардың анықтамасы бойынша өзгерісті көздейтіндігін ескере отырып, салада инновацияларды анықтау және бағалаудың талдамалық негізі уақыт бойынша да, белгісіздік деңгейі бойынша да статикалық емес, динамикалық тұрғыда қалыптасуы тиіс деген қорытынды жасауға болады.  Инновациялар өте күрделі болып келеді және сызықты емес процесстермен, жабық емес, ашық жүйелермен, шешім қабылдауда қателіктердің орын алуымен, толық емес ақпаратқа негізделуімен сипатталады. Инновацияларды бейімделгіш деп қарасытыру қажет, өйткені ол үнемі түзетулерге, өзгерістерге, сәттілік пен сәтсіздіктерге үйренуге, демек эволюциялық процестерге алып келеді.
[bookmark: _Hlk115949627]Тамақ өнеркәсібіне қатысты инновацияларды жаңа немесе жетілдірілген тағам өнімдерін өндіру, тамақ өндірісінде жаңа технологияларды енгізу, кәсіпорындарды ұйымдастырудың жаңа нысандары мен әдістерін енгізу бойынша зерттеу нәтижелерін шаруашылық тәжірибесінде жүзеге асырылумен сипаттауға болады. Сонымен қатар, тамақ өнеркәсібінің инновацилярады енгізу бойынша экономиканың басқа салаларымен салыстырғандағы ерекшелігі сала кәсіпорындарының лоу-тек тобына жатуын айтамыз. Инновацияларды олардың жіктемесіна және деңгейіне негізделе отырып енгізу жолдары жалпы алғанда өнеркәсіп және қызмет салаларында әртүрлі сипатталады. Тамақ өнеркәсібінде инновациялардың радикалды түрімен салыстырғанда жетілдірілген (инкрементальды) инновациялар түрі, яғни қолданыстағы өнімдерден жетілдірілген немесе өнім түрінің жаңа нұсқасын шығару сияқты инновациялар түрі басым екендігі анықталған.
Осылайша, тамақ өнеркәсібіндегі және ауыл-шаруашылығы өндірісіндегі инновацияларды тепе-теңдікке негізделген, ұйымның дәстүрлі теориясында ұсынылған экономикалық тұжырымдамаларымен емес, кең және күшті аналитикалық негіздеуді қажет ететін күрделі бейімделу процесі ретінде қарастырған жөн.
Инновацияның және инновациялық даму тәсілдерінің эволюциясы жеке өнертабыстан жүйелік, бірлескен және мүмкіндіктерге негізделген үлгілерге ауысу қарқынын көрсетті. Қазақстанның тамақ өнеркәсібі үшін инновацияны тек технологиялық прогресс ретінде ғана емес, сонымен бірге оқытудың бейімделудің және экожүйені кұрудың күрделі өзара әрекеті ретінде түсіну керек. 
Әлемдік ғылыми әдебиеттерде тамақ өнеркәсібіндегі инновациялық дамуды басқару мәселесі кеңінен зерттелген. Азық-түлік секторының инновациялық дамуын зерттеу – көп деңгейлі және пәнаралық сипаттағы ғылыми бағыт болып саналады. 
Б. Биглиарди өзінің шолу мақаласында тамақ өнеркәсібінде қолданылатын негізгі инновациялық үлгілерді (жабық үлгіден ашық үлгіге, содан кейін желілік үлгіге) анықтады [34]. Коста және Джонген өнімдік инновацияларды талдайды және инновациялық жобаларды басқаруға тұтынушылардың қалауларының әсерін көрсетеді [35]. Рамирез-Монтойя функционалдық тамақ секторы үшін инновациялық басқару үлгілерін ұсынады, бұл зерттеулер орталықтарымен ынтымақтастықтың рөлін атап көрсетеді [36]. Мартинез-Гарсия жеткізу тізбегіндегі цифрлық технологиялар мен тұрақты тәжірибелерді енгізуді зерттейді [37]. 
Сонымен қатар, соңғы онжылдықта зерттеулердің басты фокусы тұрақты азық-түлік жүйелеріне көшті. Бұл бағыттағы жетекші авторлардың бірі – Дж. Ингрэм, ол агроөнеркәсіп кешенінің қоршаған ортаға әсерін азайтуға бағытталған жүйелі инновациялардың құрылымын зерттеді [38]. Технологиялық тұрғыдан, профессор А. Матис және оның әріптестерінің Цюрихтегі Федералдық технологиялық институтта жүргізілген жұмыстары өндірістің тиімділігі мен қауіпсіздігін арттыруға бағытталған инновациялық тамақ өңдеу технологиялары мен баламалы ақуыз көздерін әзірлеуге арналған [39].
Жалпы алғанда, әлемдік ғылыми әдебиеттер инновациялық дамуды азық-түлік секторының тұрақтылығын және бәсекеге қабілеттілігін арттырудың ажырамас құралы ретінде мойындайды, бұл осы зерттеудің теориялық негізін нығайта түседі. 
Қазақстандық ғылыми әдебиеттерде тақырып ең алдымен қолданбалы контексте ұсынылған. Олейник Л. және Ауезова К. Қазақстанның тамақ өнеркәсібінде инновацияларды енгізудегі кедергілер мен мүмкіндіктерді зерттейді [40]. Уталиева Р.С., Карамулдина А.А., Тагайбекова Н.П. компанияның пайдасын барынша арттыру үшін ашық инновацилық үлгілерді қолдану мәселесін зерттеген [41]. Дегенмен, жалпы алғанда, қазақстандық зерттеулер сипаттамалық сипатпен және эмпирикалық сандық үлгілердің аздығымен сипатталады. Осылайша, тақырып жаһандық деңгейде айтарлықтай тереңдетілген түрде әзірленгенмінен, Қазақстанда  тамақ өнеркәсібі кәсіпорынддарының инновациялық дамуын басқару бойынша жүйелі және эмпирикалық негізделген зерттеулер үшін айқын зерттеу ұясы бар. 
Алайда тамақ өнеркәсібінің инновациялық дамуын зерттеу бойынша іс жүзінде ғылыми жұмыстар өте аз және осы саланың инновациялық дамуын күшейту үшін жағдай жасау мәселесі тиісті деңгейде зерттелмеген. Осыған байланысты, осы саладағы инновацияларды ынталандыру туралы мәселе қою өзекті және уақтылы болып табылады.
Бұл бөлімде осы дамып келе жатқан теорияларды Қазақстанда қолдану институционалдық жетілуді, салалық динамика мен кәсіпорынның дайындығын ескеру қажет ететінін көрсетті. Тамақ өнеркәсібінде және одан тыс жерлерде инновациялық дамуды тиімді ынталандыру үшін инновацияны көп өлшемді ұғым ретінде түсіну маңызды. 

1.2 Тамақ өнеркәсібі кәсіпорындарында ашық инновацияларды басқарудың әдістері мен үлгілері
Соңғы онжылдықта Ашық инновациялар тұжырымдамасы академиялық орта мен практиктердің назарын көбірек аударуда. Мұның себебі, бұл тұжырымдама қазіргі кезде компаниялар инновацияларды қалай енгізетінін көрсетететін көптеген байланысты идеялар мен тәжірибелерді қамтитын қолшатыр ретінде қызмет етуі мүмкін. Бұл құбылыстың мысалдары ретінде ашық көзді әзірлемелер, тірі зертханалар, инновация байқаулары, краудсорсинг, краудфандинг, бірлескен шығармашылық, бірлескен ғылыми-зерттеу желілері және салааралық инновациялар сияқты тәжірибелер мен тәсілдер болып табылады [42].
Ғылыми әдебиеттерде ашық инновациялар термині кеңінен зерттелген.  1.1-бөлімде айтылып өткендей, ашық инновациялар парадигмасы алғаш рет 2003 жылы Гэнри Чесбромен ұсынылып, жалпы қолданысқа енгізілді. «Ашық инновациялар» тәуелсіз зерттеу қызметі мен сыртқы ресурстарды (білімді) пайдалануға бейімділік арасындағы байланысты білдіреді [43].
Ашық инновациялар – бұл инновацияларды жеделдету мақсатында білімдердің кіріс және шығыс ағындарын пайдалану болып табылады. Бұл тәсіл компанияларға өздерінің технологияларын жаңа нарыққа шығаруда ішкі идеялармен қатар сыртқы идеяларды және жолдарды қолдану тәсілін білдіреді (1-сурет).  

Сурет 1 ‒ Чесброның ашық инновацияларға негізделген инновациялық үдеріс моделі
Ескерту - Әдебиет негізінде құрастырылған [43]

Соңғы онжылдықтарда ашық инновациялар тақырыбына бағытталған көптеген зерттеулер жүргізілген. Басқару әдісі ретінде ашық инновацияларға әтүрлі авторлар әртүрлі тәсілдермен сипаттама берген. Солардың бірқатары ашық инновацияларды басқару жүйесі ретінде қарастырса, екіншілері ашық инновацияны аутсорсинге бағытталғандымен сипаттады. Сонымен қатар, тағы да бір топ авторлар ашық инновациялар уақытты үнемдеу есебінен максималды пайда табу әдісі ретінде анықтады.
Е. Энкель, О. Гассман бастаған зерттеушілер тобы ашық инновацияға өтуге қалыптасқан жағдайға байланысты ғана қажеттілік туындайды деген тұжырым жасаған және ашық инновациялар келесідей тоғыз шартқа негізделген деп болжаған (3-кесте) [44]. 

Кесте 3 ‒ Ашық инновациялардың қалыптасу шарттары 

	Шарт 
	Сипаттамасы

	Кеңістіктік
	Жаһандану ашық инновацияларды енгізу процесін жеңілдетті, себебі инновациялар мен әзірлемелер бүкіл әлемде қол жетімді болды. Нәтижесінде ғылыми зерттеу жұмыстары мен әзрле мелердің интернализациялануына және сол арқылы ҒЗТКЖ-ның орталықсыздануына және процестің вируалдануына алып келді. 

	Құрылымдық
	ҒЗТКЖ саласында серіктестікке және аутсорсингке өту арқылы жоғары деңгейдегі тиімділікке қол жеткізу мақсатында қызметтер тұтыну тізбегі бойында шығындардың азаюы мен мамандандыруға негізделген салаларға бөлінеді. 

	Пайдаланушы
	Тұтынушының қазіргі кездегі талаптарын толық түсіну үшін, пайдаланушылар инновациялық процеске тартылады және бұл рет те олардың интеграциялануын қолдайтын құралдың болуы қажет

	Жабдықтаушы
	Жабдықтаушылардың инновациялық кезеңге ертерек қосылуы сек торлардағы инновациялардың тиімділігін айтарлықтай арттырады

	Әсер ету
	Меншік құқығын тауарға айналдыру – бұл жаңа ықтималды нарық болып табылады. Зерттеулер көрсеткендей, авторлық құқық туралы құзыреттіліктерді пайдалану бизнес-нарықтың жаңа әлеуеті болы табылады. Ойлаудың бизнес-моделі әлі де болса маңызды мәнге ие. 

	Процесс
	Сырттан ішке, іштен сыртқа және аралас – бұл шығармашылықты ашудың үш негізгі механизмі

	Құрал
	Өнертабыс механизмін құру бірқатар әдістерді қамтиды. Бұл әдістер компанияларға веб-сайттар арқылы сыртқы ойлау дағдыларын немесе тұжырымдама әзірлеушілердің енгізуге мүмкіндік береді. Мысалы, Swarovski тұтынушыларға өз өнімдерін жасауға немесе түзетуге мүмкіндік береді  

	Институционалдық
	Инновация уақытша монополиялық пайда әкеледі деп мәлімдеген Шумпетерге сілтеме жасай отырып, идеяларды, нәтижелерді, инновацияларды және ақпараттарды шексіз ашу ашық инновациялар парадигмасының басты элменеті болып табылады. 

	Мәдени
	Сыртқы тәжірибе мен білімді қабылдайтын жүйені насихаттау ашық инновацияның кілті болып табылады

	Ескерту – Әдебиет негізінде құралған [45]



[bookmark: _Hlk150227497]Отандық ғалымдардың қатарында ашық инновациялар тақырыбын зерттеген Тагайбекова Н.П. бұл терминге келесідей анықтама беріп өткен: «ашық инновациялар – бұл пайдаланылатын ресурстарды алмасуды белсендіру есебінен компанияның максималды пайда алу мақсатында сыртқы ҒЗТКЖ-ның зияткерлік ресурстарын, сыртқы бәсекелестік артықшылықтарды және сыртқы талантты кадрларды қолдану бойынша сыртқы ортамен өзара байланыс орнатуда анағұрлым жоғары қарқындылықты қажет ететін менеджменттің тәсілі» [41, с. 125-127]. 
Ашық инновациялар парадигмасының басты ерекшелігі – ондай ашық ортада үш негізгі процесс ажыратылады [46]:
1. «Сырттан ішке енгізу» процесі. Бірінші процесс тұтынушылар мен жеткізушілерді қамтитын маңызды сыртқы білім көздерін біріктіру арқылы кәсіпорынның білім қорын байытуға мүмкіндік беретін білім мен идеяны сырттан енгізу процесі. Бұл процесс кәсіпорынның білім мен инновацияларды қалыптастыруының көздері әртүрлі болуы мүмкін деген тәжірибені көрсетеді. Энкель мен Гассманның зерттеулерін сәйкес ең маңызды сыртқы білім көздеріне тұтынушылары, жабдықтаушылар мен бәсекелестер екенін анықталған [44, р. 311-315]. Дегенмен мемлекеттік және коммерциялық ғылыми-зерттеу институттарының да өзіндік атқаратын рөлі бар.  Сырттан ішке енгізу процесі кәсіпорынның инновациялық жүйелерінің бар болуының маңыздылығын түсінудің артқандығын сипаттайды. Осы процестің нақты көрінісіне тұтынушылармен интеграцияланудың әртүрлі формалары (мысалы, краудсорсинг немесе жаппай костоматизациялау) және инновациялық делдалдарды пайдалануды жатқызуға болады;
2. «Іштен сыртқа шығару» процесі. Екінші процесс идеялар мен білімдерді сыртқа шығару, зияткерлік меншікті сату және идеяларды кәсіпорынның сыртқы ортасына беру арқылы пайда табу процесін білдіреді. Бұл процесті жүргізудің жалпы қабылданған әдістеріне зияткерлік меншікті лицензиялау, инновацияларды көбейту технологиясы (көбейту әдісі өнімде немесе қызметте бұрыннан бар элементті көшіру, бірақ оны қандай да бір жолдармен өзгерту, жетілдіру ретінде анықталады) және т.б. Бұл процесс ашық инновацияға қатысатын кәсіпорындарға өз идеяларын іште дамытуға қарағанда нарыққа тезірек шығаруға мүмкіндік береді. «Іштен сыртқа» процесінің мақсаты инновацияларда жоғары кіріс алу болып табылады. Бұл процестің құрамдас бөлігі ретінде корпоративтік венчурлық қызметті кеңейту, жаңа бизнес-модельдер мен салааралық инновацияларды пайдалануды қарастыруға болады.  
3. «Байланыстырушы процесс». Үшінші процесс байланыстырушы процесс деп аталады және ол стратегиялық альянстар, ынтымақтастық және бірлескен кәсіпорындар шеңберінде сыртқы серіктестермен (негізінен бірін-бірі толықтыратын) ортақ инновациялар құруды сипаттайды. Бұл процесті алдыңғы екі процестің – «іштен сыртқа» (идеяларды нарыққа шығару) және «сырттан ішке) (сыртқы білімдерді жинақтау) процестерінің бірігуі ретінде қарастыруға болады. Осы тәсілдерді біріктірудің мақсаты кәсіпорынның инновациялық әлеуетін арттыру мен инновацияларын коммерцияландыру болып табылады. 
Ашық инновациялардың артықшылықтары мен кемшіліктерін жақсы түсіну үшін төмендегі кестеде жабық және ашық инновациялар арасындағы айырмашылықтар көрсетілген (4-кесте).
Ашық инновациялардың артықшылығы кемшіліктерімен салыстырғанда, сонымен қатар жабық инновациялық модельдің артықшылықтарына қарағанда әлдеқайда басым болып отыр. Шын мәнінде, ашық инновациялық модельдің негізгі оң тұстарын екі әртүрлі тәсілдермен алынатын қаржылық нәтижелелерден байқауға болады. Біріншіден, ресурстар және технологиялармен алмасу инновациялық процестерді жетелдетеді, сонымен қатар көбірек кіріс алуға мүмкіндік беретін  қолданыстағы және әртүрлі нарықтарға шығуға жол ашады. Екіншіден, сәтсіз инновациялық бастамалардың тәуекелдерін ынтымақтастық құрған серіктестермен бөлісу арқылы кәсіпорынды банкроттық немесе тіпті жойылып кету қауіпітен сақтауға болады.

3
Кесте 4 ‒ Ашық инновациялық және жабық инновациялық модельдердің артықшылықтары мен кемшіліктері

	Модельдер
	Артықшылықтары
	Кемшіліктері

	Жабық инновациялық модель
	· инновациялық процесс пен зияткерлік меншікті толық бақылау;
· сыртқы білімге тәуелді болмау немесе аз мөлшердегі тәуелділік;
· құпия ақпараттың жария болу қауіпінің болмауы;
· күнделікті жұмыстағы қателіктердің аз болуы;
· кәсіпорын ашқан жаңалық нарыққа бірінші болып шығады
	· инновацияға қажетті салалардағы барлық білікті, ақылды адамдар бір кәсіпорында жұмыс істемейді;
· ғылыми-зерттеу бөлімдерін қамтамасыз ету үшін көп мөлшерде инвестициялар қажет;
· игеру баяу қарқынмен жүзеге асырылады;
· нарықтың шектеулі үлесіне ие болады;
· жоғары тәуекел деңгейі, себебі әзірленген идеяларды ұйым қолдамауы мүмкін

	Ашық инновациялық модель
	· ұйымға білім, идея мен технологиялардың кіруіне және одан шығуына мүмкіндік береді;
· ҒЗТКЖ-ға инновацияларды әртараптандыру;
· нарыққа шығудың анағұрлым оңай жолы;
· ресурстарды сатып алудағы артықшылықтар;
· игеру процесі жоғары қарқынмен жүзеге асырылады;
· меншік иесінің меншігі болып табылмайтын зияткерлік меншікті стратегиялық актив ретінде пайдалану;
· идеялар базасының кеңдігі;
· технологиялық синергияның әсері;
· оқытуға қабілеттілікті арттыру;
· инновациялық бастамалардың шығындарын азайту;
· инновациялық инветсициялардың тәуекелдерін басқа серіктестермен бөлісу;
· саралау мен шығармашылық процесті арттыру;
· жаңа кіріс көздерін қалыптастыру
	· процесті үйлестіру және енгізу шығындарының ұлғаюы;
· күнделікті жұмыс процестеріндегі қателіктердің көбеюі;
· негізгі білім мен икемділікті, шығармашылық пен стратегиялық күшті жоғалту;
· құпия ақпараттың жариялану қауіпі;
· инновациялық үдеріс пен зияткерлік меншікке бақылауды жоғалту


Ескерту - Әдебиет негізінде құрастырылған [46]
Білім ағынының бағытына қарамастан, 2-суретте көрсетілгендей, ашық инновациялар сыртық ортадан білімдер мен дағдылар алуға да, компания ішінде жасалған білімді коммерцияландыруға да бағытталған қатынастарды кеңінен қолдануды білдіреді. 

Тұтынушылар
Өзге компаниялар (жабдықтаушы-лар, бәсекелестер)

Сурет 2 ‒ Білім мен сыртқы байланыстардың кіріс және шығыс ағындары
Ескерту - Әдебиет негізінде құрастырылған [47]

Ашық инновациялық модель аясында білім ағынының үш негізгі түрі ажыратылады: қоғамдық-ғылыми, салалық және кәсіпорынға тән. Мұндай білімге ие болу үшін кәсіпорын әр түрлі субъектілермен әлсіз немесе тығыз, сондай-ақ ресми немесе бейресми байланыстар орната алады: университеттер мен ғылыми-зерттеу орталықтары, жабдықтаушылар мен тұтынушылар, бәсекелестер, кеңесшілер және стартаптар. Бұл ынтымақтастық айтарлықтай кезеңге созылуы, кей жағдайда қайталанатын және әртүрлі жаңа бастамаларға ие болуы мүмкін (мысалы, жабдықтаушы тұтынушыны жаңа технологияларды қолдануды зерттеуге шақырады немесе керісінше, тұтынушы жабдықтаушыны қалдықтарды азайту жобасына қатысуға шақырады). Сонымен қатар, бұл ынтымақтастық қатынастарды орталық ұйымнан басқа да рөлдерді атқаруын талап етуі мүмкін. Негізінен ол жобаны басқару немесе жоба қатысушысы ретінде, сондай-ақ ғылыми-зерттеу және маркетинг аясынан тыс бөлімдерді қосу сияқты талаптарды қамтиды [47].  
Желіге тартылатын қатысушылар саны мен ашық инновациялардың орналасқан жерін біріктіру арқылы ашық инновациялар үшін қызығушылық шоғырланған салаларын анықтауға болады. Бұл аймақтар суретте схемалық түрде көрсетілген [46, р. 161-1-161-26]. 
«Ішкі R&D» ҒЗТКЖ-ның дәстүрлі нысанын білдіреді, онда ынтымақтастық тараптардың саны аз және инновациялардың көп бөлігі кәсіпорын ішінде әзірленеді. Бұл жағдайда менеджерлер негізінен кәсіпорынның ішкі инновациялық процестерімен, сондай-ақ шектеулі деңгейде сыртқы тараптармен ынтымақтастықта жұмыс істейді. Ашық инновациялар ішкі ҒЗТКЖ-ға толықтырушы ретінде қарастырылады. Бұл ретте кәсіпорында инновациялардың шығысына басар назар аударады және оған қажетті білімдер негізінен кәсіпорынның ішкі зерттеулер мен әзірлемелері негізінде қалыптасады. Екінші жағынан, егер кәсіпорын ашық инновациялар әдісін қолданса, ол ашық инновациялар ішкі зерттеулер мен әзірлемелерді алмастыра алады. Бұл жағдайда кәсіпорын көбінесе сыртқы білімдерді біріктіру арқылы ішкі ҒЗТКЖ шығындарын азайтуға тырысады.

Сурет 3 ‒ Ашық инновациялар үшін қызығушылық танытатын салалар

Ескерту – Әдебиет негізінде құралған [48]

«Ішкі функционалдық ынтымақтастыққа» келетін болсақ, бұл әдетте ортақ мүдделері бар қандай да бір мақсатқа қол жеткізу үшін бірге жұмыс істйтін әртүрді пәндер мен функционалық салалардың адамдарынан құралған ынтымақтастыққа қатысты айтылады. Қоғамның әртүрлі ортасының адамдарынан құралған жағдай келіп түскен білімдер мен ақпараттың бұрыннан белгілі нәрсемен байланыстыру ықтималдығын арттырады және сол арқылы ассимиляциялық қабілеттіліктер көбейеді. Сол сияқты, көп функционалды тәжірибесі бар адамдар әртүрлі сыртқы тараптармен байланыс орнатуда және қарым-қатынаста шеберлік танытуы мүмкін. Ал инновацияларды зерттеу мен ақпаратты өңдеудің жоғары талаптарын қанағаттандыру үшін компанияларды құрылымдау кезінде функционалдық ынтымақтастық орнату қажет. Мұндай жағдайда инновациялық процестің орталығы кәсіпорын ішінде болады, бірақ оған қатысты сыртқы қатысушылардың саны да жоғары болуы мүмкін. 
«R&D альянстары» оған қатысатын кәсіпорындарға артықшылықпен қатар кемшіліктер ұсынады: бір жағынан, бұл сыртқы ресурстарды өз мақсаттары үшін тікелей және жүйелі түрде пайдалануға мүмкіндік береді. Осылайша, егер фирмада өз ресурстарын толықтыратын және іздеген инновацияға қатысы бар серіктес болса, ынтымақтастық әлдеқайда тиімді және жемісті болады. Екінші жағынан, бұл альянстар транзакциялық шығындармен сипатталады, әсіресе әр түрлі қатысушы тараптардың қызметін үйлестіру, басқару және бақылау үшін шығындармен байланысты. 
Соңғысы, «жаппай ынтымақтастық» ынтмақтастық субъектілерінің саны көп және инновациялық процестің орталығы компаниядан тыс болған кезде пайда болады. Мұны ашық инновация идеяларының жалғасы ретінде қарастыруға болады. Жаппай ынтымақтастықтың мысалдары көп жағдайда идея ұйымның тасымалдаушысы және фокусы болып табылатын, төменнен жоғары қарай қозғалатын көбінесе өзіндігінен ұйымдастырылған қозғалыс түрінде қалыптасуы мүмкін. Әдетте пайдаланушылар форум модераторлары, техникалық платформаларды бірлесіп жасаушылар немесе қоғамдастықтың басқа мүшелері ұсынған материалдарды сүзгіден өткізуші сияқты ұйымдағы әртүрлі тапсырмаларды орындайды.  
Осылайша, ашық инновациялар моделі бүгінгі таңда кәсіпорынға инновацияларды қалай енгізуге болатындығын терең түсінуге мүмкіндік береді. Ашық инновациялар моделі биофармацевтикалық өнеркәсіп сияқты жоғары технологиялық саладан бастап, автомобиль өнеркәсібі, құю секторы сияқты жетілген немесе орташа-төмен технологиялық салалар мен секторларға таралған. Өндірістік секторда ашық инновацияларды енгізу бойынша жүргізілген зерттеулердің қатарында тамақ өнеркәсібіне бағытталған зерттеулер ағыны артып келеді. Осы ағын және ашық инновациялар қолданылған өзге де дәлелденген контекстілер ашық инновациялар тұжырымдамасының жаңа перспектива ретіндегі зерттеудің негізділігін талқылауға ықпал етеді. 
Тамақ өнеркәсібі еліміздің ірі өнеркәсіптік секторы болып табылады және өзінің үлкен экономикалық өнімділігі мен жұмысбастылық бойынша маңызды рөл атқаруына байланысты экономиканың маңызды драйвері болып саналады. Еліміздің тамақ өнеркәсібі елдің азық-түлік қауіпсіздігін қамтамасыз етуі және әлемдік кеңістіктегі бәсекеге қабілеттілігін артыруы үшін қоғамда орын алып жатқан тамақ өнімдерін өндіру мен жылжытудағы техникалық және экономикалық өзгерістерге жауап беруі қажет. Бұл аталған өзгерістер ауыл шаруашылығы өндірісінен бастап, тамақ өнімдерінің өндірісі, сондай-ақ оларды соңғы тұтынушыға дейін жеткізуді қамтитын тұтас өндірістік шынжырды бойлай жалғасады. Сәйкесінше, инновациялар сала кәсіпорындарының бәсекеге қабілеттілігін арттыратын маңызды факторлардың бірі болып табылады.
Осы уақытқа дейін ашық инновациялар ақпараттық, білім және коммуникация салалары сияқты қарқынды дамып келе жатқан, техникалық талабы қатаң салалармен кеңінен байланыстырылып келді, себебі олар басқа салалармен салыстырғанда көбірек инновацияларды қажет етеді деп есептелді. Ал тамақ өнеркәсібі біршама жетілген сала болып табылады, сонымен қатар ол ҒЗТКЖ-ға аз шығын жұмсауымен сипатталады. Бұл сектордың соңғы тұтынушылары, негізінен, қауіпсіздік критерийлерінің сақталуымен қатар, олардың тамақ өнімдерін тұтыну құрамын өзгертетін ерекше, жаңа өнімдерді қабылдауға келгенде өте сақ келеді. Сол себепті азық-түлік өнімдері мен технологиялық процесті ойлап табу өте күрделі процесс болып табылады. 
Соңғы уақытта бүкіл әлем бойынша тамақ өнеркәсібінде компаниялардың тұтынушалардың талаптарына назар аудару және олардың талаптарына сай келетін өнімдер өндірісіне бағытталу сияқты тенденцияны аңғаруға болады. Қазіргі тұтынушылар талғамдары әртүрлі, сондай-ақ денсаулық пен диетаға деген қамқорлығының артуы себепті тұтынушылар өздерінің диеталық нұсқаулықтарына сәйкес келетін өнімдерді талап етеді. Мұндай өсіп келе жатқан талаптар өндірісті қайта бағдарлау немесе кем дегенде жаңа бәсекелестікке ілесуге көмектесетін жаңа инновациялық шешімдер мен технологияларды енгізуді талап етеді. Ашық инновация моделін енгізу нарыққа шығу шығындары мен уақытты азайту, сондай-ақ кәсіпорынның қоршаған ортаға және азық-түлік қауіпсіздігіне әсері үшін маңыздылығы туралы әдебиетте көптеген мысалдар келтірілген.
Тұтынушыға бағытталған ашық инновациялық стратегия денсаулыққа пайдалы тағамдарды тұтынуға ынталандырудың жаңа мүмкіндіктерін ұсына алады. Бұл ретте тұтынушылар инновациялық процесте маңызды рөл атқарып, клиенттердің қажеттіліктерін анықтауға көмектесе алады. Сәйкесінше, тамақ өнімдерін сақтау мен биотехнология саласындағы жаңа технологиялар тұтынушылардың қажеттілігін қанағаттандыру үшін тамақ өнеркәсібінде қолдануға болатын үлкен мүмкіндік болып табылады. 
Осылайша, ашық инновациялар азық-түлік өндірісіне байланысты қандай да бір нақты ғылым салаларында қол жеткізілген ортақ білімдерді қолдану үшін компаниялардың бірігуі нәтижесінде қалыптасады. Себебі, компаниялар өндірістік процестерде қолданылатын ортақ білімдер және дағдылармен бөлісу ұзақ мерзімді болашақта ұйымның өз ішінде ғылыми-зерттеу жұмыстарын жүргізумен салыстырғанда шығыны айтарлықтай аз болатынын түсінді. 
Әдебиеттерде ашық инновациялардың тамақ өнеркәсібінде қолданылуы туралы бірнеше үлгілері кездеседі:
«Connect and Develop» моделі. 2006 жылы Хьюстон және Саккабпен ұсынылған. Бұл модельде шешімі табылуы қажет мәселелер анықталады, сосын сол мәселенің әлемде біреулерде шешімінің бар-жоғын білу үшін барлық мүмкін жолдарды, желілерді, жабдықтаушылар, ғалымдарды және т.б. тарта отырып анықталады және қолданылады [49]. 
"Sharing is Winning" Моделі. "Sharing is Winning" (ағыл. «Бөлісу және Жеңу») моделі ең алғаш рет 2009 жылы Трейтлер және Сагуи атты ғалымдармен ұсынылған. Бастапқыда ол тамақ өнеркәсібі кәсіпорындары үшн әзірленген болатын, кейін басқа да салаларға таратылды. Бұл модель инновациялық процеске қатысатын барлық мүдделі тараптарға оң нәтиже алып келетін ортақ инновацияларды жүзеге асыруға бағытталады. Модель негізгі үш мақсатқа қол жеткізуді көздейді: біріншіден, шынжыр бойында құндылық қалыптастыру; екіншіден, қарым-қатынас қалыптастыру және ізгілік ниет білдіру; үшіншіден, бір-біріне деген сенімділікті қалыптастыру және басқалардың құрметіне ие болу. Альянстар, серіктестік және біріккен кәсіпорын құру арқылы бірігуге негізделген ынтымақтастық ортақ нәтижеге жету үшін өте маңызды болып табылады [44, р. 311-315]. Модельден көріп отырғанымыздай, бірлескен дамудың үш деңгейі бар. Бұлар: 
·  университеттер мен басқа да ғылыми-зерттеу ұйымдары;
·  стартаптар мен инвесторлар;
·  негізгі жабдықтаушылардың белгілі бір саны. 
Үш деңгейдің бірінде кез-келген ынтымақтастықты бастау үшін шешім іздеуші әлеуетті шешімді жеткізушісіне өзінің нақты қажеттіліктері мен талаптары туралы хабарлауы керек. Сондықтан стратегиялық серіктестермен қандай да бір қажеттіліктер, олқылықтар немесе талаптар туралы ашық және адал талқылану керек [50]. 
“Маңызды қадамдар” жол картасы. Трейтлер және Сагуи "Sharing is Winning" моделінің сәтті енгізілуіне арналған маңызды қадамдары анықталған жол картасын әзірледі. Ірі және танымал Nestlé тамақ өндіруші үшін жасалған бұл жол картасы төмендегідей 5 қадамнан тұрды:
1) серіктесті таңдау;
2) зияткерлік меншікті бірлесіп қалыптастыру;
3) бірлескен шығармашылық мәселелерді шешетін топтар;
4) ең үздік тәжірибелерді енгізу;
5) адамдарға, олардың мінез-құлқына, ой-өлшемдеріне, мәдениетіне және біліміне әсер ететін тұрақты және үздіксіз процестер [51]. 
SiW моделін енгізу бірқатар тәуекелдермен қатар, пайда алып келетіндей оң нәтижелерге де ие. Бұндай артықшылықтардың қатарына – білікті және талантты қызметкерлер және сарапшылармен әріптестік жасау, сонымен қатар инновациялық процесті жеделдетуді жатқызуға болады [51, р. 16-25]. Осы аталғандарға қоса маңызды артықшылық – ол аванстық шығындардың айтарлықтай қысқару мүмкіндігі, себебі ресурстар бірнеше қатысушы тараптар арасында бөлінеді [52]. Әрине, SiW процесін қабылдау бірқатар кедергілерді тудыруы мүмкін. Ең бастысы, кез-келген компания зияткерлік меншіктің ерікті алмасуына қажетті ашық мәдениетті беруге дайын емес. Сонымен қатар, SiW процестеріне қатысатын фирмалар үшін сыртқы қатысушылармен ақпарат пен білім алмасу туралы шешім қабылдамас бұрын тәуекел мәселелерін қарастыру өте маңызды. Зияткерлік қорғауды қамтамасыз етудің бір тәсілі - құпиялылық туралы келісімге немесе серіктестіктің бұзылмайтынына кепілдік беретін басқа келісімдерге қол қою болып табылады (4-сурет). Nestle жағдайында SiW моделін қолдану сәтті болды, себебі компания өзінің инновациялық және қайта жаңғыртылған каналдарының ауқымы мен жылдамдығын едәуір кеңейте алды [52, р. R62-R67].

Сурет 4 ‒ SiW моделі және азық-түлік өнімдерін жеткізудің ашық жүйесі (шынжыры)

Ескерту – Әдебиет негізінде құралған [51, р. 17-18]

WFGM моделі. Слоуински әзірлеген «The Want, Find, Get, Manage» моделі (ағылшыннан аударғанда «Қалаңыз, Табыңыз, Алыңыз, Басқарыңыз») инновациялық процесс аясында сыртқы білімдердің қалай және қашан қажет екендігі анықтауға бағытталады. Модельдің үлгісі төмендегі 5-суретте көрсетілген. 

Сурет 5 ‒ WFGM моделі және азық-түлік өнімдерін жеткізудің ашық жүйесі (шынжыры)

Ескерту – Әдебиет негізінде құралған [52, R62-R63] 
WFGM моделі төрт қадамнан тұрады. WANT қадамында ұйым сыртқы білімге қол жеткізудің қажеттілігін анықтайды. FIND кезеңінде ол жұмыс үшін қажетті сыртқы серіктесті табумен айналысады. GET кезеңі фирма бірінші кезеңде анықталған білімді игерген кезде қол жеткізіледі. Бұл кезеңнің мақсаты барлық серіктестерге пайда әкелетін жеңіске жету үшін жағдай жасау болып табылады немесе басқаша айтқанда тараптардың «жеңіс-жеңіс» жағдайына қол жеткізу [53]. Ең соңғы - MANAGE кезеңінде фирма әр тараптың нақты мақсаттары мен міндеттеріне қол жеткізу үшін серіктестердің ресурстарын үйлестіріп, біріктіруі керек. Бұл барлық тараптардың серіктестіктің негізгі ережелері мен процестерін, мысалы, қандай ақпаратпен және қандай жолдармен алмасу қажет екендігін түсінуді қамтамасыз етуді қамтиды [54].
Тамақ өнеркәсібіне арналған жабдықтардың моделі 
Бұл модель алғаш Билгиарди және Гилати деген ғалымдармен ұсынылған, ол тамақ өнеркәсібінің машина жасау саласында жиі қолданылатын және тамақ өнімдерін жеткізу шынжырлары арасындағы буындарды сипаттайтын модель болып табылады Сонымен қатар, авторлардың тұжырымдауынша, әлеуетті жаңа өнімдер мен технологияларды іздеу үшін көптеген сыртқы білім көздерін  қосу қажеттілігімен байланысты азық-түлік өнімдерін жеткізу шынжырының күрделілігі арта түскен. Модельде жеткізілім тізбегіндегі өзара әрекеттесу процестері талданады және тиісті тараптардың ашық инновациялық тәжірибелері анықталады. Жеткізуші ашық инновациялық процесте ерекше, инновациялық рөл атқарады. Бұл модельдің тағы бір ерекшелігі - бұл компаниялардың өз клиенттерін инновациялық процеске қалай тартуға тырысатындығын көрсетеді. Бұған олардың өнім түрлендірулерін бақылау және оларды нарықтық зерттеулерге және өнімді әзірлеу бойынша басқа жұмыстарға тарту арқылы қол жеткізіледі (6-сурет).

Сурет 6 ‒ Тамақ-машина жасау құрылымы және азық-түлік өнімдерін жеткізудің ашық жүйесі (шынжыры)

Ескерту – Әдебиет негізінде құралған [51, р. 16-17]
Сонымен, жоғарыда аталған модельдерді тамақ өнеркәсібі кәсіпорындары үшін ашық инновациялар стратегиясын ұстану кезінде енгізу жолдарын саралауға мүмкіндік берері анық. 
Соңғы он жылдықта ғылыми әдебиеттерде «ашық инновацияларды тұрақты даму мақсаттарына интеграциялау» мәселесі жеке зерттеу бағыты ретінде қалыптасты. Библиометриалық шолулар ашық инновацияның экологиялық және әлеуемметтік өлшемдерге ықпалын күшейтуге бағытталған жаңа ғылыми мектептің қалыптасып жатқанын айқындады [55, 56]. Бұл бағытта “Тұрақты ашық инновация” атты термин кеңінен қолданысқа енді және оның басты идеясы - ашық серіктестік арқылы жасыл технологияларды, әлеуметтік инновацияларды және корпоративтік жауапкершілік жобаларын жеделдету болды [57].
Көптеген жүргізілген эмпирикалық зерттеулер де осы үрдістің дамып келе жатқандығын дәлелдейді. Мәселен, Еуропа елдерінің кәсіпорындарын зерттеу нәтижелері ашық серіктестік пен тұрақтылыққа бағытталған инновациялық тәжірибелер арасында оң байланыс барын көрсетті [58]. Шағын және орта кәсіпорындар үшін ашық тұрақты инновациялар әсіресе маңызды, өйткені, олар өз бетінше жүзеге асыра алмайиын қымбат технологияларға және ноу-хауға қол жеткізудің жолдарын қамтамасыз етеді [59]. 
Ашық тұрақты инновациялар жөніндегі алғашқы іргелі зерттеулердің бірі - М. Богерс және бірлескен авторлардың еңбегі болып табылады. Авторлар ашық инновацияның нақты тұрақтылық мақсаттарына, сонымен қатар, БҰҰ-ның 17 тұрақты даму мақсаттарына жету үшін инновациялық қызметті қалай тиімді бағыттай алатынын қарастырады. Осы еңбекте тұрақты ашық инновация “ұйымның бизнес-моделімен мақсатты түрде үйлестірілген, қажеттіліктерді қанағаттандыруға ықпал ететін тартылған инновациялық процесс” ретінде анықталған [60].  
Богерстің тамақ өнеркәсібіне арналған зерттеулерінен кейін, басқа да ғалымдар ашық тұрақты инновацияларды әртүрлі жағдайлық талдаулар негізінде қарастырып, тұрақтылық нәтижелеріне қол жеткізу үшін үш өлшемді - экономикалық, экологиялық және әлеуметтік факторларды - ашық инновациялық шеңберге интеграциялау жолдарын сипаттаған. Мәселен, Вентурэлли және бірлескен авторлар  тамақ өнеркәсібіне сүйене отырып, ашық инновацияларды стратегиялық жаңғыртуды және тұрақтылық нәтижелерін қамтамасыз етуге бағытталған инновациялық қызметті тиімді жүргізе алатынан көрсетті [61]. 
Бұл бағыттағы библиометриалық талдаулар да соңғы он жылда белсенді дамып келеді Биглиарди және Филиппели жүргізген талдау нәтижелері бойынша әртүрлі атаулармен, мысалы, “ашық-эко инновациялық модель”,  “тұрақты инновациялар үшін ашық инновация” немесе “тұрақты ашық инновациялар аталатын зерттеулердің бір бөлігі ашық инновацияның тұрақты бизнеске көшу процесін қолданудағы рөлін анықтауға бағытталған. Сонымен қатар, болашақ ғылыми зерттеу бағыты ретінде ауыл шаруашылығы мен тамақ өнеркәсібіндегі тұрақты ашық инновациялар ерекше маңызға ие екені көрсетілген [62].
Зерттеулер көрсеткендей, тұрақты даму мақсаттарына ұмытылу, Жаһандық шарт сияқты халықаралық ұйымдармен институционалдық ынтымақтастық орнату, сонымен қатар тұрақты даму моделіне қарай трансформациялық жолға өту - ашық инновациялар мен тұрақты даму қағидаларына негізделген бизнес-модельді енгізуде қолайлы факторларға айналады (7-сурет). 

Сурет 7 ‒ Тұрақты ашық инновацияға өту жолына әсер еткен шешуші қадамдар
Ескерту - Әдебиет негізінде құрастырылған [60]

Агроазық-түлік секторындағы ашық инновациялар жолында тұрақты жеткізу тізбегін құру негізгі құндылық болып табылады. Бұл ретте жабдықтаушылар өнімі қадағаланатын, сапа және қауіпсіздігімен сипатталатын ауылшаруашылық және азық-түлік өндірісін қамтамасыз ететін стратегиялық серкіктеске айналады.
Осылайша, тұрақты ашық инновациялар қазіргі кезде ашық инновация моделінің жаңа даму бағыты ретінде қалыптастып отыр. Ол корпоративтік тұрақтылық көрсеткіштерін қамтамасыз етудің жаңа ұлттық инновациялық жүйелерін күшейтудің пәрменді құралы болыр табылады.  
Қазіргі таңда тамақ өнеркәсібі саласы үшін тұрақты даму қағидаттарын жүзеге асыру, экологиялық және әлеуметтік жауапкершілікті күшейту міндеттері алдыңғы қатарға шығып отыр. Осы тұрғыдан алғанда, тұрақты ашық инновациялар тамақ өнеркәсібін жаңғыртудың және оның ұзақ мерзімді тұрақтылығын қамтамасыз етудің маңызды құралы болып саналды. Себебі, бірінші кезекте, тұрақты ашық инновациялар кәсіпорындардың шектеулі зерттеу әлеуетін толықтырып, сыртқы білім мен технологияларды тарту арқылы инновациялық әлеуетті арттырады. Бұл әсіресе шағын және орта кәсіпорындар үшін маңызды, себебі олар жеке ғылыми зерттеу-зертханалық жұмыстарды жүргізуге қаржылық мүмкіндігі шектеулі [61, р. 1895-1910]. Екіншіден, тұрақты ашық инновациялар экологиялық тиімді технологияларды енгізуге, ресурстарды үнемдеуге және қадықтарды азайтуға мүмкіндік береді. Бұл халықаралық ESG стандарттарына сәйкес келуді қамтамасыз етіп қана қоймай, отандық өнімдердің экспорттық әлеуетін арттырады [63]. Үшіншіден, ашық инновациялар ғылым, бизнес және мемлекет арасындағы ынтымақтастықты күшейтеді. Бұл өз кезегінде инновациялық кластерлердің дамуына, стартаптарды қолдауға және салаға жаңа технологияларды жылдам енгізуге ықпал етеді [62, р. 1-13]. 
Сонымен, тұрақты ашық инновациялар тамақ өнеркәсібінің дамуы үшін стратегиялық маңызға ие болғанымен, оларды тиімді жүзеге асыру үшін институционалдық, инфрақұрылымдық және қаржылық қолдау тетіктерін күшейту қажет. Бұл бағыттағы шаралар Қазақстанның тамақ өнеркәсібін жаһандық нарықта бәсекеге қабілетті және тұрақты сала ретіне қалыптасуына ықпал етеді.

1.3	Тамақ өнеркәсібі кәсіпорындарының инновациялық дамуын басқарудың шетелдік тәжірибесі
Тамақ өнеркәсібіндегі инновациялық дамуды басқару бәсекелестіктің артуына, тұтынушылардың қалауларының өзгеруіне, экологиялық мәселелерге және цифрлық трансформацияға жауап ретінде жаһандық басымдыққа айналды. Бүкіл әлемде елдер азық-түлік секторындағы инновацияларды ынталандыру үшін әртүрлі стратегияларды енгізді. Шетелдік тәжірибені зерделеу тамақ өнеркәсібі кәсіпорындарын жаңғырту мен инновациялау ұлттық индустриялдық және технологиялық даму мақсаттарына сәйкес стратегиялық міндет болып табылатын отандық тамақ өнеркәсібін дамыту үшін құнды білімдер береді.
Бұл тарауда тамақ өнеркәсібіндегі инновацияларды басқарудың халықаралық тәжірибелері мен модельдері зерттелді, сонымен қатар олардың еліміздің ұлттық инновациялық саясаты мен кәсіпорын деңгейіндегі стратегияларға біріктірілу мүмкіндіктері сараланды. 
Жаһандық деңгейде тамақ өнеркәсібіндегі инновациялар бірнеше дүниежүзілік трендтермен қалыптасады: 
1. Цифрландыру және Индустрия 4.0: ЖИ, IoT және робототехниканы өндіріс пен жеткізу тізбегінде біріктіру (Германия, Нидерланды мысалында).
2. Тұрақтылық және циркулярлы экономика: эко-дизайнға, тамақ қалдықтарын азайтуға және жасыл каптамаға баса назар аудару (Скандинавия, ЕО мысалында).
3. Денсаулық және тамақтану: функционалды тағамдар және өсімдік негізіндегі баламалар (АҚШ, Жапония мысалында) сияқты сұранысқа негізделген өнімдік инновациялар;
4. Жеткізу шынжырын қысқару: сандық платформаларды (Италия, Канада) пайдалана отырып, аймақтандыру және тұтынушыға тікелей модельдер. 
Бұл тенденциялар кәсіпорын деңгейінде де, ұлттық деңгейде де бейімделген инновациялық басқару жүйелерін қажет етеді. 
Тамақ өнеркәсібі саласындағы әлемдегі үздік тәжірибелердің бірқатарын зерттеу мақсатында Еуропалық Одақтың кластерлік тәсілі және үштік спираль моделін, АҚШ-тың нарыққа негізделген және венчурға бағытталған инновациялары, Жапония мен Оңтүстік Кореяның технологиялық инновациялар мен үнемді өндіріс технологиясы, Қытайдың технологиялық секіріс пен үкімет басқаратын инновациялары, сонымен қатар, Австралия мен Канаданың тұрақтылыққа бағытталған инновациялар тәжірибелеріне талдау жасалды. 
Еуропалық Одақтың кластерлік тәсілі, үштік спираль моделі және тұрақты ашық инновация тұжырымдамасы
Еуропалық Одақтың тамақ өнеркәсібі кәсіпорындарына арналған инновациялық саясаты кластерлерге және аймақтық инновациялық экожүйелерге баса назар аударылған. Сонымен қатар, Үкімет, академиялық орта және өнеркәсіп арасындағы ынтымақтастыққа баса назар аударатын Үштік спираль моделі инновацияларды ынталандыруда және кедергілерді еңсеру үшін еуропалық тамақ өнеркәсібінде әртүрлі тәсілдермен енгізілді.
Мысалы, Нидерландыдағы Азық-түлік алқабы (Food Valley) азық-түлік кластерлері фирмалар, ғылыми мекемелер және мемлекеттік органдар арасындағы ынтымақтастықты жеңілдетеді. Food Valley - бұл Кремний алқабы сияқты халықаралық тамақ өнеркәсібі компаниялары, ғылыми зерттеу институттары, сондай-ақ Вангинген университеті мен ауыл шаруашылығы білімдерінің ғылыми-зерттеу орталығы шоғырланған  Нидерландыдағы аймақ.  Food Valley аймағы тамақ өнімдері мен технологиялық дамытумен байланысты ғылыммен тұрақты түрде айналысатын 15 мыңнан астам мамандардан құралған тамақ өнеркәсібі бойынша трансұлттық корпорациялардың көптеген санының штаб-пәтері саналады. Food Valley азық-түлік өнімдерін өндірушілер мен зерттеу ұйымдары жаңа және инновациялық азық-түлік тұжырымдамаларын әзірлеу үшін бірлесіп жұмыс істей алатын орта құруды мақсат етеді [64]. 
Нидерланды тәжірибесі бойынша тағы да жақсы мысал ретінде ауыл шаруашылығын дәстүрлі әдістерден технологияға негізделген индустрияға айналдыру үшін көптеген компаниялармен негізгі білім серіктесі ретінде әрекет ететін Вагенинген университеті және зерттеу орталығын (WUR) атап көрсетуге болады. Вагенинген университеті және зерттеулер орталығы әлемдегі ең үздік ауылшаруашылық ғылыми-зерттеу мекемесі және азық-түлік алқабының орталығы (Кремний алқабының голландиялық агротехнологиялық нұсқасы), агротехнологиялық стартаптар мен тәжірибелік фермалардың кең кластері ретінде кеңінен қарастырылады.Unilever сияқты жетекші азық-түлік компаниялары жапондық Kubota сияқты агротех инноваторларымен бірге Вегенинген зерттеу институттар желісімен ҒЗТКЖ бойынша бірлесіп жұмыс істейді. Тағы да бір бастама қатарында, агро-азық-түлік зертханасына арналған ЖИ, төрт голландиялық технология университетті мен OnePlanet зерттеу орталығы арасындағы серіктестік. OnePlanet - бұл WUR, Radboud UMC және IMEC нанотехнологиялық компанияларының технологияға негізделген азық-түлік шешімдерін әзірлеу жөніндегі ынтымақтастығы [65].  
Жалпы, Нидерланды шағын мемлекет болғанымен, ауыл шаруашылығы және азық-түлік өндірісіне қатысты әлемде ірі инновациялық ойыншы болып табылады. 
Қазақстан территория аумағы бойынша Нидерландыдан 65 есе үлкен, бірақ халық саны шамамен бірдей. Нидерланды кішкентай мемлекет болғанына қарамастан дүние жүзіндегі азық-түлік экспорты бойынша АҚШ-тан кейін (құрылық көлемі бойынша 270 есе үлкен) екінші орында көш бастап тұр. Ел жерінің жартысынан астамы ауыл шаруашылығы мен бау-бақша шаруашылығында пайдаланылады. Елде 5300-ден астам ауыл шаруашылығы/азық-түлік компаниялары, сондай-ақ осы саладағы әлемдегі ең ірі өндіріс және ҒЗТКЖ алаңдары бар [65]. 
Бұл секторда азық-түлік инновациялары бойынша әлемдік деңгейдегі ғылыми-зерттеу институттары, медициналық университеттер және ғылым, өнеркәсіп және үкімет арасындағы көптеген мемлекеттік-жекеменшік әріптестіктер бар (8-сурет).

Сурет 8 ‒ Нидерландының агро азық-түлік секторындағы инновациялық жүйе элементтері

Ескерту – Әдебиет негізінде құралған [65]

Осылайша, Үштік спираль моделі (Университет - Өнеркәсіп - Үкіметтің өзара әрекеттесуі) ғылыми зерттеулерді коммерцияландыру және технологиялық трансфертті ынталандыру үшін шешім болып табылады [66]. 
Кәсіпорын деңгейінде тұрақты ашық инновацияға негізделген бизнес-модель енгізудің үздік тәжірибесіне Италиядағы глютенсіз және өсімдік негізіндегі тағам өнімдерінің көшбасшысы саналатын Андриани компаниясының табыс стратегиясын болып табылатын, Тұрақты ашық инновация моделіне толыққанды көшу мысалын қарастыруға болады. Бұл трансформация жай ғана технологиялық жаңғыру емес, ол компанияның ESG мақсаттарына жету жолындағы стратегиялық бағдары болып табылады [67].
Андрианидің Тұрақты ашық инновацияға деген міндеттемесі оның "Бенефит Корпорация" ретінде заңды мәртебе алуынан айқын көрінеді, бұл олардың жарғысында қаржылық пайдамен қатар әлеуметтік және экологиялық игіліктерді көздеу міндеттелгенін білдіреді. Бұл негізгі міндеттемелер компанияның Топ-менеджмент деңгейінде бекітіліп, БҰҰ-ның Тұрақты даму мақсаттарына сәйкес жыл сайын есеп беріп отыруды талап етеді.
Басты тәжірибелік қадам ретінде, Андриани Ғылыми-зерттеу және тәжірибелік-конструкторлық жұмыстарды тек ішкі ресурстармен шектемей, сыртқы экожүйеге толығымен ашқан. Олар стратегиялық серіктестіктер, университеттер мен зерттеу орталықтарымен белсенді ынтымақтаса отырып, тұрақты шешімдерді бірлесіп әзірлейді.
Бұл инновациялық бағдар әсіресе ауылшаруашылық тізбегінде айқын көрінеді. Компания тұрақты және регенеративті ауыл шаруашылығын қолдайтын шикізатты (мысалы, арнайы дақылдарды) таңдау арқылы биоәртүрлілікті сақтауға атсалысады. Сондай-ақ, олардың дөңгелек экономикаға негізделген нақты жобасы бар. Мысалы, бас кеңсе жанындағы "Spirulina Park" – бұл макарон өндірісінен шыққан суды тазарту және оны қайта пайдалану арқылы спирулина өсіруге арналған кешен. Бұл қалдықтарды ресурстарға айналдырудың озық үлгісі [67].
Жалпы компанияның Корпоративтік басқару құрылымы да өзіндік инновациялық сипатқа ие. Ол ашық корпоративтік басқару мен корпоративтік стильді құруға бағытталған. Басқару құрылымының негізгі ерекшелігі Корпоративтік басқару мен қатар, Тұрақтылықты басқару бойынша маңызды комитеттердің құрылуы, мысалы, Тамақтануды бақылау кеңесі, Этикалық комитет және Әсер ету менеджері жатқызуға болады (9-сурет).
Тамақтануды бақылау кеңесі – бұл Адриани компаниясының Директорлар кеңесінің консультациялық органы болып табылады және Бас компанияның мақсаттарына сәйкес ғылыми жобалар мен бастамаларды ілгерілетуге арналған кеңес беру, техникалық және ғылыми қолдау функцияларын атқарады. Сонымен қатар, компания мен оның серіктестері қабылдаған бағдарламаларда ғылыми әзірлемелер бойынша бағалау мен ұсыныстар беру міндеті бар. Тамақтануды Бақылау кеңесін Басқарма тағайындайды және ол үш жыл мерзімге тағайындалады. Кеңес мүшелері 5 сыртқы: Қадағалау кеңесінің мүшесі, медицинаның іш аурулары саласы бойынша оқытушы, аграрлық микробиология оқытушысы, диетология оқытушысы, педиатр және 5 ішкі: Зерттеулер мен әзірлемелер, жеткізу тізбегі, Өндіріс, Коммуникация бөлімдерінің қызметкерлері мен Визуалды дизайнерден құралған. 
Этикалық комитет

Директорлар кеңесі
Атқару комитеті
Қадағалау кеңесі 231/01
Жарғылық аудиторлар комиссиясы
Корпоративтік басқару
Тұрақтылық бойынша басқару
[image: Уменьшить яркость (солнце меньшего размера) контур]
Тамақтануды бақылау кеңесі
Әсер ету менеджері

Сурет 9 ‒ Адриани компаниясының Корпоративтік басқару құрылымы
Ескерту - Әдебиет негізінде құрастырылған [68]

Корпоративтік әлеуметтік жауапкершілік (КӘЖ) командасы тұрақты дамудың инновациялық процесінің тағы бір негізгі факторы саналады. КӘЖ ұйымдастыру қажеттілігі шешім қабылдау үрдістеріне әртүрлі тәжірибесі бар сарапшыларды тарту мүмкіндігіне байланысты туындады. Команда үш жылдың ішінде өсіп келеді, 2018 жылы екі бөлімшеден құралған 2020 жылы бес бөлімше болды. Бүгінгі таңда оның құрамына КӘЖ менеджері, тұрақты даму, азық-түлік мамандарының өкілдері, коммуникация және тұрақты жеткізу тізбегі бойынша үйлестірушілер кіреді [68].
Қорытындылай келе, Андрианидің тәжірибесі тұрақты ашық инновация тек қосымша бөлім ретінде емес, бүкіл бизнестің орталық стратегиялық осі ретінде қабылдауға болатынын көрсетеді. Бұл модель сыртқы инновацияларды тарту арқылы пайда мен тұрақтылық мақсаттарын тиімді түрде үйлестіруге мүмкіндік береді.
Жалпы, Еуропалық Одақта “Horizon 2020” және “Horizon Europe” бағдарламалары тұрақтылаққа, бақылауға және цифрлық шешімдерге баса назар аудара отырып, тамақ өнеркәсібіндегі инновациялық жобаларды қаржыландыруға бағытталған. 
Соңғы он жылдықта (2015-2025) Horizon 2020 және Horizon Europe бағдарламалары бойынша тамақ өнеркәсібі және азық-түлік жүйелерімен байланысты салаларда келесідей жобалар қаржыландырылды [69]:
1. Horizon 2020 (2014-2020) - “Food 2030 - іс-әрекеттер жолдарының” аналитикалық есебіне сәйкес, Horizon 2020 бағдарламасы бойынша 2024 және 2020 жылдар аралығында тамақ өнеркәсібі мен азық-түлік жүйелеріне қатысты 1631 жоба қаржыландырылған.
2. Horizon Europe бағдарламасы бойынша (2021-2025) 6 кластер аясында жыл сайын шамамен 150-300 жоба, сонымен қатар 2025 жылдың қаңтарында “Азық-түлік, биоэкономика, ауыл шаруашылығы және қоршаған орта” 6 кластер аясында 91 жаңа жоба мақұлданды (5-кесте) [70].
3. 6 кластер аясында жыл сайын көптеген сайыстар өткізілетіні белгілі (мысалы, 2024 жылы бюджеті 124 миллион еуро болатын төрт байқау). 

Кесте 5 ‒ Horizon 2020 және Horizon Europe бағдарламалары бойынша тамақ өнеркәсібі және азық-түлік жүйелерімен байланысты салаларда жүзеге асырылған жобалар саны

	Бағдарлама
	Кезең
	Тамақ өндірісі тақырыбына арналған жобалар

	Horizon 2020
	2014-2020
	1631

	Horizon Europe
	2020-2025
	150-300 *

	* ‒ Әдебиет негізінде құралған [71]



Қазақстан үшін Еуропалық Одақ тәжірибесін енгізу арқылы Қазақстан өңірлік инновациялық кластерлерді, әсіресе агроөнеркәсіптік аймақтарда ілгерілетуден және университтер, ғылыми орталықтар мен тамақ өнеркәсібі кәсіпорынары арасындағы байланыстарды нығайтудан оң әсер алу мүмкіндігі бар. 
Америка Құрама штаттары: нарыққа негізделген және венчурға бағытталған инновациялар
АҚШ-та азық-түлік инновациялары негізінен нарыққа негізделген: Nestle, PepsiCos және General Mills сияқты ірі азық-түлік корпорациялары стартаптарға инвестиция салу үшін корпоративтік венчурлық құралдарды басқарады [72]. 
Инкубатор және акселератор экожүйелері (мысалы, Чобани инкубаторы) ерте сатыдағы азық-түлік технологиялық кәсіпорнына қолдау көрсетеді.
“Чобани” бизнес-инкубаторы 2016 жылы қазан айында тамақ өнімдері мен сусындарды шығаратын стартаптарға тәлімгерлік және қолдау көрсету мақсатында құрылды. Қатысушы компанияларға бизнесті дамытуға көмектесу үшін $25 000 гранты, сонымен қатар Чобани командалары мен топ-менеджерлер мен сарапшылардың нұсқаулығы беріледі. Бағдарламалау бренд пен маркетингті, орау мен баға белгілеу, сату мен бөлшек сауда стратегиясын, инновациялар мен тағамның сапасы мен қауіпсіздігін, тамақтану және тағамдық таңбалауды қамтиды. Қатысушылар, сонымен қатар, Чобанидің зауыттарына, бүкіл ел бойынша зерттеу және әзірлеу және сату кеңселеріне, сондай-ақ Нью-Йорк қаласындағы Chobani SoHo кеңсесінде орналасқан арнайы инкубатор кеңістігіне қол жеткізе алады. Инкубаордың мақсаты - «көбірек адамдар үшін жақсы тамақ», дәмді, көректік, табиғи және қолжетімділік талаптарына сай келетін тамақ және сусындар өнеркәсібіндегі стартаптары дамыту [73]. 
Чобани акселераторының нәтижелері [74]:
Бірінші лек (2016-2017): 6 стартап;
Екінші лек (2017): 7 стартаптан тұрды, дистрибуция өсісі 300% құрады және кіріс екі есе өсті;
Үшінші лек (2018): үйлестіру өсімі 250%-дан астам және кірістің 2,6 есе өсуі. 
Жалпы алғанда, инкубациядан өткен компанияларға 2017-2018 жылдар аралығында 60 миллион доллардан астам инвестиция тартылды, үйлестіру өсімі 68%-ды және кіріс өсімі 67%-ды құрады [75].
2020 жылы бағдарлама “тең-теңімен” тәлімгерлігін және ұқсас ортадан шыққан табысты кәсіпкерлермен тереңдетілген кездесулерді енгізу арқылы әртүрлі топтардың қажеттіліктеріне көбірек жауап берді. 
Инкубатор өзінің тиімділігін дәлелдеді, мысалы, стартаптар тез өсті, қаржы алды және нарыққа жылдам шықты. 
Бағдарламаның бірегей миссиясы - тамақ өнеркәсібінің экожүйесін қолдауға арналған коммерциялық емес корпоративтік құралдарға негізделуде. Инклюзивтілікке қатты назар аудару компанияның әлеуметтік жауапкершілігінің жоғары дәрежеде екендігін көрсетедін 
Инновациялық менеджмент тұтынушылардың кері байланыс циклдарына, өнім нарығына сәйкестігіне және жылдам прототивке баса назар аудара отырып, үнемді стартап модельдеріне енгізілген. 
Қазақстанның тамақ өнеркәсібі саласында венчурлық инновациялық қаржыланыруды енгізу, азық-түлік технологияларында инкубаторларды құру және кәсіпорындарда кәсіпкерлік мәдениетті дамыту инновациялардың таралуын жеделдетуіне ықпал етуі мүмкін. 
Жапония және Оңтүстік Корея: технологиялық инновациялар және үнемді өндіріс
Азық-түлік секторында инновациялық технологиялар мен өндіріс жүйелерін енгізу бойынша Азия елдерінің арасында Жапония мен Оңтүстік Корея көш бастап тұр. Олар сандық шешімдерді, автоматтандыруды және үнемді өндіріс қағидаларын біріктірудің жоғары дәрежесін көрсетеді, әсіресе тамақ өнеркәсібінде дәлдік, қауіпсіздік және өнім сапасы маңызды. Бұл елдердің тәжірибесі дамушы экономикаларды, соның ішінде Қазақтстан үшін де қызығушылық тудырары анық. 
Жапония мен Оңтүстік Корея үдерістік инновацияларға және сапаны бақылауға көп көңіл бөледі.  
Жапондық тамақ өнеркәсібі кәсіпорындары Кайдзен және Үнемді өндіріс қағидаларын қолданады. Ал Оңтүстік Кореялық кәсіпорындар ақылды өндірісті біріктіреді және ҒЗТКЖ-ға жоғары инвестиция құюымен ерекшеленеді.
Жалпы бұл елдерде мемлекеттік ҒЗТКЖ субсидиялары мен инновацияларға салықтық жеңілдіктер тамақ өнеркәсібі кәсіпорындарының бәсекеге қабылеттіліктерін арттыруға елеулі ықпалын тигізеді. 
Жапония мемлекетінде:
1. Үнемді тәсілдер - Жапонияның “Toyota Production System” негізіндегі Үнімді өндіріс тұжырымдамасының отаны болып табылады. Тамақ өнеркәсібінде бұл әдіс кеңінен қолданылады, мысалы шикізат пен уақыт шығынын азайтуда, операцияларды стандарттау мен материалдар, еңбек шығындарын оңтайландыруда осы тәсілдің негіздерін қолданады. Мысалы, Ajinomoto тамақ өнеркәсібі кәсіпорны зауыттарында энергия шығындары мен ақауларды 20%-ға дайін азайтуға мүмкіндік берген Lean үлгілерін енгізуде [76]. 
2. Робототехника және автоматтандыру - өнеркәсіптік роботтар өнімді орау, сұрыптау және дайындау үшін қолданылады (әсіресе дайын тағамдар мен жеңіл тағамдар саласынды). Kewpie корпорациясы жұмыртқаларды сапасы бойынша сараптау үшін камералар мен ЖИ пайдаланады, бұл қол еңбегінің үлесін азайтады және өнімнің қауіпсіздігін арттырады [77].  
3. Биотехнология және ашыту - функционалды және төмен қалориялы өнімдерді жасау үшін ашыту, микробиология және биоинженерлік технологияларды кеңінен қолданады. Мысалы, ашытылған дәмдеуіштер мен тұздықтарды (мисо, соя соусы) өндіруде бактерия штаммдарын пайдалану.
Оңтүстік Корея мемлекетінде:
1. Ақылды зауыт және цифрлық егіздер - 2014 жылдан бері үкімет шағын және орта азық-түлік кәсіпорындарын қолдайтын Ақылды зауыт бастамасын жүзеге асыруды. Мысалы, CJ CheilJedang кәсіпорны өндірістік процестерді бақылауға және икемділікті арттыруға мүмкіндік беретін сандық егіздерді пайдаланады [78]. 
2. Жасанды интеллект және үлкен деректер - ЖИ тұтынушылардың талғамдарын талдау, болжамды сұранысты анықтау және рецептерді бейімдеуде қолданылады. Мысалы, Mycel стартапы саңырауқұлақ мицелийінен балама ақуыздар жасау үшін машиналық оқытуды пайдаланады [79]. 
3. Тұрақты технологиялар - Өнімдердің жарамдылық мерзімін ұзарту үшін биологиялық ыдырайтын қаптамаларды, наноматериалдарды әзірлеу. Pulmuone кәсіпорны пластикті 30%-ға азайтып, тофуға арналған экологиялық таза қаптаманы енгізді [80]. 
Жапондық модель тиімді ойлау мен автоматтардыруды пайдалана отырып, тиімділік пен процестің тұрақтылығына баса назар аударады. Ал Оңтүстік Корея моделі ептілікке, цифрлық трансформацияға және тұрақтылыққа көбірек көңіл бөледі. Екі ел де инновацияны дәстүрлі тамақ өнеркәсібіне қалай табысты енгізуге болатындығын көрсететін үздік тәжірибелер мысал бола алады. 
Қытайдың Технологиялық секіріс пен үкімет басқаратын инновациялары
Қытай елінің тамақ өнеркәсібіндегі мемлекет басқаратын инновациялық саясатының бірқатар ерекшеліктері бар. Мысалы, азық-түлік саласы және ауыл шаруашылығы үшін ұлттық инновациялық көрсетілімдік аймақтар құрылған, сонымен қатар, ЖИ негізінде азық-түлік қауіпсіздігіне, бақылау жүйелеріне және смарт логистикаға үлкен инновациялар құйылады. 
Мемлекеттік инновациялық саясат құралдарының қатарында инновациялық ваучерлер, инновациялық парктер және стратегиялық субсидияларды да жатқызуға болады. 
Инновациялық ваучерлер - бұл ғылыми мекемелермен бірлесіп ғылыми зерттеулер жүргізу, жаңа өнімді әзірлеу немесе технологияларды енгізу үшін бизнеске мақсатты гранттар немесе субсидиялар беретін мемлекеттік қолдаудың бір түрі. Қытайды мұндай құралдар әсіресе жоғары технологиялық секторларда, соның ішінде тамақ өнеркәсібінде белсенді қолданылады [81]. 
Қытайдың тамақ өнеркәсібінде инновациялық ваучерлерді енгізудің нақты мысалдарына келесілерді жатқызуға болады [81, р. 11176]:
1. Шандунь провинциясындағы технологиялық ваучер бағдарламасы. Бағдарламаның басты мақсаты - тамақ өнеркәсібіндегі шағын және орта кәсіпкерлікті цифрландыру және өнімдерді әзірлеуді қолдау. Мысалы, жеміс өңдеуші кәсіпорын азық-түлік технологиясы ғылыми-зерттеу институтымен ынтымақтастыққа жолдама алды. Жобаның нәтижесінде өнімдердегі дәрумендерді көбірек сақтайтын төмен температурада кептіру технологиясын жасау мүмкіндігі туды.
2. Чжецзян провинциясы, Ханчжау қаласындағы инновациялық ваучерлер бағдарламасы. Ханчжоу университеттер мен ғылыми орталықтардың қызметтеріне айырбастауға болатын “ғылым және технология” купондар жүйесін енгізді. Мысалы, соя өнімдерін өндіруші Чжецзян университетімен бірлесе отырып, жаңа микробқа қарсы қаптаманы әзірлеу үшін ваучерді пайдаланды. Бұл өнімнің жарамдылық мерзімін ұзартып, экспорттық әлеуетті арттырды.
3. Шэньчжэнь провинциясындағы азық-түлік стартаптарына арналған технологиялық ваучерлер. Бұл жоба функционалдық тағамдық стартап пробиотикалық сусын жасау үшін инновациялық ваучерлер арқылы қолдау алды. Қытайлық тұтынушыларға арналған бірегей бактериялық штамм университеттің инкубатор зертханасымен бірлесіп әзірленді.
4. Қытай мұнай және азық-түлік корпорациясының тәжірибесі. Бұл ірі корпорация болғанымен, оның еншілес компаниялары кейде аймақтық инновациялық субсидиялау бағдарламаларына қатысады. Бейжің муниципалитетінің технолгиялық ваучерін пайдаланатын бір жобада коопорация астықтың балғындығын бақылау үшін смарт сенсорларды әзірледі. 
Жалпы Қытай елінің инновациялық ваучерлерінің ерекшелігі - олар көбінесе аймақтық және қалалық деңгейде жүзеге асырылады және негізінен ШОК-ке бағытталған, алайда кластерлік бағдарламалар арқылы ірі компанияларға да қолжетімді.
Қытайда тамақ өнеркәсібіндегі стратегиялық субсидиялар азық-түлік қауіпсіздігін қамтамасыз ету, технологиялық жаңарту, экспорттық бәсекеге қабілеттілік және ауыл шаруашылығының тұрақты дамуын қамтамасыз ету жөніндегі үкімет саясатының бір бөлігі болып табылады (6-кесте). Бұл субсидиялар негізінен Қытай Халық Республикасы Ауыл шаруашылығы министрлігінің бағдарламалары, аймақтық бюджеттер, Ұлттық жоғары технологиялық қорлар (соның ішінде “Қытайда жасалған 2025” бағдарламасы, сонымен қатар “Жасыл трансформация” немесе “Цифрлық экономика” арнайы бағдарламалары аясында қаржыландырылады [82]. 



Кесте 6 ‒ Қытайдың тамақ өнеркәсібіне арналған стратегиялық субсидиялар (сала бойынша) 

	Сала
	Қолдау түрі
	Мысал

	Сүт өнімдері 
	Экологиялық өңдеу, су тазарту жүйелері, биогаз қондырғылары
	Ішкі Монғолиядағы зауыт - қалдықсыз өндіріс жүйесіне субсидия алып, экологиялық стандарттарды жақсартты

	Ет өңдеу
	Автоматтандыру, цифрлық егіздер, ЖИ незінідегі сапаны бақылау
	Хэнань провинциясындағы ет зауыты - өндіріс желісіне интеллектуалды жүйе енгізуге 5 млн қытай июаны құйылды 

	Көкөніс және күріш 
	Агроөнеркәсіптік класстерлер, инфрақұрылым және логистика
	Аньхойдағы күріш өңдеу кластері - қойма, зертхана, салқын тізбек жүйесіне субсидия алды 

	Баламалы ақуыз
	ҒЗТКЖ, жаңа өнім формуласы, вегетариандық өнімдерді әзірлеу
	Starfield старапы - өсімдік негізіндегі ет жасап шығаруға арналған зерт ханалық грант алды

	Қаптама
	Микробқа қарсы қаптама, экологиялық буып-түю, ақылды таңбалау
	Соя өнімін өндіруші - Чжецзян университетімен бірлесе биоқаптама жасап, ваучер арқылы қаржылан дырылды

	Экспорты және маркетинг
	Халықаралық сертификаттау, көрмелерге қатысу, онлайн-экспорт платормасы
	Сычуаньдағы лапша өндіруші - ISO, Halal, НАССР сертификаттары мен меркетингке 2 млн қытай июань алды 

	Ескерту – Әдебиет негізінде құралған [81, р. 11176; 82, р. 102692; 83, 84]



Қытайдың азық-түлік секторы стратегиялық үкімет басшылығымен бірге технолгиялық серпіліс тұтас бір саланы қалай өзгерте алатыны аңғартты. Саясаттың, технологияның және кәсіпкерлік инновациялық интеграциясы Қытайды тамақ өндірісіндегі қоғамдық инновациялық экожүйелердің жаһандық үлгісі ретінде көрсетеді. 
Қазақстан үшін ұқсас инновациялық аймақтар мен мақсатты мемлекеттік қолдау бағдарламалары Қазақстанның өңірлерінде, әсіресе, азық-түлік қауіпсіздігі мен логистикалық жүйелерде жыдам инновацияларды ынталандыруы мүмкін. 
Австралия және Канаданың тұрақтылық және экспортқа бағытталан инновациялары
Австралия мен Канада ‒ ауыл шаруашылығы мен тамақ өнімдерін өндіруде жаһандық көшбасшы мемлекеттер қатарына енеді. Бұл елдерде инновациялық даму экологиялық тұрақтылық, азық-түлік қауіпсіздігі және халықаралық нарықтарға бағытталған экспорттық саясат арқылы жүзеге асады. Екі елде де жоғары технологиялық шешімдер мен үкімет тарапынан белсенді қолдау орын алған (7-кесте).  
Австралия мен Канада - тұрақты, экспортқа бағытталған инновациялық саясатты тиімді жүзеге асырып отырған мемлекеттер. Олар технология мен саясатты ұштастыра отырып, тамақ өнеркәсібін климатқа бейімдеп, жаһандық нарықта бәсекеге қабілетті өнім ұсынуда. Бұл модельдер Қазақстан үшін де үлгі ретінде қызмет ете адады, әсіресе экспортты арттыру, инновация енгізу және тағамдық қауіпсіздік қамтамасыз ету салаларында. 
Кесте 7 ‒ Австралия мен Канада елдеріндегі инновациялық стратегиялық басымдылықтар

	Атау
	Автралия
	Канада

	Стратегиялық негізгі басымдылықтар
	- климатқа төзімді ауыл шаруашылығы;
- экспорттық нарықтарға бейімделген AgTech;
- жасыл энергетика және суды үнемдеу.
	- өсімдік негіздегі инновациялар;
- жасыл технологиялар;
- денсаулыққа пайдалы өнімдер;
- экспортты әртараптандыру (АҚШ, ЕО, Азия).

	Кейстер
	SunRice Group - су үнем дейтін технологиялар мен ақылды логистикалық жүйе лерді қолданады. Компания 50-ден астап елдерге өнімдерін экспорттайды. 
	Maple Leaf Foods ет өндіруші компания - қызметі негізінен тұрақты протеин өндіруші болуға бағытталған, Greanleaf Foods брендінде өсімдік негіздегі өнімдер өндіру және көміртек бейтарап өндіріс стратегиясын қолданады

	Ескерту – Әдебиет негізінде құралған [85-87] 



Шетелдердегі әртүрлі және табысты модельдердің бар болуына қарамастан, шетелдік тәжірибені Қазақстанға көшіруде институционалдық айырмашылықтар мен инновациялық экожүйелердің қалыптасу ерекшеліктерді ескеруді талап етеді. Сондықтан, Қазақстанның тамақ өнеркәсібі үшін шетелдік тәжірибені өзінің экономикалық құрылымына, институционалдық әлеуетіне және салалық басымдылықтарына бейімдеп, сонымен бірге көптеген деңгейде инновациялық мүмкіндіктерді күшейту керек (8-кесте). 

Кесте 8 ‒ Тамақ өнеркәсібіндегі инновацияларды басқарудың шетелдік үлгілері

	Ел/Аймақ
	Инновациялық модельдің негізгі ерекшеліктері
	Үкіметтің рөлі
	Өнеркәсіптік тәжірибесі
	Қазақстанға бейімдеу мүмкіндігі

	1
	2
	3
	4
	5

	Еуропалық Одақ
	Кластерлік даму; Үштік спираль; тұрақты ашық инновациялар
	Жоғары – қаржылан дыру
	Аймақтық кластерлер; ҒЗТКЖ серіктестік, тұрақты даму комитеттері
	Жоғары - тамақ өнеркәсібі кәсіпорындарында тұрақты даму моделін енгізу 

	АҚШ
	Нарыққа негізделген; венчурлық капитал; акселератор 
	Орташа - қолдаушы саясат
	Корпорациялық инновациялық зертханалар, стартап экожүйесі
	Орташа - азық-түліктік технология инкубаортлары

	Жапония
	Үнемді өндіріс; процестік инновация
	Орташа - ҒЗТКЖ қолдау
	Сапаны басқару жүйесі, логистика
	Жоғары – үнем деу құралдары бә секеге қабілетті лікті арттыру әсер етеді

	8-кестенің жалғасы


	1
	2
	3
	4
	5

	Оңтүстік Корея
	Жоғары технологиялық инновациялар; ҒЗТКЖ субсидиялау
	Жоғары - ҒЗТКЖ ынталандыру 
	Сандық зауыттар, смарт өндірістік жүйелер
	Орташа - ірі кәсіпорындарда смарт жүйелерді енгізу 

	Қытай
	Үкіметке негізделген инновациялар;
	Өте жоғары - тікелей субсидиялау
	Азық-түлік қауіпсіздігі технологиялары, ЖИ логистика
	Жоғары – аймақ тық пилоттық зо налар, мемлекет тік қолдау

	Австралия/Канада
	Экспортқа бағытталу; тұрақтылық; 
	Орташа - сауданы ынталандыру
	Блокчейн, климатқа бейімделген тәжірибелер
	Жоғары – иннова цияларды экспорт тық мақсаттарға сәйкестендіру

	Ескерту - автормен құрастырылған 



Тамақ өнеркәсібіндегі инновациялық дамуды басқарудағы шетелдік тәжірибелер кластерлерге негізделген және үкіметтік қолдау құралдарынан бастау алып нарыққа негізделген, сонымен қатар технологияны қажет ететін стратегияларға дейінгі модельдердің кең спектірін көрсетеді. Қазақстан осы жаһандық тәжірибеге сүйене отырып өзінің тамақ өнеркәсібін жаңғыртуына стратегиялық мүмкіндіктерге ие бола алады. Басым бағыттардың қатарына - өңірлік инновациялық кластерлерді ынталандыру, мемлекеттік-жекеменшік ғылыми-зерттеу және тәжірибелік-конструкторлық серіктестікті құру, инкубаторларды дамыту және ұлттық контекстке бейімделген цифрлық және жасыл технологияларды жылжытуды жатқызуға болады. 
Осылайша, тамақ өнеркәсібінде инновацияларды басқарудың халықаралық үздік тәжірибелерін зерттеу отандық жүйені жетілдіруге қажетті басты бағыттар мен әдіснамалық олқылықтарды анықтап берді. Атап айтқанда, шетелдік модельдер инновациялық үдерістерді бағалау мен оңтайландыруда сандық және сапалық талдаудың тиімді құралдарын қолданудың маңыздылығын көрсетеді. Бұл зерттеудің тәжірибелік міндеттерін тиімді шешу және алынған нәтижелердің сенімділігі мен объективтілігін қамтамасыз ету мақсатында, диссертациялық жұмыста халықаралық тәжірибеден алынған осы қағидаларды ескере отырып таңдалған арнайы зерттеу әдістері қолданылады. Зерттеудің негізгі мақсаттарына жету үшін қолданылатын әдістемеге, ақпаратты жинау мен өңдеу амалдарына толық сипаттама төменде беріледі.  
Осы зерттеуде тамақ өнеркәсібі кәсіпорындарының инновациялық дамуын бағалау және оны жетілдіру жолдарын негіздеу мақсатында кешенді ғылыми әдістемелік тәсілдер қолданылды. Зерттеудің басты ерекшелігі – макродеңгейде елдік және салалық көрсеткіштерді, сондай-ақ микродеңгейде кәсіпорындардың нақты деректерін қамтитын аралас әдістерді пайдалану. Бұл тұрғыда бенчмаркинг әдісі және құрылымданған сауалнама әдісі өзара толықтыратын құралдар ретінде таңдалды. Біріншісі халықаралық деңгейдегі салыстырмалы талдауға бағытталса, екіншісі нақты кәсіпорындардан алынған мәліметтерді өңдеуге мүмкіндік береді. 
Бенчмаркинг әдісі ғылыми зерттеулерде кеңінен қолданылатын тәсілдердің бірі болып табылады. Оның мәні – белгілі бір саладағы немесе елдегі даму көрсеткіштерін үздік халықаралық тәжірибелермен салыстыру арқылы күшті және әлсіз жақтарды айқындау, сол негізде тиімді саясаттық және өндірістік шешімдер ұсыну. Зерттеулерде бұл әдіс стратегиялық басқарудың, салалық саясаттардың және инновациялық жүйелердің тиімділігін бағалауда жиі қолданылады [88]. Бенчмаркингтің тиімділігін арттыру үшін бағалау шкалалары қолданылады: мысалы, 0-3 шкаласы (0 – деректер жоқ, 1 – әлсіз, 2 – қалыпты, 3 – үздік тәжірибе), 0-5 шкаласы (0 – мүлдем дамымаған, 5 – озық үлгі) немесе Лайкерт шкаласы (1-5 немесе 1-7 аралығында). Жалпы экономикалық және инновациялық саясат зерттеулерінде, әсіресе WIPO, OECD, және ЕС Horizon бағдарламалары аясында жүргізілген салыстырмалы талдауларда 0-3 және 0-5 балдық жүйелер жиі пайдаланылады [89-91]. Мұндай құралдар зерттелетін елдер мен салаларды әділ әрі жүйелі бағалауға мүмкіндік береді. Әдіс кезеңдері нысанды таңдау, бағалау критерийлерін белгілеу, деректер жинау, салыстырмалы талдау, үздік тәжірибелерді анықтау және бейімделген ұсыныстар әзірлеу қадамдарынан тұрады. Оның басты артықшылықтары – халықаралық салыстыруға негізделуі, үздік тәжірибелерді анықтау мүмкіндігі және саясаттық шешімдерді ғылыми тұрғыда негіздеуі. Алайда әдіс деректер сапасына тәуелді, институционалдық ерекшеліктерді әрқашан толық ескере бермейді және кейде сарапшылардың субъективті бағалауларына негізделуі мүмкін.
Бенчмаркинг әдісі соңғы онжылдықтарда агроөнеркәсіптік кешен мен азық-түлік өнеркәсібінің инновациялық дамуын бағалауда, саясаттарды салыстырмалы талдауда және ұлттық деңгейдегі стратегиялық шешімдерді негіздеуде кеңінен қолданылып келеді. Бұл әдіс мемлекеттер, аймақтар немесе кәсіпорындар арасындағы көрсеткіштерді салыстыру арқылы тиімді тәжірибелерді анықтап, оларды жергілікті жағдайға бейімдеуге мүмкіндік береді.
Мысалы, Food-EPI (Салауатты азық-түлік ортасы саясатының индексі) – осы бағыттағы кең таралған құралдардың бірі. INFORMAS (Азық-түлік, семіздік және жұқпалы ауруларды зерттеу, мониторингілеу және іс-қимылды қолдаудың халықаралық желісі) бастамасы шеңберінде әзірленген бұл әдіс әр елдің тамақ ортасына қатысты саясатын 1-ден 5-ке дейінгі шкала арқылы бағалауға негізделген. Food-EPI әртүрлі елдерде (Жаңа Зеландия, Австралия, Ұлыбритания, Таиланд және т.б.) қолданылып, ұлттық азық-түлік саясатының әлсіз және күшті жақтарын анықтауға мүмкіндік берді. Соңғы жылдары бұл құралды жергілікті деңгейде, мысалы, аймақтық азық-түлік жүйесін бағалау үшін қолданған зерттеулер де бар. Мұндай талдаулар мемлекеттердің денсаулық сақтау және тамақ қауіпсіздігі саласындағы саясатын салыстырып, үздік тәжірибелерді енгізуге ықпал етеді [88, р. 4473]. 
Оған қоса, Environmental Performance Index (Экологиялық тиімділік индексі) сияқты макро деңгейлі индекстер де бенчмаркингтің кеңінен қолданылатынын көрсетеді. Йель және Колумбия университеттері әзірлеген бұл индекс 180-ге жуық елдің экологиялық көрсеткіштерін салыстыруға мүмкіндік береді. EPI қоршаған ортаны қорғау саясатының тиімділігін кешенді бағалай отырып, елдердің орнықты дамуға көшу траекториясын салыстыруға жағдай жасайды. Бұл тәсіл азық-түлік өнеркәсібіне де жанама түрде әсер етеді, себебі экологиялық тұрақтылық пен аграрлық саясаттың үйлесімділігі саланың ұзақ мерзімді инновациялық дамуы үшін шешуші фактор болып табылады [92].
Осылайша, бенчмаркинг әдісі агроөнеркәсіптік кешендегі зерттеулерде кеңінен қолданылып, саясаттың тиімділігін, инновациялық даму деңгейін және жаһандық бәсекеге қабілеттілікті бағалауда әмбебап құрал ретінде мойындалған. Бұл әдісті қолдану арқылы елдердің азық-түлік өнеркәсібіндегі инновациялық әлеуетін салыстыруға, үздік халықаралық тәжірибелерді бейімдеуге және ұлттық саясатты жетілдіруге болады.
Ал микродеңгейде нақты кәсіпорындардың инновациялық белсенділігін бағалау үшін құрылымданған сауалнама әдісі қолданылды. Бұл әдістің ерекшелігі – алдын ала дайындалған құрылымдалған сұрақтар арқылы кәсіпорындардың инновациялық процестері, қаржыландыру көлемі, ғылыми-зерттеу және тәжірибелік-конструкторлық жұмыстарға қатысу деңгейі, кадрлық әлеуеті мен сыртқы әріптестермен ынтымақтастығы туралы ақпарат жинауға мүмкіндік беруінде. Құрылымданған сауалнаманың кезеңдері сауалнаманы әзірлеуден басталып, деректер жинау, жауаптарды кодтау, статистикалық өңдеу және қорытынды жасау сатыларынан тұрады. Мұндай тәсіл кәсіпорын деңгейіндегі нақты деректерді алуға, инновациялық белсенділіктің ішкі ерекшеліктерін анықтауға және статистикалық әдістер арқылы нәтижелерді тереңірек талдауға мүмкіндік береді [46, р. 161-1-161-26]. Дегенмен, сауалнама жүргізудің де белгілі бір шектеулері бар: толық емес немесе субъективті жауаптар ықтималдығы, респонденттердің белсенділік деңгейіне тәуелділік, сондай-ақ іріктеменің репрезентативтілігіне қойылатын талаптар.
Жалпы алғанда, бенчмаркинг әдісі макродеңгейде елдер мен салалар арасындағы инновациялық даму деңгейін салыстыруға мүмкіндік берсе, құрылымданған сауалнама микродеңгейде нақты кәсіпорындардың ішкі жағдайын бағалауға бағытталады. Осы екі әдістің үйлесімі зерттеудің кешенділігін қамтамасыз етіп, алынған нәтижелердің ғылыми негізділігін арттырады. Бір жағынан, бенчмаркинг Қазақстанның тамақ өнеркәсібіндегі инновациялық әлеуетін халықаралық тәжірибемен салыстыруға мүмкіндік берсе, екінші жағынан, сауалнама нақты кәсіпорындардың жағдайын, олардың негізгі проблемалары мен даму мүмкіндіктерін анықтайды. Мұндай үйлестірілген әдіснама саланың инновациялық даму деңгейін көпқырлы тұрғыдан талдауға жағдай жасап, алынған қорытындылардың практикалық құндылығын арттырады.
Зерттеу әдістерін таңдаудың басты себебі – зерттеу объектісінің күрделілігі мен көпқырлылығында. Тамақ өнеркәсібі кәсіпорындарының инновациялық дамуы тек ішкі факторларға ғана емес, сонымен бірге ұлттық инновациялық жүйенің, мемлекеттік саясаттың және халықаралық нарықтың әсеріне тәуелді. Сондықтан зерттеу барысында макродеңгей мен микродеңгей арасындағы байланыстарды қатар ескеру маңызды болды.
Бенчмаркинг әдісі осы тұрғыда ең қолайлы тәсілдердің бірі болып табылады, өйткені ол Қазақстанның тамақ өнеркәсібіндегі инновациялық даму деңгейін халықаралық тәжірибемен салыстыруға мүмкіндік береді. Бұл әдіс саладағы саясаттық және институционалдық артықшылықтар мен әлсіз тұстарды айқындап, үздік тәжірибелерді бейімдеуге жағдай жасайды. Сонымен қатар, бенчмаркинг ғылыми әдебиетте инновациялық саясатты талдаудың сенімді әдісі ретінде кеңінен танылған [93].
Ал құрылымданған сауалнама әдісін таңдаудың себебі – кәсіпорын деңгейінде нақты деректерді жинаудың сенімді құралы болуында. Ол кәсіпорындардың инновациялық белсенділігі, ынтымақтастық арналары, қаржылық шектеулері мен кадрлық әлеуеті туралы деректерді тікелей жинауға мүмкіндік береді. Мұндай тәсіл әсіресе ресми статистикада толық қамтылмаған факторларды анықтау үшін маңызды. Әдебиеттерде сауалнама әдісі әлеуметтік-экономикалық зерттеулерде, әсіресе кәсіпорындардың инновациялық белсенділігін талдауда кеңінен қолданылып келеді [94].
Сонымен қатар, диссертациялық жұмыста тамақ өнеркәсібі кәсіпорындарының инновациялық даму моделін қалыптастыру үшін модерация және медиация әдістерінің қолданылуы инновациялық процестердің күрделілігін және олардың іске асуының ішкі механизмдері мен сыртқы жағдайларын терең түсіну қажеттілігімен негізделеді. Медиация әдісі модельдегі айнымалылар арасындағы "неліктен" және "қалай" деген сұрақтарға жауап береді. Мысалы, ұйымдық мәдениет инновациялық нәтижелілікке тікелей емес, қызметкерлердің білім алмасуы (медиатор) арқылы қалай әсер ететінін анықтайды. Бұл әдіс инновациялық дамудың механизмін немесе үдерісін сипаттап, даму моделінің ішкі логикасын ғылыми тұрғыдан дәлелдеуге мүмкіндік береді.
Ал модерация әдісі инновациялық даму моделінің "қашан" немесе "қандай жағдайларда" ең тиімді жұмыс істейтінін көрсететін шекаралық шарттарды енгізу үшін қолданылды. Мысалы, басшылықтың инновацияны қолдауының тиімділігі бәсекелестік қарқындылығы (модератор) жоғары немесе төмен болғанда қалай өзгеретінін талдау арқылы модельді контекстке бейімдейді. Бұл әдістерді қолдану арқылы диссертациялық жұмыс тек тікелей байланыстарды көрсетумен шектелмей, инновациялық даму моделінің терең, көпфакторлы және нақты басқаруға болатын үлгісін қалыптастыруға мүмкіндік береді, сөйтіп ғылыми жаңалық пен практикалық құндылықты арттырады.
Бұл модельдің әдіснамалық негіздемесі инновациялық менеджменттегі стратегиялық талдау қағидаттарына сүйенеді [95], мұнда Медиация және Модерация әдістерін қолдану мәліметтерді тіркеуден әрекет ету механизмдерін түсіндіруге көшуге мүмкіндік береді. Атап айтқанда, Ашық стратегиялық жобаларды (М) Медиатор ретінде енгізу [96] тұрақтылыққа деген беріктіктің дәл сыртқы ынтымақтастық арқылы жүзеге асатынын дәлелдеуге мүмкіндік береді. Өз кезегінде, Инновациялық қамту (W) факторы Модератор рөлін атқарып [97], тұрақты шешімдерді интеграциялаудың табыстылығын реттейді, бұл ұзақ мерзімді ESG-нәтижелерді қамтамасыз ету үшін өте маңызды [98].
Осылайша, бенчмаркинг пен құрылымданған сауалнама әдістерінің үйлесімі зерттеудің ғылыми негізділігін қамтамасыз етеді. Біріншісі халықаралық салыстырмалы талдау жүргізуге жағдай жасаса, екіншісі нақты кәсіпорындардың тәжірибесін айқындауға мүмкіндік береді. Бұл әдістерді қатар қолдану нәтижелердің объективтілігін арттырып, зерттеу қорытындыларын теориялық тұрғыда да, практикалық тұрғыда да негіздеуге мүмкіндік береді. Ал тамақ өнеркәсібі кәсіпорындарындағы инновациялық даму моделін құру кезінде модерация және медиация әдістерін пайдалану инновациялық қызметтің көпқырлылығымен және барлық мүдделі тараптардың тиімді өзара әрекеттесуін қамтамасыз ету міндетімен негізделеді. Бұл әдістер ішкі ресурстарды, білімді және мүдделерді тиімді біріктіруді, сондай-ақ сыртқы нарық пен технологиялық өзгерістерге бейімделуді талап ететін күрделі әріптестік пен шешім қабылдау процестерін басқаруға мүмкіндік береді. Осылайша, бұл әдістер ішкі механизмдер мен сыртқы жағдайлар арасындағы үйлесімді байланысты орнатуда шешуші рөл атқарады.
Осылайша бұл тарауда азық-түлік өнеркәсібінің инновациялық дамуын басқарудың теориялық-әдіснамалық негіздерін жүйелеу мақсаты толығымен орындалды.
Жүргізілген зерттеу нәтижесінде, ең алдымен, "инновация" және "инновациялық даму" ұғымдарының мәні ашылып, олардың азық-түлік өнеркәсібінің ерекшеліктерін ескере отырып, мазмұны нақтыланды. Осы негізде, ғылыми әдебиеттер жүйеленіп, Ашық инновациялар теориясының даму кезеңдері классикалық үлгілерден бастап, заманауи тренд – Тұрақты ашық инновация тұжырымдамасына дейін тереңдетілді. Бұл ашық инновацияларды салалық тұрақты даму стратегиясымен байланыстыратын берік теориялық-әдіснамалық негізді құрды.
Сонымен қатар, азық-түлік өнеркәсібі кәсіпорындарының инновациялық дамуын басқарудың халықаралық озық тәжірибесі қорытындыланды. Бұл тәжірибелерді зерделеу, отандық кәсіпорындардың инновациялық белсенділігін арттыруға бейімделген Ашық инновация модельдерін нақтылауға мүмкіндік берді. Осылайша, диссертациялық жұмыстың бірнші тарауында жинақталған теориялық-әдіснамалық негіздер келесі тараудың талдамалық және бағалау міндеттерін орындау үшін негізгі іргетасы болып табылады.








2 ҚАЗАҚСТАН РЕСПУБЛИКАСЫ ТАМАҚ ӨНЕРКӘСІБІНІҢ ДАМУЫН БАСҚАРУ ҚЫЗМЕТІН ТАЛДАУ

2.1 Қазақстан Республикасының тамақ өнеркәсібінің дамуының қазіргі жағдайын талдау
Еліміздің тамақ өнеркәсібінің нарық жағдайында қызмет етуге бейімделуі күрделі құрылымдық өзгерістерге алып келді. Айтарлықтай өзгерісті атап өтетін болсақ, ол - КСРО кезінен қалған ірі кәсіпорындардың ұсыныс тізбегінің жойылуы немесе жабдықтаушылармен байланыстың үзілуі салдарынан өнімділігі төмендеп, қызметі тоқтатылды. Бұндай өзгерістер ірі ет, құс фабрикаларына әсерін тигізді және жаңа нарық жағдайына икемділігінің болмауы салдарынан олар нарықтағы көшбасшылықты жоғалтты және тіпті нарықтан шығуға мәжбүр болды.
Қазақстан Республикасында тамақ өнеркәсібі еліміздің азық-түлік қауіпсіздігін қаматамыз етудің негізгі компоненті болып саналады және кең спектрлі мамандандырылған барлық өндірістік салалармен ұсынылады. Еліміздің азық-түлік өндірісінің 60%-ын негізгі үш сала құрап отыр, олар ет өңдеу, сүт өнімдерін өңдеу және май өнімдерін өндіру салалары [99]. 2024 жылы Қазақстан Республикасының Ауыл шаруашылығы министрлігі Қазақстанның тамақ және қайтаөңдеу өнеркәсібін дамыту бойынша кешенді жоспарын бекітті. Осы Кешенді жоспар аясында республиканың импортты алмастыру әлеуеті мен экспортқа бағдарлануын, өңірлердің мамандануын, шикізат базасының және логистиканың болуын ескере отырып, жұмыс істеп тұрған өңдеуші салалар жаңартылып, жаңалары құрылатын болады [100]. Сонымен қатар, ҚР Ауыл шаруашылығы министрлігі 2024-2028 жылдарға арналған «Қуатты АӨК» деп аталатын Ұлттық жобаны әзірледі (АӨК жаңалықтарына сәйкес). Жобаның басты мақсаты – 2024-2028 жылдар ішінде ауыл шаруашылығының жалпы өнім көлемін екі есеге ұлғайту [101].
[bookmark: _Hlk115950066]Тамақ өнеркәсібінің өндіріс көлемін бағалау мақсатында Қазақстан Республикасының экономикалық қызмет түрлерінің жіктеушісінде ұсынылған тамақ өнеркәсібінің тамақ, сусындар және темекі  өндіріс түрлерін қарастыру қажет. 
Қазақстан Республикасының Статистика агенттігінің мәліметіне сәйкес, 2024 жылы өңдеуші өнеркәсібі көлеміндегі тамақ өнеркәсібінің үлесі – 18,3%-ды құраған. 2020 жылы бұл көрсеткіш 19,7%-ды құрады. 2024 жылдың қорытындылары бойынша тамақ өнеркәсібінің өнеркәсіптің жалпы көлеміндегі үлесі 9.0% құраған (10-сурет) [102]. 
[bookmark: _Hlk115950133][bookmark: _Hlk115950095][bookmark: _Hlk115950160]ҚР Ұлттық статистика бюросының мәліметіне сәйкес, 2024 жылы тамақ өнеркәсібінің өндіріс көлемі 4494,9 млрд. теңгені құрады және өсім 2020 жылдың сәйкес кезеңімен салыстырғанда 72% құрады. Бұл соңғы жылдары тамақ өнеркәсібінде өндірілетін максималды көлем. 2024 жыл бойынша тамақ өнеркәсібінің ең үлкен үлесі (72,9%) дәстүрлі тамақ өнімдерін өндіруге тиесілі. Ақша түрінде бұл көрсеткіш 3276,5 млрд. құрап отыр. Бұл 2020 жылдың осы кезеңімен салыстырғанда 67,4%-ға жоғары. 2024 жылы өндірілген сусындардың көлемі 920,5 млрд. теңгеге жетті, бұл 2020 жылдың сәйкес кезеңімен салыстырғанда 107,6%-ға жоғары. Ал темекі өндірісінің көлемінің өсімі 2024 жылы базалық 2020 жылмен салыстырғанда 40,7%-ды құрады (11-сурет) [102].  



Сурет 10 ‒ 2020-2024 жж. ҚР тамақ өнеркәсібі өндірісінің жалпы өнеркәсіптегі және өңдеуші өнеркәсіптегі үлесі, % 
Ескерту – Әдебиет негізінде құралған [102]

Сурет 11 ‒ 2020-2024 жылдарға ҚР тамақ өнеркәсібі өнімдерінің өндіріс көлемі, млрд. теңге

Ескерту – Әдебиет негізінде құралған [102]

[bookmark: _Hlk115950246]Өңірлік көрсеткіштер аясында 2024 жылы азық-түлік өндіріс бойынша құндық мәнде Қостанай және Алматы облыстары, сондай-ақ Алматы қаласы көш бастады (12-сурет).




Сурет 12 ‒ ҚР өңірлері бойынша азық-түлік өндірісінің көлемі, мың, тг. 

Ескерту – Әдебиет негізінде құралған [102]

2024 жылы тамақ өнімдері өндірісінің жалпы көлеміндегі тамақ өнімдерінің түрлері құрылымы бойынша негізгі үлесті сүт өнімдерін өндіру (18,9%), ет өнімдері (18,5%) және ұн-жарма өнімдерін өндіру (17,4%) құрады (13-сурет). 

[image: ]

Сурет 13 ‒ 2024 жылы ҚР тамақ өнімдері өндірісінің жалпы көлеміндегі тамақ өнімдері түрлері бойынша өндірістің үлесі, %
Ескерту – Әдебиет негізінде құралған [102]

2020-2024 жылдары тамақ өнімдерін өндірудің өнеркәсіптік өндірістің индекстері жалпы өнеркәсіптік өндірістің индекстерімен салыстырғанда төмен көрсеткіш көрсетті, тек қана 2022 жылды бұл көрсеткіш жалпы өнеркәсіптің көлемінен жоғары мәнге ие болды. Тамақ өнімдерінінің жекелеген түрлерінің өндіріс серпіні әртүрлі болып келеді. Нақтырақ айтсақ, барлық жуық өнім түрлері бойынша 2024 жылы өндіріс көлемінің төмендегенін байқауға болады. Бұл құбылысты экономикалық құлдырау кезеңіндегі азаматтардың сатып алу қабілеттілігінің төмендеуімен байланыстыруға болады.  
Сусындарды өндіру индексі жалпы өнеркәсіп өндірістік индексімен салыстырғанда 2021 және 2022 жылдары басқа барлық зерттелген кезеңде айтарлықтай жоғары көрсеткішті көрсетіп, 2023 және 2024 жылдары күрт төмендеп кеткен. Жалпы тамақ өнеркәсібі бойынша өндірістік индекс 2024 жылы өткен кезеңмен салыстырғанда 102,9%-ды құрап отыр және бұл негізінен сүт және ет өнімдері өнідіру есебінен құралып отыр. Алайда жемістерді және көкөністерді қайта өңдеу, нан және ұн өнімдерін өндіру, сусын және темекі өнімдерін өндіру бойынша өнеркәсіптік өндірісі индекстерінде төмендеу байқалған. Төмендегі кестеде тамақ өнеркәсібінің өнеркәсіптік өндіріс индекстері мен олардың 2020-2024 жж. Аралығындағы өзгеріс қарқынын көрсететін спарклайндар көрсетілген (9-кесте) [102].  

Кесте 9 ‒ Қызмет түрлері бойынша өнеркәсіптік өндірістің индекстері, өткен жылға %-бен

	Көрсеткіш атуы
	Спарклайн
	Көрсеткіш атуы
	Спарклайны

	Өнеркәсіп

	Өңдеу өнеркәсібі

	Тамақ өнімдерін өнідіру

	Етті қайта өңдеу және консервілеу және ет өнімдерін өндіру

	Балықты, шаян тәрізділерді және моллюскаларды өңдеу және консервілеу

	Жемістерді және көкөністерді өңдеу және консервілеу

	Өсімдік және мал майы              мен тоң май өндіру

	Сүт өнімдерін өндіру

	Нан-тоқаш, макарон және ұннан жасалған кондитерлік 
өнімдерді өндіру

	Өзге тамақ өнімдерін             өндіру

	Сусындар өндірісі

	Темекі өнімдерін өндіру

	Ескерту – Әдебиет негізінде құралған [102]



Тамақ өнеркәсібіндегі нақты қызмет ететін кәсіпорындар саны 2024 жылы 2020 жылмен салыстырғанда 617 кәсіпорынға көбейген, ал өткен жылмен салыстырғанда бұл өткен жылдың сәйкес кезеңімен салыстырғанда 2,6%-ға көп. Тамақ өнімдерін өндіруші кәсіпорындардың өңдеуші өнеркәсіптегі үлесі 18,6%-дан 17,3%-ға төмендеген (10-кесте) [102].   

Кесте 10 – Тамақ өнеркәсібі және өңдеуші өнеркәсіптегі негізгі қызмет атқаратын кәсіпорындар саны, 2020-2024 жж. 

	Жылдар 
	2020
	2021
	2022
	2023
	2024

	Тамақ өнеркәсібі
	3 136
	3 215
	3 514
	3 658
	3 753

	Өңдеуші өнеркәсіп
	16 862
	  18 163
	  19 998
	  20 858
	  21 729

	Тамақ өнеркәсібі кәсіпорындарының өңдеуші өнеркәсіптегі үлесі, %
	18,6
	17,7
	17,6
	17,5
	17,3

	Ескерту – Әдебиет негізінде құралған [103] 



[bookmark: _Hlk115950621]2024 жылы еліміздің тамақ өнеркәсібі бойынша жұмыс істеп тұрған кәсіпорындар саны тамақ өнімдерін өндіру бойынша 3753 (оның ішінде 3096 – шағын, 120 – орта және 57 – ірі), сусындарды өндіру бойынша 462 (оның ішінде 425 – шағын, 26 –  орта және 11 – ірі) және темекі өндірісі бойынша 15 шағын, 1 - орта, 2 - ірі кәсіпорынды құрады. Төмендегі суретте 2020-2024 жылдар аралығында нақты жұмыс істеп тұрған кәсіпорындардың ауқымы бойынша (шағын, орта, ірі) құрылымы ұсынылған (14-сурет) [102]. 


Сурет 14 ‒ Қазақстан Республикасының тамақ өнеркәсібі кәсіпорындарының қызмет ауқымы бойынша құрылымы, бірлік
Ескерту – Әдебиет негізінде құралған [102]

Негізгі капиталға инвестиция көлемінің төмен деңгейі тамақ өнеркәсібінің тұрақты дамуына қауіп төндіруде. Сол себепті, салаға құйылатын капитал саламының көлемі мен олардың тиімділігін арттыру жағдайды жақсы жаққа өзгертуі мүмкін (12-кесте). 



Кесте 12 – ҚР тамақ өнеркәсібіндегі негізгі капиталға салынған инвестиция және тікелей шетелдік инвестициялар серпіні, 2020-2024 жж. 

	Жылдар 
	2020
	2021
	2022
	2023
	2024

	Тамақ өнеркәсібіндегі негізгі капиталға салынған инвестициялар, млн. теңге
	141.067
	158.669
	176.251
	226.005
	322.349

	ҚР-ғы негізгі капиталға салынған инвестициялар көлеміндегі үлесі, %
	1,15
	1,2
	1,16
	1,28
	1,66

	Өнеркәсіптегі негізгі капиталға салынған инвестициялар көлеміндегі үлесі, %
	2,27
	2,44
	2,39
	2,84
	4,19

	Өңдеуші өнеркәсіптегі негізгі капиталға салынған инвестициялар көлеміндегі үлесі, %
	13,0
	10,3
	11,1
	13,8
	15,6

	Тамақ өнеркәсібіне тартылған таза Тікелей шетелдік инвестициялар көлемі, млн АҚШ доллары
	161,9
	84,5
	89,2
	414,4
	159,6

	Ескерту – Әдебиет негізінде құралған [102]



2024 жылы тамақ өнеркәсібіне салынған инвестициялардың көлемі жалпы ҚР-ғы негізгі капиталға салынған инвестиция көлемінің тек 1,66%-ын, ал тұтас өнеркәсіп саласының 4,19%-ын, ал өңдеуші өнеркәсіптегі негізгі капиталға салынған инвестицияның 15,6%-ын құраған. Бұл 2024 жылы тамақ өнеркәсібінде негізгі капиталға салынған инвестиция жалпы өнеркәсіп пен өңдеуші өнеркәсіптегі үлесінің өскендігін, алайда тұтас республиканың экономикасына салынған үлесі төмендегендігін байқатады [102].  
Еліміздің тамақ өнеркәсібі кәсіпорындарының негізгі капиталына салынған инвестициялардың үлесі 2024 жылы 2020 жылмен салыстырғанда 2,3 есеге, сәйкесінше тамақ өнімдерін өндіру бойынша – 1,7 есеге, сусындарды өндіру – 2,3 есеге және темекі өнімдерін өндіру кәсіпорындарында 9 есеге өскендігін байқаймыз. 
ҚР тамақ өнеркәсібіне тартылған инвестиция көлемін талдау нәтижесінде бұл көрсеткіштің жалпы Республикалық және өндіріс саласына салынған инвестиция көлемімен салыстырғанда айтарлықтай өте төмен деңгейде екендігін байқауға болады  және де бұл елімізде тамақ өнеркәсібі саласының инвестициялық тартымдылығының төмен екендігін көрсетеді.
Сонымен қатар, 2020 жыл мен 2024 жыл аралығында тамақ өнеркәсібіне тартылған таза Тікелей шетелдік инвестициялар көлемі жалпы 909,6 млн. АҚШ долларын құрады. 2024 жылдың қорытындысы бойынша 159,6 млн. АҚШ доллары тартылған және 2020 жылмен салыстырғанда 1,5%-ға төмендеген [102].
Жалпы алғанда салада өндірістік қуаттың тұрақты кеңеюі байқалады, бұл негізінен ішкі қаржыландыру көздеріне сүйенеді. Тікелей шетелдік инвестициялардың тұрақсыздығы шетелдік капиталдың қатысуының қандай да бір жобаларға негізделгенін ж”не саланың дамуында анықтаушы фактор емес екендігін көрсетеді. 
Есептік деректерге сәйкес, 2020-2024 жылдар аралығындағы тамақ өнімдері, сусындар және темекі өнімдерін өндіруге арналаған негізгі құралдардың тозуы мен жаңартылуын талдау тамақ өнеркәсібі салаларындағы негізгі қорлардың техникалық жаңдайының біртіндеп жақсарғандығын байқауға болады. 
Тозу деңгейі амортизацияның құрал-жабдықтардың бастапқы құнына қатынасын көрсетеді. Жалпы алғанда, өңдеу өнеркәсібі бойынша 2024 жылы тозу деңгейі 40,5%-ды құрады. Салыстырмалы түрде қарасақ, тамақ өнімдерінің өндірісі бойынша ең тұрақты көрсеткішке ие, тозу деңгейі 2024 жылға қарай 36,7%-ға дейін төмендеген, бұл тұтас өңдеу өнеркәсібінің орташа көрсеткішінен төмен. Сусындар өндірісі бойынша 2020 жылы тозу деңгейі айтарлықтай деңгейде (51,4%) болды, бірақ 2024 жылға қарай бұл көрсеткіш айтарлықтай жақсарып, 41,2%-ға төмендеді. Ал темекі өнімдері бойынша 2021 жылы шарықтау шегіне жеткен (62,9%), содан кейін 2024 жылы біртіндеп 49,0%-ға дейін төмендей бастаған (13-кесте) [102]. 

Кесте 13 ‒ Қазақстан Республикасының тамақ өнеркәсібінің негізгі құралдарының тозу және жаңарту қарқыны, 2020-2024 жж.

	Жылдар 
	Тамақ өнеркәсібінің салалары

	
	тамақ өнімдері өндірісі
	сусындар өндірісі
	темекі өнірісі

	
	тозу деңгейі, %
	жаңарту қарқыны, %
	тозу деңгейі, %
	жаңарту қарқыны, %
	тозу деңгейі, %
	жаңарту қарқыны, %

	2020
	37,6
	10,4
	51,4
	5,3
	50,7
	14,8

	2021
	38,7
	8,9
	48,8
	7,4
	62,9
	6,6

	2022
	37,7
	8,9
	46,7
	7,4
	56,7
	20,7

	2023
	38,7
	12,5
	50,4
	8,6
	53,2
	20,0

	2024
	36,7
	7,6
	41,2
	18,2
	49,0
	22,9

	Ескерту – Әдебиет негізінде құралған [102]





Сурет 15 ‒ Қазақстан Республикасының тамақ өнімдері бойынша экспорт және импорт, 2019-2024 жж, мың АҚШ доллары

Ескерту – Әдебиет негізінде құралған [102]
15-суретте, жалпы алғанда, Қазақстан Республикасының тамақ өнімдерінің сыртқы саудасы туралы деректерге сәйкес 2024 жылы импорт экспорттан екі есеге жуық көлемде асып түскенін көрсетті. Азық-түлік экспортына келетін болсақ, Қазақтан астықты (әсіресе бидай өнімдерін, етті (қой мен сиыр етін қоса алғанда) және сүт өнімдерін белсенді түрде экспортайтынан атап өтуге болады және негізгі экспорттық бағыттарына ТМД елдері (әсіресе Ресей мен Өзбекстан), сондай-ақ Азия мен Таяу Шығыс елдері жатады [104]. 
Қазақстан қант, балық, ет, сүт өнімдерін және көкөністерді қоса алғанда, азық-түлік өнімдерінің айтарлықтай көлемін импорттайды. Бұл тұтынудың артуына және ішкі нарықта белгілі бір тауарлардың тапшылығына байланысты. Қазақстанға негізгі азық-түлік жеткізушілері - Ресей, Қытай, Еуропа және Орталық Азия елдері. Бұл елдер Қазақстанды шикізатпен де, дайын өнімдермен де қамтамасыз етеді. 
Ағымдағы жағдайды бағалау және саланың ресурстық әлеуетін анықтау үшін негізгі өнімділік көрсеткіштерін талдау қажет. Зерттеу кезеңіндегі тамақ өнеркәсібі кәсіпорындарының негізгі әлеуметтік-экоомикалық көрсеткіштері төмендегі 14-кестеде қорытындыланған. 

Кесте 14 ‒ Тамақ өнімдерін өндіруші кәсіпорындары қызметінің негізгі әлеуметтік-экономикалық көрсеткіштері

	Жылдар 
	2020
	2021
	2022
	2023
	2024
	2020 жылға қатысты өсім, %

	Жұмыспен қамтылған дар саны, мың адам
	104,6
	110,0
	119,1
	120
	125,5
	19,6

	Жалақы мөлшері, мың теңге
	146,2
	169,6
	209,1
	260,3
	289,4
	97,9

	Кәсіпорындардың табысы, млрд. теңге
	1739,6
	1856,1
	2861,4
	2983,4
	2907,6
	67,1

	Ескерту – Әдебиет негізінде құралған [101]



14-кестеде келтірілген деректерді талдау тамақ өнеркәсібінде 2024 жылы салада жұмыспен қамтылғандар саны 125 500-ге жеткендігін, бұл 2020 жылғы базалық көрсеткішпен салыстырғанда 19,6%-ға айтарлықтай өскенін көрсетеді. Ұлттық статистика бюросының өңдеу өнеркәсібінің өзге салаларының мәліметтерімен салыстыру саланың айтарлықтай үлкен ауқымын көрсетеді: мысалы, тамақ өнеркәсібінің адами ресурстар әлеуеті (125,5 мың) машина жасау саласының әлеуетімен (127 мың) сәйкес келетінін, ал металлургия саласының әлеуетінен (111,5 мың) айтарлықтай асып түсетінін анықтауға болады [102]. 
Дегенмен, жоғары әлеуметтік маңыздылыққа және жұмыспен қамтудың жоғары көрсеткішіне қарамастан, салааралық жалақы теңгерімсіздігі анықталды. Тамақ өнеркәсібіндегі орташа айлық жалақы (289,4 мың теңге) капталды көп қажет ететі салалалармен салыстырғанда өте төмен болып отыр: металлургия табыс деңгейінің жартысынан астамын (621,2 мың теңге) және мұнай өңдеу саласындағыдан (867,3 мың теңге) үш есеге жуық төмен.
Әлеуметтік-экономикалық құрылымды талдау бізге саланың даму жағдайын бағалауға мүмкіндік береді. Дегенмен, жетістіктердің толық көрінісін алу үшін олардың іс жүзінде жүзеге асырылуын бағалау қажет. Соның ішінде, тамақ өнеркәсібі саласы бойында аяқталған жобалар ауқымын және салалық инфрақұрылымға әсерін шолуға көшейік.  
Қазақстан Республикасының өнеркәсібінің жағдайы туралы ұлттық есептерге сүйене отырып (2024-2025), 2020 жылдан 2024 жыл аралығындағы бес жылдық кезеңде тамақ өнеркәсібіндегі аяқталған жобалардың салыстырмалы 15-кестесі төменде келдітірілген [105, 106]. 

Кесте 15 ‒ Тамақ өнеркәсібі бойынша жалпы жүзеге асырылған жобалар және Бірыңғай Индустрияландыру картасының жобаларын салыстыру (2020-2024)

	Атау 
	Жобалар саны, бірлік
	Инвестиция көлемі, млрд теңге
	Құрылған жұмыс орындары, адам

	Жалпы жүзеге асырылған жобалар
	198
	629,7
	13 466

	Бірыңғай карта жобалары
	26
	103,0
	1 567

	Ескерту – Әдебиет негізінде құралған [105; 106]



Тамақ өнеркәсібі өңдеу өнеркәсібінің жалпы тізімнде жүзеге асырылған жобалардың саны бойынша көшбасшы болып табылады (барлығы 855 жобаның 23,2%-ын құрайды). Бұл жобаларды жалпы саны 13400-ден астам тұрақты жұмыс орынын құрды, бұл саланы Қазақстан экономикасының “әлеуметтік тірегіне” айналдырды. Ал Бірыңғай жобалар саны жағынан аз болғанымен, импортты алмастыру аясында жоғары сапалы жұмыс орындарын құруға бағытталған. 
Тамақ өнеркәсібіндегі Бірыңғай қарта аясындағы жобаларды Ауыл шаруашылығы министрлігі бақылайды және ол негізінен қант, ет, шұжық, ірімшік және сүзбе өндірісі сияқиы маңызды мәселелерді шешуге бағытталған.
Алдағы жылдары (2029 жылға дейін) тамақ өнеркәсібі жалпы құны 1,28 триллион теңге болатын тағы 132 жобаны жүзеге асыруды жоспарлап отыр, бұл 12 600 жаңа жұмыс орнын құруға мүмкіндік береді. 
Тамақ өнеркәсібінің жай-күйін бағалау өнеркәсіптік тамақ өндірісі индексінің тұрақтанғанына қарамастан, оның негізгі қаржылық және экономикалық көрсеткіштері ел экономикасының перспективалық дамуы мүмкіндігі мен жағдайларына сәйкес келмейтіндігін көрсетеді. Сонымен қатар, еліміздің тамақ өнекәсібі саласының алдында тұрған негізгі мәселелердің қатарына өңдеу өнеркәсібінің ескірген жабдықтары мен мемлекеттік жеке-меншік серіктестікті жетілдіруге бизнестің қызығушылығының төмен деңгейін жатқызуға болады [107].
Тамақ өнеркәсібінің отандық инновацияларды қабылдамауы орын алуда,  сонымен бірге қазіргі заманғы жабдықтар мен технологияларды шетелден сатып алу жалғасын табуда.
Мемлекет, ғылым және отандық тамақ өнеркәсібінің алдына қойған басты міндеттері:
· бәсекеге қабілетті өнімді әзірлеу әдіснамасын қалыптастыруға бағытталған іргелі және қолданбалы ғылыми зерттеулер кешенін жүзеге асыруды қамтамасыз ететін теориялық негіздерді қалыптастыру;
· азық-түлік өнімдерін өндіру үшін ауыл шаруашылығы шикізатын терең қайтаөңдеу биотехнологиясын қалыптастыру және енгізу;
· сапасы, қауіпсіздігі және бәсекеге қабілеттілігі көрсеткіштері бойынша әлемдік сапа стандарттарына жауап беретін өнімдерді әзірлеу;
· азық-түлік өнімдері мен шикізаттарының сапасын бақылауды қамтамасыз ету;
· отандық инновациялық азық-түлік өнімдерін нарықта жылжыту және оларды тиімді басқару жүйесін қалыптастыру болып табылады.  
Салаға инновациялық өнімдерді әзірлеу және енгізу – тамақ өнеркәсібінің бәсекеге қабілеттілігінің негізі болып табылады, сонымен қатар Қазақстанның 2025 жылға дейінгі Даму стратегиясынында көзделген еліміздің азық-түлік қауіпсіздігін қамтамасыз етудің маңызды бір шарты ретінде қарастырылады. Жалпы алғанда Қазақстанда ғылым үкіметтің қаржыландыруына өте тәуелді және жеке бизнестің қызығушылығының төмендгі байланысты [108].  
[bookmark: _Hlk115950696]Тамақ өнеркәсібіндегі инновациялылық даму деңгейін бағалауда тұтас саланың инновациялық белсенділігін көрсететін статистикалық көрсеткіштерді талдау маңызды рөл атқарады. Сондықтан, Қазақстан Республикасындағы тамақ өнеркәсібі кәсіпорындарының инновациялық белсенділік деңгейін бағалауда келесі көрсеткіштерді талдау таңдалып алынды:
Тамақ өнеркәсібінің инновациялық белсенділік деңгейі – бұл көрсеткіш тамақ өнеркәсібі саласындағы кәсіпорындардың инновациялық қызметке тартылу деңгейін бағалауға мүмкіндік береді.
Тамақ өнеркәсібі кәсіпорындарының өндірілген инновациялардың көлемі.
Тамақ өнеркәсібі кәсіпорындарында өткізілген инновациялардың көлемі.
Тамақ өнеркәсібінде тамақ өнімдері өндірісіне жұмсалған шығындар.
[bookmark: _Hlk115950791]Қазақстан Республикасының статистика агенттігінің мәліметтеріне сәйкес Қазақстанның тамақ өнеркәсібіндегі инновациялық қызмет төмен көрсеткіштермен сипатталатындығын аңғаруға болады. 12-кестеге сәйкес еліміздегі барлық тамақ өнеркәсібі кәсіпорындарының ішіндегі инновацияларды енгізумен айналысатын кәсіпорындардың саны айтарлықтай көп емес: 2024 жылы кәсіпорындардың тек 16,3%-ды ғана инновацияларды жүзеге асырған [109]. 

Кесте 12 ‒ 2020-2024 жж. ҚР, Өңдеу өнеркәсібі және тамақ өнеркәсібі кәсіпорындарының инновациялық белсенділік деңгейі, %

	Жылдар 
	2020
	2021
	2022
	2023
	2024

	Қазақстан Республикасы
	11,5
	10,5
	11,0
	11,7
	11,9

	Өңдеу өнеркәсібі
	15,4
	12,9
	14,8
	14,7
	11,4

	Тамақ өнімдерін өндіру
	15,0
	15,4
	17,9
	18,8
	16,3

	Ескерту – Әдебиет негізінде құралған [102; 109]


2020-2024 жж. аралығында еліміздегі тамақ өнеркәсібі кәсіпорындарының инновациялық белсенділік деңгейі динамикасының 2023 жылы айтарлықтай жоғарылағанын байқауға болады. 2020-2021 жылдарда тамақ өнеркәсібінде инновациялық белсенділіктің көрсеткіштерінің төмендеуі короновирустық пандемияның әсерін туындағын саладағы дағдарыстық құбылыстармен байланыстыруға болады. Жалпы Қазақстанның тамақ өнеркәсібінің инновациялық белсенділік деңгейі тұтас республикалық және өңдеу өнеркәсібі деңгейімен салыстырғанда сәл жоғары екендігін байқауға болады.  
2020-2024 жылдар аралығындағы инновациялық өнімдер өндіру мен өткізу көрсеткіштерін талдау барысында, 2023 жылы екі көрсеткіш бойынша да ең жоғарғы мәнді байқауға болады. Ал 2024 жылы бұл көрсетіштер күрт төмендеп, тамақ өнеркәсібінде инновациялық өнімдер өндірісінің құны 73 983,6 млн. теңгені, ал өткізілген инновациялардың көлемі 60 738,3 млн. теңгені құрады (13-кесте). 

Кесте 13 ‒ 2020-2024 жж. тамақ өнеркәсібі саласындағы инновациялық өнімдер мен өткізілген инновациялар көлемінің бөліну динамикасы, млн. тг.

	Жылдар 
	2020
	2021
	2022
	2023
	2024

	Тамақ өнеркәсібінде өндірілген инновациялық өнімдердің (тауарлар және көрсетілетін қызмет) жалпы көлемі, млн. тг
	86 925,2
	108 419,6
	211 616,4
	171 522,2
	73 983,6

	Тамақ өнеркәсібінде өткізілген инновациялардың көлемі, млн. тг
	76 426,5
	100 756,9
	184 637,9
	170 679,8
	60 738,3

	Экспортқа қойылған өткізілген инновациялық өнімдердің көле мі (өнімдік инновациялар), млн. тг
	14 231,9
	19 901,8
	28 687,2
	23 596,1
	8 277,1

	Ескерту – Әдебиет негізінде құралған [102; 109]



Кесте 14 ‒ ҚР тамақ өнеркәсібінде инновацияларды жүзеге асыруға жұмсалған шығындар соманы

	Жылдар 
	2020
	2021
	2022
	2023
	2024

	Инновацияларға жұмсалған шығын дар, млн. теңге 
	39 542,1
	43 285,6
	69 789,7
	107 250,7
	60 731,5

	Инновацияларға жұмсалған шығын дар, өткен жылға %-бен
	121,3
	109,5
	161,2
	153,6
	-43,4

	Инновация түрлері бойынша шығындардың бөлінуі, %-бен

	· өнімдік
	64,44
	47,49
	81,87
	92,66
	80,84

	· бизнес-процестік
	35,29
	51,87
	18,13
	7,34
	19,16

	· маркетингтік
	0,033
	0,39
	-
	-
	-

	· ұйымдастырушылық
	0,23
	0,24
	-
	-
	-

	Ескерту – Әдебиет негізінде құралған [102; 109]



14-кестеде, тамақ өнімдерін өндіретін кәсіпорындарда инновацияға жұмсалған шығындар 2020 жылдан бастап 2023 жылдар аралығында бірқалыпты жоғарылағанын байқауға болады. Ал 2024 жылы тамақ өнеркәсібінде инновацияларды жүзеге асыруға жұмсалған шығындардың көлемі өткен жылдың сәйкес кезеңімен салыстырғанда 43,37%-ға төмендеген. Зерттеліп отырған мерзім аралығында 2023 жылы инновацияға жұмсалған шығындардың ең жоғарғы көрсеткіші байқалды (107 250,7 млн. тенге). 2024 жылдардағы көрсеткіштердің төмендеуін соңғы жылдағы статистикалық деректердің толық көрсетілмеуімен байланыстыруға болады.
Тамақ өнеркәсібінде қолданылатын инновация түрлері бойынша жұмсалған шығындарды талдай отырып, өнімдік және процестік инновациялардың басым бөлікті құрайтындығын анықтадық: 2020 жылы сала кәсіпорындарының аталған инновация типтеріне жұмсаған шығыны 99,73% құраған, ал маркетингтік инновацияларға барлық шығындардың тек 0,033% және ұйымдастырушылық инновацияларға 0,23%-ы жұмсалған. Салыстырмалы түрде 2021 жылы өнімдік және процестік инновацияларға жұмсалған шығындар 99,36%-ды құраған (сәйкесінше 47,49 және 51,87%-дан). Сонымен қатар, ҚР статистикалық деректері 2022-2024 жылдарда тамақ өнімдерін өндіру саласында тек өнімдік және процесстік инновация түрлері бойынша ғана көрсетілген және инновацияға жұмсалған шығындардың басым үлесі өнімдік инновацияларға келеді. 



Сурет 16 ‒ 2024 жылы Жоғары технологиялық инновациялық тауарлар экспортынының Қазақстан өңірлері бойынша бөлінісі, млн. АҚШ доллары
Ескерту – Әдебиет негізінде құралған [102]

16-суреттен көріп отырғанымыздай ҚР бойынша жоғары технологиялық инновациялық тауарлар экспортының көп үлесін Алматы қаласы - 327,2 млн. доллар (жалпы экспорттың 48%-ы), Алматы облысы - 138,1 млн. доллар (20%) және Қостанай облыстарына - 121,5 млн. доллар (17,8%) құрайды. Қалған өңірлер қосылып жалпы көлемнің 15%-дан аз бөлігін құрады [102].   
Еліміздің тамақ өнеркәсібінің инновациялық дамуы саладағы ғылыми-техникалық жұмыстарды, инновациялық жобаларды мемлекеттің немесе бизнестің қолдауымен тығыз байланысты. Қазақстан Республикасында кәсіпорындардың инновациялық дамуын жеделтеуге бағытталған институционалдық, инфрақұрылымдық, қаржылық және қаржылық емес қолдау жүйесі қалыптасқан. 
Қазақстанның ғылыми-технологиялық саласындағы ағымдық саясаты  «Қазақстан 2050 Стратегиясы», «Ұлттық даму жоспары» және «ҚР индустриалды-инновациялық дамуының 2021-2025 жылдарға арналған бағдарламасы» атты маңызды стратегиялық құжаттармен анықталған [1; 110].  Сонымен қатар, кәсіпорындардың цифрландырылуы мен инновациялық дамуына ықпал етуге бағытталған “Жасанды интеллект дәуіріндегі Қазақстан: өзекті мәселелер және оны түбегейлі цифрлық өзгерістер арқылы шешу” атты Қазақстан халқына Жолдауды іске асыруға арналған Жалпыұлттық іс-шаралар жоспары қабылданған [111]. Осы аталған бағдарламалардың аясында еліміздің экономикасы мен өнеркәсіп саласын дамытуды қажет ететін басым секторлары айқындалған, олардың алдында тұрған инновациялық дамумен байланысты негізгі мәселелер мен оларды шешу үшін анықталған стратегиялық бастамаларды қамтыған. Бағдарламалар аясындағы айқындалған басымдыққа ие салалар қатарында тамақ өнеркәсібі саласы да бар. Аталмыш бағдарламаның дамуы әлі де жалғасын табуда және 2025 жылы ЖИ секторын реттейтін “Жасанды интеллект туралы” заң қабылдау және Alem.AI “Халықаралық жасанды интеллект орталығын” құрылды [112].  
Бұдан бөлек елімізде ауыл шаруашылығын дамыту бағдарламалары, оның ішінде жаңартылған Қазақстан Республикасының агроөнеркәсіптік кешенді дамытудың 2021-2030 жылдарға арналған тұжырымдамасы мен 2024-2028 жылдарға арналған жаңа “Мықты Агроөнеркәсіптік кешен” Ұлттық жобасы өңделген өнімдерідің үлесін арттыруға, аграрлық ғылымды дамытуға, суды үнемдейтін технологиялар мен ауыл шаруашылығы тәжірибесін енгізуге өзін-өзі азық-түлікпен қаматамасыз едуге бағытталған. Бұл бағдарламалар аясындағы негізгі міндетке өндіріс көлемін ұлғайту, егістік алқаптарын әртараптандыру, ынтымақтастықты ынталандыру, жеңілдетілген несиелер мен субсидияларды пайдалана отырып, инвестициялық жобаларды жүзеге асыру кіреді [113]. 
15-кестеде Қазақстанның тамақ өнеркәсібі саласын инновациялық дамыту бойынша жүзеге асыратын институттардың тізбесін келтірілген. 
Тамақ өнеркәсібі жалпы қосылған құн бойынша металлургиядан кейінгі екінші ірі өндіріс саласы болып табылады. Бұл сала өңдеу өнеркәсібі саласындағы ең ірі жұмыс беруші саласы. Басқа күрделі салалармен салыстырғанда тамақ өнеркәсібі негізгі капиталға инвестициялардың жыл сайынғы тұрақты өсуін көрсетеді. Сонымен қатар, сала кәсіпорындары мемлекеттік қолдауды белсенді қатысушар қатарына жатады.


Кесте 15 ‒ Қазақстан Республикасында тамақ өнеркәсібін инновациялық дамытудың ұйымдастырушылық-құқықтық құрылымы

	Қолдау бағыттары
	Негізгі элементтері
	Институттар/Құжаттар
	Міндеті

	Институционалдық қолдау жүйесі
	Мемлекеттік саясат
	“Қазақстан 2050”, Ұлттық даму жоспары 2030, Индустриалдық инновациялық даму бағдарламасы, “Цифрлық Қазақстан” жобасы
	Ұлттық инновациялық стратегияны қалыптастыру

	
	Қолдау институттары
	“QazInnovation”, “Технологиялық даму қоры”, ҚР Ғылым және жоғары білім министрлігі
	Инновациялық грант, кеңес беру, мониторинг

	
	Құқықтық-нормативтік база
	“Қазақстан Ресрубликасының Кәсіпкерлік Кодексі” ҚР 2015 жылғы 29 қазандағы №375-V (23-1 бөлімі), патенттік құқық
	Инновацияны құқтық қорғау

	Инфрақұрылымдық қолдау
	Технопарктер, бизнес-инкубаторлар
	Astana Hub, Alatau IT City, Nazarbayev University
	IT стартаптар үшін

	
	Зертханалар мен ғылыми зерттеу орталықтары
	"Қазақ қайта өңдеу және тамақ өнеркәсібі ғылыми-зерттеу институты" ЖШС
Қазақ АӨК экономикасы және ауылдық аумақтарды дамыту ғылыми-зерттеу институты" ЖШС
	Жаңа технологиялар мен білімдерді дамытуға, оларды коммерциаландыруға және нақты экономикаға көшуге, инновациялық зерттеулер мен әзірлемелер үшін жағдай жасауға баса назар аударады

	Қаржылық қолдау
	Мемлекеттік гранттар
	“Ғылым қоры”
	Зерттеу нәтижелерін коммерциаландыру

	
	
	 “Даму қоры”
	ШОБ қаржыландыру бағдарламалары, субсидия, кепілдіктер мен оқыту

	
	Халықаралық қолдау
	Дүниежүзілік банк, ЕҚДБ, Азия даму банкі
	Адам ресурстарын дамыту, цифрлық трансформация мен бәсекеге қабілеттілікті арттыру саласындағы жобалар

	
	Инновациялық ваучерлер
	QazInnovations
	ҒЗТКЖ, бизнес-жоспар әзірлеуге және жаңа технологияларды енгізуге қаржылық қолдау көрсету



Дегенмен, әлеуметтік маңыздылығы жоғары болғанына қарамастан, тамақ өнеркәсібі саласында келесідей өзекті мәселелер қалыптасқан:
‒ саладағы орташа жалақы деңгейі ең төменгі деңгейлердің бірі болуда. Бұл білікті кадрлардың басқа жоғары жалақы ұсынатын салаға кетуіне әкеледі. 
‒ тамақ өнеркәсібі кәсіпорындарының шамамен 17,1%-ы инженерлік-техникалық кадрлар мен білікті қызметкерлердің тапшылығын сезінуде [106].
‒ тамақ өндірісіндегі жабдықтардың тозу деңгейі 36,7-38,7% деңгейінде қалып отыр. Жоғары тозу апат қаупі арттырады, өндіріс қауіпсіздігін төмендетеді және жөндеу шығындарын арттырады [102];
‒ салада қант, ет және шұжық өнімдері, сондай-ақ ірімшік пен сүзбе сияқты маңызды тауарлар бойынша жалпы импортка тәуелділік бар;
‒ саладағы инновациялық белсенділіктің төмендігі. Тамақ өнеркәсібі кәсіпорындарында инновацияларды енгізудегі негізгі кедергілер қатарына - инновацияға нарықтық сұраныстың төмендігі және өздерінің қаржылық ресустарының жетіспеушілігін атап өтуге болады;
‒ ҒЗТКЖ жүргізудегі қиындықтар. Кәсіпорындарда ғылыми-зерттеу және тәжірибелік-конструкторлық жұмыстарды жүргізудегі негізгі кедергі - мұндай қызметтерді көрсете алатын мамандардың жетіспеушілігін атап өтуге болады. 
Жалпы алғанда, Қазақстанда инновациялық дамуды қолдау жүйесінің институционалдық, инфрақұрылымдық және қаржылық негіздері қалыптасқан. Институционалдық деңгейде заңнамалық база бар, дегенмен, институционалдық жүйеде инновациялық процестерд үйлестіру деңгейі әлі де жеткіліксіз, ал заңнамалық нормалардың орындалуын қадағалау тетіктері әлі де жетілдіруді қажет етеді. Инфрақұрылым тұрғысынан технопарктер, бизнес-инкубаторлар, индустриалдық аймақтар мен арнайы экономикалық аймақтар желісі құрылған. Бұл құрылымдар кәсіпорындарға инновацияны енгізуге қолайлы жағдай жасайды. Дегенмен, олардың тиімділігі әркелкі: кейбір аймақтарда инфрақұрылым желісі жеткілікті деңгейде дамыса, басқа өңірлерде оның қолжетімділігі төмен. Сондай-ақ, ғылыми-зерттеу институттары мен өндіріс арасындағы байланысты күшейту қажетілігі байқалады. Қаржылық қолдау мемлекеттік гранттар мен жеңілдетілген несиелер арқылы қамтамасыз етеді. Сондықтан, жүйенің тиімділігін арттыру үшін ғылым мен өндіріс байланасын күшейту, аймақтық ерекшеліктерді ескеру және жеке инвестицияларды ынталандыру қажет. 
Қазіргі кезде тамақ өнеркәсібі кәсіпорындарының инновациялық дамуы жолына өтуі - 21 ғасырдағы өнеркәсіптік өндірістің дамуының объективті заңдылығы болып табылады. Бұл ретте тамақ өнеркәсібі кәсіпорындары үшін инновациялық үдерістің барлық қатысушыларының тиімді қызмет жасайтын өзара байланыс жүйесін қалыптастыру және олардың өзара үйлесімділігі сала алдында тұрған бірінші кезектегі мәселелердің шешуін қамтамасыз етеді [114].
Жалпы алғанда тамақ өнеркәсібі кәсіпорындарын инновациялық дамыту жолында туындайтын кедергілерді түсіну, анықтау маңызды сұрақ болып табылады. Олардың ерекшелік сипаттарын біле отырып, бұл үдерісті жеделдетудің және инновацияларды енгізудің, сол арқылы отандық тамақ өнеркәсібінің тұрақты дамуына қолайлы жағдай қалыптастыру бойынша шаралар кешенін әзірлеуге болады.

2.2 Тамақ өнеркәсібі кәсіпорындарының инновациялық қызметін азық-түлік инновацияларының жаһандық индексі контексінде талдау және бағалау
Тамақ өнеркәсібіндегі инновацияларға елдің ішіндегі көптеген саясаттар, нормативтік актілер мен экологиялық факторлар әсер етеді, сонымен қатар жаһандану жағдайында азық-түлік секторының инновациялық қызметін халықаралық бәсекеге қабілеттілік контекстінде бағалау маңызды мәселесі екенін білдіреді (17-сурет). 

Сурет 17 ‒ Азық-түлік инновацияларының жаһандық индексі санаттары мен айнымалылары
Әртүрлі елдердегі азық-түлік саласындағы инновациялық  ортаға салыстырмалы талдау жүргізуге және оны бағалауға бағытталған бенчмаркинг әдісін қолдану өнеркәсіп пен мемлекеттік құрылымдар үшін бірдей тиімді бола алады. Инновациялық белсенділігі салыстырмалы түрде дәстүрлі, қалыптасқан әрі баяу дамитын сала болып саналатын тамақ өнеркәсібінде бұл үдерістерді тереңірек зерттеу қажет. Мұндай тәсіл аталған салада ұлттық деңгейде де, халықаралық деңгейде де ынтымақтастықты күшейтуге мүмкіндік береді. 
Әр елдің инновациялық саясатының өзіндік күшті және әлсіз жақтары бар болуы мүмкін, бірақ бұл олар басқа елдердің сәтті тәжірибелерін қолдана алмайды дегенді білдірмейді. Басқа елдердегі табысты саясаттарды енгізу және олардан үйрену де саладағы тиімділікті қалыптастыру және шығындарды үнемдеу құралы ретінде қарастыруға болады. Бенчмаркинг әдісі негізінде бұл бағалау елдің тамақ өнеркәібіндегі инновациялық ортаны жақсарту және жетілдіру үшін басқа елдердегі табысты шараларлы анықтау және олардан үйренуге бағытталып отыр.
Зерттеу барысында бенчмаркинг әдісі негізінде 10 елдің (Канада, Австралия, АҚШ, Германия, Италия, Нидерланды, Жапония, Қытай, Оңтүстік Корея және Қазақстан) тамақ өнеркәсібіндегі инновациялық ортасы салыстырмалы талдауға алынды. Салыстыру негізінде тамақ өнеркәсібінің инновациялық әлеуетін сипаттайтын төрт негізгі санатқа біріктірілген 21 көрсеткіштен тұратын модель алынды. Бұл көрсеткіштер тек қана нарықтағы әртүрлі қатысушылардың (мысалы, қызметкерлерден бастап тұтынушыға дейінгі) тәжірибесін бейнелеумен шектелмей, сонымен қатар ел экономикасының заңнамалық және нормативтік базасы секілді сыртқы факторлардың да тамақ өнеркәсібіндегі инновациялық ортаны қалытастуына ықпалын кешенді түрде көрсету мақсатында таңдалды.  
Аталмыш модельдің санаттары мен көрсеткіштері Канаданың Dalhousie универвитетінің Agri-Food Analytics Lab зертханасында жүргізілген зерттеу әдістемесіне негізделе отырып қалыптастырылды [89, р. 27-65]. Таңдалып алынған көрсеткіштер бірінші кезекте басқарушылық және саяси ақпаратқа, содан кейін сапалық ақпаратқа негізделіп жинақталды. 
Бағалау моделі 4 негізгі санатқа топтастырылған. 1-ші санат -”Нормативтік-құқықтық база ортасы” - бұл орта өнімдерді жасауға арналған ортаны, сондай-ақ қалдықтарға және қоршаған ортаны қорғауға қатысты шектеулерді ескере отырып, ережелер мен заңдарды зерттеуге бағытталған; 2-ші санат - “Бизнестің бәсекеге қабілеттілігі” - экономикалық контекстті есепке алу үшін макро-және микроэкономикалық көрсеткіштерді пайдаланады, сонымен бірге инвестицияларды, мемлекеттік қолдауды және бөлшек сауда ортасын зерттейді; 3-ші санат - “Нарықтың дайындығы” - елдердің білімге, әртүрлілілік пен инклюзияға әсер ететін саясаты арқылы тамақ өнеркәсібіндегі инновацияларға қатысу үшін жабдықталған жұмыс күшін қалай құруды қарастырады. 4-ші санат - “Зияткерлік меншік және зерттерлеу мен әзірлемелер” - инновацияларға берілетін қорғауларды, сондай-ақ салық саясатындағы инновацияларды қолдауды есепке алады. Төрт негізгі санат пен 21 көрсеткіштердің сипаттамасын (Қосымша Б)сынан табуға болады. 
Әрбір көрсеткіштің баллдары тек бүтін сандармен есептелді. Қорытынды орындар әр санаттағы елдің жинаған баллына және төрт санаттың барлығын біріктіретін жиынтық баллға сүйеніп жасалды.
Бағалау жүргізу мақсатында деректер сапалық және сандық әдістермен жиналды. Сапалы деректер тақырыптық кодтау арқылы талданды, онда елдер арасындағы базалық деңгейді анықтау үшін жалпы тақырыптар анықталды. Бұл базалық деңгей әрбір елге мүмкін болатын үш ұпайдың екеуін беретін орташа мәнді есептеу үшін пайдаланылды. Егер елдің инновациялық қызметі орташа деңгейден өзгеше болса, бұл олардың инновацияға әсерін анықтау үшін қосымша талданды. Орташа мәннен жоғары инновациялық қызмет тәжірибесі үшін ел үш балл алды, ал төмен қызмет тәжірибесі үшін ел бір балл алды. Деректерді сандық талдау алынған мәліметтер бойынша орташа мәнді табу арқылы, содан кейін қосу немесе азайту арқылы жүргізілді:  
1.1. Нормативтік-құқықтық база ортасы. Төмендегі 16-кестеде “Нормативтік-құқықтық база ортасы” бойынша әр көрсеткіштің әрбір елге берілген баллдары, сондай-ақ бөлім бойынша жалпы баллы берілген. Осыдан кейін әр көрсеткішті бағалаудың негіздемесін сипаттайтын талдау жасалынды. 

Кесте 16 ‒ Нормативтік-құқықтық база ортасын бағалау нәтижелері

	Мемлекет
	1.1.1. Бекіту кезеңдері (/3)
	1.1.2. Азық-түлік қауіпсіз дігін қамтамасыз ету (/3)
	1.1.3. Ашықтық пен коммуника ция (/3)
	Бөлім
Барлығы
(/9)

	Қазақстан
	3
	2
	2
	7

	Канада
	1
	2
	3
	6

	Австралия
	3
	2
	3
	8

	АҚШ
	1
	2
	3
	6

	Италия
	2
	3
	2
	7

	Германия
	2
	3
	2
	7

	Нидерланды
	2
	3
	2
	7

	Жапония
	3
	3
	2
	8

	Қытай
	1
	1
	1
	3

	Оңтүстік Корея
	1
	3
	1
	5



1.1.1. Өнімді бекіту мерзімдері. Азық-түлік өнеркәсібі саласында жаңа өнімдерді мақұлдау әр елде әртүрлі заңнамалық және институционалдық ерекшеліктерге байланысты айтарлықтай ерекшеленеді. Мысалы, Еуропалық Одақта жаңа өнімдерді мақұлдау рәсімдері орташа есеппен 17 айды құрайды. Бұл салыстырылып отырған елдер арасындағы орташа көрсеткіш болғандықтан, барлық Еуропалық Одақ елдері шартты түрде 2 баллмен бағаланды [115]. Жапонияда инновациялық азық-түлік өнімдерін мақұлдау мерзімі 12 айдан астам уақытты қамтиды, ал Австралияда барлық рәсімдер бір жылдан аспайтын икемді жүйе енгізілген. Мұндай қысқа мерзімдер инновациялық шығындарды азайтып, жаңа өнімдердің нарыққа шығуын жеделдетеді. Сондықтан бұл ердерге 3 балл берілді [116]. Канадада тек ғылыми шолулардың өзі 13 айға созылатыны жөніндегі дерек бар, алайда нақты ақпараттың шектеулі болуына байланысты елдің бағасы 1 ұпаймен бағаланды [88, р. 4473]. АҚШ-тағы жағдай сәл ерекшеленеді: жаңа өнімдерді мақұлдаудың екі рәсімі бар. Біріншісі - GRAS (Жалпы қауіпсіз деп танылған) категориясына жататын қоспалар үшін өтінімдер 180-270 күн ішінде қаралады. Екіншісі - FDA (Азық-түлік және дәрі-дәрмек басқармасы) мақұлдауын талап ететін тағамдық қоспалар, оларды тіркеу мерзімі екі жылға дейін созылуы мүмкін. Бұл күрделі жүйе АҚШ-тың бағасын орташадан 1 баллға төмендетті [117]. 
Оңтүстік Кореяда Азық-түлік және дәрі-дәрмек қауіпсідігі министрлігімен жаңа азық-түлік өнімін бекіту мерзімі 12-24 ай аралығын құрайды [118]. Ал Қытайдағы жаңа азық-түлік өнімдерін мақұлдау үдерісі өнім  түріне байланысты айтарлықтай өзгеруі мүмкін, бірақ әдетте орта есеппен 18 айды құрайды, соның ішінде, ең азы 10 айды, ал ең көбі 4 жылға дейін созылуы мүмкін [119]. Қоспа түріне қауіпсіздікті бағалау күрделілігіне қарай өзгеретін бұл рәсімдер осы елдердің бағасын 1 баллға төмендетті. 
Қазақстан тәжірибесі салыстырмалы түрде тиімді әрі инновацияны қолдауға бағытталған. Құзыретті орган толық құжаттарды ұсынған жағдайда, өтінімді 5 күн ішінде қарайды, ал тағамдық қоспалар үшін мақұлдау мерзімі 5-7 айдан аспайды. Сонымен қатар, бір рет мақұлданған өнімді қайтадан тіркеу қажет етпейді және оның жарамдылық мерзімі шексіз сақталады. Мұндай қысқа әрі тиімді рәсім Қазақстанға 3 балл беруге негіз болды. Бұл тәжірибе жаңа өнімдерді нарыққа шығару үдерісін жеделтедіп қана қоймай, кәсіпорынның шығындарын азайтып, инновациялық белсенділікті арттыруға мүмкіндік береді [120]. 
1.1.2. Азық-түлік қауіпсіздігін қамтамасыз ету шаралары. Көптеген дамыған мемлекеттерде азық-түлік өнімдерінің қауіпсіздігін қамтамасыз ету қатаң заңнамалық нормалар мен көпдеңгейлі бақылау жүйелері арқылы жүзеге асады. Мысалы, Германия, Нидерланды және Италия елдерінде жоспарлы және жоспардан тыс тексерулер, сондай-ақ өнімнің қозғалысын толық қадағалауға мүмкіндік беретін бақылау журналдары кеңінен қолданылады. Бұл елдердегі тәжірибенің тиімділігі мен жүйелілігі оларға 3 баллдық жоғары баға беруге негіз болды [121]. АҚШ пен Канадада азық-түлік және дәрі-дәрмек басқармасының [122] бақылау жүйелері жоспарлы тексерулерді қамтып қана қоймай, қосымша алын-алуға бағытталған қауіпсіздік жоспарларын талап етеді, алайда тосын тексерулер барлық аймақтарды бірдей дәрежеде қолданылмайды. Сондықтан, бұл елдер 2 баллмен бағаланды [123]. Австралияда да федералдық деңгейдегі қадағалау жүйелері бар, бірақ аймақтық деңгейде бақылау мен алдын алу шаралары жеткілікті үйлестірілмеген, сондықтан елдің бағасы 2 балл деңгейінде бағаланды [124]. 
Жапония мен Оңтүстік Кореяда тағам қауіпсіздігін қамтамасыз етудің заманауи тәсілдері қолданылады: ХАССП (өнімдерді өндірудің, сақтаудың және таратудың барлық кезеңдерінде тәуекелдерді талдайтын және маңызды бақылау нүктелерін анықтайтын халықаралық тамақ қауіпсіздігін басқару жүйесі) стандарттары міндетті түрде енгізілген, ал реттеуші органдар жоспардан тыс тексерулер жүргізу құқығына ие. Бұл елдер қосымша шараларды тиімді қолданғандықтан, оларға 3 балл берілді [125, 126]. Қытайда азық-түлік қауіпсіздігі туралы заңнама бар болғанымен, тәжірибеде бақылау рәсімдері біркелкі орындалмайды, кейбір аймақтарда жүйесіздік пен стандарттардың жеткіліксіз орындалуы байқалады. Сондықтан елдің бағасы 1 ұпаймен шектелді [115]. Қазақстанда азық-түлік өнімдерінің қауіпсіздігі жеке кодекспен емес, “Тамақ өнімдерінің қауіпсіздіні туралы” Қазақстан Республикасының Заңымен және басқа да нормативтік-құқықтық актілермен, соның ішінде Азық-түлік қауіпсіздігінің жай-күйіне мониторинг жүргізу қағидаларымен реттеледі. Осы құжаттар аясында жоспарлы және жоспардан тыс тексерулер жүргізілгенмен, бақылау журналдары мен алдын алу шараларын енгізу толық деңгейде жүзеге асырылмаған. Осыған байланысты Қазақстандан 2 балл берілді [116, р. 3-71].  
Осылайша, жүргізілген салыстырмалы бағалау көрсеткендей, азық-түлік қауіпсіздігін қамтамасыз етуде Германия, Нидерланды, Италия, Жапония және Оңтүстік Корея ең жоғары көрсеткішке қол жеткізсе, Қытай меншікті бақылау жүйесінің әлсіздігенен төмен бағаланып отыр. Қазақстан мен бірқатар елдер (АҚШ, Канада, Австралия) аралық позицияда тұр, бұл болашақта бақылау журналдарын енгізу мен алдын алу шараларын жетілдіру арқылы ұлттық жүйені нығайту қажеттілігін айқындап отыр. 
1.1.3. Ашықтық және коммуникация. Бұл көрсеткіш бойынша бағалауда біріншіден, мемлекеттік басқару органдары тұтынушылармен ықтимал ластанулар, індеттер және бекітілген қоспалардағы өзгерістер туралы қаншалықты анық және тиімді байланысатыны талданады. Екіншіден, көптеген уәкілетті мемлекеттік органдардың веб-сайтында ақпараттың болуы, бірнеше тілде ұсынылуы мен веб-cайттағы іздеу мүмкіндіктері бағаланды.  Егер елдерде екіден көп тіл қолжетімді болса және шешімдерге қатысты қоғамдық кері байланыс кезеңі болса, оларға қосымша балл берілді. 
Зерттеу нәтижелері көрсеткендей тамақ өнеркәсібіндегі ақпараттың ашықтығы мен коммуникация деңгейі салыстырылып отырған елдер арасында елеулі айырмашылықтарға ие. Канада, Австралия және АҚШ-та мемлекеттік органдар тағам қауіпсіздігіне қатысты ықтимал тәуекелдер, аурулардың таралу жағдайлары мен жаңа тағам қоспаларының енгізілуі туралы деректерді өздерінің ресми порталдарында бірнеше тілде жариялап, сонымен бірге қоғаммен кері байланыс алу жүйесін енгізген. Мысалы, АҚШ-тығ Food and Drug Administration сайты тұтынушыларға ықтимал қауіптер жөнінде бірнеше тілде хабарламалар ұсынып қана қоймай, қоғамдық пікір алу рәсімін де қарастырады [127]. Канада мен Австралияның да ұлттық азық-түлік қауіпсіздігі агенттіктері ашық деректер базасы мен көптілді ақпараттық жүйелері дамыған [128, 129]. Мұндай тәжірибелер бұл елдерге ең жоғары - 3 баллдық баға алуына мүмкіндік берді. 
Германия, Италия, Нидерланды және Жапонияда тағам қауіпсіздігі жөніндегі ақпарат екі тілде қолжетімді болып, ресми сайттарда іздеу функциясы енгізілгенімен, қоғамдық пікірді жүйелі түрде тарту тетіктері әлі де шектеулі болуымен сипатталды [130]. Сондықтан бұл елдер 2 балл деңгейінде бағаланды. Қытай мен Оңтүстік Кореяда негізгі ақпарат тек мемлекеттік тілде жарияланып, көпшілік үшін қолжетімділігі төмен болды. Сонымен қатар, шешім қабылдау кезінде қоғамдық талқылауларды жүйелі түрде енгізу байқалмайды, сондықтан бұл елдерге 1 балл берілді [131, 132]. Қазақстан жағдайында азық-түлік өнімдері туралы ақпарат мемлекеттік және орыс тілдерінде, кейбір ақпараттар ғана ағылшын тілінде де ұсынылады (мысалы, ҚР Денсаулық сақтау министрлігі мен “Ашық НҚА” платформасы), дегенмен шешім қабылдау процесінде тұрақты қоғамдық талқылау жүйесі дамымаған. Сондықтан ел тәжірибесі 2 баллдық деңгейге сәйкес келеді [133, 134]. 
1.2. Қоршаған ортаны қорғау нормалары. 17-кестеде бөлімдегі әрбір көрсеткіш бойынша әрбір елге берілген баллдары бөлімнің жалпы баллдарымен бірге жинақтап көрсетілді. Кестеден кейін әр көрсеткіш баллының негіздемесін сипаттау үшін талдау ұсынылған. 

Кесте 17 ‒ Қоршаған ортаны қорғау нормалары

	Мемлекет
	1.2.1.
Қалдықтарды басқару (/3)
	1.2.2.
Қоршаған ортаның тәуекелдерін бағалау  (/3)
	Бөлім
Барлығы (/6)

	Қазақстан
	1
	1
	2

	Канада
	3
	2
	5

	Австралия
	3
	2
	5

	АҚШ
	2
	2
	4

	Италия
	2
	2
	4

	Германия
	3
	2
	5

	Нидерланды
	2
	2
	4

	Жапония
	2
	2
	4

	Қытай
	2
	2
	4

	Оңтүстік Корея
	2
	2
	4



1.2.1. Қалдықтарды басқару. Тамақ өнеркәсібінде қалдықтарды басқару қызметі мен саясаты елдердің тұрақты даму стратегиясында маңызды рөл атқарады. Канада, Австралия және Германия сияқты мемлекеттерде қауіпті қалдықтарды бөлек жинау, ағынды суларды тазарту технологияларын енгізу міндетті талап болып табылады. Мысалы, Германияда қалдықтарды басқару “Циклді экономика туралы” Заңына сәйкес жүзеге асады, ол қаптаманы қайта өңдеу мен қалдықсыз өндіріс қағидаттарын енгізуді күшейтеді [135]. Австралия мен Канада да өндірушілер үшін қалдықтарды азайтуға бағытталған кешенді бағдарламалар қабылданған [136, 137]. Сол себепті бұл елдер 3 балл деңгейінде бағаланады. Италия, Нидерданды және Жапония да қатаң қалдықтарды басқару ережелері бар, мысалы, Жапонияда “Тұрақты материалдық цикл қоғамын құру туралы” нормативтік құжаты арқылы қайта өңдеуді жүйелі түрле дамытуда [138]. Дегенмен, аталмыш саясаттардың орындалуы өңірлер бойынша әркелкі. Сондықтан бұл елдер 2 баллдық деңгейге сәйкес келеді. Оңтүстік Корея мен Қытайда соңғы жылдары өндірістік қалдықтарды азайту және экологиялық стандарттарды күшейту бағытында ауқымды реформалар қабылданды, алайда олардың орындалуы кейбір аймақтарда шектеулі, әрі шағын кәсіпорындар үшін әкімшілік ауыртпалықтар әлі де жоғары болып отыр [139, 140]. Сондықтан бұл елдер 2 баллмен бағаланады. АҚШ-та қалдықтарды басқару саясаты федералдық деңгейде анықталса да, кейбір штаттарда стандарттар бір-бірінен ерекшеленеді. Бұл жүйе кәсіпорындар үшін белгілі бір икемділік берсе де, кейде ортақ ұлттық стандарттардың жетіспеушілігі байқалады. Сондықтан бұл елдің тәжірибесі 2 баллға сәйкес келеді деп бағаланған [141]. Қазақстанда өндірістік және қауіпті қалдықтарды басқару “Жасыл экономикаға көшу тұжырымдамасы” мен “Экологиялық Кодекс” шеңберінде реттеледі [142]. Соңғы жылдары пластикалық қалдықтарды қысқарту және қаптамаға шектеулер қою шаралары қабылданғанымен, қалдықтарды қайта өңдеу үлесі әлі де төмен деңгейде қалып отыр. Сондықтан Қазақстан тәжірибесі 1 балл деңгейінде бағаланады. 
1.2.2. Қоршаған ортаның тәуекелдерін бағалау және қоршаған ортаны қорғау бойынша нормативтік-құқықтық актілер. Көптеген дамыған мемлекеттерде жаңа өнімдер мен технологияларды енгізу барысында міндетті түрде экологиялық тәуекелдерді бағалау талап етіледі, бұл олардың заңнамасында нақты бекітілген. Мысалы, АҚШ-та Қоршаған ортаны қорғау агенттігі кәсіпорындардан жаңа өнімдерді нарыққа шығарғанда қоршаған ортаға әсерін алдын ала бағалауды міндеттейді [143]. Еуропалық Одақ елдерінде, соның ішінде Германия, Италия және Нидерландыда, экологиялық тәуекелдерді бағалау “Қоршаған ортаға әсерді бағалау директивасы” шеңберінде жүзеге асырылады [144]. Канада мен Австралияда да қоршаған ортаны қорғау заңдары арқылы жаңа өндірістік жобалар мен азық-түлік инновацияларына қатысты тәуекелдерге кешенді бағалау жүргізіледі [145, 146]. Бұл елдер тәжірибесі халықаралық стандарттарға толық сәйкес келетіндіктен, 2 балл деңгейінде бағаланды. Жапония мен Оңтүстік Кореяда экологиялық тәуекелдерді басқару талаптары бар болғанымен, олар басым жағдайды ірі өндірістік жобаларға қатысты қатаң қолданылады да, ал шағын инновациялық кәсіпорындарға қатысты бірқатар жеңілдіктер ұсынады [139; 147]. Қытайда экологиялық тәуекелдерді бағалау жүйесі “Қоршаған ортаға әсерді бағалау туралы заң” арқылы реттеледі, алайда іс жүзінде бұл Заңның аймақтар бойынша орындалуында айырмашылықтар бар [148]. Бұл елдер 2 баллмен бағаланады, бірақ қолдану тәжірибесі кейбір шектеулерге ие. 
Қазақстандық экологиялық тәуекелдерді бағалау 2021 жылы қабылданған “Экологиялық кодекс” шеңберінде қарастырылған, Жаңа өндірістік жобаларға міндетті экологиялық сараптама талап етілгенімен,  инновациялық шағын және орта бизнеске қатысты талаптар толық орындалмайды және құқықтық қолдану тетіктері әлі де жетілдіруді қажет етеді [142]. Сондықтан Қазақстан тәжірибесі салыстырмалы түрде 1 баллға сәйкес келеді. 
2. 1. Бизнестің бәсекеге қабілеттілігі. 18-кестеде “Бизнестің бәсекеге қабілеттілігінің” бірінші топ көрсеткіштері бойынша әр елге берілген баллдар және бөлім бойынша жалпы баллдары көрсетілген. Әр көрсеткіш баллдарының негіздемесі 18-кестеден кейін талданған.  





Кесте 18 ‒ Бизнестің бәсекеге қабілеттілік ортасын бағалау нәтижелері

	Мемлекет
	2.1.1. Сауда балансы. Азық-түлік экспорты-импорты (/3)
	2.1.2. Тұтыну бағасының индекстері (тағам өнімдері) (/3)
	Бөлім
Барлығы
(/6)

	Қазақстан
	1
	1
	2

	Канада
	3
	2
	5

	Австралия
	3
	3
	6

	АҚШ
	3
	2
	5

	Италия
	3
	2
	5

	Германия
	3
	2
	5

	Нидерланды
	3
	3
	6

	Жапония
	2
	1
	3

	Қытай
	2
	2
	4

	Оңтүстік Корея
	2
	2
	4



2.1.3. Азық-түлік өнімдерінің экспорты мен импорты. Әлемдік тәжірибеде елдің сауда балансы мен тамақ өнімдерінің экспорт-импорт құрылымы оның даму деңгейін және инновацияларға ашықтығын айқындайды. АҚШ, Канада және Австралия елдері дәстүрлі түрде таза экспорттаушылар болып табылады: олардың ауыл шаруашылық өнімдері мен қайта өңделген азық-түлік тауарлары халықаралық нарықта бәсекеге қабілетті және тұрақты сұранысқа ие [149, 150]. Бұл елдерде азық-түлік экспортының жоғары үлесі инновациялық инфрақұрылымның көлік-логистикалық және ғылыми зерттеулер мен әзірлемелер жүйесінің дамуына ықпал етеді, сондықтан 3 баллмен бағаланады. 
Германия, Италия және Нидерланды елдері - әлемдік азық-түлік нарығында жетекші орын алады. Мысалы, Нидерланды әлем бойынша екінші орындағы ірі азық-түлік өнімдерінің экспорттаушы ел ретінде белгілі, бұл оның инновациялық агротехнологиялар мен тұрақты өндірістік жүйелерінің нәтижесі [151]. Германия мен Италияда да экспорт үлесі жоғары, бірақ сонымен бірге импортқа тәуелділіктің де белгілі бір деңгейі байқалады, сондықтан бұл елдер 3 балл деңгейінде бағаланды. 
Жапония мен Оңтүстік Корея, керісінше, таза импорттаушы елдер болып табылады. Олардың азық-түлік импортының үлесі жоғары болғанымен, бұл елдер жаңа технологиялар мен инновациялық, логистикалық жүйесі арқылы азық-түлік қауіпсіздігін қамтамасыз етуге ұмтылады [152, 153]. Мұндай жағдай бұл мемлекеттерді 2 баллмен бағалауға мүмкіндік береді. Қытай азық-түлік өнімдерінің ірі өндірушісі әрі тұтынушысы ретінде аралас сипатқа ие: ауылшаруашылық өнімдерінің экмпорты да, импорты да жоғары деңгейде [154]. Соңғы жылдары ол инновациялық агротехнологияларды белсенді енгізіп, жаһандық азық-түлік жүйесінде ықпалын арттырып келеді және сол себепті Қытай мемлекетті 2 баллмен бағаланды [148].  
Қазақстан азық-түлік өнімдері экспорты ауыл шаруашылық шикізатына негізделген, мысалы астық, май, арпа өнімдері бойынша аймақтағы елдер мен Қытай бағытында жоғары экспорттық әлеуетті көрсеткенімен, өңделген өнімдер үлесі салыстырмалы түрде өте төмен. Сонымен қатар, импорт үлесі айтарлықтай жоғары, әсіресе қайта өңделген және дайын өнім сегментінде [155]. Жалпы еліміздің азық-түлік импортының Ресейге жоғары тәуелділігі (47%-ға дейін) елімізге азық-түлік қауіпсіздігін тудырады [156]. 
Бұл жағдай инновациялық инфрақұрылымның жеткіліксіздігін және қосылған құн тізбегінің әлсіз дамығандығын көрсетеді. Сондықтан Қазақстан тәжірибесі 1 баллға сәйкес келеді. 
2.1.4. Тұтыну бағасының индекстері (Азық-түлік өнімдері бойынша). Азық-түлік бағасының инфляциясының жыл сайынғы өзгерістері әр мемлекет үшін төрт кезең бойынша есептелді: 2019-2020; 2021-2022; 2023-2024 және 2025 жылдың мәліметтері.  Орташа көрсеткіштер бойынша 2021-2022 жылдары 5,7%. Канадада Ковид-2019 пандемиясына  байланысты 2021 жылы инфляция 0,5-тен 5,1-ге күрт өсіп, одан кейінгі кезеңдерде тек төмендеу қарқынын байқауға болады. Жалпы Канада осы алынған төрт кезеңнің екі кезеңінде өсім орын алды және сондықтан бұл ел екі баллмен бағаланды [157-159]. 
Осыған ұқсас АҚШ, Германия және Оңтүстік Кореяда төрт кезең бойынша жиынтық орта есеппен екі баллдан берілді [157; 160]. Австралияда да, Нидерландыда да екі кезеңде орташа инфляция болды және екі кезеңде инфляция төмендеп, үш баллмен бағаланды [161, 162]. Қазақстанда төрт кезеңің үшеуінде өте жоғары инфляцияға орын алды (2025 жылы 10,6%), сондықтан бір балл берілді [163]. Италия мен Қытайда төрт кезеңнің үшеуінде инфляция жоғарылаған, алайда орташа деңгейдің мөлшерінде сақталғандықтан екі баллдан берілді [164, 165]. Жапонияда бір балл себебі, бұл кезеңдерде инфляция тұрақты өсіп келген [157].  
Жаңа өнімдерге бағаның шамадан тыс өсуі тұтынушылардың сатып алу әлеуетін төмендетіп, инновацияларының коммерциялық табысына кедергі келтіруі мүмкін. Сондықnан инфляция деңгейі маңызды ғана емес, оның тұрақтылығы мен болжамдығы да инновациялық стратегяларды қалыптастыруда шешуші фактор болмақ.
2.2. Капитал және несиенің қолжетімділігі. 19-кесте бөлімдегі әрбір көрсеткіш бойынша әр елге берілген баллдары және бөлім бойынша жалпы балл көрсетілген. Әр көрсеткіш баллының негіздемесін сипаттау үшін талдау жүргізілді.

Кесте 19 ‒ Капиталды қаржыландыру және несиенің қол жетімділігі

	Мемлекет
	2.2.1.
Мемлекеттік гранттар мен несиелер (/3)
	2.2.2.
Жан басына шаққандағы тікелей шетелдік инвестициялар  (/3)
	Бөлім
Барлығы
(/6)

	Қазақстан
	2
	1
	3

	Канада
	2
	2
	4

	Австралия
	3
	1
	4

	АҚШ
	3
	2
	5

	Италия
	2
	1
	3

	Германия
	2
	1
	3

	Нидерланды
	3
	3
	6

	Жапония
	2
	1
	3

	Қытай
	2
	1
	3

	Оңтүстік Корея
	3
	2
	5


2.2.1. Үкіметтік гранттар мен несиелер. Үкіметтік гранттар мен несиелерді ұсыну дәрежесін бағалау төрт өлшем бойынша бағаланды: бірінші, зерттеушілер анықтаған бағдарламалар саны; екінші, бағдарламалардың әртүрлілігі; үшінші, бағдарламалардың құрылымы; төртінші бағдарламаларға тапсырған өтінімдер туралы ақпараттың қолжетімділігі. 
2020-2025 жылдар аралығында мемлекеттік гранттар мен несиелерді талдау нәтижесінде 10 елдің тәжірибесі салыстырмалы түрде бағаланды. АҚШ агробизнес, балық шаруашылығы және тамақ өнеркәсібіне арналған көпсалалы бағдарламаларымен ерекшеленді [166, 167]. Бұл елде өтінім беру тәртібі толық ашық, ақпарат онлайн қолжетімді, сондықтан 3 баллға лайық. Канадада мемлекеттік қолдау бар болғанымен, мемлекеттік әртараптандырылуы жеткілікті дәрежеде емес, өтініш беру рәсімі күрделірек, сондықтан 2 баллмен бағаланды [168-170]. Австралия ауыл шаруашылығы мен агроинновацияларды дамытуға бағытталған ашық әрі тиімді бағдарламаларының арқасында 3 баллмен бағаланды [171]. 
Германия мен Италияда субсидиялар бар, бірақ өтінім беру рәсімдері ақпарат қолжетімділігі шектеулі болғандықтан 2 баллға бағаланды [172, 173]. Нидерланд инновациялық агротехнологияларға ерекше назар аударады және субсидиялар құрылымы жүйелі әрі ашық, сондықтан 3 баллға ие болды [174]. Жапония мемлекеттік қолдауды негізінен ауыл шаруашылығына бағыттағанымен, өтінім беру рәсімінде ақпараттың толық еместігіне байланысты 2 баллмен бағаланды [175]. 
Қытайда тамақ өнеркәсібіне кең көлемде субсидиялау жүргізгенімен, оның ашықтық деңгейі төмен және 2 баллға ие болды [176]. Оңтүстік Корея өтінім беру жүйесін енгізіп, инновациялық жобаларға қолдау көрсетуге жоғары ашықтықты қаматамыз ету себепті 3 баллмен бағаланды [177]. Ал Қазақстанда ауыл шаруашылығына арналған гранттар мен субсидиялар бар, бірақ ақпарат қолжетімділігі мен құрылымдық ашықтық жеткіліксіз болғандықтан 2 баллмен бағанады [178]. 
2.2.2. Тікелей шетелдік инвестициялар. Орта есеппен 2023 жылға жан басына шаққандағы тікелей шетелдік инвестициялар көлемі 1123 АҚШ деңгейінде есептелді. Алайда бұл көрсеткіштер әр елде әртүрлі мөлшерде болып отыр (268 АҚШ долларынан - 6629 АҚШ долларына дейін), сондықтан орташа мән белгілі бір деңгейде бұрмаланған болып есептелінеді [179]. Осыған байланысты, орташа мәннен +/- 30% шегінде орналасқан елдерге 2 балл берілді. Орташа мәннен 30%-дан жоғары көрсеткіш көрсеткен елдер 3 баллмен бағаланды, ал 30%-дан төмен елдер көрсеткіш тіркелген елдерге 1 баллдан берілді. 
Осы әдіснамаға сәйкес, Канада, АҚШ және Оңтүстік Корея жан басына шаққандағы тікелей шетелдік инвестициялар көрсеткіші орташа мәннен +/- 30% аралығында болғандықтан 2 баллға ие болды. Германия, Италия, Жапония, Қытай және Австралия көрсеткіштері орташа деңгейден төмен болғандықтан 1 баллға бағаланды. Ал Нидерланды жан басына шаққандағы өте жоғары тікелей шетелдік инвестиция деңгейімен (6629 АҚШ доллары) ерекшеленіп, 3 баллға бағаланды. Қазақстанда 2023 жылғы таза тікелей шетелдік инвестициялар көлемі шамамен 5,3 млрд. АҚШ долларын құрады, ал халық саны 19,8 млн адамды құрады. Осыған сәйкес, жан басына шаққандағы тікелей шетелдік инвестиция шамамен шамамен 268 АҚШ долларын құрады. Бұл көрсетікіш халықаралық орташа мәннен (≈ 1123) айтарлықтай төмен, сондықтан 1 баллмен бағаланды [180]. 
Мұндай айырмашылықтар инновациялық дамуға ықпал ету мүмкіндіктерін де айқындайды: жоғары тікелей шетелдік инвестиция құйылған елдер арасындағы білім мен технология алмасуын күшейтсе, төмен көрсеткіш шетелдік капиталдың жаңа технологияларды трансферлеу, халықаралық тәжірибе мен ғылыми-зерттеу жобаларын қолдаудағы әлеуетін шектейді. 
2.3. Тарату желілері. 20-кестеде бөлімдегі әрбір индикатор бойынша әрбір елге берілген баллдары бөлімнің жалпы баллымен бірге көрсетілген. Әр көрсеткіш бойынша баллдардың негіздемесін сипаттау үшін талдау жүргізілді.

Кесте 20 ‒ Тарату желілерін талдау нәтижелері

	Мемлекет
	2.3.1. Жеке сауда белгілері (/3)
	2.3.2. Көлік жүйесінің сыйымдылығы (/3)
	Бөлім
Барлығы (/6)

	Қазақстан
	1
	1
	2

	Канада
	1
	1
	2

	Австралия
	2
	1
	3

	АҚШ
	2
	2
	4

	Италия
	3
	1
	4

	Германия
	3
	3
	6

	Нидерланды
	3
	1
	4

	Жапония
	1
	3
	4

	Қытай
	2
	3
	5

	Оңтүстік Корея
	2
	2
	2



2.3.1. Жеке тауар белгісі. Бағаланып отырған мемлекеттерде орта есеппен алғанда 18 түрлі жеке тауар белгісі бар екендігі анықталды және олардың негізгі мақсаты жеңілдік ұсыну немесе қолданыстағы өнімдерге қосымша құндылық енгізу болып табылады. Орташа мән жеңілдіктен қосымша құндылыққа дейінгі аралықты қамтиды. Алайда бұл көрсеткіш негізінен инновациялық қызметке бағытталғандықтан, егер елдердің жеке тауар белгілері тек жеңілдік немесе құндылық қосудан бөлек, инновациялық сипатқа ие болса, оларға қосымша балл берілді. Керісінше, егер негізгі басымдық қолданыстағы өнімдерге жеңілдік жасауға бағытталса, елдер бір балл жоғалтты. 
АҚШ, Австралия, Қытай және Оңтүстік Корея екі ұпаймен бағаланды, себебі олардың жеке тауар белгілерінің саны орташа көрсеткішке жақын және негізінен қолданыстағы өнімдерге қосымша құндылық енгізу мақсатында ұсынылған, алайда бұл елдерде жеңілдіктен құндылыққа дейінгі ауқым да байқалады [181-190]. Канада және Жапония бойынша орташа есеппен жеке тауар белгілерінің саны аздау, әрі олардың мақсаты негізінен жеңілдік ұсынуға бағытталған, тек кейбір тауар белгілерінде ғана құндылық қосу байқалады [191-195]. Сондықтан бұл елдер 1 балл берілді. 
Германия, Нидерланды және Италия жеке тауар белгілерін инновация көзі ретінде кеңінен қолдануда, сондықтан әрқайсысы 3 баллмен бағаланды [195; 196-210]. Атап айтқанда, Италиядағы Coop және Selex дүкендерінің өнімдері тек қосымша құндылық ұсынып қана қоймай, экологиялық тұрақтылық, әділ сауда және қолөнерлік өнімдер сияқты түрлі құндылықтарға негізделген, осылайша тұтыну сегменттерін нысанға алады [211].
Қазақстанда азық-түлік өнімдері өндірісі бойынша жеке тауар белгісі бар екі ірі ритейлор бар. Олар ТОО “Скиф трейд” (Small супермаркеттер желісі) және Magnum Cash&Carry. Жеке тауар белгілерінің үлесі азық түлік тауарларында шамамен 0,8% (шамамен 5,9 млрд. теңге), азық-түлік емес тауарларда 3,5% (4,6 млрд. тенге) құрайды. Сонымен қатар, отандық тауар белгілері негізінен жеңілдік ұсынуға бағытталған. Алайда, зерттеліп отырған 10 мемлекеттің орташа көрсеткішінен әлдеқайда төмен және мақсаты өнімдерге жеңілдіктер беру арқылы жылжыту болып табылғандықтан Қазақстанға бір балл берілді [212]. 
2.3.2. Тасымалдау және жеткізу мүмкіндіктері. Әрбір көлік санаты бойынша елдердің тасымалдау әлеуеті олардың аумақтық көлемі (шаршы километрге шаққандағы көрсеткіш) салыстырылып, арнайы коэфицент айқындалды және әрбір көрсеткіштің орташа мәні айқындалды. Егер елдік негізгі көрсеткіштері орташа деңгейден төмен болса - 1 баллмен, ішінара жоғары және төмен болса - 2 балл, ал едеуір жоғары болса - 3 баллмен бағаланды. 
АҚШ және Оңтүстік Корея көрсеткіштері орташа деңгейге сәйкес келіп, 2 баллмен бағаланды. Канада, Нидерланды, Италия және Австралия орташа деңгейден төмен инфрақұрылымға ие болғандықтан, әрқайсысы 1 баллмен бағаланды [213-221]. Сонымен қатар, Австралияда порттар бойынша, ал Италияда әуежай бойынша мәліметтер жетіспеді. Германия, Жапония және Қытай барлық көлік түрлері бойынша орташа деңгейден жоғары инфрақұрылымға ие болып, 3 баллмен бағаланды [222-227]. 
Қазақстанның темір жол көлігінің нақты жүк айналымы өте жорғары (327 млрд. тонна жылына), бірақ еліміздің өткізу қабілеті айтарлықтай төмен екендігі анықталып отыр (20 млн. тонна жылына). Ал құбырлар тамысалының әлеуеті экспортқа сәйкес келеді (100 млн. тонна/жылына), бірақ сұраныстың артуымен шамадан тыс жүктелу қауіпі бар. Басқа көлік түрлері бойынша өткізу қабілеті туралы мәліметтер табылмады. Коэфицент бойынша орташадан төмен көрсеткіш болғандықтан Қазақстан бір баллмен бағаланды [228].  
3.1. Оқыту және білім беру. 21-кестеде бөлімдегі әрбір көрсеткіш бойынша әрбір елге берілген баллдары бөлімнің жалпы баллмен жиынтығын көрсетеді. Әр көрсеткіш балының негіздемесін сипаттау үшін талдау жүргізіледі.





Кесте 21 ‒ Оқыту және білім беруді талдау нәтижелері

	Мемлекет
	3.1.1.
Студенттерді ынталандыру
(/3)
	3.1.2.
Білім берудегі трендтер
(/3)
	3.1.3. Кадрларды қайта даярлау
	Бөлім
Барлығы
(/9)

	Қазақстан
	2
	1
	2
	5

	Канада
	2
	3
	3
	8

	Австралия
	2
	1
	2
	5

	АҚШ
	2
	3
	2
	7

	Италия
	2
	2
	1
	5

	Германия
	3
	1
	1
	5

	Нидерланды
	1
	1
	1
	3

	Жапония
	1
	1
	2
	4

	Қытай
	2
	1
	2
	5

	Оңтүстік Корея
	3
	2
	2
	7



3.1.1. Студенттерді ынталандыру. Бұл санатта жоғары оқу орнынан кейінгі білім алуды ынталандыруға бағытталған қаржылық және әлеуметтік қолдау шаралары қарастырылды. Бағалау елдерде қабылданған қолдау түрлерінің санына, әсіресе әлеуметтік  осал топтарға арналған бастамалардың болуына байланысты жүргізілді. Көптеген елдерде студенттерге арналған федералды гранттар мен білім беру несиелерін ұсынады. Тек гранттар мен несиелермен шектеліп, әртүрлі әлеуметтік топтардан студенттерді тартуға арнайы шаралар енгізбеген елдерге (Нидерланды, Жапония) бір балл берілді. Ал федералды гранттар мен несиелерден бөлек, төмен әлеуметтік-экономикалық топтардан шыққан студенттерге, байырғы халық өкілдеріне немесе этникалық аз топтарға қосымша қолдау көрсететін мемлекеттер (Канада, АҚШ, Австралия) екі баллмен бағаланды [229, 230]. Мысалы, АҚШ-та USDA-ның білім мен кадрларды қолдауға бағытталған EWD/NNF сияқты агро азық-түлікке тікелей бағытталған гранттары, сондай-ақ NSF GRFP секілді ұлттық деңгейдегі докторантуралық бағдарламаларды қолдау кең тараған және әртүрлілілікті қолдау бойынша басымдылықтарға ие [231]. 
Германияның жоғары білім беру жүйесі көбінесе мемлекет тарапынан субсидияланады, сондықтан студенттердің басым бөлігі университетке тегін оқуға түсе алады. Докторантура мен магистратура бағдарламаларының көпшілігінде оқу ақысы белгіленбегенімен, ол басқа елдермен салыстырғанда әлдеқайда төмен. Сонымен қатар, қажет болған жағдайда студенттер пайызсыз мемлекеттік несие мен мемлекеттік шәкіртақыға өтініш бере алады [232]. Сондықтан Германияға қаржылық ресурстардың кедергі бола алмайтынын ескеріп, 3 баллға бағаланды. Италия соңғы жылдары PNRR аясында PhD орындары айтарлықтай ұлғайған; Еуропалық Одақтың MSCA/EIT Food арналары бар, бірақ секторлық тікілей құралдарының ашықтығы мен жүйелілігі біршама төмен және 2 баллмен бағаланады [233, 234].  
Оңтүстік Кореяда BK21 FOUR бағдарламасы арқылы магистр-докторанттарды жүйелі қаржыландырудың болуы, сонымен қатар ғылыми кадрларды даярлауға баса назар аударуына байланысты 3 баллмен бағаланды [235]. Қытайда Қытай степендиялық кеңесі бағдарламасы арқылы кең көлемді мемлекеттік шәкіртақылар бар (магистр/PhD), алайда нақты тамақ өнеркәсібі саласы немесе маргиналдық топтарға нысаналы әлеуметтік қолдау тетіктері туралы ашық деректер шектеулі болды және 2 баллмен бағаланды [236]. 
Ал Қазақстанда магистратура және докторантура бағдарламаларына мемлекеттік гранттар мен “Болашақ” халықаралық бағдарламалар бар, сондай-ақ шетелде немесе отанымызда білім алу үшін базалық қолдау жеткілікті, бірақ тамақ өнеркәсібі секторын нысаналы қаржыландыру мен ақпараттың толықтығы озық елдерден төмен болуына байланысты 2 баллмен бағаланды [105]. 
3.1.2. Білім беру трендтері. Бұл санатта тамақ өнеркәсібіндегі мансап үшін қажетті білім деңгейін және түлектердің жұмысқа орналасу көрсеткіштері зерттелді. Канада және АҚШ-та тамақ өнеркәсібінде жұмыс істейтін түлектер білім деңгейіне байланысты 85-91% жұмысқа орналасу деңгейін көрсетті [229; 230; 231]. Жұмыспен қамту деңгейі жоғары болғандықтан, бұл екі ел 3 баллмен бағаланды.
Италияда студенттердің 60%-ы оқуын аяқтағаннан кейін жұмысқа орналасады, ал студенттердің 15,6%-ы диплом алғанға дейін немесе оқу барысында жұмыс істеді [233]. Италия бұл санатта 2 балл жинады. Оңтүстік Корея үшін жалпы түлектердің жұмысқа орналасу деңгейі салыстырмалы түрде жоғары (2020 жылы колледж дәрежесі бар 25-34 жас аралығындағылар 75% құрады), бірақ салалық зерттеулер тамақ өнеркәсібі түлектері арасындағы негізгі жұмыспен сәйкессіздігінің айтарлықтай жоғары деңгейін көрсетті, сондықтан бұл елге 2 балл берілді [237]. 
Германия, Нидерланды, Жапония, Қытай және Австралия 1 баллмен бағаланды, себебі түлектердің жұмысқа орналасу көрсеткіштері туралы деректер жиналмайды [238-243]. Қазақстан бойынша да нақты тамақ өнеркәсібінде жұмысқа орналасқан түлектер туралы мәліметтер жоқ. Тек “Атамекен” ҚР Ұлттық кәсіпкерлер палатасының ЖОО білім беру бағдарламаларының рейтингісіне сейкес В068 - Азық-түлік өнімдерінің өндірісі деген бағдарлама бойынша 23 ЖОО мамандар даярлайды және орташа түлектердің жұмысқа орналасу көрсеткіші 85%-ды құраған. Сонымен қатар, ауыл шаруашылығы мамандығын бітірген түлектердің 55% ғана өз мамандығы бойынша жұмысқа орналасқан. Бұл агроөнеркәсіптік кешендегі саладағы жұмыспен қамту орташа деңгейден төмен екенін көрсетеді [244]. Алайда, бұл мәлімет тұтас сала кәсіпорындарында қызмет ететін түлектер туралы ақпаратты толық сипаттамайды, сондықтан Қазақстанға да бұл санатта 1 балл берілді. 
3.1.3. Жұмыс орнында кадрларды қайта даярлау. Бұл санатта зерттеліп отырған елдердің тамақ өнеркәсібі саласында ұсынылатын қайта даярлау бағдарламалары қаралды және олар бірнеше әлеуметтік топтарға - жастарға, ардагерлерге, егде адамдарға және т.б. бағытталған болуы мүмкін. Елдерге егер кемінде екі тортқа бағытталған қайта оқыту бағдарламалары ұсынылса - 2 балл, егер көп топқа немесе кең қайта даярлау бағдарламалы бар болса - 3 балл, ал жиі тек бір топқа ғана бағытталған немесе нақты бағдарламалары жоқ елдерге - 1 баллдан берілді. 
АҚШ, Австралия, Қытай және Жапонияға барлық бағыттарда (кемінде екі топқа) қайта даярлау бағдарламаларын ұсынуы себепті 2 балл берілді [231; 245-247]. Канадаға қарт адамдарға, жастар мен аз ұлт топтарына бағытталған қайта даярлау бағдарламаларының кеңдігіне байланысты 3 балл берілді [248]. Италия, Германия және Нидерланды елдерінде қайта даярлау бағдарламаларының нақты ақпараттары шектеулі, көбіне тек шәкірттік форматында болғандықтан 1 баллдан берілді [240; 249, 250]. Оңтүстік Кореяда қарт адамдар мен жастарды қайта даярлау бағдарламаларымен қамтылған бастамалар бар. Мысалы, Youth Soldiers үшін кәсіби бағытталған дамыту және қызметтен босаған адамдар үшін әлеуметтік-оқу іс-шаралары ұйымдастырылған. Осыған сүйене отырып, Оңтүстік Корея 2 баллмен бағаланды [251]. 
Қазақстан Республикасының Индустриалды-инновациялық бағдарламасы (2021-2025) аясында жаңа цифрлық технологияларға (Индустрия 4.0) баса назар аудара отырып, жұмысшыларды, оның ішінде тамақ өнеркәсібінде жұмыспен қамтуды және қайта даярлауды қолдау шаралары қарастырылған. Сонымен қатар, бірқатар отандық ЖОО мен зерттеу институттары арқылы түрлі біліктілік арттыру курстары ұсынылады. Сондықтан Қазақстанға 2 балл берілді [110]. 
3.2. Әртүрлілік және инклюзия. 22-кестеде бөлімдегі әрбір көрсеткіштер бойынша әрбір елге берілген баллдары бөлім бойынша жалпы баллмен бірге жинақталып көрсетілген. Әр көрсеткіш баллының негіздемесін сипаттау үшін талдау жүргізіледі.

Кесте 22 ‒ Әртүрлілік және инклюзия ортасын талдау нәтижелері

	Мемлекет
	3.2.1. Ынталандыру және жұмыс орында әділ оқыту бағдарламалары (/3)
	3.2.2.
Еңбек ақы төлеудегі алшақтық  (/3)
	Бөлім
Барлығы
(/6)

	Қазақстан
	2
	1
	3

	Канада
	3
	1
	4

	Австралия
	2
	1
	3

	АҚШ
	3
	2
	5

	Италия
	1
	3
	4

	Германия
	1
	1
	2

	Нидерланды
	2
	3
	5

	Жапония
	3
	1
	4

	Қытай
	2
	2
	4

	Оңтүстік Корея
	3
	1
	4



3.2.1. Ынталандыру және жұмыс орында әділ оқыту бағдарламалары. Жұмыс орнындағы әртүрлілілік инновацияларға оң ықпал етіп қана қоймай, қызметкерлердің жалпы қанағаттану деңгейінің артуын және ұйым тұрақтылығына әсер етеді. Бұл көрсеткіш бойынша елдерде аз ұлт өкілдеріне білім алуға, оқуын жалғасытыруға немесе жеке бизнес ашуға арналған қаржылық қолдау түрлерінің болуы, мемлекеттік деңгейдегі әртүрлілік пен инклюзияға қатысты бастамалар, сондай-ақ кәсіпорындарға арналған тең оқыту бағдарламаларының болуы қарастырылды. 
Австралия және Нидерланды сайттарында ашық көрсетілген әртүрлілік мәлімдемелері мен кемсітушілікке қарсы заңнамалары бар, сондықтан бұл елдер 2 баллға бағаланды [247; 250]. Канада, АҚШ және Жапония кемсітушілікке қарсы заңнаманы, әртүрлілік мәлімдемелерін және кемінде екі федералдық бастаманы іске асырып отырғандықтан 3 баллға бағаланды [170; 241; 252]. Германия және Италия мұндай мәлімдемелер мен заңнамалар бойынша деректер табылмағандықтан, бұл елдерге 1 ұпай берілді [249]. Қытайда аз этнос өкілдерінің білім алуына және кәсіпкерлікті дамытуына бағытталған мемлекеттік деңгейдегі қолдау бастамалары бар, сондай-ақ  заңнамалық тұрғыдан кемсітушілікті болдырмауға арналған нормативтік құжаттар қабылданған [245]. Соған қарамастан, әртүрлілік туралы ашық жарияланған мәлімдемелер аз кездеседі. Сондықтан Қытайға 2 балл берілді. Ал Оңтүстік Кореяда әйелдер мен жастарды қолдау, сондай-ақ гендерлік теңдікті қаматамсыз етуге арналған ұлттық бастамалар бар. Инклюзивті қоғам құру саясаты мемлекеттік деңгейде жүргізіліп, еңбек нарығында әртүрлілікті арттыруға бағытталған бағдарламалар іске асырылуда. Осыған байланысты Оңтүстік Корея 3 баллмен бағаланды [253]. 
Қазақстанда да еңбек заңнамасында кемсітушілікке жол бермеу қағидалары бекітілген. Сонымен қатар, этностық және әлеуемттік топтардың теңдігін қолдайтын мемлекеттік бағдарламалар (мысалы, “Қазақстан Халықтар Ассамблеясы” аясындағы бастамалар, гендерлік теңдікті дамыту стратегиялары) бар. Алайда, корпоративтік деңгейде әртүрлілік пен инклюзияға қатысты ашық мәлімдемелері әлі де жеткіліксіз. Сондықтан Қазақстанға 2 балл беруге болады [254, 255]. 
3.2.2. Ерлер мен әйелдерге еңбек ақы төлеудегі алшақтық. Гендерлік жалақының орташа пайыздық алшақтығы әр елдің ұлттық статистикалық деректері негізінде құрылды және осы орташа мәнмен әр елдің көрсеткіші салыстырылды. Ерлер мен әйелдердің оеңбекақыларының алшақтығының орташа мәні 18,7%-ды құрағандықтан. Еңбекақы алшақтығы 15%-дан 20%-ға дейін төмендеген елдерге екі балл берілді. 23-кестеде гендердік жалақы бойынша мәліметтер жинақталған [256]. 

Кесте 23 ‒ Әр ел бойынша еңбекақы төлеудегі алшақтық деректері

	Мемлекет
	еңбекақы төлеудегі алшақтық, %
	Ұпай

	Қазақстан
	21 - ауыл шаруашылығы саласы үшін, 22,9 өңдеу өнеркәсібі үшін*
	1

	Канада
	29,8
	1

	Австралия
	34,0 ғылыми-техникалық салаларда, 39,0 - өндірісте
	1

	АҚШ
	16,9
	2

	Италия
	7,1 ғылыми-техникалық салалар үшін, 13.9 өңдеу саласы 
	3

	Германия
	20
	1

	Нидерланды
	11-13
	3

	Жапония
	21-23
	1

	Қытай
	13-20
	2

	Оңтүстік Корея
	29-32,5
	1

	Ескерту – Әдебиет негізінде құралған [257]


4.1. Меншікті қорғау. 24-кестеде бөлімдегі әрбір көрсеткіш бойынша әрбір елге берілген баллдарды бөлімнің жалпы балымен бірге жинақтық баллы көрсетіліп ұсынылған. Әр көрсеткіш баллының негіздемесін сипаттау үшін талдау жүргізілді.

Кесте 24 ‒ Меншікті қорғауды талдау нәтижесі

	Мемлекет
	4.1.1.
Патенттік рәсімдер (/3)
	4.1.2.
Патентті қорғау (/3)
	Бөлім
Барлығы
(/6)

	Қазақстан
	2
	1
	3

	Канада
	2
	2
	4

	Австралия
	1
	2
	3

	АҚШ
	3
	3
	6

	Италия
	2
	2
	4

	Германия
	2
	3
	5

	Нидерланды
	2
	3
	5

	Жапония
	1
	3
	4

	Қытай
	3
	3
	6

	Оңтүстік Корея
	3
	3
	6



4.1.1. Патенттік рәсімдер. Патенттер жаңа өнертабыстарды қорғауға бағытталған, олардың қатарына өнімдер (құрылғы, зат, микроорганизм штамм және т.б.) машиналар, технологиялық процесс, сондай-ақ осы санаттарға енгізілген кез келген жетілдірулер жатады. Патенттер Ғылыми зерттеулер мен әзірлемелерді ынталандыратын тетігі болып табылады, себебі олар өнертапқыштарға шектеулі уақыт аралығында нарыққа өз өнімдерін шығаруда айрықша құқық береді. Патенттік рәсімдер санаты бірнеше көрсеткіш бойынша бағаланады: патентті беру мерзімі, рәсім барысында төленетін алымдардың болуы, әртүрлі патенттік өнімідерге арналған төлемдер кестесінің икемділігі, патенттің қолданылу мерзімі және өзге де ықтимал кедергілер.  Паттенттеу рәсіміне қатысты ақпарат ресми мемлекеттік органдардың сайттарында қолжетімді. Патент алуға өтініштің ұзақ уақыт қаралуы мемлекеттік инновациялық дамуына кедергі келтіруі мүмкін, себебі өтінім берушілер патенттік қорғаусыз өнімді нарыққа шығаруға тәуекелге бармайды. 
Алынған мәліметтерге сәйкес, орташа есеппен алғанда, 10 ел бойынша патентке өтінімдерді қарау мерзімі шамамен 36 айды құрайды, ал патенттің әрекет ету мерзімі 20 жылға тең. 
АҚШ орташа көрсеткіштен жоғары нәтиже көрсетіп, рәсімдер мен мерзімдердің ашықтығының арқасында 3 баллға бағаланды. Канада, Германия, Нидерланды және Италия орташа деңгейде көрсеткішке ие болып, 2 баллдан алды. Канадада шағын кәсіпорындар үшін төлемдердің төмендетілген кестесі қарастырылғанымен, қалған өлшемшарттар бойынша орташа нәтижеге сәйкес келді. Жапония және Австралия бір баллдан алды. Жапония негізгі өлшемшарттар бойынша орташа деңгейде болғанымен де, шет тіліндегі өтінімдерге қосымша аударма талап етіледі. Бұл жағдай өтінім берушілер үшін қосымша кедергі тудырып, шығындарды арттырады. Австралияда төлем кестесі мен патент мерзімі бойынша орташа нәтижелер бар, бірақ өтінімдерді қарау ұзақтығы мемлекеттік сайттарда нақты көрсетілмеген [258]. 
Қытайда патенттік жүйе соңғы жылдары едәуір дамыды, өтінімдерді қарау мерзімі орта есеппен 22-24 айды құрайды, бұл орташа көрсеткіштен біршама жылдам. Сондай-ақ, шетелдік өтінім берушілер үшін қосымша аудармалар ұсынылған және жалпы рәсімдері айқын [259]. Сондықтан Қытайды 3 балл деп бағалауға болады. 
Оңтүстік Кореяда патент рәсімдері ашық әрі тиімді ұйымдастырылған, орташа қарау мерзімі 18-20 ай, яғни жаһандық орташа деңгейден жылдам. Сонымен қатар, инновациялық шағын кәсіпорындар үшін төлемдер төмендетілген [260]. Осыған байланысты Оңтүстік Кореяға 3 балл беруге болады.   
Қазақстанда патенттік рәсімдер негізінен Еуразиялық патенттік ұйым аясында және “Ұлттық зияткерлік меншік институты” арқылы жүзеге асады. Өтінімдерді қару мерзімі орта есеппен 24-36 айды құрайды, төлемдер жүйесі шағын кәсіпорындарға немесе зерттеу ұйымдарына жеңілдетілген шарттарды қарастырмайды [261]. Сондықтан Қазақстанды екі балл деңгейінде бағалауға болады. 
4.1.2. Патенттік қорғау және мониторинг. Зерттеліп отырған елдерде патентті қорғау жүйелері мен құқықтық қорғау тетіктеріне жүргізілген талдау құқықтық қолдау тәжірибесі мен мониторингтің тиімділік деңгейіндегі айтарлықтай айырмашылықтың бар екендігін көрсетті. 
Ең жоғарғы стандарттар АҚШ, Германия, Жапония және Нидерландыда сақталған, мұнда кең нормативтік базамен қатар патент иеленушілерінңң мүдделерін қорғаудың куатты құралдары бар. Мысалы, залалды өтеуден бастап, қылмыстық санкцияларға дейінгі шараларды қамтыған. Канада, Австралия және Италия тиімділіктің орташа деңгейін көрсетті: ресми түрде әзірленген нормативтік база қатаң емес бақылаумен  және кедендік бақылаудың шектеулі тетіктерімен біріктірілген [258]. Қытай соңғы онжылдықта патенттерді қорғау саласында айтарлықтай жетістіктерге қол жеткізді. Елде зияткерлік меншікке мамандандырылған соттар жүйесі құрылған, сондай-ақ Әділет министрлігі мен Ұлттық зияткерлік меншік басқармасы бірлесіп құқықбұзушылықтарды әкімшілік деңгейде қарастырады [259]. Жалпы алғанда, Қытайға үш балл берілді, себебі патенттердегі қорғау рәсімдері дамыған, бірақ қолдану практикасы әлі де жетілдіруді қажет етеді. Оңтүстік Кореяның зияткерлік меншік саласында Азиядағы ең тиімді құқықтық тетіктердің бірі қалыптастырылған. Елде Патенттік сот жұмыс істейді, бұл шығындарды азайтып, шешімдердің сапасын арттыруға мүмкіндңк береді. Сонымен қатар, құқық бұзушылықтарға қатысты санкциялар көбіне материалдық өтемақылар мен шектеледі, бас бостандығын айыру шаралары қолданылмайды. Осы себепті, Оңтүстік Кореяны үш баллмен бағалауға болады [260].  
Қазақстан заңнамада бекітілген негізгі қорғау шараларымен сипатталады, бірақ практикалық енгізу және институционадық қамтамасыз ету деңгейі әлі де халықаралық стандарттардан төмен. Бұл патенттік заң бұзушылықтарды бақылау мүмкіндіктерінің шектеулілігінен және қатаң санкциялардың аз болуына байланысты орын алады. Тұтастай алғанда, Қазақстандағы патенттік қорғау жүйесі даму сатысында деп қорытынды жасауға болады: халықаралық шарттарды формальды түрде сақтай отырып, бақылау тетіктерін одан әрі жетілдіру, сот тәжірибесін күшейті және озық шетелдік үлгілердің элементтерін (мысалы, жеделдетілген сот рәсімдері) интеграциялау қажет [261].  
4.2. Зерттеулер және әзірлемелер. 25-кестеде бөлімдегі әрбір көрсеткіш бойынша әрбір елге берілген баллдарды бөлім бойынша жалпы баллдармен көрсетілген. Әр көрсеткіш баллдарының негіздемесін сипаттау үшін талдау жүргізіледі.

Кесте 25 ‒ Зерттеулер және әзірлемелерді талдау нәтижелері

	Мемлекет
	4.2.1.
Бюджет
(/3)
	4.2.2. Ұлттық деректер стратегиясы (/3)
	4.2.3.
Деректер құпиялылығы және қол жетімділік(/3)
	Бөлім
Барлығы
(/9)

	Канада
	2
	2
	3
	7

	Австралия
	2
	2
	3
	7

	АҚШ
	3
	3
	2
	8

	Италия
	2
	1
	3
	6

	Германия
	3
	2
	3
	8

	Нидерланды
	2
	2
	3
	7

	Жапония
	3
	3
	3
	9

	Қытай
	3
	3
	3
	9

	Оңтүстік Корея
	3
	3
	3
	9

	Қазақстан
	2
	1
	2
	5



4.2.1. Ғылыми зерттеулерді қаржыландыру. Тамақ өнеркәсібіндегі инновацияларды қолдауға арналған мемлекеттік мақсатты қаржыландырудың ауқымы мен қолжетімділігіне негізделген халықаралық талдау нәтижелері бойынша, елдер келесідей бағаланды:
АҚШ, Жапония, Германия, Қытай және Оңтүстік Корея азық-түлік инновацияларын қаржыландырудағы алдыңғы қатарлы елдер болып танылды. Бұл мемлекеттерде тиісті салалық агенттіктердің тұрақты бюджеттері және айқын мақсатты бағдарламалар бар.
АҚШ бұл саладағы көшбасшылығын $11,3 млн АҚШ доллары инвестиция бөлген Ұлттық азық-түлік және ауыл шаруашылығы институты және оның «Ауыл шаруашылығы және азық-түлік саласындағы зерттеулер бастамасы - Тұрақы ауыл шаруашылығы жүйелері» бағдарламасы арқылы дәлелдейді. Бұл жоғары тұрақтылықты және ашық гранттық жүйені көрсетеді [262, 263].
Жапония инновацияларды қолдауға арналған айқын бағдарламаарының болуымен ерекшеленеді. «Жасыл инновациялық қоры» арқылы шамамен 2 трлн иен ($16 млрд АҚШ доллары) көлеміндегі қаражатты азық-түлік, ауыл-шаруашылық және орман шаруашылығын дамытуға бағыттайды [264].
Германияда Федералдық азық-түлік және ауыл шаруашылығы министрлігі тұрақты азық-түлік жүйесіне бағытталған «Тұрақты тамақтануға арналған инновациялар» сияқты арнайы сайыстар арқылы қолдау көрсетеді [265].
Қытай өзінің ауқымдылығын 2024–2028 жылдарға арналған «Ұлттық ақылды ауыл шаруашылығы іс-қимыл жоспары» арқылы дәлелдеп, цифрлық технологияларды азық-түлік өндірісіне енгізу арқылы инновацияға айқын басымдық береді [266].
Оңтүстік Корея да мақсатты қаржыландыруды дамытқан, оған «Ауыл шаруашылығы азық-түлік верчурлық қоры» (шамамен $149 млн АҚШ доллары) мысал бола алады [267].
Бұл бес мемлекеттің барлығында инновацияларды қолдау жүйесі жоғары болғандықтан, 3 балл алды.
Ал Канада, Австралия, Нидерланды және Италия орташа деңгейдегі (2 балл) елдер тобына енді. Бұл елдерде инновациялық қолдау құралдары көп болғанымен, абсолютті қаржы көлемдері немесе олардың жалпы мемлекеттік бюджеттегі үлесі көшбасшы елдермен салыстырғанда төмен болып бағаланды [268, 269].
Бұл төрт елде де инновациялық бағдарламалар бар, бірақ олардың азық-түлік өнеркәсібіне бағытталған арнайы деректері, бюджет көлемі мен ашықтығы бойынша шектеулі мәліметтер бар.
Қазақстан Республикасы төменгі деңгейдегі (1 балл) топқа енгізілді. Қаржыландыру көлемі бойынша өсу байқалса да, бұл әлі де ОЭСР елдерінің үздік тәжірибелерінен төмен болып бағаланды.
Қазақстанда «QazInnovations», Ғылыми фонд және Ауыл шаруашылығы министрлігінің ҒЗТКЖ жобалары сияқты қолдау құралдары жұмыс істейді [105; 270, 271]. Алайда, азық-түлік өнеркәсібіне бағытталған нақты қаржы көлемінің жеткіліксіздігі және институционалдық қолдау жүйесінің ауқымы әлі де артта қалуына байланысты, елге 1 балл берілді. Бұл жағдай Қазақстанға инновациялық қолдау ауқымын арттыру қажеттігін көрсетеді.
Жоғары балл алған елдерде (АҚШ, Жапония, Германия, Қытай, Оңтүстік Корея) азық-түлік өнеркәсібіндегі инновацияларға бағытталған арнайы қаржыландыру агенттіктері бар, бюджетті бөлу жүйесі тұрақты, инновациялық жобаларға ашық қолжетімділік жоғары. Орташа деңгейдегі елдерде құралы болса да масштаб пен ашық деректер бойынша шектеулер бар. Қазақстан сапалы тұжырымдамаларға қадам басқанымен, қаржылық ресурстары мен институционалдық инфрақұрылымы жағынан әлі толық жетілмеген.
4.2.1. Ұлттық деректер стратегиясы. Ұлттық деректер стратегияларының салыстырмалы талдауы барлық қарастырылып отырған елдерде деректерді сақтау мен пайдалану тәсілдерін анықтайтын ресми нормативтік құжаттар бар екенін көрсетті (26-кесте). Дегенмен, олардың толықтылығы мен қолданбалы бағдарлану деңгейінде айтарлықтай өзгешеліктер бар. Көптеген стратегиялар 2016 жылдан кейін қабылданған, бұл цифрландырырудың жаһандық үрдісін және экономикадағы деректер рөлінің артуын көрсетеді. Дамыған елдерде (АҚШ, Германия, Жапония, Оңтүстік Корея, Нидерланды) анағұрлым жан-жақты негіздемелік стратегиялардың болуымен сипатталады, бірақ олар көбінесе іске асырудың егжей-тегжейлі жоспарын қамтамайды және нақты бюджеттік бөлулермен байланыстырылған жариялылық қағидаларымен ғана шектелді. АҚШ пен Оңтүстік Кореяның стратегиялары ұлттық цифрландыру және инновациялық бағдарламалар, оның ішінде жеке секторда қолданумен неғұрлым айқын байланысымен ерекшеленеді. Еуропа елдері (Германия, Италия, Нидерланды) жалпы алғанда, бизнес секторының одан әрі кеңеюіне негіз жасай отырып, қоғамдық салаға назар аударады. Азия елдерінде (Қытай, Жапония, Оңтүстік Корея) стратегиялар салааралық болып табылады және көбінесе жасанды интеллект, үлкен деректер мен смарт өндірісті дамытудың ұзақ мерзімді ұлттық мақсаттарымен байланысты. Канада мен Австралия мемлекеттік секторға және ашық деректермен қамтамасыз етуге көбірек көңіл бөледі, қолжетімділікті қаматасыз етеді, бірақ бизнестің деректерді пайдалануға ынталандырудың кешенді тетіктерін құрмайды. Қазақстанда мемлекеттік секторды цифрландыруға көбірек бағытталған стратегиялық бағдарламалар бар (мысалы, “Цифрлық Қазақстан”), олар жалпы әлемдік трендті көрсетеді, бірақ бизнестің экожүйесі мен қаржыландыру мәселелерін толық қамтамайды. 

Кесте 26 ‒ Деректер басқару саласындағы стратегияларды бағалау

	Мемлекет
	Стратегия (қолжетімділігі, қамтылуы, бюджеті)
	Ұпай

	Канада
	“2023-2024 Data Strategy for Federal Public Service” - Канадалық федералдық қызмет үшін деректер стратегиясы жарияланған. 
Басты назар - ашық мемлекеттік деректер, қол жетімділік шектеулі 
	2

	Австралия
	“Australian Data Strategy (2022)” - деректерді басқару және пайдалану жөніндегі ұлттық стратегия қабылданған. Канадаға ұқсас: ашық мем лекеттік деректерге баса назар аудару,бизнесті ынталандыру төмен
	2

	АҚШ
	“America’s AI Action Plan” және “National AI R&D Plan” - деректер мен жасанды интеллект саласында кең қамтылған стратегиялар. Ұлттық деректер стратегиясының мемлекеттік және жеке секторлар ды қамтуы, инновациялар мен AI-мен байланысты ашық мәліметтер бар
	3

	Италия
	Ашық деректер және цифрландыру бойынша кейбір бастамалар бар, бірақ бизнеске бағытталған толық деректер шектеулі
	1

	Германия
	Сандық деректер және жасанды интеллект бойынша стратегиялар бар, бірақ толық әрі айқын мақсаттар мен деректер жарияланбаған 
	2

	Нидерланды
	Open Data бойынша жақсы база қалыптасқан, бірақ мемлекеттік секторға қатты көңіл бөлінген. Стратегияның бизнеске бағытталған бөлігі мен бюджет мөлшері аз қамтылған 
	2

	Жапония
	“Society 5.0”, Big Data және жасанды интеллект стратегиялық жоспары арқылы сектораралық қамтылған 
	3

	Қытай
	Инновациялармен және өнеркәсіппен байланысты Big data + AI секторалық стратегиясы, соның ішінде жеке сектормен байланысты 
	3

	Оңтүстік Корея
	Мемлекеттік және жеке секторға баса назар аудара отырып, толық стратегиясы бар, инновациялар мен ЖИ назар аудару, бюджеті бар
	3

	Қазақстан
	Қазақстан “Киберқалқан” және “Цифрлық Қазақстан” бағдарлама ларын, маңызды инфрақүрылымды дамытуда, нақты институционал дық үлгіні енгізген және CERT/SOC желісін құрған кешенді страте гиялары бар. Олар негізінен мемлекеттік секторға бағытталған, алайда бизнес пен бюджет бойынша жеткілікті деректер жоқ
	2

	Ескерту – Әдебиет негізінде құралған [272-277]


Салыстырмалы бағалау нәтижелері бойынша ең жоғары деңгейде (3 балл) АҚШ, Жапония, Қытай және Оңтүстік Корея көрсетеді, мұнда деректер стратегиялары жан-жақты және мемлекеттік пен жеке секторларды қамтиды, инновациялық саясатпен байланысты және ішінара ресурстармен қамтамасыз етілген. Орташа деңгей (2 балл) Канада, Австралия, Германия және Нидерландыға тән: бұл елдерде стратегиялар бар, олар қолжетімді және қолданыста, алайда негізінен тек мемлекеттік секторды қамтиды. Италия мен Қазақстан орташадан төменгі деңгеймен бағаланды (1 балл), онда стратегиялар көбінесе жариялылық сипатта және негізінен мемлекеттік секторда қолданылады және пысықталған қадамдар мен бюджеттік тетіктерді қамтымайды.  
4.2.3. Деректердің құпиялылығы және шектеулері. Құпиялылық және деректерді пайдалану туралы заңдарды талдау осы жүйені іске асыратын, қадағалауға жауапты мемлекеттік басқару деңгейін, қолданылу аясын және құқық бұзушылықтар үшін айып шаралары ескере отырып жүргізілді. Көптеген елдерде мемлекеттік органдардың қызметін реттейтін, мемлекеттік және жеке секторла да қолданылатын және айыппұлдарды қарастыратын нормативтік-құқықтық актілер бар. 
DLA Piper-дің 2025 жылғы «Әлемдегі Деректерді Қорғау Заңдары» атты жыл сайынғы халықаралық шолуына сүйенсек, дамыған елдердің басым бөлігінде мемлекеттік және жеке секторларды қамтитын дербес деректерді реттейтін кешенді жүйелер қалыптасқан. Аталған есеп ұлттық деректерді қорғау жүйелерінің маңызды құрамдас бөліктеріне баға береді. Оларға: базалық заңнама, тәуелсіз қадағалаушы органдар, заңбұзушылықтар үшін айыппұлдар және шекарааралық деректерді тасымалдау тетіктері жатады.
Деректерді қорғау және құпиялылық салалсында Канада, Австралия, Германия, Италия, Жапония, Нидерланды, Қытай және Оңтүстік Корея жоғары деңгейде (3 балл) бағаланды. Бұл елдерде екі секторлы да реттейтін заңдар, тәуелсіз қадағалау органдары және құқық бұзушылыққа қатысты санкциялар қарастырылған (әсіресе Еуропалық одақта - Еуропалық Одақ қабылдаған Деректерді қорғаудың жалпы ережесі). АҚШ-та орташа деңгей (2 балл), онда реттеу бөлшектелген және штаттар мен салаларға  тәуелді: аймақтық деңгейде күшті заңдар бар, бірақ бірыңғай федералды жүйе қалыптаспаған. Қазақстанды орташа деңгейден төмен деп бағалауға болады (1 балл), себебі деректерді қорғау саласындағы негізгі заңы болғанына қарамасатан, реттеу шектеулі, жеке секторды қамту әлсіз, қадағалау тетіктері жеткілікті тиімді емес [278]. 
Қорытынды рейтингтерді анықтау
Азық-түлік инновацияларының жаһандық индексі негізінде таңдалған он елдің инновациялық қызметін кешенді бағалау мақсатында 4 негізгі санатқа  топтастырылған 21 көрсеткіштен тұратын терең талдау жүргізілді. Бұл әдістемелік құрылым инновациялық дамуға ықпал ететін төрт маңызды факторды – Нормативтік-құқықтық база ортасы, Бизнестің бәсекеге қабілеттілігі, Нарықтың дайындығы және Зияткерлік меншік пен зерттеулер мен әзірлемелерді – талдауға мүмкіндік берді. Әрбір көрсеткіш бойынша жинақталған баллдар негізінде елдердің жеке санаттар бойынша және жалпы инновациялық индекстегі орындары  анықталды.
Талдаудың қорытынды нәтижелері "Зерттеулер және әзірлемелерді талдау нәтижелері" атты төмендегі 28-кестеде көрсетілді. Бұл кестеде әрбір төрт санат бойынша алынған баллдарды және әр Санат бойынша елдің алған орындары анықталды. Бұл жоғарыда аталған бағыттардың қайсысы ең күшті, қайсысы әлсіз екенін көрсетеді. Сонымен қатар, төрт Санат бойынша алынған барлық балдар біріктірілген жиынтық баллдар есептелді. Бұл көрсеткіш қарастырылып отырған елдердің жалпы инновациялық қызметінің даму деңгейін сипаттайды.
Осы жиынтық ұпайлардың негізінде соңғы орындар белгіленді. Бұл көрсеткіш тамақ өнеркәсібіндегі инновациялық көшбасшылар мен артта қалушыларды анықтайтын негізгі көрсеткіш болып табылады. 
Осылайша, сараланған орындарды пайдалана отырып, Нидерланды бірінші, АҚШ екінші, Австралия, Канада, Нидерланды және Қазақстан - үшінші, Италия жетінші, Жапония мен Қытай сегізінші, ал Оңтүстік Корея оныншы болды деген қорытындыға келді (27-кесте).

Кесте 27 ‒ Азық-түлік инновацияларының жаһандық индексі бойынша жиынтық ұпайлар

	Мемлекет
	1 секция, барлы ғы
	Ранг
1-ші санат
	2 секция, барлығы
	Ранг
2-ші санат
	3 секция, барлы ғы
	Ранг
3-ші санат
	4 секция, барлы ғы
	Ранг
4-ші санат
	Бар лығы
/(63)
	Ранг

	Канада
	11
	4
	11
	6
	12
	1
	11
	8
	45
	3

	Австралия
	13
	1
	13
	4
	8
	6
	11
	8
	45
	3

	АҚШ
	10
	7
	14
	2
	12
	1
	12
	4
	48
	2

	Италия
	11
	4
	12
	5
	9
	4
	12
	4
	44
	7

	Германия
	12
	2
	14
	2
	7
	10
	12
	4
	45
	3

	Нидерланды
	11
	4
	16
	1
	8
	6
	14
	2
	49
	1

	Жапония
	12
	2
	10
	9
	8
	6
	13
	3
	43
	8

	Қытай
	7
	10
	12
	5
	9
	4
	15
	1
	43
	8

	Оңтүстік Корея
	9
	8
	11
	6
	11
	3
	11
	8
	42
	10

	Қазақстан
	9
	8
	7
	10
	8
	6
	10
	10
	45
	3



Талдау нәтижесі бойынша, Нидерланды ең жоғары жиынтық 49 ұпай жинап, ғаламдық инновациялық индекстің көшбасшысы атанды. Одан кейін АҚШ (48 ұпай, 2-ші ранг) екінші орынға тұрақтады. Айта кету керек, Канада, Австралия, Германия және Қазақстан елдері бірдей 45 ұпай жинап, 3-ші орынды бөлісті. Бұл төрт елдің инновациялық әлеуетінің жалпылама тепе-теңдігін көрсетеді. Тізімнің соңында Жапония мен Қытай (43 ұпай, 8-ші ранг) және Оңтүстік Корея (42 ұпай, 10-шы ранг) орналасты.
Дегенмен, жалпы жоғары нәтижелерге қарамастан, жеке санаттар бойынша мемлекеттердің күшті және әлсіз жақтары айқын көрінеді: Нормативтік-құқықтық база ортасы (1-ші санат) бойынша Австралия (13 ұпай, 1-ші ранг) көш бастады, бұл оның инновацияларды қолдауға бағытталған тиімді заңнамалық ортасын көрсетеді. Ал, Бизнестің бәсекеге қабілеттілігі (2-ші санат) бойынша Нидерланды 16 ұпаймен үздік нәтиже көрсетіп, бизнестің инновацияларды енгізуге ең қабілетті екенін дәлелдеді. Нарықтың дайындығы (3-ші санат) бойынша Канада мен АҚШ екеуі де 12 ұпаймен 1-ші орынды бөлісіп, инновациялық өнімдерді коммерцияландыруға қолайлы нарық жағдайын қалыптастырғанын көрсетті. Зияткерлік меншік және зерттеулер мен әзірлемелер (4-ші санат) бойынша 15 ұпаймен Қытай көшбасшылыққа ие болды, бұл оның ғылыми зерттеулерге және жаңа технологияларды жасауға баса назар аударып жатқанын білдіреді.
Қазақстан жалпы рейтингте 45 ұпаймен (3-ші ранг) жоғары позицияға ие болғанымен, бұл жетістік 2-ші санат (Бизнестің бәсекеге қабілеттілігі) және 4-ші санат (Зияткерлік меншік және зерттеулер мен әзірлемелер) бағыттарындағы ең төменгі 10-шы рангтағы көрсеткіштердің фонында алынған. Бұл факт Қазақстанның инновациялық әлеуетін арттыру үшін екі маңызды бағытқа – жеке бизнестің инновациялық белсенділігін ынталандыруға және ғылыми-зерттеу, әзірлеме жұмыстарының сапасы мен көлемін арттыруға басты назар аудару қажеттігін айқындайды.
Қорытынды орын тамақ өнеркәсібіндегі инновациялық қызмет ортасының жиынтық бейнесін қалыптастыру үшін, сонымен қатар басқа елдерде қабылданған шараларды үлгі ретінде пайдалана отырып, олардың күшті жақтарын айқындауға және қай жерде жақсартулар қажет екенін көру үшін әр елді бағалау пайдалы. Бұл бөлімде талдау нәтижесінде алынған рейтингтер әр ел үшін нақты мәселелерді анықтап қана қоймайды, сонымен қатар қай елдердің қай саясат саласында озық екені туралы ақпарат береді. Бұл ақпарат маңызды, өйткені ол жаңа саясатты құрудағы тиімділікке ықпал етеді, сонымен қатар саясатты құру шығындарын азайтады.

2.3 Қазақстанның тамақ өнеркәсібі кәсіпорындарының стратегиялық дамуындағы ашық инновацияларды қолдану дәрежесін бағалау
Зерттеудің эмпирикалық базасы Қазақстан Республикасының тамақ өнеркәсібінің 56 кәсіпорны арасында құрылымданған сауалнама жүргізу нәтижесінде алынған мәліметтер негізінде қалыптастырылды. Бұл әдіс инновациялық қызметтің ағымдағы жағдайы, инновацияларды енгізудегі кедергілер және кәсіпорындардың ашық инновацияларды пайдалануға дайындық деңгейі туралы жан-жақты және жүйеленген ақпарат алуға мүмкіндік беретіндіктен таңдалды. Зерттеуге эмпирикалық базаны енгізу инновациялық даму үдерістерін тек теориялық емес, сонымен қатар практикалық тұрғыдан түсіну қажеттілігімен негізделеді: жиналған деректер кәсіпорындардың практикалық қажеттіліктеріне және мемлекеттік инновациялық саясаттың талаптарына бағытталған ұсыныстарды тұжырымдауға мүмкіндік беретін саланың нақты үрдістері мен мәселелерін көрсетеді. Осылайша, сауалнаманы эмпирикалық құрал ретінде пайдалану диссертацияға қолданбалы сипат беріп, Қазақстанның тамақ өнеркәсібінің дамуы үшін оның маңыздылығын арттырады.
Құрылымданған сауалнама Қазақстанның тамақ өнеркәсібі кәсіпорындарының стратегиялық дамуындағы ашық инновация негізінде сыртқы серіктестермен ынтымақтасуға дайындық деңгейін анықтауға көмектесті. Алынған мәліметтер кәсіпорындардың инновациялық әлеуеті мен олардың әртүрлі сыртқы субъектілермен өзара әрекеттесуі арасында статистикалық маңызды оң байланыстың болуын растады. Тұтастай алғанда, нәтижелер ашық инновациялық тәжірибені пайдалану кәсіпорындардың бәсекеге қабілеттілігін арттыруға, серіктестік байланыстарды нығайтуға, агроазық-түлік жүйелерінің технологиялық және ғылыми әзірлемелерін белсендіруге ықпал ететінін көрсетті.
Зерттеудің эмпирикалық негізін қамтамасыз ету үшін Қазақстандағы 56 тамақ өнеркәсібі кәсіпорындарына құрылымданған сауалнама жүргізілді. Бұл іріктеме көлемі статистикалық талдауды қолданудың ең төменгі талаптарын қанағаттандырады, сонымен қатар сектордың нақты құрылымын көрсетеді (шағын, орта және ірі кәсіпорындардың пропорциясы). Бақылаулардың шектеулі санына қарамастан, алынған деректер негізгі тенденцияларды анықтауға және практикалық ұсыныстар беруге мүмкіндік береді.

Кесте 28 ‒ Салалық мамандануы, қызмет ауқымы мен қызмет ету кезеңі бойынша респондент-кәсіпорындар іріктемесінің жалпы сипаттамасы

	Азық-түлік тізбегіндегі рөлі
	Кәсіпорын саны
	Пайыздық үлесі (%)

	Шикізатты өндірушілер (аграрлық сектор)
	17
	30,4

	Азық-түлік өнімдерін өңдеу және өндіру
	34
	60,7

	Азық-түлік саудасы/сату
	5
	8,9

	Кәсіпорындар көлемі
	Кәсіпорындар саны
	Пайыздық үлесі (%)

	<10
	18
	32,1

	11-50
	14
	25

	51-100
	13
	23,2

	100-250
	8
	14,3

	>250
	5
	8,9

	Қызмет ету ұзақтығы
	Кәсіпорындар саны
	Пайыздық үлесі (%)

	1-3 жыл
	13
	23,2

	3-7 жыл
	15
	26,7

	7-12 жыл
	12
	21,4

	12-20 жыл
	7
	12,5

	>20 жыл
	9
	16



28-кестеде көлемі, жұмыс істеу кезеңі және құн тізбегіндегі орны бойынша кәсіпорындардың іріктеме құрылымы берілген. Талдау көрсеткендей, іріктеудің негізгі бөлігін шағын және орта кәсіпорындар құрайды, олардың ішінде 5 кәсіпорында 250-ден астам қызметкер жұмыс істейді. Сонымен қатар, кәсіпорындардың 80%-дан астамы шағын және микрокәсіпорындар санатына жатады, бұл шағын бизнес басым болатын Қазақстанның тамақ өнеркәсібі секторының нақты ерекшеліктерін көрсетеді. Маңызды аспект, сондай-ақ 1 жылдан 3 жылға дейінгі өмір сүру мерзімі бар жас кәсіпорындардың жоғары үлесі (40,4%) болып табылады, бұл инновациялық белсенділік үшін айтарлықтай әлеуеті бар нарық қатысушыларының жаңа толқынының қалыптасуын және икемді даму стратегияларын іздеуді көрсетеді. 
Сонымен қатар, төмендегі 29-кестеде сауалнама жүргізілген кәсіпорындардың негізгі қызметі бойынша жіктелуі көрсетілген. Таңдамадағы кәсіпорындардың ең көп таралған экономиканың ішкі секторларына сүт өнімдерін өндіру (26,8%) болды, сонымен қатар және ет өнімдерін өндіру (19,6%) кірді.  

Кесте 29 ‒ Таңдамадағы кәсіпорындардың экономикалық қызмет түрі бойынша жіктелуі

	Азық-түлік тізбегіндегі рөлі
	Кәсіпорындар саны
	Пайыздық үлесі (%)

	Сүт өнімдерін өндіру
	15
	26,8

	Жемістер мен көкөністерді өндіру, өңдеу немесе сату
	5
	8,9

	Кондитерлік өнімдер
	8
	14,3

	Ет өнімдерін
	11
	19,6

	Көтерме азық-түлік саудасы
	7
	12,5

	Мұздатылған немесе тоңазытылған тағамдар
	2
	5,4

	Басқа да өңделген тағамдар
	8
	14,3

	Барлығы
	56
	100



Кондитерлік өнімдер өндіретін және басқа да өңделген тағамдар өндіретін кәсіпорындар әрқайсысы 14,3% құрады. Өз кезегінде, «басқа да өңделген тағамдар» сыныптамасына балмұздақ, сүт коктейліне арналған дайын қоспалар және бидай немесе жүгері ұнынан жасалған тағамдар сияқты аймақтық өнімдерді шығаратын кәсіпорындар кіреді.
Сауалнамаға енгізілген сұрақтар диаграммада қолданылатын  кодтау жүйесімен бірге 30-кестеде келтірілген, онда кәсіпорындардың инновациялық мүмкіндіктері туралы бөлімнің жауаптар жиынтығының қысқаша мазмұны мен сызбасы көрсетілген.

Кесте 30 ‒ Жалпы инновациялық құзыреттілік туралы сұрақтар

	Сұрақтар
	Коды

	Сіздің кәсіпорыныңыздың стратегиясы инновацияларды ескереді ме және ол сіздің табысыңыздың негізгі факторы болып саналады ма?
	Негізгі фактор

	Сіздің кәсіпорыныңызда Ғылыми-зерттеу және әзірлеу (R&D) бөлімі бар ма? 
	R&D бөлімі

	Сіздің кәсіпорыныңыз инновациялық стратегияны қалыптастырды неме се енгізді ме? (инновациялық қызметті дамыту үшін мақсатты шаралар ды, ресурстарды бөлу және бюджеті бар ресми жоспарларды құру)
	Иннов. Страт.

	Сіздің кәсіпорыныңыз технологиялық бақылау жұмыстарын жүргізді ме?
	Техн. бақылау

	Сіздің кәсіпорыныңыз  ашық инновациялық процестерді дамытты ма немесе оларға қатысты ма?
	Ашық иннов.

	Сіздің кәсіпорыныңызда: Инновациялық модель. Инновациялық басқару моделі немесе инновациялық басқару жүйесі бар ма?
	Иннов. менедж.





* ‒ ЖББТ - Жауап беруден бас тартамын

Сурет 18 ‒ Зерттелген кәсіпорындардың жалпы инновациялық құзыреттеріне қатысты нәтижелері

18-суретте көрсетілгендей, сауалнамаға қатысқан кәсіпорындардың көпшілігі инновацияны табысының негізгі факторы ретінде қарастырады (88,1%). Дегенмен, бұл тармақ басқа нәтижелерден ерекшеленеді. Бірінші сұраққа қарағанда, кәсіпорындардың тек 7,4%-ында R&D бөлімі бар, 15,6%-ы инновациялық стратегияны енгізген немесе тұжырымдаған, тек 5,2%-да инновациялық басқару жүйесі немесе моделі бар. Таңдалған кәсіпорындарың құрамын ескеретін болсақ, көптеген кәсіпорындар өздерінің бизнес-модельдерінде инновацияның маңыздылығын түсінсе де, олардың инновацияларды жүйелі түрде басқаруға тәжірибесі немесе ресурстары жоқ болуы мүмкін.
Сауалнаманың келесі бөлімінде ашық инновациялық платформалар зерделенді. Нәтижелер зерттелген кәсіпорындардың 84,2% бұл ашық инновациялық тәсілді қолдану олардың бизнес үлгілері үшін пайдалы болуы мүмкін деп санайды. Сауалнамаға қатысқан кәсіпорындардың 88,9%-ы бұл бастаманы жүзеге асыруға дайын екендіктерін айтқаны өзекті болып саналады.
Сондай-ақ кәсіпорындарға олардың ұйымға инновацияларды “сырттан ішке енгізу” (білім мен технологияларды кәсіпорында қолдану үшін сырттан іздестіру), “іштен сыртқа енгізу” (өз ішкі білімін экспорттау немесе коммерцияландыру, осылайша басқа кәсіпорындарға өз мәселелерін шешуге көмектесу) немесе аралас (екі түрдің үйлесімі) моделінен пайда көреді деп ойлай ма деген сауалнама жүргізілді. 19-суретте нәтижелер көрсетілген.




Сурет 19 ‒ Сауалнама жүргізілген кәсіпорындар арасында ашық инновациялық тәсілдерді қабылдау ықтималдығы

19-суреттен көрініп тұрғандай, сауалнамаға қатысқан кәсіпорындардың көпшілігі (63,6%) олардың бизнесі үшін ең қолайлы тәсіл үлгісі аралас тәсіл болатынын көрсетеді. Сонымен қатар, кәсіпорындардың 6,1%-ы «іштен-сыртқа» тәсілден пайда алатынына сенетінін көрсетті. 
Ашық инновациялар кәсіпорындардың инновацияларды басқарудың берік құрылымын және әдетте шағын және орта бизнеске бөтен болып табылатын көптеген технологияларды кеңінен біріктіруді талап етеді. Сондықтан, ашық инновациялардың сырттан-ішке кәсіпорындарда ең көп қабылданған және зерттеушілер де ең көп зерттейтін тәсіл болып табылады [45, р. 161-1-161-26].
Бұл сәйкессіздікті сауалнамаға қатысқан кәсіпорындардың көпшілігінің ашық инновация тұжырымдамасы және оның әртүрлі тәсілдері туралы алдын ала білімінің жоқ болуымен түсіндіруге болады, іс жүзінде респонденттердің 20%-ға жуығы бұл сұраққа жауап бермеді. Дегенмен, іріктеу негізінен жас микрокәсіпорындар мен кәсіпорындардан тұратынын ескере отырып, жүйелі түрде инновациялар енгізуге қаржылық ресурстары жоқ болуы мүмкін, олар әртүрлі проблемалары мен қиындықтарына сыртқы шешімдерді таба отырып, сыртқы модельдерден үлкен пайда таба алады.
Инновациялық үдерістегі сыртқы серіктестермен ынтымақтастық
Сауалнама барысында респонденттерге олардың кәсіпорындарының инновациялық үдерісіне қатысатын бес негізгі сыртқы қатысушымен: жеткізушілермен, тұтынушылармен, университеттермен және ғылыми-зерттеу орталықтарымен, бәсекелестермен, сондай-ақ тәуелсіз сарапшылармен өзара әрекеттесу деңгейін бағалау ұсынылды. Әрбір ынтымақтастық бағыты жеке бөлім ретінде қарастырылып, бірнеше сұрақтан тұрды. Жауаптар 1-ден 5-ке дейінгі Лайкерт шкаласы бойынша тіркелді. Көп тармақты шкалалардың ішкі үйлесімділігі мен сенімділігін тексеру үшін Кронбах альфа коэффициенті есептелді. Осы айнымалылар бойынша статистикалық қорытындылар 31-кестеде ұсынылған, онда сонымен қатар кәсіпорындардың инновациялық белсенділік деңгейі мен жаңалықтарды енгізуге бейімділігін көрсететін мәндер де келтірілген [239].

Кесте 31 ‒ Лайкерт шкаласы арқылы бағаланатын айнымалылардың негізділігінің статистикалық қорытындысы

	Айнымалы
	Сұрақтар
	Кронбахтың α
	Іріктемелі орта
	Стандартты ауытқу

	Клиенттермен ынтымақтастық
	4
	0,77
	2,75
	1,00

	Жабдықтаушылармен ынтымақтастық
	4
	0,82
	2,95
	1,22

	Бәсекелестермен ынтымақтастық
	3
	0,79
	1,98
	1,18

	Университеттермен ынтымақтастық
	4
	0,9
	2,25
	1,09

	Тәуелсіз сарапшылармен ынтымақтастық
	4
	0,83
	2,38
	1,21

	Инновацияның өнімділігі
	6
	0,92
	2,77
	1,14

	Инновацияға бейімділік
	4
	0,93
	3,62
	1,3



Лайкерт шкаласы бойынша бағаланған айнымалылардың валидтілігін статистикалық қорытындысы зерттеудің өлшем құралдарының сенімділігі мен дәлдігін қамтамасыз ету мақсатында жүзеге асырылады. Бірнеше сұрақ белгілі бір сипаттаманы (мысалы, инновациялық ашықтық деңгейін немесе серіктестікке бейімділікті) өлшеуге бағытталған жағдайда, олардың өзара сәйкестігі мен ішкі келісімділігін тексеру қажет. Бұл үшін көбінесе Кронбах альфа коэффициенті қолданылады, ол шкаланың ішкі сенімділігін анықтауға мүмкіндік береді. Валидтілік пен сенімділікті бағалау нәтижесінде алынған мәліметтерді кейіннен агрегатталған индекстер түрінде қолдануға болады, бұл инновациялық әлеует, серіктестермен ынтымақтастық деңгейі сияқты күрделі көрсеткіштерді неғұрлым толық сипаттауға мүмкіндік береді. Сонымен қатар, мұндай статистикалық талдау жүргізу эмпирикалық базаның ғылыми негізділігін арттырып, алынған нәтижелердің сапасын қамтамасыз етеді.
Кронбах альфасы көрсеткіші шкала элементтерінің ішкі сәйкестігін сипаттайды: оның мәні 1-ге неғұрлым жақын болса, алынған деректердің сенімділігі соғұрлым жоғары болады. Зерттеуімізде талданған айнымалылар бойынша коэффициенттің мәні 0,77-тен 0,93-ге дейін өзгерді. Әдетте 0,7-тен жоғары мәндер қанағаттанарлық деп, ал 0,8-ден жоғары мәндер қолайлы деп есептеледі. Сонымен қатар, бірқатар зерттеушілер 0,60–0,92 аралығындағы мәндерді де эмпирикалық зерттеулер үшін қолайлы деп қарастырады [46, р. 161-1-161-26].
Жүргізілген сауалнама нәтижелері кәсіпорындардың инновациялық үдерісте сыртқы әріптестермен ынтымақтастық деңгейінің төмендігін көрсетті. Барлық талданған бағыттар бойынша орташа көрсеткіштер 1-ден 5-ке дейінгі бағалау шкаласында негізінен 2-3 деңгейінде болды. Бұл кәсіпорындардың сыртқы байланыстарды жеткілікті дәрежеде дамытпағанын аңғартады. Сонымен қатар, талдау нәтижелері бойынша ең жоғары көрсеткіш жеткізушілермен орнаған ынтымақтастыққа тән екені анықталды.
Бір жағынан, кәсіпорындардың ең әлсіз байланыстары университеттермен және бәсекелестермен орнатылған қатынастарға сәйкес келеді. Бәсекелестермен өзара әрекеттесу көрсеткіші ең төмен бағаланған айнымалылардың бірі болып шықты. Осындай қорытындылар Австриядағы әртүрлі кәсіпорындар үлгісінде жүргізілген зерттеулерде де байқалған [94, р. 226-232]. Аталған бөлімде олардың әдістемелік негізі қолданылып, қосымша төрт сыртқы қатысушы түрі (делдалдар, қауымдастықтар, үкіметтік емес ұйымдар және мемлекеттік мекемелер) қарастырылды. Тікелей бәсекелестермен бірлесе жұмыс істеуде туындайтын сенімсіздік пен белгісіздікті ескерсек, мұндай нәтиженің табиғи екендігі түсінікті. Сонымен қатар, дәл осындай жүргізілген зерттеу нәтижелері бойынша зерттеушілердің пайымдауынша, университеттермен ынтымақтастық ең жоғары бағаланған бағыттардың бірі болып табылады (орташа көрсеткіші – 3,71), ол тек тұтынушылармен қатынастардан кейінгі деңгейде орналасқан. Алайда бұл сауалнама нәтижесі бойынша өзгеше қарқын анықталып отыр. 
«Инновациялар өнімділігі» (6 сұрақ) және «Инновацияға бейімділік» (4 сұрақ) айнымалылары бойынша орташа балл тиісінше 5-тен 2,82 және 5-тен 3,56 болды.
Кәсіпорындардың жалпы инновациялық мүмкіндіктері де айтарлықтай жетіспейді (7 сұрақ), ал инновациялар үшін бюджет минималды. Дегенмен, жауаптар сонымен қатар кейбір кәсіпорындардың кейбір сыртқы серіктестерімен (негізінен жеткізушілермен) жақсы қарым-қатынастарды сақтауға алаңдайтынын және бірлескен жобаларға қатысатынын көрсетеді.
Жалпы алғанда, кәсіпорындардың инновациялық әлеуеті жеткілікті деңгейде дамымаған, ал инновацияларға арналған бюджет көлемі өте шектеулі. Соған қарамастан, алынған жауаптар кейбір кәсіпорындардың өздерінің жекелеген сыртқы серіктестерімен (көбіне жеткізушілермен) тиімді қарым-қатынасты сақтауға ұмтылатынын аңғартады. Тіпті ашық инновацияның теориялық негіздерімен таныс болмаса да, олар бірлескен инновациялық үдерістерге белсенді түрде қатысып отырғанын көруге болады.
Зерттеу барысында қарастырылған келесі сұрақ: «Тамақ өнеркәсібі кәсіпорындардың ашық инновациялар тәжірибесі мен олардың инновациялық тиімділігі арасында оң корреляция бар ма?» болды. Осы сұраққа жауап беру үшін сауалнама нәтижелеріне негізделген статистикалық талдау жүргізілді. Талдау барысында Пирсон корреляция коэффициенті мен бенчмаркинг әдісі қолданылды. Нәтижесінде кәсіпорындардың орташа инновациялық тиімділігі мен олардың бес түрлі сыртқы субъектілермен (жеткізушілер, тұтынушылар, университеттер, бәсекелестер және тәуелсіз сарапшылар) ынтымақтастық деңгейі арасында статистикалық тұрғыдан мәнді оң байланыс анықталды (Пирсон корреляция коэффициенті > 0,7).
32-кестедегі нәтижелерді талдай отырып, кәсіпорындардың инновациялық өнімділігі мен олардың әртүрлі сыртқы серіктестермен ынтымақтастығы арасында белгілі бір айырмашылықтар бар екендігі байқалады. Ең жоғары корреляциялық байланыс клиенттермен орнатылған серіктестікте анықталды (r=0,756, p=0,0000). Бұл нәтиже клиенттердің қажеттіліктерін ескеріп, оларды инновациялық үдерістерге белсенді тарту кәсіпорындар үшін инновациялық тиімділікті арттырудың ең маңызды факторларының бірі екенін көрсетеді.
Кесте 32 ‒ Инновациялық өнімділік пен әртүрлі сыртқы серіктестермен ынтымақтастық арасындағы Пирсон корреляциясы

	Атау 
	Инновациялық өнімділік
	Клиент
тер
	Жабдық
таушылар
	Бәсеке-лестер
	Универ ситеттер
	Тәуелсіз сарапшылар

	Инновациялық өнімділік
	Корреля ция (r)
	0,756
	0,621
	0,4834
	0,5847
	0,6531

	
	P-мән
	0,000
	0,00000
	0,0064
	0,0000
	0,0000

	Клиенттер
	0,756
	Корреляция (r)
	0,7351
	0,5759
	0,602
	0,771

	
	0,0000
	P-мән
	0,0000
	0,0001
	0,0001
	0,0000

	Жабдықтаушылар
	0,621
	0,7351
	Корреля ция (r)
	0,4746
	0,4987
	0,7275

	
	0,0000
	0,0000
	P-мән
	0,0005
	0,0000
	0,0000

	Бәсекелестер
	0,4834
	0,5759
	0,4746
	Корреляция (r)
	0,5862
	0,603

	
	0,0064
	0,0001
	0,0005
	P-мән
	0,0000
	0,0000

	Универси-теттер
	0,5847
	0,602
	0,4987
	0,5862
	Корреля ция (r)
	0,7445

	
	0,0000
	0,0001
	0,0000
	0,0000
	P-мән
	0,0000

	Тәуелсіз сарапшылар
	0,6531
	0,6771
	0,7275
	0,603
	0,7445
	Корреля ция (r)

	
	0,0000
	0,0000
	0,0000
	0,0000
	0,0000
	P-мән

	Ескерту: r=Пирсон корреляция коэффиценті. Егер r>0 болса, оң корреляцияны көрсетеді. P<0,01мәндері корреляцияның статистикалық маңызды екенін көрсетеді. Сенімділік деңгейі 99%



Ал ең төменгі корреляция бәсекелестермен серіктестік барысында байқалды (r = 0,4834, p = 0,0064). Мұндай жағдайдың орын алуы кәсіпорындар арасындағы сенім мәселелері мен өзара ақпарат алмасуға қатысты сақтықпен түсіндіріледі. Сондықтан бәсекелестер арасындағы бірлескен инновациялар әлі де сирек құбылыс болып отыр.
Жалпы алғанда, нәтижелер клиенттермен тиімді қарым-қатынастың инновациялық дамуға қосатын үлесі бәсекелестермен салыстырғанда әлдеқайда жоғары екенін айқындайды. Бұл кәсіпорындарға инновациялық стратегияларын қалыптастыруда клиенттермен серіктестікті басты назарда ұстаудың маңыздылығын дәлелдейді.
Алынған нәтиже тамақ өнеркәсіп кәсіпорындары үшін ашық инновация тәжірибесін дамытудың маңыздылығын көрсетеді. Яғни, сыртқы серіктестермен жүйелі және белсенді ынтымақтастық орнатқан кәсіпорындар жаңа технологияларды енгізуде, өнім түрлерін кеңейтуде және ұйымдастырушылық тиімділікті арттыруда анағұрлым жоғары нәтижелерге қол жеткізеді. Басқаша айтқанда, серіктестікке негізделген инновациялық модель дәстүрлі жабық инновацияға қарағанда тиімдірек болып табылады. Осыған байланысты зерттеу нәтижелері Қазақстандағы агроазық-түлік секторы үшін де практикалық құндылыққа ие, себебі олар кәсіпорындардың инновациялық әлеуетін арттыру үшін сыртқы әріптестік тетіктерін дамытудың қажет екенін дәлелдейді.
Осы зерттеу аясында анықталған корреляциялар бенчмаркинг әдісін қолдану арқылы толықтырылды. Бенчмаркинг – табысқа жетудің негізгі факторларын айқындауға мүмкіндік беретін кеңінен қолданылатын тәсіл. Сол себепті ол табысты кәсіпорындардың аз табысқа қол жеткізген әріптестерінен қандай ерекшеліктерімен айырмашылығы бар екенін зерттеуде аса қолайлы құрал ретінде қарастырылады. Нәтижесінде, бенчмаркинг кәсіпорындардың жоғары нәтижелерге қол жеткізуіне ықпал етуі мүмкін факторларды (мысалы, ашық инновацияларды басқару әдістерін) анықтауға мүмкіндік береді.
Бұл зерттеуде бенчмаркинг әдісі тек қана салыстырмалы талдау құралы ретінде емес, сонымен қатар ашық инновацияларды басқарудағы тиімді тәжірибелерді айқындау тетігі ретінде пайдаланылды. Бенчмаркинг арқылы инновациялық тұрғыдан табысты кәсіпорындардың тәжірибелері анықталып, оларды аз табысты кәсіпорындармен салыстыру нәтижесінде инновациялық тиімділікке әсер ететін негізгі факторлар бөлініп көрсетілді. Мұндай тәсіл инновациялық дамуды басқаруда практикалық ұсынымдар әзірлеуге және тамақ өнеркәсібі кәсіпорындарының бәсекеге қабілеттілігін арттыруға мүмкіндік береді.
20-суретте сауалнама өткен 56 кәсіпорындар бойынша анықталған жоғарғы эталондық топ «Инновациялық өнімділік» атты құрамдас айнымалының орташа көрсеткіштері бойынша жоғарғы квартильдің 20%-ын (11 кәсіпорын) қамтыды.




Сурет 20 ‒ Ең үздік және ең төменгі нәтиже көрсекен кәсіпорындарды салыстырмалы талдау

Жүргізілген зерттеу нәтижелері көрсеткендей, инновациялық белсенділігі жоғары кәсіпорындар барлық сыртқы серіктестермен неғұрлым жемісті байланыстар орнатып отырғаны айқындалды. Бұл нәтиже Пирсон корреляциялық талдауымен де расталды, яғни тиімді кәсіпорындар үшін серіктестік қарым-қатынастардың маңызы зор екендігін дәлелдейді. Әсіресе, университеттермен ынтымақтастық айнымалысында ең үлкен айырмашылық байқалды (∆=2,34), бұл ғылыми-зерттеу орталарымен байланыс орнатудың инновациялық тиімділікті арттыруда шешуші рөл атқаратынын көрсетеді. Керісінше, бәсекелестермен ынтымақтастықта айырмашылық ең төмен деңгейде тіркелгенімен (∆=1,28), инновациялық тұрғыдан табысты кәсіпорындардың бұл бағытта да белсендірек әрекет еткені байқалды.
Бұл қорытындыдан зерттеушілер университеттер мен ғылыми қауымдастықтармен өзара әрекеттесу инновациялық экожүйе үшін маңызды артықшылықтар туындатады деген тұжырым жасауға болады. Мұндай байланыстар жаңа білім, әдіснамалық тәсілдер, технологиялық шешімдер, оқыту модульдері және тәжірибелік желілердің пайда болуына ықпал етеді. Сонымен қатар, академиялық орта мен бизнес өкілдері арасындағы құрылымдық серіктестік зерттеу жобаларының нәтижелерін күшейтетін негізгі фактор ретінде қарастырылады.
Осыған сәйкес, зерттеу нәтижелерінен туындайтын маңызды қорытынды – агроазық-түлік кәсіпорындары үшін университеттермен тұрақты және жүйелі байланыстар орнату, сондай-ақ инновациялық жобаларды бірлесіп жүзеге асыру инновациялық тиімділікті едәуір арттыра алады. Мұндай серіктестік тек қысқа мерзімді пайда әкеліп қана қоймай, сонымен бірге ұзақ мерзімді даму стратегиясының да берік іргетасына айналады.
Кәсіпорынның Тұрақты даму (ESG) бағытындағы инновациялық басымдылықтары
Осы бөлімде жүргізілген тамақ өнеркәсібі кәсіпорындарының инновациялық әлеуеті мен инновациялық үрдістеріндегі сыртқы серіктестермен ынтымақтастықтық дәрежесін бағалаумен қатар, инновациялық қызметтің негізгі стратегиялық бағытын анықтау қажеттілігі бар. Теориялық бөлімде сипатталғандай, ашық инновациялар парадигмасы қазіргі уақытта тұрақты даму мақсаттарына жету үшін жаңа стратегиялық бағытқа ауысуда. Бұл жаңа бағыт тамақ өнеркәсібіндегі ресурстық тиімділік пен экологиялық жауапкершілікті талап етеді. Сондықтан, құрылымдық сауалнамаға “Тұрақты даму бағытындағы инновациялық басымдылықтары” деп аталатын блок қостық.
Бұл блоктың мақсаты - компанияның ҒЗТКЖ қызметінің және ашық инновациялық ынтымақтастығының нақты нәтижелерінің ресурстарды үнемдеуге, энергия тиімділігіне немесе қалдықтарды кәдеге жаратуға қатысты процестік инновацияларды қалай және қаншалықты іске асыратынын эмпирикалық тұрғыдан растау болып табылды. 
Бұл блокқа енгізілген өлшемдер ашық инновация аясында сыртқы серіктестермен ынтымақтастықты бағалау бөлігінде қолданылған Лайкерт шкаласымен (1-ден 5-ке дейін) бағаланды және олар тұрақты дамудың үш тірегін - экологиялық, әлеуметтік және басқарушылық негіздерін ескере отырып құрылған. 
Сауалнамаға қатысқан 56 кәсіпорынның инновациялық стратегиялық басымдылықтарын талдау нәтижелері көрсеткендей, кәсіпорындардың тұрақты дамуға бағытталған белсенділігі ресурстық шектеулілік және қаржылық тиімділікке деген басым фокуспен анықталады. Инновациялық іс-әрекеттер, ең алдымен, тікелей экономкалық пайда мен операциялық қажеттіліктерді қанағаттандыруға бағытталған. 

Кесте 33 ‒ Сауалнамаға қатысқан тамақ өнеркәсібі кәсіпрындарының ESG бағытындағы инновациялық басымдылықтарын бағалау блогы бойынша сауалнаманың қорытынды көрсеткіштері

	Экологиялық міндеттер

	Сіздің кәсіпорныңыз келесі экологиялық міндеттерді шешуге бағытталған инновациялық жобаларға қаншалықты басымдық береді?

	1
	Өндіріс қалдықтарын/қосалқы өнімдерін (мысалы, қауыздар, сарысу) қайта өңдеу немесе азайту бойынша инновациялар
	3,92

	2
	Су тұтынуды оңтайландыруға және қысқартуға бағытталған технологиялық шешімдер
	2,67

	3
	Энергия тұтынуды төмендету немесе жаңартылатын энергия көздеріне  көшу бойынша инновациялық жобалар
	4,4

	4
	Экологиялық таза (мысалы, биоыдырайтын) қаптамаға көшуді қамтамасыз ететін инновациялар
	3,2

	Әлеуметтік міндеттер

	Сіздің кәсіпорныңыз келесі әлеуметтік міндеттерді шешу үшін  инновацияларды қаншалықты жоғары басымдылықпен қолданады?

	1
	Еңбек қауіпсіздігін және жұмыс сапасын арттыруға бағытталған инновациялық жобалар
	3,5

	2
	Жергілікті қауымдастықтың дамуына үлес қосатын инновациялық серіктестіктер
	1,9

	3
	Шикізат пен дайын өнімнің шығу тегінің және өңделуінің ашықтығын арттыратын технологиялық шешімдер
	2,23

	Басқарушылық  міндеттер

	1
	Кәсіпорын басшылығы тұрақты технологияларға сыртқы серіктестермен (стартаптар, ҒЗИ) бірлескен инвестиция салуға қаншалықты дайын?
	2,46



33-кестеде, экологиялық тұрақтылық (Е) блогындағы инновациялар кәсіпорындардың шығындарды қысқартуға деген жоғары басымдылығын айқын көрсетеді. Энергия тиімділігін арттыруға бағытталған инновацияларды енгізу (4,4 балл) ең жоғары экологиялық басымдылыққа ие. Бұл іс-әрекеттер нақты әрі жылдам экономикалық қайтарым беретіндіктер, кәсіпорындар бұл жобаларға белсенді түрде ресурстар бөлетіндігін көрсетеді. Сол сияқты, өндіріс қалдықтарын азайтуға бағытталған жобаларға инвестиция салу (3.92 балл) да жоғары бағаланды. Себебі бұл шикізетты үнемдеуге және кәдеге жарату шығындарын төмендетуге тікелей әсер етеді. Алайда, су тұтынауды оңтайландыруға бағытталған техникалық шешімдерге басымдық беру төмен деңгейде (2,67 балл) қалып отыр. Бұл су ресурстарының бағасының салыстырмалы түрде төмен болуына байланысты бұл мәселе әлі де күнделікті операциялық басымдық болып табылмайтынын көрсетті. Қоршаған ортаны қорғау үшін сыртқы инновациялық шешімдерді іздеу бағдарламаларының болуы өте сирек кездеседі, бұл экологиялық міндеттерді негізінен ішкі күштермен шешуге тырысатындығын білдіреді.
Әлеуметтік жауапкершілік тарапынан инновациялық басымдылықты ескеру салыстырмалы түрде төмен бағаланған. Бұның басты себебі, кәсіпорындар әлеуметтік жауапкершілікті көбінесе формальды емес қарым-қатынас ретінде қабылдайды және оны инновациялық жобалардың бөлігі ретінде қарастырмауында. Еңбек қауіпсіздігін және жұмыс сапасын арттыруға бағытталған инновациялық жобаларға жоғары басымдылық берілген (3,5 балл), ал жергілікті қауымдастықты дамыту бойынша ғылыми-зерттеу инститтарымен  немесе жеткізішулермен жүйелі ынтымақтастыө арқылы ашық инновацияларды жүзеге асыру (1,9 балл) ең төменгі көрсеткіштердің біріне ие болды. Бұл іс-әркет қаржылық тәуекелі жоғары және басқарушылық күрделілікпен байланысты деп бағаланады. 
Басқарушылық (G) аспектісінде, ESG-есептілікті жақын арала енгізуді жоспарлау төмен деңгейде көрсетілген, бұл формальды басқарушылық ашықтыққа деген төмен қызығушылықты білдіреді. Сол сияқты, тұрақты технологияларға бірлескен инвестиция салуға дайындық көрсеткіші де төмен (2.46 балл) деңгейінде бағаланған. 
Осылайша, құрылымданған сауалнама барысында Қазақстанның тамақ өнеркәсібіне жататын 56 кәсіпорыннан іріктеме жасалды. Сауалнамаға қатысқан кәсіпорындар орта есеппен төмен инновациялық әлеуетке ие екендігін және бұл салаға инвестиция деңгейінің жеткіліксіз екенін көрсетті. Дегенмен, олардың басым бөлігі инновацияны бизнестегі табыстың негізгі факторы деп санайтынын және ашық инновациялық үдерістерге қатысуға қызығушылық білдіретінін атап өтті.
Жоғарыда айтылғандар негізінде, іріктеменің шектеулі инновациялық әлеуеті, ең алдымен, қызығушылықтың немесе ниеттің жоқтығынан емес, экономикалық кедергілердің әсерінен туындайды деген қорытынды жасауға болады. Осы тұрғыдан алғанда, елдің агроазық-түлік секторы инновациялық міндеттерді шешу үшін сыртқы ресурстарға қол жеткізуге мүмкіндік беретін ашық инновациялар модельдерін енгізуден айтарлықтай пайда көруі ықтимал.
Ашық инновациялардың «сырттан ішке» моделі мұндай кәсіпорындар үшін ең әлеуетті бағыт ретінде қарастырылады. Әсіресе, университеттер мен бизнес секторы арасындағы өзара қолдау арналарының кеңейтілуі маңызды болып табылады, себебі сауалнама нәтижелері бойынша осы институттармен байланыстар ең әлсіз деңгейде екендігі анықталды. 
Ашық инновациялар бәсекеге қабілеттілікті арттыру стратегиясы ретінде қарастырылып, агроазық-түлік компаниялары арасында қарқынды таралуда. Бұл үдерістің жаңа парадигмаларын айқындау үшін әртүрлі аймақтар мен қосалқы секторлардағы эмпирикалық мәліметтер мен зерттеу нәтижелерін қорытып көрсететін кешенді әдеби шолулардың жүргізілуі аса маңызды.
Қазақстандағы негізінен шағын және орта агроазық-түлік компанияларын қамтыған 56 кәсіпорынға жүргізілген құрылымданған сауалнама нәтижелері әртүрлі сыртқы субъектілермен ынтымақтастық пен компаниялардың инновациялық белсенділігі арасында айқын оң корреляцияның (Пирсон коэффициенті бойынша) бар екенін көрсетті.
Сонымен қатар, құрылымдық сауалнаманың соңғы тұрақты даму саласындағы инновациялық басымдылықтарын бағалауға бағытталған жүргізілген сауалнама нәтижелері Қазақстанның тамақ өнеркәсібі кәсіпорындарының инновациялық басымдықтары айқын қос стандартқа негізделгенін көрсетеді: экономикалық тиімділік пен заңдылықты сақтау ең жоғары орында тұрса, әлеуметтік және тұрақты дамуға қатысты міндеттемелерге белсенді түрде басымдық берілмейтіндігін көрсетті. Бұл аталған кәсіпорындардың ұзақ мерзімді тұрақты дамуға өтуі үшін сыртқы ынталандырушы тетіктерді және қаржылық қолдауды қажет ететінін дәлелдейді.
Осылайша диссертациялық жұмыстың екінші тарауында қойылған Қазақстанның азық-түлік өнеркәсібінің инновациялық әлеуеті мен дайындық деңгейіне кешенді талдау және бағалау міндеті толығымен орындалды.
Біріншіден, саланың ағымдағы жағдайына жүргізілген кешенді талдау инновациялық белсенділіктің төмендігіне әкелетін негізгі тосқауылдарды (әлсіз интеграция, ресурстық шектеулер, дайын кадрлардың тапшылығы) нақты айқындады. Екіншіден, Ғаламдық инновациялар индексі атты авторлық құралды қолдану Қазақстанның әлемдік нарықтағы бәсекеге қабілеттілік деңгейі төмен екенін көрсетті, бұл жаңа стратегиялық шаралар қабылдау қажеттілігін дәлелдейді. Үшіншіден, 56 кәсіпорыннан іріктеме жасалған құрылымданған сауалнама және авторлық әдістеме негізінде, олардың инновациялық әлеуеті мен сыртқы серіктестермен инновация саласындағы ынтымақтастыққа ашықтық дәрежесі бағаланды. Талдау кәсіпорындардың төмен инновациялық әлеуетке ие болғанын, бірақ ашық инновациялық үдерістерге қатысуға жоғары қызығушылық білдіретінін көрсетті. Сонымен қатар, «Тұрақты даму (ESG) бағытындағы инновациялық басымдылықтары» блогының нәтижелері ең маңызды алшақтықты көрсетті - ол кәсіпорындардың инновациялық әрекеті ресурстарды үнемдеуге, энергия тиімділігіне немесе қалдықтарды кәдеге жаратуға тікелей және стратегиялық тұрғыда төмен бағытталған.
Бұл эмпирикалық нәтижелер тамақ өнеркәсібінде тұрақты ашық инновациялардың толыққанды іс жүзіндегі жетіспеушілігін дәлелдейді.
Сондықтан, диссертацияның теориялық бөлімінде негізделгендей, дәстүрлі ашық инновациялық парадигманы тұрақты даму мақсаттарымен интеграциялайтын жаңа стратегиялық бағытты қалыптастыру қажет.
Бұл алшақтықты жою және инновациялық әлеуетті жаһандық тұрақтылық трендтеріне бағыттау үшін Тамақ өнеркәсібіндегі Тұрақты Ашық Инновациялардың тұжырымдамалық Моделін әзірлеудің қажеттілігі бар. Бұл модель компанияларға өздерінің бар ҒЗТКЖ қызметін және сыртқы ынтымақтастығын (ашық инновацияны) экологиялық және әлеуметтік жауапкершілік мақсаттарына жүйелі түрде бағыттауға мүмкіндік береді. 
Осылайша, диссертациялық жұмыстың талдау және бағалау тарауында анықталған мәселелер мен дифференциацияланған қажеттіліктер келесі үшінші тарауда ұсынылатын интеграциялық механизмдер мен Тұрақты ашық инновация үлгілерін әзірлеуге негіз болып табылады.




3 ТАМАҚ ӨНЕРКӘСІБІ ҚӘСІПОРЫНДАРЫНЫҢ ИННОВАЦИЯЛЫҚ ДАМУЫН БАСҚАРУДЫ ЖЕТІЛДІРУ БОЙЫНША ҰСЫНЫСТАР

3.1 ҚР тамақ өнеркәсібінің инновациялық дамуының интеграциялық құрылымын қалыптастыру тетігі
[bookmark: _Hlk115951913]Еліміздің тамақ өнекәсібі саласында қазіргі уақытта іске асырылып жатқан қолданыстағы бастамалар мен іс-шаралардың шашыраңқы, реттелмеген және әсерінің шектеулі болуы сияқты инновацияларды дамытуға ықпал ететін институционалдық және саяси деңгейлерде бірқатар кедергілердің орын алуы тамақ өнеркәсібінде жүйелік өзгерістерді жүзеге асыру қажеттілігін негіздейді. Себебі, еліміздегі тамақ өнеркәсібінде қолданылатын инновациялардың үлгілері негізінен ұсынысқа негізделе қалыптасқан: әртүрлі ғылыми-зерттеу ұйымдары мен университеттер жаңа технологиялар, инновацияларды әзірлейді, одан кейін олар сала кәсіпорындарына енгізу мақсатында ұсынылады. 
Бұл жүйелік өзгерістер азық-түлік өнімдері өндірісі процесінің барлық қатысушыларының (зерттеушілерден бастап, кәсіпорын мен тұтынушылардың) бірлескен инновациялық қызметке қатысуларына қолайлы жағдай қалыптастыруды талап етеді. Сонымен қатар, тамақ өнеркәсібіндегі инновациялар көбінесе басқа салаларда әзірленген жаңа технологияларға тәуелді болып отыр (мысалы генетики, сандық технологиялар және т.б.). Сондықтан, инновациялық даму арқылы мүмкін болатын жүйелік өзгерістерді жүзеге асыруда мультипәнділік шешішу фактор болып табылады. Қазақстанның тамақ өндіріс жүйесінде инновацияларды шығару үшін бірінші кезекте ғылыми-зерттеу жүргізу мүмкіндігін кеңейтуге ықпал ететін технологиялық және жаратылыстану ғылымдарының, гуманитарлық және әлеуметтік ғылымдармен үйлесімділігін қамтамасыз ету керек. .  
Бұл ретте тамақ өнеркәсібі саласында ғылыми-зерттеу қауымдастығының қызмет етуін күшейту маңызды. Инновациялық қоғамдастықтар инновациялық процесс кезеңіне, оған қатысушы субъектілердің мүмкіндігіне және инновациялық жағдайдың күрделілігіне байланысты ерекше қолдауды қажет етеді. Сондықтан елімізде олардың дамуына ықпал ету үшін мемлекеттік қолдау шараларын дамыту қажет. Мұндай жүйе азық-түлік өнімдерінің жеткізу тізбегінде жаңа коммерциялық өнімдерді жылдам шығаруға және салалар арасындағы сенімді серіктестік есебінен бизнесті жүзеге асыруға мүмкіндік береді. 
Инновациялық қоғамдастықтарды мемлекеттік қолдау механизмдерін қолдау стиліне және инновациялық процестің кезеңдеріндегі инновациялық қоғамдастықтардың қажеттіліктеріне байланысты атқаратын функцияларына негіздей отырып жіктеу қажет (33-кесте). 
· 
Кесте 33 ‒ Тамақ өнеркәсібі кәсіпорындарының ұжымдық инновациялық іс-әрекетін мемлекеттік қолдау механизмі

	Қолдау механизмдерінің функциялары мен мысалдар
	Қолдау стильдері

	
	қолайлы жағдай жасау
	тікелей қадағалау

	1
	2
	3

	Инновациялық қоғамдастықтардың пайда болуына және дамуына көмектесу
	· өнертабыстар (шешімдер) немесе әлеуметтік мәселелер (проблемалар) туралы байланыс орнату және ақпараттандыруды арттыру
Жобалау үшін кеңістік құру
· жаңа идеялардың ұжымдық өндірісін ынталандыру: жаңа біліммен танысу, парадокстармен бетпе -бет келу, құрдастар арасындағы алмасу;
· рефлексия мен пікір алмасуды ұйымдастыру
	Ғылым және қоғам форумы (онлайн платформа);
Эксперименттер мен кездесулерге арналған үшінші тарап аймақтары: коворкингке арналған кеңістіктер;
Инновациялық жобалар бойынша конкурстар мен сыйлықтар
	Серіктестіктегі іс -әрекетті зерттеу немесе инновацияларды зерттеу топтарымен ұйымдастыру
Ғылыми -техникалық оқу орындарында немесе инновациялық орталықтарда жоба жетекшілеріне қолдау көрсету жолдары

	Инновациялық қоғамдастықтарды құру
	· бірлескен көшбасшылықты ынталандыру;
· жоспарлауға көмек;
· ұйымдарды сырттан қарауға ынталандыру және бірлескен оқуды ынталандыру;
· барлау немесе пайдалану әдістері мен құралдарын ұсыну
	Субъектілердің инновациялық әлеуетін арттыруға бағытталған жобалар
Инновацияларды ұжымдық дамытуға негізделген жобалар
Жеке құралдар шығаратын дамыту бойынша коммуникативтік агенттіктер
	Инновациялық процеске қатысушы субъектілердің инновациялық әлеуе тін арттыру бойынша жобалар;
Инновацияларды ұжымдық дамытуға негізделген жобалар;
Арнайы құралдарды құруға бағытталған дамыту бойынша байланыс агенттіктері

	Эксперименттер мен әзірлемелер үшін инновациялық қолдау қызметтерін көрсететін ұйымдармен серіктестік құру
	· қолдау мен қаржыландыру қажеттіліктерін анықтауға көмектесу;
· донорларды анықтауға және қызмет көрсетушілерге қолдау көрсету;
· сұраныс пен ұсыныс арасындағы кездесулерді ұйымдастыру;
· өзара сенімділікті қалыптастыру;
· серіктестіктің келісім-шартқа отыруына және ресімделуіне көмектесу
	Технополистер, интеграцияланған даму хабтары
Инновациялық жәрмеңкелер, B2B, инновациялық нарық
Ғылым мен қоғам форумы
Краудфандинг жүйесі
	Аймақтағы бизнес -кластерлер
Инкубаторларда бизнесті / жаңадан бастаған кәсіпкерлерді қолдау процесі
Инновацияны зерттеуге және бірлесіп жобалауға бағытталған көп мүдделі субъектілерді біріктіретін  инновациялық платформалар;
Инновациялық жобалар үшін жеке 

	33-кестенің жалғасы


	1
	2
	3

	
	
	
	қолдау: жеке агенттіктер немесе қоғамдастықтар көрсететін қызметтер

	Масштабтау мақсатында алмасу мен үйлестіру механизмдерін құру
	· өзгерістердің негізгі субъектілерін анықтау
· оларды инновац;ияның пайдасы туралы хабардар ету;
· инновацияның жақтаушыларымен пікірталастар мен кездесулер өткізу мүмкіндігін ұйымдастыру
	Инновацияны ынталандыру сая саты мен стандарттарының пайда болуына ықпал ететін саясатқа арналған дөңгелек үстелдер
Инновациялық тәжірибені жариялау үшін жалпыға ортақ форумдар өткізу
	Актерлер арасындағы үйлестіруді жеңілдететін тізбекті арнайы инновациялық платформа
Инновациялық тәжірибені оқыту мен жариялау бойынша ауылшаруашылық кеңес беру қызметтерін ұйымдастыру 

	Ескерту - автормен құрастырылған



  

Қолдау стильдерінің екі түрін жіктеуге болады:
·  қатаң қадағалаумен жүргізілетін қолдау – практик-мамандар оқытуға қажеттілікті анықтау мақсатында стратегиялық басқару қағидаларына сәйкес инновациялық процестің бір немесе бірнеше кезеңдерін өздері басқарады;
·  тікелей араласпайды, тек инновациялық процеске қатысушылар арасында байланыстарды реттеуге көмектесу, инновацияларды қолдау бойынша әртүрлі қызметтерге қол жеткізуге және қаржыландыруды алу мақсатында қолайлы орта қалыптастыруға бағытталған қолдау.    
Ұсынылған қолдау механизмдері төрт негізгі функцияларды атқарады:
· ұжымдық идеяларды генерациялау және қатысушыларды әріптестікке шықыру есебінде инновациялық қоғамдастықтардың пайда болуы;
· ортақ жоба және ортақ көзқарас төңірегінде бірлескен жұмыстарды ұйымдастыру арқылы осы қоғамдастықтарды құрылымдау;
· инновацияларды қолдау үшін әртүрлі қызметтермен техникалық әріптестікті құру. Осылайша инновацияларды сынау мен дамытуға ынталандыруға болады;
· инновацияларды ұлғайтуға және таратуға мүмкіндік беретін басты қатысушылармен қарым-қатынас орнату арқылы стратегиялық әріптестікті құру.
Инновациялық қоғамдастықтардың қалыптасуы мен дамуына көмектесу кейбір күрделі мәселелерге тап болған кәсіпорындар мен керісінше шешімдері бар кәсіпорындардың идея алмасу, ортақ талқылау, ұжымдық идеяларды генерациялау үшін әртүрлі құрал мен әдістерді ұсыну арқылы бірігуіне ықпал етеді. Бұл шаралар жеке немесе мемлекеттік мекемелердің (техникалық және зерттеу институттары) басқаруымен белгілі бір инновациялық платформалар немесе орталықтардың көмегімен әріптестік құру арқылы  практикалық зерттеу жобалары аясында жүзеге асырылуы мүмкін. Бұндай платформаларға мысал ретінде азаматтық қоғам немесе кәсіпкерлік сектордың бастамасымен құрылатын коворкинг-кеңістіктер мен FabLabs-тарды жатқызуға болады.  
Инновациялық қауымдастықтарды құрылымдау жаңа идеялардың жаңа жобаларға айналуына әсерін тигізеді. Қолдау шараларына қатысушылар арасында өздерінің стратегияларын келісу үшін басқарушылық рөльдердің қалыптастыру, ұйымдарды ашуды жоспарлау және ұйымдастыруды жатқызуға болады. 
Инновациялар бойынша техникалық қызмет көрсететін ұйымдармен әріптестіктер құру инновациялардың сынау және әзірлемелік кезеңдерін жеңілдетеді, яғни қолдау мен қаржыландыруға деген қажеттілікті анықтауға, сонымен қатар инновацияларды әзірлеу үшін қажетті техникалық қабілеттіліктерге ие кәсіпорындармен байланыс орнатуға ықпал етеді.   Технополистер, бизнес-кластерлер, сондай-ақ инновациялық жәрмеңкелер мен базарлар немесе краудфандинг сияқты виртуалды деңгейдегі ұйымдастырылатын іс-шаралар бұндай байланыстарды жеңілдетеді. Жеке тұлғалар құрған инкубаторлар тұтынушылардың қажеттілігіне бейімделген жеке қолдау қызметтерін ұсынады. 
Ал стратегиялық әріптестіктерді құру саяси және экономикалық салалардағы өзгерістерді жасайтын шешуші қатысушыларды айқындауды және оларды біріктіру арқылы инновациялық қауымдастықтарға инновацияларды тарату бойынша барлық мүмкін дәстүрлі механизмдерге қол жетімділікті қамтамасыз етуді көздейді. Бұндай механизмдерге формальді білім беру аясында оқыту, байланыстар жүйесін құру және қосымша қызмет көрсетуді жатқызуға болады. Сонымен қатар, бұл барлық субъектілерді инновациялық әзірлемелерге қатысуға ынталандыратын нормативтік базаны қалыптастыруды да қарастырады.  
Кейбір механизмдер басқа типтегі механизмдермен қатар бірнеше функцияларды атқаруы мүмкін. Мысалы, инновациялық платформалар жоғарыда аталған барлық қолдаушы функцияларды атқаруы мүмкін.  
[bookmark: _Hlk115952027]Тамақ өнеркәсібі саласында сызықтық модель өзінің тиімсіздігін дәлелдеп отыр, яғни инновациялар зерттеушіден кеңес берушіге, одан өндірушіге қарай жылжиды, ал фермерлер мен өндірушілер зерттеушілердің білімдерін кеңес беру орталықтары арқылы қабылдайтын пассивті қатысушы ғана болып қалады. Алайда бүгінгі таңда ауылшаруашылығы мен тамақ өнеркәсібінде инновацияларды басқару жүйесі тұтынушылардың қажеттілігін терең түсінуге және тиімді шешімдер ойлап табу үшін үлкен трансформациялануға бағдар ұстану қажеттілігі айқындалып отыр. Бұл елімізде тамақ өнеркәсібінің барлық қатысушыларын қамтитын ортақ зерттеушілік формаларын дамытуды негіздейді.  
Тамақ өнеркәсібінде барлық қатысушылар кең және күрделі құрылымды құрайды. Егер олар бәсекеге қабілеттіліктің, тұрақтылықтың және әлеуметтік жауапкершіліктің жоғарғы стандартына сәйкес келуді көздесе жеткізу тізбегінің қатысушыларымен әріптестік құруы қажет. Тамақ өнеркәсібіндегі жеткізу тізбегінде негізді интеграциялық құрылымдарды қалыптастыру саланы инновациялық дамытудағы қалыптасқан бірқатар маңызды мәселелердің орын алуымен негізделеді (34-кесте).

Кесте 34 ‒ Тамақ өнеркәсібі секторының жеткізу тізбегінде интеграциялық құрылымды қалыптастыру негіздері 

	Мәселе
	Сипаттамасы

	1
	2

	Әр түрлі сценарийлерге тез бейімделу
	Құбылмалы нарықта орын алатын жаңа күрделі мәселелерге жауап қайтаруға мүмкіндік беретіндей азық-түлік секторының қатысушыларының арасындағы үйлесімділік пен коммуникациялық процесстерді көздейтін жаңа сценарийлерге жылдам бейімделуді қажет етеді. 

	Инновациялық мәселелерді шешу
	Азық-түлік секторындағы көптеген ШОБ кездесетін құрылымдық мәселелерді шешу қажет. Бұл үшін сол компаниялар бір-бірімен ынтымақтастық құрып, мүмкін болатын сыртқы қолдауды іздеуі керек.

	Тұтынушының қажеттіліктеріне назар аудару
	Тұтынушылардың қажеттілігіне ерекше назар аудару. Бұл сектордағы кәсіпорындардың тұтынушыларға қарай жылжуға және олардың талаптарын қажетті деңгейде ескеруге дайын болуы 

	34-кестенің жалғасы


	1
	2

	
	қажеттігін білдіреді. Осылайша, кәсіпорындар сенімді қарым-қатынастарды қалыптастыру мақсатында басқа кәсіпорындар және де тұтынушылармен бірігіп технологияларды, басқару стратегияларын және коммуникациялар әзірлей алады.

	Шикізаттың қажет ті көлемінің жеткі ліксіздігі мен сапа сының төмендігі
	Тамақ өнеркәсібі кәсіпорындарының негізгі кезедесетін қиындықтары шикізат көлемінің жеткіліксіздігі. Себебі, отандық ауыл шаруашылық өнімдерін өндіретін кәсіпорындарға шикізатты қымбат бағада экспортқа жіберу тиімді болып отыр. 

	[bookmark: _Hlk115952058]Ескерту - автормен құрастырылған



Жоғарыда келтірілген интеграциялық құрылымды қалыптастыру негіздемесіне сүйене отырып қоғамдық игілікті қалыптастыруға үлес қосу есебінде тамақ өнеркәсібі секторының өсуіне жағдай жасау үшін мемлекет, өнеркәсіп пен академиялық орта арасында ортақ зерттеулерді жүзеге асырудың жаңа жүйесін қалыптастыру қажет. Жаңа жүйе инновациялық нәтижелерді коммерциализациялауға және индустриализациялауға қол жеткізуге мүмкіндік береді. Нидерланды тәжірибесінің ауыл шаруашылығын мемлекеттік қолдауда ұстанатын «алтын үшбұрыш» қағидасына сәйкес (мемлекет - ғылыми-зерттеушілік және білім беру орталықтары – жеке сектордың ортақ зерттеулер жүргізуі) біздің елімізде де тамақ өнеркәсібі құндылықтар тізбегі бойында саланы инновациялық дамыту платформасын құру керек. Себебі мұндай байланыс өзінің тиімділігін және тамақ өнеркәсібіндегі инновациялардың дамуына жағдай жасағандығын көптеген шетелдік тәжірибелерде дәлелдеді (21-сурет).



Сурет 21 ‒ «Өнеркәсіп – Академиялық орта – Мемлекеттің» ынтымақтастығы

Мемлекеттің, өнеркәсіп мен ғылыми-зерттеушілік ортаның ортақ инновациялық дамыту платформасына бірігуі арқылы барлық қатысушы тараптар бергілі-бір қызметтер атқарады және әртүрлі күтілетін нәтижелерді көздейді. (35-кесте) 

Кесте 35 ‒ Қатысушы тараптардың инновациялық зерттеу платформасында атқаратын қызметтері 

	Кезең
	Тамақ өнеркәсібі саласының қатысушылары атқаратын қызметтер (фермерлар, техникалық мамандар және т.б.)
	Ғылыми-зерттеушілердің атқаратын қызметтері

	Талдау
	Мәселелерді рәсімдеу және талдау мен зерттеу деңгейлерін ортақ таңдау
Мүмкін болатын траекторияны зерттеу 

	Жағдайдың күрделілігін түсіну (техникалық, экономикалық, әлеуметтік, саяси, ғылыми, мәдени, құқықтық аспектілер)
Тамақ өнеркәсібі қатысушыла рының тәжирибесі мен ноу-хау анықтау
Одақтардың балансын анықтау

	Зерттеу
	Ортақ зерттеулерді басқару механизмдерін құру
Ғылыми зерттеушілер мен әзірлемелар арсында синергияның қалыптасуына ықпал ету
Тәжірибелерді түзетіп отыру
Тәжірибелік білімді жинақтау және ноу-хауды бекіту
	Зерттеу топтарын құру
Қатысушылар анықтаған мәселені проблемаға айналдыру
Қашықтық механизмдерін құру (бақылау комитеті және т.б.)
Құжаттар, мақалалар арқылы бай ланыс; инновацияларды жылжыту және т.б.
Қатысу мен қабылдану стратегиясын әзірлеу

	Күтілетін нәтижелер
	Мәселені шешу
Білім
Қиын жағдайларды басқару
Тәжірибе жинау мүмкіндігі
	Практикалық білім мен қолдану аясы
Интервенция әдістері
Әр түрлі деңгейдегі инновация

	Ескерту - автормен құрастырылған



Интеграциялық құрылымға бірігудің арқасында қатысушылар мен зерттеушілер ортақ мәселелерді және оны шешудің жолдарын анықтауға, баламаларды енгізуге және нәтижелерін бағалауға, содан кейін ол нәтижелерді жеке немесе ұжымдық пайдалуға мүмкіндік алады. Интеграциялық құрылымда әріптестік жасау барысында келесідей ұстанымдарды басшылыққа алу қажет:
· ғылыми білім жетістіктері осы салаға тән басқа барлық қатысушылардың білімдерінен басымдыққа ие емес, жергілікті ерекшеліктерді тиімді қолдана білу қажет;
· зерттеулер нәтижесі іс-әрекетке алып келуі керек, яғни нақты мәселелерді шешуге бағытталуы керек;
· зерттеулер барлық қатысушылар арқылы жоба аясында жүргізіледі (соның ішінде мәселелер мен мақсаттарды анықтау, нақты іс-әрекет және нәтижелерді бағалау);
Әріптестік тиімді болуы тиіс және жауапкершіліктер әртүрлі қатысушылар арасында келісілуі және бөлінуі қажет.
Білім мен Инновацияларды интеграциялау мәселелері бойынша «Өнеркәсіп – Академиялық орта – Мемлекеттің» ынтымақтастық кеңесі (ары қарай Кеңес) ретінде құрылған тамақ өнеркәсібінде ашық инновацияларды дамытуға ықпал ететін платформа болады. Кеңестің мақсаты - ауыл шаруашылығы мен тамақ өнеркәсібінде зерттеулер жүргізу үшін адамдардың, ақпараттың және қорлардың салааралық платформасы ретінде қалыптасу болып табылады. 
Білім мен инновацияларды интеграциялау Кеңесі негізгі 3 ресурсты «Талант», «Ақпарат» және «Қор» біріктіру арқылы тамақ өнеркәсібі саласында ашық инновациялар платформасын қалыптастыруды көздейді (22-сурет).  



Сурет 22 ‒ Білім мен инновацияларды интеграциялау Кеңесі біріктіретін элементтер
Ескерту - автормен құрастырылған 

Кеңес салааралық ынтымақтастық жаңа технологияларды коммерциализациялауды жеңілдуге мүмкіндік береді және ауылшаруашылық ҒЗТКЖ-ға жеке инвестицияларды тартуды ынталандырады. Жеке ғылыми-зерттеу компанияларының көпшілігі тек өз өнімдерін немесе қызметтерін маркетингке немесе коммерцияландыруға мүдделі. Университеттер мен мемлекеттік ғылыми ұйымдар іргелі және қолданбалы зерттеулерде басты рөл атқарды, бұл нәтижелер коммерциаланғанға дейін ұзақ мерзімді көкжиекті қажет етеді.
Кеңесті құрудың негізгі тұжырымдамасы: 
1. Ауыл, орман, балық шаруашылығы және тамақ өнеркәсібіндегі ашық инновацияларды дамыту үшін қолданыстағы мүмкіндіктерді пайдалану арқылы «Ашықтық», «Ынтымақтастық» және «Үлес» сияқты үш функциядан тұратын жаңа ғылыми-зерттеу жүйесі құрылуы керек. 
2. Мұндай жүйені жүзеге асыру үшін «Өріс» пен «Мүмкіндік» құрудың алғашқы қадамы ретінде Білім және инновациялар интеграциялау Кеңесін жатқызуға болады.
Кеңес қатысушылары және олардың рөлі:
Әлеуетті қатысушылар - фермерлер, жеке компаниялар, университеттер, ғылыми-зерттеу мекемелері, қаржы институттары, жергілікті өзін-өзі басқару органдары, үкіметтік емес / коммерциялық емес ұйымдар және тұтынушылар. Барлық қатысушылар өздерінің мәселелері, технологиялары мен идеялары туралы ақпаратты басқа қатысушылармен бөліседі деп күтілуде. 
[bookmark: _Hlk115952324]«Өнеркәсіп кеңесі-Академия-Мемлекет ынтымақтастығы» (Кеңес), «ҒЗТКЖ платформасы» (Платформа) және «Ғылыми-зерттеу консорциумы» (Консорциум) тұратын ФКИ-дегі үш қабатты құрылым (23-сурет):
1. «Өнеркәсіп-зерттеу ұйымдары-мемлекеттің ынтымақтық кеңесі - өндіріс, жеке компаниялар, университеттер мен зерттеу ұйымдары сияқты қатысушылар арасында ақпарат алмасуға мүмкіндік беретін платформа.
2. ҒЗТКЖ платформасы – зерттеулер бойынша тағайындалған директордың жетешілігімен  ортақ зерттеулер жүргізуге қатысады.
3. Зерттеу консорциумы – ортақ зерттеулерді жүзеге асырады.

Өзара байланыс негізінде әртүрі тараптарды тарту арқылы  ҒЗТКЖ платформасын құруға ықпал етеді 
 меншік/Білім Менеджменті, HR-Менеджмент және т.б.)
Жаңа өнім шығару мен коммерциализациялау үшін стратегияны қалыптастыру бойынша ҒЗТКЖ қызметі 
 Менеджмент және т.б.)
Инновациялар мен қолданбалы ҒЗТКЖ қызметі
Менеджмент және т.б.)













Сурет 23 ‒ «Өнеркәсіп кеңесі-Академия-Мемлекет ынтымақтастығы» платформасы
Ескерту - автормен құрастырылған

Кеңес ‒ бұл ауыл, орман, балық шаруашылығы, тамақ өнеркәсібі және басқа салалардан көптеген ұйымдар мен жеке адамдар қатысатын ұйым. Ол қатысушылардың өзара әрекеттесуі және тұтыну арқылы өндіріс туралы әр түрлі ақпарат алмасу арқылы ауылшаруашылық, орман, балық шаруашылығы және тамақ секторларындағы жаңалықтарды қозғау үшін жаңа ҒЗТКЖ платформаларын құруға ықпал етеді.
Көрсетілген ҒЗТКЖ саласындағы ұқсас мәселелер туралы өзара білім мен тәжірибе алмасу нәтижесінде кеңес мүшелері Платформа қалыптастырады. Олар қолданыстағы ҒЗТКЖ шеңберінде жаңа ҒЗТКЖ стратегиясын әзірлейді.
Кеңес қатысушылардың, Ғылими-зерттеу платформасы мен Консорциумның қызметін қадағалап отырады және Кеңестің қызметін бесендендіру үшін қоғаммен тиімді байланыстар орнатуды қолдайды. Сондай-ақ, Кеңес саланы дамытуға қажетті «білімдерді» біріктіру және қолдану мақсатында елдің барлық аймақтарында семинарлар, тренингтер сияқты шаралар жүргізуі қажет. 
Сонымен қатар, интеграциялық құрылымның бірінші деңгейінде тамақ өнеркәсібі кәсіпорындарының инновациялық белсенділігін арттыруға жағдай жасайтын бизнес стратегияларды жаңғырту мен басқарушылық шешімдер іздеу бағытында да қызмет атқаралуы тиіс. Біл ретте, Кеңестің міндеті - тамақ өнеркәсібінің құндылықтар қалыптастыру тізбегінің барлық буындарында инновациялық белсенділікті арттыруға жағдай жасау болып табылады (24-сурет). 
«Өнеркәсіп-Академиялық орта – Мемлекет» ынтымақтастығының Кеңесі



R&D жұмыстарына қатысу; Қатысушылардың өзара байланысы нәтижесінде  



Инновациялық белсенді фермерлар тобы
Басқа салалардың жеке кәсіпорындары



Жергілікті атқарушы орган
Тамақ өнеркәсібі жеке кәсіпорындары

Университеттер мен Ғылыми-зерттеу ұйымдары

	
Қаржылық институттар

Квазимемлекеттік сектор ұйымдары



Қолдау


«Өнеркәсіп-Академиялық орта – Мемлекет» ынтымақтастығының Кеңесінің секретариаты




Қатысты мемлекеттік органдар мен агенттіктер
Ауыл шаруашылығы министрлігі



Сурет 24 ‒ «Өнеркәсіп-Академиялық орта – Мемлекет» ынтымақтастығының Кеңес мүшелерінің өзара байланысы
Ескерту - автормен құрастырылған
Кеңестың қызметі тікелей мыналардан тұруы керек: 
‒ инновацияны ынталандырудың объектілері мен бағыттарын анықтау; 
‒ инновацияны ынталандырудың мақсаттары мен міндеттерін белгілеу; 
‒ қатысушыларды инновациялық процеске тарту және олардың өзара әрекеттесуін жүзеге асыру; 
‒ инновациялық жобаларды қаржыландыру көздерін іздеу; 
‒ тартылған қаржылық ресурстардың жұмсалуын бақылау және инновациялық өнімнің сапасын бақылау; 
‒ өнімді нарыққа жылжытуға және сатуға көмек (36-кесте).
Кеңес атқаратын қызметтерді келесідей бағыттарға жіктеуге болады:
1) қатысушылар өздері кездесетін мәселелерге қатысты нақты көз-қарастарымен алмасады, оларды шешу жолдары мен идеяларын ұсыныды;
2) бір қатысушы Кеңестің басқа мүшелерімен мәселені шешу бойынша кеңеседі;
3) кеңес қатысушылары ҒЗТКЖ жобасының бизнес-моделін қалыптастыру және алдағы уақытқа жоспар құру үшін өзара байланысуы, бұл ретте мәселенің шешімі әлі анықталмаған болады. 

Кесте 36 ‒ Кеңес мүшелерінің атқаратын қызметі

	Мүше атауы
	Атқаратын қызметі

	«Өнеркәсіп-Академиялық орта – Мемлекет» ынтымақтастығының Кеңесі
	Ауыл шаруашылығы, тамақ өнеркәсібі кәсіпорындары мен басқа салалардың жеке кәсіпорындарымен, фермерлермен, университеттер, зерттеу институттары, қаржы институттары және жергілікті атқарушы органнан қалыптасқан мүшелер арасында белсенді коммуникация арқасында ҒЗТКЖ Платформасын қалыптастыруға күш салу 

	Кеңес секретариаты 

	Кеңестің барлық қатысушылары арасында белсенді өзара байланыс қалыптастыру үшін қолдау көрсететін орталық

	Кеңес қатысушылардың қызметтері
	R&D жұмыстарына қатысу;
Қатысушылардың өзара байланысы нәтижесінде жаңа идеялар ойлап шығару
Инновациялық технологияларды тәжірибе жүзінде сынау
Қабылданған шешімдерді техникалық қамтамасыз ету
Қажеттіліктер мен идеялармен алмасу 

	Ескерту - автормен құрастырылған



R&D платформасында Өндіруші (Өндірушілер) ынтымақтастық туралы келісім, R&D стратегиясы және зияткерлік меншік стратегиясы бойынша Консорциумды құруға жетекшілік етеді. Ол (олар) өнімді консорциумда шығаруға және коммерциализациялауға әкелетін тиімді ғылыми-зерттеу жұмыстары үшін маңызды рөл атқарады.
Зерттеу консорциумында топ мүшелері Платформаның ҒЗТКЖ стратегиясы негізінде инновациялық ҒЗТКЖ жүргізу үшін өз тәжірибелері мен идеяларын ұсынады.
Консорциум жобаның мазмұны мен кезеңдеріне сәйкес тиісті жеке және / немесе мемлекеттік ғылыми-зерттеу қорларын стратегиялық және кеңінен игеріп, ҒЗТКЖ жобасын жүзеге асырады. ҒЗТКЖ-ны қаржыландыруға қатысты Кеңес қолда бар қаржыландыру бағдарламалары сияқты ақпарат береді.   Кеңес - бұл инновациялық зерттеулер жүргізу үшін бірінші кезекте өз ресурстарын инвестициялау арқылы субъективті әрекеттер жасайтын мүшелерге қолдау шараларын ұсынатын орган.
Кеңестегі негізгі ғылыми-зерттеу кезеңдері ҒЗТКЖ тәжірибесінің заңдылықтарын біле отырып, коммерциализация үшін негізгі зерттеу деңгейінен бастап шамамен 10 жыл немесе одан да көп және практикалық қолданбалы технологиялық себуден бастап 5 немесе одан да көп жыл қажет деп болжануда. Қаржыландыру мен мүмкіндіктердің шектеулілігіне байланысты университеттер мен мемлекеттік ғылыми-зерттеу мекемелері өтінім мен коммерциализацияға дейін орта және ұзақ мерзімді жобаның іргелі зерттеулерін бастау үшін басты рөл атқарды.
Екінші жағынан, негізгі, қолдану және коммерцияландыру кезеңдерінде жүргізілетін ғылыми-зерттеу қызметі жеке компанияларда шектеулі. Жеке компаниялар негізінен өз өнімдерін / қызметтерін коммерцияландыруға жақын кезеңдерге бағыттады. Кеңес тұжырымдамасы әр түрлі қатысушыларды, соның ішінде жеке компанияларды тарту арқылы үздіксіз және жедел коммерциализациялауды жүзеге асыруға негіз болады. FKII университеттер мен мемлекеттік ғылыми-зерттеу мекемелерінің базалық және қолданбалы ғылыми-зерттеу кезеңдерінде және жеке компаниялардың коммерциализациялау сатысында пайда болған технологияларды аралық байланыстыруға өз ұстанымын ұстанғаны орынды.
Кеңес қызметі үш қабатты құрылым шеңберінде мүшелердің құқықтарды, құпия ақпараттарды, зияткерлік меншікті бермеуді (ҒЗТКЖ мәліметтері және басқаларын) қоса алғанда, зияткерлік меншік туралы жеткілікті түсінік негізінде жүзеге асырылуы керек, осылайша жаңа бизнес модельдер пайда болады. Кеңес, Платформа және Консорциум қатысушылары негізінен зияткерлік меншікпен қалай жұмыс істеу керектігін шешіп, әр кездесу мен жобаны іске қосар алдында келісімді өзара түсінуі керек. 
Ауыл шаруашылығы мен тамақ өнеркәсібі саласындағы инновацияларды мемлекеттік гранттық қаржыландыру конкурсын өткізген кезде Ғылыми Консорциум ұсынған зерттеу жобаларына артықшылық беру көзделу платформа қызметін ынталандыруға мүмкіндік берері анық. Ғылыми-зерттеу жұмыстарының секторлар арасындағы ынтымақтастығын дамыту үшін конкурстық грантқа ие болатын зерттеу топтары келесідей критерийлерге сай келуі керек: ғылыми жоба қолданбалы немесе бейіндеу сатысында жүргізілуі керек және жоба қатысуышылары төмендегі санаттардың кем дегенде екеуінің  ұйымдарының қатысуынан тұруы керек:
· 1 санат- орталық мемелекеттік және жергілікті деңгейлердегі ғылыми-зерттеу ұйымдары;
· 2 санат – университеттер мен университет аралық зерттеу институттары;
· 3 санат – мемлекеттік кәсіпорындар, квазимемлекеттік сектор ұйымдары
· 4 санат – жеке компаниялар, коммерциялық емес ұйымдар, кооперативтер, фермерлер және т.б.
Сондай-ақ, Консорциум ұсынатын жобаларды жүзеге асыруға жеке сектордың инвестицияларын ынталандыру және зерттеу нәтижелерін коммерцияландыруға ықпал ету үшін қолданбалы зерттеу сатысында қаржыландырудың келесідей схемасын қолдануға болады: жеке бизнес зерттеу шығындарының кем дегенде жартысын қаржыландырады.  
Интеграциялық құрылымда еліміздегі ауыл шаруашылығы мен тамақ өнеркәсібінің инновациялық әлеуетін арттыруға бағытталған зерттеу бағыттары анықталуы мүмкін. Мысалы:
· денсаулықты нығайтуға бағытталған, диеталық тағамдар өндіру өнеркәсібін қалыптастыру;
· жұмыртқаны терең қайта өңдеу;
· бидайды өндіру мен қайта өңдеуде орташа және жоғары қосылған құн өнімдерін өндіру;
· балық өнімдерін өндіру нарықтары жатады, себебі бұл нарықтарда әлі де болса нарықта орын алуға мүмкіндік бар;
· бионегізді материалдар өнеркәсібін қалыптастыру;
· ауылшаруашылық, орман, балық шаруашылығы және тамақ өндіріс жүйесіндегі инновацияларды ақпараттық негізде индустрияландыру және т.б. жатады.
Осы аталған категориялар бойынша ғылыми-зерттеу жобаларын жүргізу арқылы тамақ өнеркәсібі мен басқа секторлар арасында бірлескен күш пайда болып, жаңа шешімдер қабылданады және жаңа құрылымдар қалыптасады, бұл жобаға қатысушы барлық тараптарға жоғары әлеует тудырады.   
Сонымен қатар, бұл Кеңес өзінің еліміздің тамақ өнеркәсібінде интеграциялық байланысты нығайту нәтижесінде пайда болатын басқа да ғылыми-зерттеу бағыттарын іске асыруы мүмкін. 
Осылайша, интеграциялық құрылымда ортақ ғылыми-зерттеу жобаларын жүргізу ғылыми-зерттеулер жүргізуде демократиялық тәсілді қолдануға негізделе отырып барлық қатысушы тараптардың когнитивті білімдерін біріктіруді көздейді. Себебі, бұл құрылымда зерттеушілер зерттеуші емес тұлғалардан басым тұрмайды, барлығы бірдей, тең дәреже тек әріптестік нысанда өзара байланыс жасайды. Сонымен қатар, зерттеу жүргізуде жергілікті, салалық ерекшеліктер ескерілуге әсерін тигіді.

3.2 Тамақ өнеркәсібі кәсіпорындарының тұрақты ашық инновацияларының тұжырымдамалық модельдері
Тамақ өнеркәсібі кәсіпорындарындағы тұрақты ашық инновациялар-сыртқы және ішкі білім ағындарын мақсатты қолдануды көздейтін ашық инновация қағидаларын тұрақтылық мақсаттарымен үйлестіретін жаңа бағыт болып табылады. Бұл бағыттың дамуы және оны Қазақстан жағдайына енгізудің қажеттілгі теориялық және эмпирикалық дәлелдерге негізделген. Диссертациялық жұмыстың талдау бөлімінде анықталғандай, отандық тамақ өнеркәсібіндегі көптеген кәсіпорындардың ішкі ғылыми-зерттеушілік әлеуеті шектеулі және бизнес–ғылым–мемлекет байланыстары әлсіз екендігін көрсетті. 
Соңғы жылдары ғалымдардың Тұрақты ашық инновациялар тұжырымдамасына жоғары дәрежеде ден қойып отырғанына қарамастан, ғылыми әдебиетте тамақ өнеркәсібінің ерекшелігін ескеретін ортақ, бейімделген тұжырымдамалық моделі қалыптаспаған. Осындай модельді әзірлеу кәсіпорындарда жүйелі және басқарылатын тұрақты ашық инновацияларды енгізуді қамтамасыз ету үшін қажет. 
Диссертациялық жұмыста біз ірі және ШОК кәсіпорындарына арналған сараланған Тұрақты ашық инновациялардың тұжырымдамалық модельдерін ұсынамыз. Бұл модельдер бірдей әдістемелік элементтерден тұратын стратегиялық талдауға негізделді: оның біріншісі - аралық әсерді сипаттаймын - медиация әдісі; ал екіншісі -  реттеуші әсерді көздейтін - модерация  әдісі. 
Ұсынылып отырған Тұрақты ашық инновациялар тұжырымдамалық модельдері - бұл тамақ өнеркәсібі кәсіпорындарының сыртқы білім мен ішкі ресурстарды тиімді біріктіру арқылы тұрақты даму мақсаттарына жету жолдарын түсіндіретін теориялық негіз болып табылады. 
Модельдердің басты ереклешігі - оның дифференциалды сипатында, яғни ол ірі және ШОК ерекшеліктерін, олардың инновациялық әлеуеті, ресурстарға қолжетімділігі мен стратегиялық икемділігін ескере отырып құрастырылған. Осылайша, Тұрақты ашық инновациялардың сараланған модельдері кәсіпорындардың тұрақты инновациялық дамуына бағытталған тиімді басқарушылық шешімдерді қалыптастыруға мүмкіндік береді. 
Ұсынылып отырған модельдер келесі негізгі стратегиялық элементтерге негізделген:
‒ инновациялық әлеуетті талдау - кәсіпорынның сыртқы білімдерін тиімді интеграциялау және тұрақты даму бағытына көшу ішін қажетті ішкі ресурстарын бағалау мен дамыту аспектісін қамтиды. Бұған басқарушылық қолдау, ынтымақтастыққа арналған цифрлық платформалардың болуы және тұрақты даму саласындағы ішкі құзыреттеріндің қалыптасуы жатады; 
‒ мүделі тараптармен ынтымақтастық құру - негізгі серіктестермен (жеткізушілер, тұтынушылар, бәсекелестер, реттеуші органдар мен ғылыми қауымдастық) өзара іс-қимыл тетіктерін айқындау және жүйелеуді көздейтін сыртқы аспект. Бұл бағыт бірлескен тұрақты шешімдерді әзірлеуге, білім алмасу экожүйесін құруға және инновациялық тәуекелдерді азайтуға мүмкіндік береді;
‒ кәсіпорынның тұрақты дамуы - тұрақтылықтың үш өлшемін - экономикалық, экологиялық және әлеуметтік - инновациялық үрдістерге нақты түрде енгізуді көздеуші аспект.  
Тамақ өнеркәсібі кәсіпорындарындағы тұрақты ашық инновациялар модельдерін әзірлеу тамақ өнеркәсібі кәсіпорындарын тұрақты және жауапты бизнеске айналдыруға ықпал ететін практикалық бағыттағы құрал қалыптастыруға мүмкіндік береді. Сонымен қатар, бұл зерттеу инновацияларды стратегиялық басқару теориясын дамытуға да елеулі үлес қосады.
Ұсынылып отырған тұжырымдамалық модельдер айқын себеп-салдардық байланыстарды орнату мақсатынды медиация және модерация қағидаларын қолдана отырып, стратегиялық талдау әдісіне негізінде әзірленген. Бұл модель Ашық инновациялар теориясы мен Ресурсқа негізделген тәсіл теорияларының шешуші идеяларын біріктіреді. Сонымен қатар, модель екі талдамалық механизмге негізделіп құрастырылған. 
Біріншіден, Медиация әдісі (X→M→Y): Мұнда, механизм (М) айнымалысы стратегиялық бағдардың (Х) өнімділікке (Y) тікелей әсер етпейтінін көрсететін делдал ретінде әрекет етеді. Табысқа жету тек ресми іздеу арнасын құру арқылы мүмкін болады. Басқаша айтқанда, стратегиялық бағыт (Х) тек ресми іздеу арнасын (М) құрған кезде ғана компанияның тиімділігіне (Y) әкеледі. Яғни М табысқа жетудің міндетті көпірі болып саналады. 
Екіншіден, Модерация әдісі (M→W→Y): Масштабтауға дайындық (W) деп аталатын ішкі фактор модератор ретінде әрекет етеді. Ресми іздеу арнасы (М) мен соңғы нәтиже арасындағы (Y) байланысты күшейтеді немесе әлсіретеді. Бұл сыртқы инновацияларды тиімді енгізу үшін қажетті ішкі жағдайларды анықтауға мүмкіндік береді. Модерация - бұл бір айнымалының (бұл жағдайда W) екі басқа айнымалы арасындағы қарым-қатынастың күшін немесе бағытын өзгерту қабілетін сипаттайды.
Модельдер Тұрақты ашық инновация күрделі процесін жеңілдету үшін қызмет етеді және басқарушылық шешімдерді (стратегиядан бастап, енгізуге дейінгі) жүйелеуге және тұрақты ашық инновацияларды дамытуға байланысты практикалық ұсыныстар әзірлеуге  мүмкіндік береді. 
Ірі кәсіпорындарға арналған Тұрақты ашық инновациялар тұжырымдамалық моделін енгізу бойынша корпоративтік ұсыныстар жүйесі
Ірі тамақ кәсіпорындары үшін Тұрақты ашық инновациялар тұжырымдамасын енгізу - бұл тек тиімділік мәселесі емес, стратегиялық қажеттілік болып табылады. Тұрақты ашық инновациялардың ерекшелігі - ол компанияның ішкі ҒЗТКЖ күшін университтер, стартаптар және тұтынушылар сияқты сыртқы серіктестердің идеяларамыен біріктіріп, инновациялық циклді айтарлықтай жылдамдуына ықпал етеді. Бұл әсіресе тұрақтылық талаптары (экологиялық таза орамалар, қалдықтарды азайту, балама ақуыздар және т.б.) және нарық сұрауларының (денсаулыққа пайдалы, функционалдық және жекелендірілген тамағамдар) тез өзгеруіне жағдайында өте маңызы. Тұрақты ашық инновациялар бәсекеге қабілеттілікті арттырып, шығындарды ортақтастыра отырып, кәсіпорынның ұзақ мерзімді өміршеңдігі мен корпоративтік белсенділін нығайтуға негіз болады.
1. Ұсыныс 1: Тұрақты инновацияларға стратегиялық бағытты (ТИСБ) жүйелендіру және енгізу
Мақсат - инновациялық процессті іске қосу үшін басқарушылық өкілеттік пен қаржылық міндеттемелерді қалыптастыру. Бұл - шешуші тәуелсіз импульс (Х) болып табылатын аса маңызды бастама (37-кесте). 


Кесте 37 ‒ Тұрақты инновацияларға стратегиялық бағыт (Х) элементінің сипаттамасы

	Модель элементі
	Ұсыныстың мәні
	Басқарушылық әрекет (өкілеттік)
	Өлшенетін нәтиже (Х-көрсеткіш)

	Қажеттілік (Х)
	ESG мақсаттарын капиталды бөлуге және қызметкерлерді ынталандыруға әсер ететін негізгі стратегиялық басымдық ретінде айқындау 
	Басқарма деңгейінде Тұрақты даму комитетін құру. Арнайы ҒЗТКЖ қорын (бюджеттің кемінде 15-20%) тек тұрақты жобаларға бөлу. 
	Жасыл технологияларға бөлінген ҒЗТКЖ бюджетінің үлесі (жалпы ҒЗТКЖ-ға пайызбен). Топ-менеджменттің KPI-де ESG көрсеткіштерінің болуы және олардың салмағы. 

	Негіздеме: Ресми Х болмаса, тұрақтылыққа бағытталған күш шашыраңқы болады және стратегиялық инвестиция емес шығындар көзі ретінде қабылданады

	Ескерту - автормен құрастырылған



2. Ұсыныс II. Ашық іздеудің институционалдық механизмін (М) қалыптастыру
Мақсат - Стартегиялық бағытта (Х) сыртқы, инновациялық шешімдер легіне ауыстырудың тұрақты арнасын қамтамасыз ету. М тетігі бұл үдерісте делдалдық рөл атқарады (38-кесте). 

Кесте 38 ‒ Ашық іздеудің институционалдық механизмінің (М) элементтерінің сипаттамасы

	Модель элементі
	Ұсыныстың мәні
	Басқарушылық әрекет (канал)
	Өлшенетін нәтиже (M-көрсеткіш)

	 (М) механизмі
	Тұрақты технологияларды іздеу үшін жаһандық нарықты (стартаптар, ҒЗИ, патенттер) жүйелі түрде шолуды өзіне жалғыз міндет етіп алатын құрылым (Корпоративтік Акселератор немесе Корпоративтік Венчурлық Қор (КВҚ)) құру
	Тұрақты инновациялар (климаттық технологиялар, айналмалы экономика және т.б.) саласындағы арнайы құзыретке ие шолу тобын құру. Сырттан келіп түскен идея ларды тәжірибе лік сынақтан өт кізудің формаль ды рәсімін бекіту
	Жылына талданатын сыртқы ESG-ге бағдарланған стартаптар саны, Тұрақты сыртқы технологияларға инвестиция көлемі (КВҚ мен тәжірибелік-сынақ жобалар арқылы)


	М механизмінің Медиаторлық рөлі: кәсіпорынның негізгі  операциялық әрекеттерінен функционалдық тұрғыдан бөлек жүргізу. Бұл талап Тұрақты инновацияларға Стратегиялық бағыт (Х) бастамасының күнделікті жұмыс процесінде ескерілмей қалмауын және тиімділікті (Y) арттыратын технологиялар легін үнімі әрі жүйелі түрде қамтамасыз етуіне кепілдік береді

	Ескерту - автормен құрастырылған


3. Ұсыныс III. Масштабтауға  инновациялық дайындықты қамтамасыз ету (W).
Мақсат - Сыртқы инновацияларды жедел әрі кең көлемде тартуға кедергі келтіретін ішкі факторларды жою арқылы іздеу арнасынан нәтижелерге (M → Y) байланысының тиімділігін айтарлықтай арттыру. Мұнда W-дайындығы осы байланыстың күшін реттеуші рөл атқарады (39-кесте). 

Кесте 39 ‒ Масштабтауға инновациялық дайындықты қамтамасыз ету (W) элементінің сипаттамасы

	Модель элементі
	Ұсыныстың мәні
	Басқарушылық әрекет (Жағдай)
	Өлшенетін нәтиже (W-көрсеткіш)

	 (W) - дайындық
	Ішкі процестерді стан дарттау және сыртқы инновацияларды жылдам қабылдау үшін серіктестерді тарту
	Жеткізушілерге арнал ған “Жасыл сатып алу” саясатын енгізу. Сыртқы патенттер мен технологияларды сынақтан өткізу және лицензиялау үшін алаң құру 
	Жаңа “жасыл” стан дарттарға сәйкес ке летін жеткізушілер дің үлесі. Тәжіри белік-сынамалық жобаны толық өндіріске кететін орташа уақыт. 

	W - модератордың рөлі: Акселераторды (М) іске қоспас бұрын, кәсіпорын өзінің W көрсеткішін (ішкі дайындығын) бағалау ұсынылады. Егер W деңгейі төмен болса, жаңа идеяларды іздеуге емес, ішкі қайта құруға (персоналды оқыту, стандарттау) басымдық беру қажет. W деңгейінің жоғары болуы M → Y тиімділігін 3-5 есеге арттырып, жылдам пайда табуға мүмкіндік береді

	Ескерту - автормен құрастырылған



4. Ұсыныс IV. Интеграцияланған өнімділікті өлшеу (Y)
Мақсат: Тұтас жүйенің нәтижелілігін кешенді бағалау, стратегиялық бағыт (Х) пен механизмнің (М) тұрақтылық мен құндылықтың нақты жақсаруына алып келгенін растау (40-кесте).

Кесте 40 ‒ Интеграцияланған өнімділікті өлшеу (Y) элементінің сипаттамасы

	Модель элементі
	Ұсыныстың мәні
	Басқарушылық әрекет (Бағалау)
	Өлшенетін нәтиже (Y-көрсеткіш)

	 

Нәтижелілік (Y) 
	Экологиялық және экономикалық тиімділікті көрсететін интеграцияланған, тәуелсіз расталған өлшемдерді пайдалану
	Негізгі көрсеткіш ретінде жалпыға ортақ танылған ESG-рей тингтеріне ауысу. Кә сіпорын ішінде көмір қышқыл газының шы ғарыныларын азайтуды қаржылық үнемдеумен  байланыстыру
	Компанияның ESG-рейтингінің өсуі. Өнімнің 1000 бірлігіне кететін ресурстарды (энергия, су) үлестік азайту %. Нарықтық капиталдан дырудың бәсекелес терге қатысты өсуі

	Тек қана X→M→W→Y толық циклі ашық және тұрақты инновациялардың жай ғана мәлімдеме болып қалмай, ірі кәсіпорынның ұзақ мерзімді бәсекеге қабілеттілігінің жүйелі көзіне айналуына кепілдік береді

	Ескерту - автормен құрастырылған



Айтарлықтай көп активтерге және күрделі құрылымдарға ие ірі кәсіпорын үшін Тұрақты ашық инновациялар - серпінді өсуді және жаһандық көшбасшылықты қамтамасыз етудің басты құралы болып саналады (25-сурет). Бұл жерде қозғаушы күш жоғары коперативтік міндеттеме алуға негіз болатын Стратегиялық бағдарға (Х) беріледі  және ол арнайы ізденіс механизмін (М) (Акселераторлар, КВҚ) кәсіпорын деңгейінде институционализациялауды қаматамыз етеді. 

Тұрақты ашық инновацияларға Стратегиялық бағыттылық (Х)
Ашық ізденіс механизмдері (акселератор/КВҚ) (М)
Инновациялық масштабтауға дайындық (W)
Корпоративтік тұрақтылық (ESG нәтижелері) (Y)
X→M
M→Y
Медиациялық әсер: X арқылы М, одан кейін Y-ке әсер етеді
Модерациялық әсер: W көрсеткіші M→Y  байланысының күшін өзгертеді




W→(M→Y)
















Сурет 25 ‒ Ірі тамақ өнеркәсібі кәсіпорындарының Тұрақты ашық инновациялар моделі 

Ескерту – Медиация және Модерация қағидаларына сүйене отырып, стратегиялық талдау тәсілі негізінде автормен қалыптастырылған

Бұл модельдегі шешуші фактор - ізденіс механизмінің тиімділігі (М), ол ішкі Масштабтауға дайындық (W) элементіне тікелей тәуелді. Осындай дайындықсыз, ең үздік сыртқы идеялар да кәсіпорын ішінде “кедергіге ұшырайды”. Нәтижесі жаһандық ауқымды ESG-рейтінгінің жүйелі түрде жақсаруымен және экологиялық іздің азаюымен өлшенеді және бұл ұзақ мерзімді бәсекелік артықшылықты қамтамасыз етеді. Бұл ірі кәсіпорындарға арналған модель іштен сыртқы - ішкі дайындықты сыртқы ізденісті күшейтуге негізделген инновациялық моделіне сәйкес келеді. 
Шағын және орта кәсіпорындар үшін Тұрақты ашық инновациялар тұжырымдамалық моделін енгізу бойынша ұсыныстар 
Модельдің жалпы мақсаты - Шағын және орта кәсіпорындарына ашық инновация әдісін пайдалана отырып, тұрақты даму міндеттеріне өтуді операциялық шығындарды азайту және бәсекеге қабілеттілікті арттыру арқылы жүйелі түрде шешу жолдарын ұсыну. Бұл модель ШОК-тің дайын тұрақты ашық инновациялық шешімдердің тұтынушысы және бейімдеушісі ретінде рөліне негізделген (41-кесте). 

Кесте 41 ‒ Шағын және орта кәсіпорындарына ашық инновация моделінің элементтері

	Элемент
	ШОК үшін мағынасы

	Кіріс (Х)
	Жоғары операциялылық шығындар, жергілікті бәскелестік, қаржыландыруға шектеулі қолжетімділік

	Медиана (М)
	Аймақтық білім кластерлері, “Инновацияны жалға алу” үлгісі

	Модератор (W) 
	“QR - тұрақтылық ізі” жүйесі, Global GAP стандарты (ауыл шаруашылығының дұрыс тәжірибесіне қойылатын талаптар бойынша ерікті халықаралық сертификаттау жүйесі

	Нәтиже (Y)
	Өзіндік құнды төмендету, тұтынушы сенімін арттыру, жергілікті соққыларға төзімділік



1. Ұсыныс І. Қаржылық үнемдеуге бағытталған тұрақтылық міндеттемесін рәсімдеу (Х) 
Мақсаты: Тұрақтылықты шығындарды қысқартудың  нақты құралы ретінде бекіту (42-кесте).

Кесте 42 ‒ Қаржылық үнемдеуге бағытталған тұрақтылық міндеттемесін рәсімдеу (Х) элементінің сипаттамасы

	Модель элементі
	Ұсыныстың мәні
	Басқарушылық негіздеме
	Өлшенетін нәтиже (Y-көрсеткіш)

	 Қажеттілік (Х) 
	Энергия мен суды үнімдеу мақсаттарын күнделікті операциялық жоспардың бөлігі ретінде белгілеу

	Шығындарды азайту бойынша жауапты тұлғаны тағайындау. Жабдықтарды ауыс тыру немесе жаңарту үшін мемлекеттік субсидияларды іздеуді тұрақты міндетке айналдыру
	Бір жылда Өнім бірлігіне шаққанда ғы энергия шығын дарының қысқару пайызы. Экологиялық жаңар туға тартылған сыртқы қаржылан дырудың мөлшері

	Негіздеме: ШОҚ үшін тұрақтылықты енгізідің негізгі қозғаушы күші - нарықтық бәсекелестіктің жоғарылауы және операциялық шығындардың үлкен болуы. Рәсімделген міндеттеме оны “шығындар” санатынан “үнемдеу” санатына ауыстырады

	Ескерту - автормен құрастырылған



2. Ұсыныс IІ. Тұрақты шешімдерге қол жеткізудің ашық механизмін құру (M) 
Мақсаты: ШОҚ-ке қымбат зерттеулерсіз, дайын, тексерілген технологияларға қол жеткізуді қамтамасыз ету (М), (43-кесте).





Кесте 43 ‒ Тұрақты шешімдерге қол жеткізудің ашық механизмін құру (М) элементінің сипаттамасы

	Модель элементі
	Ұсыныстың мәні
	Басқарушылық әрекет
	Өлшенетін нәтиже (Y-көрсеткіш)

	(М) Механизм 
	Бірнеше ұқсас ШОҚ-ты біріктіретін “Технологияны ортақ пайдалану” немесе “Инновацияны жалға алу” моделін қолдану
	Аймақтық кәсіпкерлер палатасымен, Ауыл шаруашылығы қауым дастығымен серік тестік орнату. Энергия үнемдейтін жабдықтар ды іздестіру және бірлесіп пайдалану келісімін жасау
	Қолданылатын ортақ ресурстардың (ақпараттық немесе техникалық) саны. Технологияны жалға алу моделі арқылы енгізілген шешімдердің саны

	Негіздеме: ШОК-тің “бейімдеуші” ретіндегі рөлі инновациялық аутсорсингті талап етеді. Класстер мен қауымдастықтар арқылы шығындар мен тәуекелдерді бөлу М (медиатор) механизмінің тиімділігін арттырады

	Ескерту - автормен құрастырылған



3. Ұсыныс IІІ. Тұтынушылардың сенімін арттыру үшін дайындықты қамтамасыз ету (W) 
Мақсаты: Өнімнің ашықтығы мен стандартталуын енгізу арқылы сенімділікті күшейтуге және шығындарды азайтуға мүмкіндік беру. W (Модератор) ретінде сапа мен сенімділікті үйлестіреді (44-кесте). 

Кесте 44 ‒ Тұтынушылардың сенімін арттыру үшін дайындықты қамтамасыз ету (W) элементінің сипаттамасы

	Модель элементі
	Ұсыныстың мәні
	Басқарушылық әрекет
	Өлшенетін нәтиже (Y-көрсеткіш)

	(W) Дайындық
	“QR - тұрақтылық ізі” жүйесі, Global GAP стандарты (ауыл шаруашылығының дұрыс тәжірибесіне қойылатын талаптар бойынша ерікті халы қаралық сертификат тау немесе Қазақстан дық сапа стандарттар жүйелерін енгізу
	Өнімнің шығу тегін, қолданылған шикізат ты және энергети калық тиімділікті көрсететін QR-кодын қаптамаға қосу. Жұмысшыларды не гізгі сапа стандар тары бойынша қысқа мерзімді оқыту
	Сапа стандарттарын сақтайтын персонал үлесі. QR-кодты сканерлеу саны. 


	Негіздеме: ШОК тұтынушылармен жергілікті сенім арқылы жұмыс істейді. W (Дайындық) арқылы қарапайым стандарттау жүйесін енгізу сапаға деген сенімді арттырады және бәсекелестерден ерекшелеуге мүмкіндік береді

	Ескерту - автормен құрастырылған



4. Ұсыныс IV. Тұрақты ашық инновациялардың интеграцияланған тиімділігін бағалау (Y)
Мақсаты: Кәсіпорынның тұрақтылығын қамтамасыз ететін жаңа шешімдерді табу үшін сыртқы білім көздерін қолдану тиімділігін өлшеу (45-кесте)
Кесте 45 ‒ Тұрақты ашық инновациялардың интеграцияланған тиімділігін бағалау (Y) элементінің сипаттамасы

	Модель элементі
	Ұсыныстың мәні
	Басқарушылық әрекет
	Өлшенетін нәтиже (Y-көрсеткіш)

	(Y) Нәти желілік
	Сыртқы иннова циялық әрекет тердің (серіктестік, сарапшылармен кеңесу, жаңа технолгияларды сатып алу) нақты экономикалық пайдаға және тұрақтылыққа әкелетінін растау
	Ашық инновациялар арқылы енгізілген жаңа технология лардың, процестердің энергия мен шикізат шығындарын азайтуға қосқан үлесін анық тау. Серіктестіктер құруғаннан кейінгі нарықтық үлестің өсуі мен инновациялық өнімдердің кірісін бақылау.


	Сыртқы серіктестермен бірлесіп енгізілген өнімдерден,процестерден түскен қосымша кіріс пайызы. Бәсеке лерстермен салыс тырғанда “Инновация лық көшбасшылық” рейтингісінің өзгеруі

	Негіздеме: ШОҚ үшін “Тұрақты ашық инновация” (Y) - бұл ең алдымен, “шығындарды азайтуға әкелетін озық тәжірибені жылдам енгізу” және “сыртқы ресурстар есебінен нарықтық соққыларға төзімділікті арттыру”. Бұл көрсеткіштер тұрақты даму нақты құндылығын ғана емес, нарықтағы икемділік құндылығын көрсетеді

	Ескерту - автормен құрастырылған



Ұсынылып отырған X→M→W→Y моделі ШОК үшін тұрақты ашық инновацияларды енгізудің жүйелі және тиімді жолын көрсетеді. Бұл циклді жүзеге асыру үшін ШОК-тың ірі кәсіпорындар сияқты қымбат ҒЗТКЖ бөлімдерін құруы қажет емес (26-сурет). 

Шығындарды төмендету және өсу қажеттілігі (Х) (жоғары шығындар, жергілікті бәсеке лестік, қаржылық шектеулілік)
Тұрақты инновация механизмін құру (М) 
(Аймақтық білім кластерлері, “Инновацияны жалға алу” үлгісі)
Инновациялық  қамту (W) 
(QR-тұрақтылық ізі; Global GAP стандарты) 
Корпоративтік тұрақтылық  (Y)
(өзіндік құнның төмендеуі; тұтынушылар сенімі; шоктарға төзімділік)
X→M
M→Y
Медиациялық әсер: X арқылы М, кейін Y-ке әсер етеді
Модерациялық әсер: W айнымалысы M→Y  байланысының күші өзгереді



W→(M→Y)














Сурет 26 ‒ Шағын және орта тамақ өнеркәсібі кәсіпорындарының Тұрақты ашық инновациялар моделі 

Ескерту – Медиация және Модерация қағидаларына сүйене отырып, стратегиялық талдау тәсілі негізінде автормен қалыптастырылған
Бұл модель тұрақты ашық инновацияларды жұмыс шығындарын азайту, сыртқы білімді жылдам сіңіру және тұтынушы сенімін арттыру арқылы жергілікті нарықта тұрақтылықты және бәсекелік артықшылықты қамтамасыз ететін негізгі фактор ретінде қарастыруға мүмкікдік береді.
Әзірленген екі тұжырымдамалық модель Тұрақты ашық инновациялардағы табыстың кәсіпорының ауқымына, ресурстық базасына және стратегиялық міндеттеріне тікелей тәуелді екенін көрсетеді. Бұл екі модель тұжырымдаманы енгізудің әмбебап емес, сараланған жолып талап етеді. 
ШОК үшін Тұрақты ашық инновациялар ең алдымен өміршеңдік стратегия мен табысты арттыру құралы болып табылады. Негіздемеге сүйенсек, ШОК әрдайым жоғары шығындар, жергілікті бәсекелестік сияқты сыртқы қысымға (Х) бейімделу арқылы жауап береді. Меншікті ҒЗТКЖ ресурстарының болмауына байланысты, ШОК инновацияларды енгізу үшін ұжымдық механизмдерді (М), яғни кластерлер мен инновациядарды жалға алуды пайдалануға мәжбүр. 
Нәтижесінде, негізгі табыс өнімнің өзіндік құнын төмендету және сыртқы дайындық (W), мәселен, “QR-тұрақтылық ізі” сияқты қарапайым ашық жүйелер арқылы жоғары бағаны негіздеу болып табылады. Осы ШОК-қа арналған тұтас үдеріс дайын шешімдерді тұрақтылыққа жету мақсатында ашық инновацияның сырттан ішке тәсіліне негізделеді.
Ірі тамақ өнеркәсібі кәсіпорындарына арналған Тұрақты ашық инновациялар моделі “Іштен сыртқа” логикасына негізделеді. Бұл модельдің басты мақсаты - қатаң Стратегиялық бағдар арқылы жаңа өнімдер мен процестерді іздейтін арнайы ізденіс механизмдерін (технологиялы акселераторлар, R&D орталықтарын) құру. Мұндағы шешуші фактор - сыртқы серпінді идеялардың өндірісте масштабталуға дайындығы және олардың азық-түлік қауіпсіздігі мен қалдықтарды басқару талаптарына сәйкестігі. Сондықтан, Тұрақты ашық инновациялар ірі тамақ өнркәсібі үшін жаһандық жеткізу тізбегіндегі бәсекелестікке және ESG-рейтінгісін жақсарты арқылы тұтынушылардың ұзақ мерзімді сенімін қамтамасыз ететін институционалданған ізденіс құралы болып табылады.
Тұрақты ашық инновацияларды табысты енгізу әмбебап тәсілді емес, тұжырымдамалық сараптауды талап етеді: ШОК үшін - қолжетімді, ұжымдық және сенімді бейімдеуді қажет етеді. Бұл “Сырттан-Ішке” инновациялық логикасына сәйкес келеді. Ал ірі компаниялар үшін - институционализацияланған, масштабталатын серпінді ізденіс қажет. Бұл “Іштен-Сыртқа” инновациялық логикасын білдіреді. 
Тұрақты ашық инновацияларды енгізудің тиімділігін арттыру кәсіпорынның нақты қажеттіліктеріне сәйкес келетін логикалық модель таңдауынан басталады. 





Бөлім бойынша қорытынды
Диссертациялық жұмыстың ұсыныс тарауында қойылған инновациялық дамуды басқарудың тиімді механизмдері мен үлгілерін әзірлеу міндеті, алдыңғы тарауларда жүргізілген теориялық-әдіснамалық жүйелеу және эмпирикалық талдау нәтижелеріне сүйене отырып, толықтай орындалды.
Біріншіден, екінші тарауда анықталған салалық әлсіз интеграция мәселесін шешу мақсатында, макродеңгейдегі платформаға негізделген ҚР инновациялық дамытудың интеграциялық құрылымын қалыптастыру механизмі ұсынылды. Бұл механизм мемлекет, ғылым және бизнес арасындағы ұзақмерзімді ҒЗТКЖ әріптестігін нығайтудың институционалдық механизмдерін негіздейді.
Екіншіден, талдау және бағалау тарауында анықталған кәсіпорындардың сараланған қажеттіліктерін ескере отырып, Тұрақты ашық инновациялардың екі түрлі тұжырымдамалық модельдері қалыптастырылды. Бұл модельдер ірі кәсіпорынға және шағын және орта кәсіпорынға арналып, олардың инновациялық стратегияға тұрақтылық қағидаларын интеграциялау жолын көрсетеді. Сонымен қатар, ұсынылған модельдерді енгізудің тиімділігін бағалау және болашақтағы қолданыс үшін стратегиялық талдаудың негізгі құралдары болып табылатын медиация және модерация әдістеріне негізделген тиімділік көрсеткіштерінің әдістемесі ұсынылды. Бұл әдістеме әзірленген механизмдер мен модельдерді қолдану кәсіпорындардың инновациялық нәтижелілігін және саланың жалпы бәсекеге қабілеттілігін арттыруға мүмкіндік беретінін теориялық тұрғыдан негіздейді.
Осылайша, үшінші тарауда әзірленген қолданбалы ұсыныстар мен авторлық модельдер зерттеудің теориялық және эмпирикалық негіздерін тәжірибеде қолдану арқылы диссертацияның мақсатына толық қол жеткізуді қамтамасыз етеді.


















ҚОРЫТЫНДЫ

Жүргізілген диссертациялық зерттеу жұмысының нәтижесінде келесідей қорытынды жасауға болады: 
1. Зерттеу жұмысында теориялық тұрғыдан тамақ өнеркәсібі кәсіпорындарының ерекшеліктерін ескере отырып, инновация және инновациялық даму сияқты негізгі категорияларды қатысты ғылыми көзқарастар жүйеленді. Инновациялық дамуды басқарудың теориялық тәсілдерінің эволюциясының авторлық түсіндірмесі қалыптастырылды. Теориялық тұжырымдардың дамуы классикалық “жабық модель” қағидасынан тұрақты ашық инновацияның заманауи қағидасына дейінгі кезеңдердің қамтитын шоғырланымдық үдеріс ретінде қарастырылды. Сонымен қатар, зерттеу материалдарын жалпылау негізінде тамақ өнеркәсібіндегі инновацияларды басқару мәселесінің теориялық және практикалық аспектілерінің жеткілікті дәрежесі дамып, қалыптастпағандығы анықталды.
2. Диссертациялық жұмыста зерттеудің әдіснамалық негізін кеңейтетін ашық инновация теориясының қалыптасуы мен дамуы, оның тамақ өнеркәсібіне байланысты қалыптасқан модельдері мен механизмдері зерделенген. Бұл ашық инновациялар тұжырымдамасының сала үрдістерімен байналысын нақтылау арқылы зерттеудің теориялық аппаратын нығайтты. Теориялық талдау нәтижесінде Г. Чесбро ұсынған ашық инновация мен тұрақты даму қағидаттарын біріктіретін тұрақты ашық инновацияға өту қадамдары негізделді және бұл тамақ өнеркәсібі кәсіпорындарының ұзақ мерзімді бәсекеге қабілеттілігін қамтамасыз етуде маңызды рөлге ие. Осы теориялық негіздемелер тамақ өнеркәсібі кәсіпорындарының тұрақты даму мақсаттарына жетуіндегі ашық инновацияның әдіснамалық құндылығын негіздеуге мүмкіндік берді;
3. Диссертациялық зерттеу жұмысы аясында Еуропалық Одак елдері, АҚШ, Австралия және Азияның озық дамыған елдерінің азық-түлік өндірісі саласында кәсіпорындардың инновациялық дамуын басқарудың және олардың дамуына жағдай жасау бойынша қолайлы орта қалыптастырудың озық тәжірибелері зерделенді. Сараптау нәтижесінде тамақ өнеркәсібіндегі инновациялық дамуды басқарудағы озық шетелдік тәжірибелер негізінен аймақтық кластерлерге біріктірілу, ҒЗТКЖ саласындағы серіктестік, тұрақты даму комитеттерін қалыптастыру, сонымен қатар, корпорациялық зертханалар мен стартап экожүйесін қалыптастыру сияқты құралдардың кең спектірін қамтитындығы айқындалды.
4. Зерттеу жұмысында Қазақстан Республикасының тамақ-өнеркәсібінің  ағымдағы жай-күйіне және саланың инновациялық дамуына кешенді талдау жүргізілді. Еліміздің тамақ өнеркәсібінің жай-күйін бағалау соңғы кезеңде саладағы өндіріс көлемінің артуы байқалғанына қарамастан, оның негізгі экономикалық көрсеткіштері ел экономикасының перспективалық дамуы мүмкіндігі иег жағдайларына сәйкес келмейтіндігін көрсетті. Қазақстаның тамақ өнеркәсібі кәсіпорындарының инновациялық белсенділігі төмен және ҒЗТКЖ жүргізуде бірқатар қиындықтардың орын алғандығы анықталды. Сонымен қатар, диссертациялық жұмыстың ғылыми жаңалығы ретінде бенчмаркинг әдісі негізінде қалыптастырылған Қазақстан Республикасындағы тамақ өнеркәсібі кәсіпорындарының инновациялық қызметін бағалауға арналған Азық-түлік инновацияларының жаһандық индесі авторлық бағалау құралы енгізілді (Қосымша А). Бұл құралдың көмегімен тамақ өнеркәсібі саласындағы дамыған он мемлекеттердің инновациялық қызметті дамыту жағдайымен салыстырмалы түрде бағалау жүргізу арқылы оның бәсекеге қабілеттілік деңгейіне жан-жақты баға беріліп, еліміздің нарықтағы орны нақтыланды.
5. Диссертациялық зерттеу жұмысында эмпирикалық зерттеудің классикалық әдісі болып табылатын құрылымдық сауалнама негізінде тамақ өнеркәсібі кәсіпорындарының стратегиялық дамуындағы ашық инновацияларды қолдану дәрежесін бағалау әдістемесі әзірленді. Ұсынылған бағалау әдістемесіне сәйкес, Қазақстанның тамақ өнеркәсібі саласының 56 кәсіпорнынан тұратын іріктеме қалыптастырылды. Сауалнама нәтижелерін талдау негізінде іріктеменің шектеулі инновациялық әлеуетке ие екендігі және  инновациялық міндеттерді шешу үшін сыртқы серіктестермен ғылыми зерттеу және инновация саласында белсенділігінің төмендігі анықталды. Сонымен қатар, құрылымдық сауалнаманың бір бөлімі тұрақты даму саласындағы инновациялық басымдылықтарды бағалауға бағытталды және алынған нәтижелер Қазақстанның тамақ өнеркәсібі кәсіпорындарының инновациялық басымдылықтары заңдылық талаптарын сағтау бойынша жоғары көрсеткіштерге, ал әлеуметтік және тұрақты дамуға қатысты міндеттемелерге белсенді түрде басымдық бермейтіндігін көрсетті. Бұл аталған кәсіпорындардың ұзақ мерзімді тұрақты дамуға өтуі үшін сыртқы ынталандырущы тетіктерді және қаржылық қолдауды қажет ететінін дәлелдейді. Әдістемеге сәйкес жүргізілген зерттеу нәтижелері тамақ өнеркәсібі кәсіпорындарының тұрақты ашық инновацияға негізделе дамыту механизмдері мен үлгілерін қалыптастыруға негіз болды.
6. Диссертациялық жұмыстың талдау бөлімінде анықталған әлеуеттер мен тосқауылдарды ескере отырып, макродеңгейлік нәтиже ретінде Қазақстан Республикасы тамақ өнеркәсібі кәсіпорындарының инновациялық дамуының интеграциялық құрылымын қалыптастыру механизмі ұсынылды (Қосымша В). Бұл механизм интеграциялық құрылым ретінде мемлекет, академиялық орта және тамақ өнеркәсібі саласы кәсіпорындарының өзара іс-қимылын үйлестіруге бағытталған. Механизмнің негізгі мақсаты - әртүрлі салалардың білімдерін, идеяларын және технологияларын біріктіру арқылы өнеркәсіп пен академиялық орта арасындағы ортақ ғылыми-зерттеулер жүргізудің жаңа жүйесін қалыптастыру. Оның тиімді жұмыс істеуі үшін ШОК пен академиялық орта арасындағы ҒЗТКЖ-ны ынталандыруға арналған салааралық әріптестік кедергілерін жою сияқты институционалдық шараларды енгізу қажеттілігімен негізделеді.
7. Стратегиялық талдау құралының медиация және модерация әдістерін қолдану арқылы кәсіпорын деңгейінде енгізулуге бағытталған Тұрақты ащық инновациялардың тұжырымдамалық үлгілері қалыптастырылды. Бұл үлгілер инновацияны корпоративтілік тиімділік пен қатар тұрақтылық пен әлеуметтік жауапкершілікті қамтамасыз етуге бағытталған соңғы теориялық трендтерге сүйенеді. Үлгілердің басты ерекшеліктері - тамақ өнеркәсібі саласының ірі бизнес және ШОК арналған сараланған құрылымының болуы. Бірінші үлгіге сәйкес, ірі кәсіпорындар сыртқы және ішкі инновацияық ағындарды басқаруға және стратегиялық ынтымақтастыққа негізделген, Ал ШОК арналған үлгі ресурстық шектеулерді ескере отырып, сырқы ортаның әлеуетіне негізделген желілік интеграцияға бағытталған. Бұл үлгілер тамақ өнеркәсібі кәсіпорындарының ұзақмерзімді бәсекеге қабілеттілікті қамтамасыз ететін инновациялық стратегияларды енгізудің тиімділігін негіздейді. 
8. Жұмыстың практикалық маңыздылығы диссертациялық зерттеу жұмысы аясында ұсынылған құрылымдық сауалнамаға негізделген бағалау әдістемесі, азық-түлік инновацияларының жаһандық индексі, интеграциялық құрылым мен тұрақты ашық инновациялардың тұжырымдамалық үлгілерінің Қазақстанның азық-түлік өнеркәсібіндегі инновациялық стратегияларды әзірлеуде және мемлекеттік реттеу саясатында қолданылу мүмкіндігімен дәлелденеді (Қосымша Г). Нәтижелерді салалық қауымдастықтар мен нақты кәсіпорындардың тәжірибесіне енгізу инновациялық басқару тиімділігін арттыруға ықпал етеді (Қосымша А). 
Жалпы алғанда, диссертациялық жұмыс аясында ұсынылған әзірлемелер тамақ өнеркәсібі кәсіпорындарының инновациялық дамуына және ұзақмерзімді бәсекеге қабілеттілігін қамтамасыз етуге тікелей үлес қосары анық.
Болашақ зерттеулерде диссертациялық жұмыста ұсынған тұжырымдамалық модельдерді Қазақстанның тамақ өнеркәсібінің ірі және шағын кәсіпорындарында енгізу және апробациялау бойынша ғылыми-зерттеу жобаларын әзірлеу, сондай-ақ, олардың енгізу нәтижесінде алынатын тиімділік көрсеткіштерінің әдістемесі арқылы тұрақтылықтың инновациялық нәтижеге әсерін айқындау бойынша зерттеу жұмыстарын жүргізу мақсаты қойылып отыр. 

ҚОСЫМША А

Енгізу актілері

ҚОСЫМША Ә

Кесте Ә.1 – Ғалымдар еңбектеріндегі инновация және инновациялық даму ұғымдарының түсіндірмелері

	«Инновация» ұғымының анықтамалары

	Автор, дерек көзі
	Анықтама

	Baregheh et al., 2009, p. 1334
	Инновациялар – бұл кәсіпорындар нарықта өсу, бәсекелесу және өзгеру мақсатында идеяларды жаңа/жетілдірілген өнім/қызметке немесе процеске трансформациялайтын көп сатылы процесс

	Фатхутдинов Р.А.
Инновациялық менеджмент, 2005, б. 15.
	Инновациялар – бұл басқару объектісін өзгерту және экономикалық, әлеуметтік, экологиялық, ғылыми-техникалық және т.б. түрлі әсерді алу мақсатында жаңашылдықты енгізудің соңғы нәтижесі 

	Шайтан Б.И.
Инновации в АПК…, 2005, с. 207.
	АӨК-дегі инновациялар – бұл жаңа технологиялар, жаңа техника, өсімдіктің жаңа түрлері, малдардың жаңа породалары, өсімдіктерге жаңа тыңайтқыштар мен малдарды қорғаудың жаңа  құралдары, малдарды емдеу дің және аурулардың алдын алудың жаңа тәсілдері, өнді рісті ұйымдастыру, қаржыландыру және несиелендірудің жаңа нысандары, кадрларды даярлау, қайта даярлау және біліктілігін арттырудың жаңа тәсілдері және т.б.

	Райзберг Б.А.
Лозовский Л.Ш.
Стародубцева Е.Б.
Современный экономиче ский…, 1999, с. 136.
	Инновациялар – бұл ғылым мен үздік тәжірибелерді пайдалануға, сондай-ақ бұл жаңашылдықтарды әртүрлі қызмет салаларында қолдануға негізделген техника, технология, еңбекті ұйымдастыру және басқару саласындағы жаңа енгізілімдер. 

	М. Портер (1990, p. 45)
	Салада бәсекелестіктің жаңа немесе жетілдірілген жолдарын қабылдау және ашу арқылы бәсекелестік артықшылықты қалыптастыру әрекеті

	С.Б. Абдыгаппаров
	«Инновация – шаруашылық жүргізуші субъектілермен зерттемелерді, әзірлемелерді ғылыми негізделген идеяларды енгізуді қамтитын, мемлекеттік және нарықтық реттеу арқылы қоғамның өмір сүру деңгейін жоғарылатуға бағытталған нәтижеге жету үдерісі

	Н.А.Барлыбаева
 «Қазақстанның ұлттық инновациялық жүйелері: болашағы мен даму механизмдері» атты монографиясы, 2006 ж. 
	Нарықтық табыстар ең алдымен инновациялық қызметке қатысушылардың жаңаша, креативтік қасиеттеріне байланысты болады. Солай бола тұра, инновация «тех нологиялық секірісте» не болмаса «нарықтық сұранысты туындатушы» да емес, олардың өзара бірлескен қатынасынан пайда болған құбылыс деп түсіндіреді.

	IAASTD, 2009:560
	Агроөнеркәсіптік инновациялар – бұл нақты институционалдық контекстегі көптеген субъектілер, агенттер және мүдделі тараптардық өзара әрекеттесуінің нәтижесі болып табылады. Ауыл шаруашылығы инновациялары үшін ауыл шаруашылықтық зерттеулер мен білімді тарату қаншалықты маңызды болса, нарықтар, басқару жүйесі, сондай-ақ тұтас құндылықтар жүйесіндегі қатынастар да маңызды болып табылады. 



ҚОСЫМША Б

Азық-түлік инновацияларының жаһандық индексі көрсеткіштерінің Сипаттамалары

Санат 1 - Нормативтік-құқықтық база ортасы
1.1.1. Жаңа және жаңашыл азық-түлік өнімдерін мақұлдау мерзімдері
Жаңа және жаңашыл азық-түлік өнімдері тұтынушыларды әлеуетті зиянды заттар мен қоспалардан қорғау үшін тұтыну нарығына шығарылмас бұрын бақылаушы мемлекеттік органдардың мақұлдауынан өтуі тиіс. Жаңашыл азық-түлік өнімінің мақұлдауды алуына кететін уақыт инновацияға әсер етуі мүмкін. Өнімді мақұлдау мерзімдері үкіметтік веб-сайттар арқылы көпшілікке қолжетімді. Әрбүр мақұлдау кезеңі тіркеледі және орташа мән шығарылады. 
Ұзағырақ мақұлдау кезеңдері жаңа өнімдерді шығаруға мүдделі өндірушілер үшін кедергілер туғызатындықтан, инновацияға кедергі келтіру мүмкін. 
1.1.2. Азық-түлік қауіпсіздігін қамтамасыз ету шаралары
Азық-түлік қауіпсіздігін қамтамасыз ету шараларына әр елдің азық-түлік қауіпсіздігі бұзылған жағдайдағы есеп беру құрылымын, ықтимал салдарды және өндіріліп, таратылып жатқан азық-түліктің сапасын қамтамасыз ету үшін қолданылатын хаттамаларды талдау кіреді. Елдер қажет болған жағдайда аудит немесе инспекция сияқты қосымша хаттамаларды енгізуі мүмкін. 
Азық-түлік қауіпсіздігі хаттамаларына қатысты ақпарат үкіметтік веб-сайттар, денсаулық пен қауіпсіздікті бақылау бөлімшелерінің веб-сайттары мен есептері арқылы кеңінен қолжетімді. 
Азық-түлік қауіпсіздігі мен мониторингі инновацияның маңызды аспектісі болып табылады, өйткені тұтынушылар тұтынатын өнімдерінің қауіпсіз, зиянды қоспалар мен ластаушы заттардан ада болуын қалайды. Тиісті азық-түлік қауіпсіздігін қамтамасыз ету шараларын енгізу өндірілетін өнімдердің сапасын арттыруға, сондай-ақ тұтынушылардың азық-түлік өндіруші кәсіпорындарға деген сенім деңгейін көтеруге көмектеседі. Бұл тұтынушылар жаңа өнімдерді сынақтан өткеніне және зиянды материалдарға тексерілгеніне сенімді болғандықтан инновацияға әсер етеді. 
1.1.3. Ашықтық және коммуникация
Әрбір ел ақпараттың ашықтығы тұрғысынан бағаланды, оған азық-түлікті өңдеу заңдары, денсаулық және қауіпсіздік заңдары және тұтынушылар мен өндірушілер үшін маңызды басқа да салалық ақпараттарға қатысты көпшілікке қолжетімді ақпараттың санығ сапасы және өзектілігі кірді. 
Ашықтық үкіметтік веб-сайттардың қолжетімділік ерекшеліктері, соның ішінде қолданылатын тілдер және мәтінді дауыстап оқу немесе мәтінді реттеу сияқты функциялар болуы бойынша бағаланды. 
Коммуникация үкіметтердің азық-түлік қауіпсіздігі немесе өндірісіне қатысты маңызды ақпаратты тарату үшін қолданатын түрлі коммуникация әдістері немесе басқарушы органдардың азық-түлік өндірісіне әсер ететін заңнамаға қатысты шешімдерге азаматтар мен саланың пікірін енгізу негізінде бағаланды. 
Бұл бөлімдегі барлық ақпарат үкіметтік веб-сайттарды жүйелі түрде бағалау және басты беттегі қолжетімділік ерекшеліктерін, сайт карталарын қарау, сондай-ақ байланыс формалары мен қоғамдық қатысу форумдарын іздеу арқылы табылады. 
1.2. Қоршаған ортаны қорғау нормалары
1.2.1. Қалдықтарды басқару және қаптама заңдары
Бұл бөлімде қалдықтарды басқару және қаптамаға қатысты заңдардың басымдығы қарастырылды, соның ішінде өндірушілердің өнімдері өндіру кезінде немесе тұтышушы тұтынғаннан кейін пайда болатын қалдықтарды басқарудағы заңды жауапкершілігі. 
Қаптама және қалдықтарға қатысты заңдар белгілі бір қапталған және өңделген өнімдерге жасауға әсер етуі мүмкін, ал шектеулі қаптама және қалдықтарға қатысты заңдар өндірушілерді қоршаған ортаға неғұрлым тұрақты қаптама және қалдықтарға қатысты заңдар өндірушілерді қоршаған ортаға неғұрлым тұрақты қаптама шешімдерін табу үшін жаңа шешімдер жасауға мәжбүр етуі мүмкін. 
Бұл инновацияға әсер етуі мүмкін, өйткені елдер азық-түлік өнімдерімен жанасатын материалдарға жаңашыл азық-түлік өнімдерін мақұлдау процедурасына ұқсас экологиялық қауіп және денсаулықты бағалау жүргізуді талап етеді. 
Сонымен қатар, көптеген тұтынушылар өздерінің экологиялық ізіне барған сайын көбірек назар аударуда және қоршаған ортагы көбірек ойлай отырып өндіруге ынталандыратын заңдар, өз кезегінде, өнімдердің тұтынулар үшін тартымдылығын арттыруы мүмкін. 
1.2.2. Қоршаған ортаның тәуекелдерін бағалау 
Экологиялық тәуекелдерді бағалау - бұл жаңа және жаңашыл азық-түлік өнімдерін өндіру, шығару немесе тарату өсімдік, жануар және адам денсаулығын қоса алғанда, физикалық ортаға қайтымсыз теріс әсер етуін қамтамасыз ету үшін үкіметтік бөлімшелер енгізген рәсімдер. 
Экологиялық тәуекедерді бағалау көбінесе ұсынылып отырған өнім түріне байланысты болады, ал экологиялық тәуекелдерді бағалауға қойылатын талаптар елге және өнімге байланысты өзгереді. Қатаң Экологиялық тәуекелдерді бағалау ұзағырақ бақылау немесе өтінім беру рәсімдеріне ие болуы мүмкін, ал онша қатаң емес Экологиялық тәуекелдеоді бағалау компаниялардың табиғи ортаға немесе адам, өсімдік немесе жануарлар денсаулығыга қолайсыз зиянды өнімдерді шығаруына немесе жасауына әкелуіне мүмкін.  
Экологиялық тәуекелдерді бағалау тұрақты ақпарат үкіметтік қоршаған орта департаменттері мен веб-сайттар арқылы көпщілікке қолжетімді. Экологиялық тәуекелдерді бағалау денсаулыққа төнетін қауіптерді, сондай-ақ қоршаған ортаға келтірілетін зиянды азайтуға көмектеседі және айқын саясаттардың болуы компаниялардың заңдарды сақтап, қораған ортаны және тұтынушыларды барынша қорғау бойынша әлеуметтік жауапкершілігін орындауын қамтамасыз етеді. 
Санат 2 - Бизнестің бәсекеге қабілеттілігі
2.1. Бизнестің бәсекеге қабілеттілігі
2.1.1. Азық-түлік өнімдерінің экспорты мен импорты
Импортталатын және экспортталатын азық-түлік өнімдерінің саны туралы статистика Массачусетс Технологиялық Институтының орналастырған деректер базасы арқылы көпшілікке қолжетімді. Сауда белсенділігі доллармен есептеледі және келесі сауда салалары тіркелді: азық-түлік өнімдері, көкөністер, жануарлардан алынатын өнімдер және қосалқы өнімдер.
Елдердің импорттайтын және экспорттайтын азық-түлік және сусындар индустриясының елдің сауда деңгейіне (экспортталатын ЖІӨ пайызы) және сауда балансына (экспорт пен импорт арасындағы айырмашылық) қалай үлес қосылатын жаңсы түсінуге болады. 
2.1.5. Тұтыну бағасының индексі (ТБИ)
Тұтыну бағасының индексі белгілі бір тауарлар себетінің бағасын өлшейді және базалық жылмен салыстырғанда инфляцияның көрсеткішін береді. ТБИ жиі елдегі азық-түлік бағасын инфляциясын өлшеу үшін арнайы азық-түлік өнімері бойынша тіркеледі.
ТБИ-ді әдетте үкіметтік статистика департаменттері өлшейді және оны өз веб-сайттарында жылдық көрсеткіштері ретінде ұсынады. Егер ол жерде қолжетімді болмаса, елдің орталық банкі бұл өлшемді ұсынуы мүмкін. 
ТБИ тұтынушы көзқарасынан алғанда азық-түлік нарығының жалпы көрінісін қалыптастыруға үлес қосады. ТБИ-ді басқа елдермен салыстыру да маңызды, бұл инноватордың өз өнімдері үшін салыстырмалы түрде жоғары баға ала алатын жерді анықтауға немесе баға өзгерістері тұрақсыз және олардың бизнесі үшін тұрақты кіріс әкелмеуі мүмкін жерлерді қарастыруға мүмкіндік береді. 
2.2. Капиталды қаржыландыру және несиенің қол жетімділігі 
2.2.1. Үкіметтік гранттар мен несиелер
Бұл бөлім азық-түлік өнімдері мен сусындар өндірісі саласындағы бизнестерге қалыптасқан салалық инновацияны ынталандыру үшін үкіметтік органдар көрсететін қаржылық қолдаудың басымдығын бағалады.
Бұл көрсеткіш қаржыландыру бағдарламаларының қолжетімділігімен, қаржыландырудың қалай бөлінетінімен және үкіметтік қаржыландыру туралы ақпараттың қолжетімділігімен өлшенді. Қаржыландыру туралы ақпарат үкіметтік веб-сайттарға және еншілес дерекқорларға жүгіну арқылы жинақталды. 
Үкіметтік несиелер жиі төмен пайыздық мөлшерлемемен беріледі, бұл инвесторлар үшін қарыз алу құнын төмендетеді. Сонымен қатар, үкіметтік гранттар қолжетімді болған кезде, инноваторлар жеке сектордан аз қарыз алып, бұл қаражатты өз инновацияларын қайта бағыттай алады. 
2.2.2. Тікелей шетелдік инвестициялар (ТИШ)
Тікелей шетелдік инвестиция бір елге түсетін шетелдік капиталдың ағынын қарастырады. Жылдық тікелей шетелдік инвестиция ағыны туралы деректер ЭЫДҰ-да қолжетімді. 
Шетелдік инвестициялар компанияларға қосымша капитал берумен қатар, бұл капиталмен бірге шетелдік қатысудың арқасында экономикалық өсімнің артуы және нарыққа жаңа технологиялардың келуі мүмкін. 
Елдер бойынша салыстыру үшін жан басына шаққандағы тікелей шетелдік инвестиция көрсеткішін жасау мақсатында халық саны туралы деректер алынды.
2.3. Тарату желілері
2.3.1. Жеке сауда белгілері 
Бұл санат елдің азық-түлік сату индустриясында жеке брендтердің бар-жоғын  және олардың өнім көлемі мен бағытына негізделген сәттілігі бағаланды. Деректер компаниялардың веб-сайттарынан қолжетімді болды.
Жеке брендтің сәттілігі инновация қай жерде болатынына әсер етеді. Мысалы, егер жеке бренд сәтті болсағ ол брендтен тыс жаңа өнім нарыққа енуіне кедергі болуы мүмкін. Мұндай жағдайды, инновация жаңа нарыққа кіру арқылы емес, керісінше сол бренд арқылы жүзеге асуы мүмкін. 
2.3.2. Тасымалдау және жеткізу мүмкіндіктері
Бұл санат елдің порттарға, әуежайларға және теміржолдарға қолжетімділігін қарастырды. Жеткізу мүмкіндігі өнімдердің ішкі және халықаралық нарыққа шығуы үшін маңызды.
Елдегі порттардың, әуежайлар немесе теміржолдардың саны елдің жеткізу мүмкіндіктеріне әсер етеді. Тасымалдау туралы ақпаратты көлік агенттіктерінің веб-сайттарынан, үкіметтік веб-сайттардан немесе есептерінен алынды. 
Ірі бәсекелестердің тарату желілері казірдің өзінде қалыптаскан, ал нарыкка еніп жаткан кішігірім инноваторларга оз онімдерін тарату үшін тасымалдау мен жеткізуте қолжетімділік қажет .
Санат 3 - Нарықтың дайындығы
3.1. Окыту және білім беру
3.1.1. Студенттерді ынталандыру
Болашақ студенттерге федералдык гранттардың колжетімділігі олардың жоғары білім (университет, колледж, кәсіптік мектеп немесе шәкіртақы) алу туралы шешімдеріне әсер етуі мүмкін.
Жоғары білім алу құнының өсуіне байланысты, жастар көбінесе білім алу үшін үлкен несиелер алуға мәжбүр болады,  дегенмен федералдык гранттар мен стипендиялар да білімін арттырғысы келетін студенттерге берілуі мүмкін. Гранттар мен стипендиялардың қолжетімділігі туралы ақпарат үкіметтік веб-сайттар және білім департаменттері аркылы табылды.
Оқу акысы төмен және қаржыландыру нұскалары көп елдер азаматтарды жоғары білім алуға ынталандыруы мүмкін, өйткені бұл каржылык ауыртпалықты азайтады. Агроазық-түлік және тағам-сусындар салаларында білікті жұмысшылар, техниктер. технологтар және басқа да білікті мамандар кажет. Осы салаларға катысты жоғары білім немесе оқытуды жалғастыратын студенттердің болмауы болашақта жартылай жұмыспен қамтылуға, өнімділіктің төмендеуіне және инновацияның азаюына әкелуі мүмкін.
3.1.2. Білім берудегі трендтер
Бұл бөлім жоғары оқу орнын бітіргендердің жұмысқа орналасу денгейін және агроазык-түлік пен тағам және сусындар салаларында жұмысқа орналасу үшін талап етілетін білім деңгейін зерттеді.
Жоғары оқу орнын бітіргендердін жұмыска орналасу денгейін үкіметтік веб- сайттардагы (білім департаменті немесе үкіметтің ашық деректер қоймалары арқылы) жұмыспен қамту статистикасын талдау аркылы табуға болады.
Жоғары жұмыспен қамту деңгейі осы секторда мамандарға деген кажеттілікті көрсетеді, сондай-ақ болашақ студенттерді, егер олар оқуды бітіргеннен кейін жұмысқа орналасу мүмкіндігі жоғары деп есептесе, накты салаларда мансапты жалғастыруға ынталандыруы мүмкін.
 Жоғары оқу орнын бітіргендердін жұмысқа орналасу деңгейі көбінесе білім деңгейіне карай бөлінеді. Егер сала ішінде жоғары білімі бар адамдарды жұмысқа алу үрдісі болса, бұл салаға кіруді көздеген адамдар үшін кедергі туғызуы мүмкін, өйткені жоғары білім алу қымбат және ұзак процесс болып табылады.
3.1.3. Кадрларды қайта даярлау
ұл санат мансабын өзгертуді немесе қосымша білім алуды көздейтін тұлғаларды оқытуға бағытталған бағдарламалардың таралуын бағалады. Бұл бағдарламалар олардың мансабын одан әрі дамытуға көмектеседі.
Көптеген жұмыска кайта даярлау бағдарламалары ардагерлерге немесе білім алуға кедергілерге тап болған маргиналды топтардың өкілдеріне бағытталған, дегенмен жұмысқа қайта даярлау бойынша федералдық ынталандырулардың қолжетімділігі елге байланысты өзгереді.
Қайта даярлауды ынталандыру шаралары тұлғаларға қазіргі мансабында ілгерілеуге немесе мансап жолын өзгертуге көмектеседі. бұл көптеген адамдарға мансабында ілгерілеуге мүмкіндік беру арқылы инновацияға әсер етеді.
3.2. Әртүрлілілік және инклюзивтілік
3.2.1. Ынталандыру және жұмыс орында әділ оқыту бағдарламалары
Бұл бөлім азшылыққа жататын жеке тұлғаларға (жергілікті халықтар, нәсілдік азшылық өкілдері, мүгедектер немесе әйелдер ретінде танылатын адамдар) және оқыту, жұмыска қабылдау және сертификаттар алу арқылы әртүрлі жұмыс күшін кұруға белсенді қатысатын бизнестерге арналған жеңілдіктерді қарастырды.
Гранттар немесе мамандандырылған жұмыс орындары сияқты ынталандырулар зерттелді: ынталандырулар, әртүрлілік туралы мәлімдемелер және әділ жұмысқа орналасу мүмкіндіктері туралы ақпарат көбінесе үкіметтік веб-сайттар немесе еңбек департаменті арқылы табылды.
Бұл көрсеткішке бизнестерге арналған ынталандырулар кірді, олар үкіметтік әртүрлілік бойынша оқыту бастамаларының, кемсітушілікке қарсы заңдардың және әртүрлілік мәлімдемелерінің таралуын зерттеді.
Нақты, ашық және оңай қолжетімді кемсітушілікке қарсы заңның болуы азшылық өкілдерінің жұмыс орнында қорғалуын және өз құқықтарын сипаттайтын құжатқа оңай қол жеткізуін қамтамасыз етеді. Үкіметтік әртүрлілік бойынша оқыту бастамалары көбінесе оқуды аяқтаған бизнестерді белгілі бір сертификаттармен марапаттайды. Оқытуға қатысқан бизнестерде тең қарауды немесе басқа да қолдау түрлерін қорғау үшін азшылық топтардың атынан әрекет ететін қызметкерлер топтары болуы мүмкін.
3.2.2. Еңбекақы алшақтығын талдау
Бұл санат саладағы ep және әйел жұмысшылар арасындағы жалақы айырмашылығын зерттеді. Салаға тән жалақы деректері қолжетімді болмаған жағдайда, оның орнына жалпы табыс деректері қолданылды.
Жалақыдағы айырмашылықтар пайызбен есептелді, содан кейін жалпы орташа алшақтықты шығару үшін орташаланды. Агроазық-түлік және тағам және сусындар салаларында жоғары жалақы алшақтығы бар елдер әйелдердің бұл салаға қатысуына кедергі келтіруі мүмкін, өйткені олардың жоғары жалақы алу мүмкіндігі аз болады.
Санат 4 - Зияткерлік меншік және зерттерлеу мен әзірлемелер
4.1. Меншікті қорғау
4.1.1. Патенттік рәсімдер
Патенттер жаңа өнертабыстарды қорғайды, соның ішінде өнімдер, композициялар, машиналар, процестер және осы санаттардағы кез келген жақсартулар кіреді. Патенттер зерттеулер мен әзірлемелерді ынталандырады, өйткені олар инноваторларға шектеулі уақыт ішінде нарықтағы өнімге катысты ерекшелікке ие болады деп сендіреді. Патенттік рәсімдер басқару органы патенттер беруге кететін уақыттың ұзақтығымен, рәсімге байланысты алымдар бар-жоғымен, алым кестелері әртүрлі патенттік өтінімдер үшін жеңілдіктерді қарастырады ма, патенттің қолданылу мерзімімен және кез келген басқа кедергілермен өлшенді. Патент рәсіміне қатысты ақпаратты мемлекеттік веб-сайттардан табуға болады. Көп уақытты алатын патенттік гранттар елдегі инновацияларға кедергілер жасайды, себебі өтінім берушілер патенттік қорғаусыз өнімді нарыққа шығарудан тартынуы мүмкін.
4.1.2. Патенттік қорғау және мониторинг
Патенттер әртүрлі схемалармен, соның ішінде ұлттық және халықаралық реттеушілер мен заңдармен корғалған. Бұл бөлімде патент иелеріне кол жетімді схемалар: патенттерді бақылау және орындау тәсілдері; патенттік құқықтар бұзылған жағдайда кұқыктық қорғау құралдары және оларға қолданылатын санкциялар қарастырылады. Осы параметр аясында мемлекеттік сайттарда кол жетімді ұлттық және халыкаралық схемалар қарастырылды. Патент, егер оны қорғау мүмкін болмаса, инновацияны ынталандырмайды.
4.2. Зерттеулер мен әзірлемелер
4.2.1. Бюджет
Бұл категория үкіметтік деңгейдегі ғылыми зерттеулерге жұмсалатын үкіметтік шығындарға бағытталған. Ғылыми зерттеулерді каржыландыру деректері екі жолмен жиналды: Қаржы жылына арналған бюджеттелген жалпы шығыс ретінде және зерттеушілерге елдер бойынша шығыстардың бірліксіз өлшемін салыстыруға мүмкіндік беру үшін жалпы мемлекеттік шығыстардың пайызы ретінде. Бұл айнымалы азық-түлік зерттеулеріне жұмсалатын шығындарға назар аударды. 
4.2.2. Ұлттық деректер стратегиялары
Деректер Саясаты және Стратегиясы
Елдер үкіметтік үкіметтің ел ішіндегі әртүрлі секторларда қолданылатын деректер саясатын немесе стратегиясын енгізген-енгізбегенін анықтау үшін зерттелді.
Деректер стратегиялары келесі факторлар бойынша бағаланды: стратегияның ауқымы (ол тек үкіметке арналған ба, әлде жеке секторға да тарала ма): стратегияның жарияланған уакыты; стратегияның толықтығы; стратегиядағы іс-әрекет кадамдары және оған қоса бюджеттің болуы; стратегияның ерекше факторлары: соңында, егер қолжетімді болса, қай үкіметтік департамент стратегияға жауапты екендігі.
Деректер стратегиялары сонымен қатар ұсынылуына және қолжетімділігіне (ұзындығы, тілі, графиканы колдануы) карай бағаланды. Құпиялылық зандары деректердің калай жиналуы, қолданылуы және ашылуы керектігін анықтауда маңызды болғанымен, өңдеуге болатын деректердің болуын қамтамасыз ету үшін де деректер стратегиялары манызды.
4.2.3. Құпиялылық туралы заңдар
Деректер инноваторлар үшін маңызды. Деректердің құпиялылық заңдары қандай деректерді қалай жинауға болатынына, сондай-ақ бұл деректердін не үшін қолданылуы немесе қалай бөлісілуі мүмкін екеніне әсер етеді.
Әрбір елдегі деректердің құпиялылық зандары таралуы, аукымы, катандығы және бұзушылыктар үшін айыппұлдар тұрғысынан бағаланды. Деректердің құпиялылык заңдары үкіметтік веб-сайттарда қолжетімді.
Деректердің құпиялылық заңдары инноваторларға тұтынушылар туралы деректерге қол жеткізуге мүмкіндік бере отырып, азаматтардың құпиялылық құкықтарымен теңгерімділікті сақтау арқылы инновацияны колдауы тиіс.


ҚОСЫМША В

Тамақ өнеркәсібі кәсіпорындарының инновациялық әлеуетін, ынтымақтастық дәрежесін және ESG бағытындағы инновациялык басымдылықтарын бағалау бойынша сауалнама сұрактары

«Қазақстан Республикасынын тамақ өнеркәсібі касіпорындарының инновациялык алеуетін жане инновация саласындағы ынтымақтастығын бағалау бойынша сауалнама»
Құрметті әріптестер! Мен, Сейсинбинова Альмира Аскарбекқызы, Л.Н. Гумилев атындағы Еуразия ұлттык университетінің «6D051700б - Инновациялык менеджмент» білім беру бағдарламасының докторантымын. Мен озімнің диссертациялык жұмысым аясында «Қазакстан Республикасындағы тамақ өнеркәсібі кәсіпорындарының инновациялық дамуын басқару» такырыбында зерттеу жүргізудемін.

Сауалнаманың мақсаты - Қазақстан Республикасының тамақ өнеркәсібі кәсіпорындарының инновациялық дамуын баскарудың ағымдағы жағдайы мен болашағын анықтау.
Сауалнама сұрақтары келесі бағыттарды қамтиды:
1. Кәсіпорындардың инновациялық әлеуетін бағалау (ресурстар, технологиялар, кадрлық кұрам, ҒЗТКЖ денгейі).
2. Инновациялық процесс шеңберінде сырткы серіктестермен (ғылыми ұйымдар, мемлекеттік кұрылымдар, шетелдік және жергілікті компаниялар) ынтымақтастық денгейі мен түрлерін зерттеу.
3. Кәсіпорынның Тұрақты даму (ESG) және Ресурстық тиімділік бағытындағы инновациялық басымдықтарын және нақты іс-әрекеттерін бағалау.
Сауалнама нәтижелері инновациялық дамуға әсер ететін негізгі факторларды аныктауға, сондай-ак тамақ өнеркәсібі кәсіпорындарын қолдау және олардын өзара іс- кимыл тетіктерін жетілдіру бойынша ұсыныстар әзірлеуге мүмкіндік береді.
Анкета анонимді болып табылады және алынған барлық деректер ғылыми зерттеу үшін тек жинақталған түрде ғана колданылады. Сіздерден барлык сұрактарга барынша шынайы жауап беруді сұраймыз. Сауалнаманы толтыру шамамен 15 минут уакытынызды алады.

Уакытынызды бөлгенініз және зерттеуге көмектескенініз үшін алғысымызды білдіреміз!

1-бөлім. Негізгі деректер
1.1 Электрондық пошта мекенжайы___________________
1.2 Кәсіпорын атауы_________________
1.3 Сауалнаманы толтырған адамның аты-жөні (міндетті емес)________
1.4 Компаниядағы лауазымы________________
1.5 Аймак атауы (кала/аудан)__________________
1.6 Кәсіпорын канша уакыт жұмыс жасап тұр:
· 1-3 жыл;
· 3-7 жыл;
· 7-12 жыл;
· 12-20 жыл;
· 20 жылдан астам.
1.7 Кәсіпорын көлемі (жұмысшылар саны):
· 10 және одан аз кызметкер;
· 1-50 кызметкер аралығы;
· 51-100 кызметкер аралығы;
· 100-250 қызметкер аралығы;
· 250-ден астам қызметкер.
1.8 Кәсіпорын жеткізу тізбегінің қай деңгейінде жұмыс істейді?
· өндіріс (ауыл шаруашылығы, мал шаруашылығы, балық шаруашылығы);
· өңдеу және қайта өңдеу (өнеркәсіп);
· сату/Маркетинг.
2-бөлім. Кәсіпорынның инновациялық әлеуеті
2.1 Сіздің кәсіпорын стратегиясында инновация қарастырылып, табысқа жетудің негізгі факторларының бірі ретінде бағалана ма? (Иә/Жок/Білмеймін-Жауап беруден бас тартамын).
2.2 Кәсіпорынның Ғылыми-зерттеу және тәжірибелік-конструкторлык бөлім (ҒЗТКЖ немесе R&D) бар ма? (Иә/Жок/Білмеймін-Жауап беруден бас тартамын).
2.3 Кәсіпорын инновациялық стратегия әзірледі ме немесе жүзеге асырды ма? (мақсаттар, іс-шаралар, ресурстар және бюджет анықталған ресми жоспар) (Иә/Жок/Білмеймін-Жауап беруден бастартамын).
2.4 Кәсіпорын нарықтағы жаңа технлогияларды зерттеу жүргізді ме? (Иә/Жок/Білмеймін- Жауап беруден бас тартамын).
2.5 Кәсіпорын ашық инновациялық үдерістерге қатысты ма немесе іске асырды ма? (Иә/Жок/Білмеймін-Жауап беруден бас тартамын).
2.6 Кәсіпорында Инновациялық үлгі, Инновацияны басқару үлгісі немесе Инновацияны баскару жүйесі бар ма? (Иә/Жок/Білмеймін-Жауап беруден бас тартамын).
2.7 Кәсіпорынның зерттеу және әзірлеу жұмыстарына бөлетін шығындары қандай?:
· кәсіпорын табысының 0%-ы;
· кәсіпорын табысының 1-2%-ы;
· кәсіпорын табысының 2-5%-ы;
· кәсіпорын табысының 5%-дан астамы;
· білмеймін-Жауап беруден бас тартамын.
2.8. ҒЗТКЖ қанша пайызы ресурстарды үнемдеуге, энергия тиімділігі немесе қалдықтарды кәдеге жаратуға қатысты процестік инновацияларға бағытталған?:
· 5% немесе одан аз;
· 6-15%;
· 16-30%;
· 31-50%;
· білмеймін-Жауап беруден бас тартамын.
3-бөлім. Платформалар және ашық инновациялық сын-қатерлер
3.1 Бұрын «ашық инновация» ұғымымен таныс болдыңыз ба? (Иә/Жоқ/Білмеймін-Жауап беруден бас тартамын).
3.3 Сіздің ойыңызша, ашық инновация платформалары сіздің кәсіпорныныңдың бизнес моделіне пайдалы бола алады деп ойлайсыз ба? (Иә/Жок/Білмеймін-Жауап беруден бас тартамын).
3.4. Кәсіпорынызды ашық инновация платформаларына қосып, ішкі мәселелерді шешуге дайынсыз ба? (Иә/Жок/Білмеймін-Жауап беруден бас тартамын).
3.5 Егер компаниянызды ашық инновация платформаларына қосу туралы ойласаңыз, қай үлгі көбірек пайда әкеледі деп есептейсіз?
· «Сырттан-Ішке» моделі (сырттан білім мен технология алып, оны бизнеске қолдану).
· «Іштен-Сыртқа» моделі (өз білімін экспорттау, басқа компанияларға шешім ұсыну).
· аралас модель.
· білмеймін-Жауап беруден бас тартамын.
4-бөлім. Сыртқы серіктестермен ынтымақтастық: Клиенттердің қатысуы 
Бағалау шкаласы: 1 компания жағдайына мүлдем сәйкес келмейді, 5 компания жағдайына толық сәйкес келеді. 
4.1 Біз клиенттерімізбен тұрақты байланыста боламыз және олардың берген акпаратын өндірістік үдерістерге енгіземіз (1-5-Білмеймін/Жауап беруден бас тартамын).
4.2 Біз инновациялық үдерістерге клиенттерімізді тікелей тартамыз (1-5-Білмеймін/Жауап беруден бас тартамын).
4.3 Біз клиенттермен тиімді қарым-қатынас орнатып, олардың қажеттіліктеріне сәйкес технологияларды қолдана отырып шешімдер енгіземіз (1-5-Білмеймін/Жауап беруден бас тартамын).
4.4 Біз қазіргі және әлеуетті клиенттер туралы көбірек ақпарат алу үшін тұрақты түрде нарықтық зерттеулер жүргіземіз (сауалнамалар, мақсатты топтар талдауы және т.б.).
(1-5-Білмеймін/Жауап беруден бас тартамын).
5-бөлім. Сыртқы серіктестермен ынтымақтастық: Жеткізушілердің қатысуы
5.1 Біз жеткізушілерімізбен тұракты байланыс орнатып. олардың технологиялық жетістіктері туралы толық ақпарат аламыз (1-5-Білмеймін/Жауап беруден бас тартамын).
5.2 Біз жаңа өнімдер әзірлеу немесе процестерді жетілдіру үдерістеріне жеткізушілерімізді белсенді түрде тартамыз (1-5-Білмеймін/Жауап беруден бас тартамын).
5.3 Жеткізушілер біздің өнімді әзірлеу мен операциялық процестерімізде маңызды рөл атқарады (1-5-Білмеймін/Жауап беруден бас тартамын).
5.4 Біз өнім әзірлеу, процесс жетілдіру немесе технологияларды тиімді сатып алу үшін жеткізушілермен ҒЗТКЖ саласында ынтымақтасамыз (1-5-Білмеймін/Жауап беруден бас тартамын).
6-бөлім. Сыртқы серіктестермен ынтымақтастық: Бәсекелестердің қатысуы
6.1 Жаңа өнімдер немесе технологиялық жетілдірулер әзірлеуде біз таңдалған бәсекелестермен бірігіп жұмыс істейміз, осылайша шығындарды бөлісіп, процесті жылдамдатамыз (1-5-Білмеймін/Жауап беруден бас тартамын).
6.2 Біз егер ол негізгі немесе кұпия білімге катысы жоқ болса бәсекелестермен ҒЗТКЖ бойынша ынтымақтасамыз (1-5-Білмеймін/Жауап беруден бас тартамын).
6.3 Біз бәсекелестермен ақпарат алмасамыз және бенчмаркинг жүргіземіз, осылайша соңғы технологиялық даму мен трендтерден хабардар боламыз (1-5-Білмеймін/Жауап беруден бас тартамын).
7-бөлім. Сыртқы серіктестермен ынтымақтастық: Университеттердің қатысуы
7.1 Біз университеттермен тұрақты ҒЗТКЖ ынтымақтастық орнатып, жаңа технологиялар мен өнімдерді бірлесе әзірлейміз немесе өндірістік, логистикалық, ұйымдастырушылық процестерді жетілдіреміз (1-5-Білмеймін/Жауап беруден бас тартамын).
7.2 Біз университеттермен тұрақты байланыс орнатып, бизнесімізге қатысты жаңа технологиялық өнертабыстардан әрқашан хабардар болып отырамыз (1-5-Білмеймін/Жауап беруден бас тартамын).
7.3 Егер өнім әзірлеу процесінде немесе логистикада технологиялық қиындықтарға тап болсак, біз шешім табу үшін университеттермен тығыз жұмыс жасаймыз (1-5-Білмеймін/Жауап беруден бас тартамын).
7.4 Университеттермен ақпарат алмасу және технологияны трансферттеу процесі компаниямыз үшін маңызды (1-5-Білмеймін/Жауап беруден бас тартамын).
8-бөлім. Сыртқы серіктестермен ынтымақтастық: Тәуелсіз сарапшылардың қатысуы
8.1 Біз жана өнімдерді әзірлеу немесе логистикалық/операциялық процестердегі технологиялық мәселелерді шешу үшін тәуелсіз сарапшылармен (қоғамдық ғылыми- зерттеу институттары, инженерлік кеңесшілер, технологияға маманданған компаниялар және т.б.) шарттық негізде жұмыс істейміз (1-5-Білмеймін/Жауап беруден бас тартамын).
8.2 Біз инновациялық процестерде (өнімдер, процестер, ұйымдастырушылық жақсартулар) тәуелсіз сарапшылармен тұрақты байланыс орнатамыз (1-5-Білмеймін/Жауап беруден бас тартамын).
8.3 Жана өнім әзірлеу контекстінде біз арнайы білімдері бар мекемелермен (институттар. кеңесшілер, маманданған компаниялар және т.б.) бірлесіп жұмыс істейміз (1-5-Білмеймін/Жауап беруден бас тартамын).
8.4 Тәуелсіз сарапшылармен білім алмасу біздің компания үшін маңызды (1-5-Білмеймін/Жауап беруден бас тартамын).
9-бөлім. Нәтижелерді өлшеу: Инновациядағы нәтижелілік
9.1 Біз жаңа және инновациялық өнімдерді нарыққа шығарамыз немесе жаңа операциялық ұйымдастырушылық процестерді саладағы басқа компанияларға қарағанда жиірек енгіземіз (1-5-Білмеймін/Жауап беруден бас тартамын).
9.2 Біздің нарықта кәсіпорынымыз инновациялық өнімдерімен және процестерімен танымал (1-5-Білмеймін/Жауап беруден бас тартамын).
9.3 Біздің жаңа өнімдеріміз бұрынғыларынан едәуір ерекшеленеді (1-5-Білмеймін/Жауап беруден бас тартамын).
9.4 Өнімдер портфеліндегі жаңа және инновациялық өнімдердің үлесі бәсекелестерімізбен салыстырғанда айтарлықтай жоғары (1-5-Білмеймін/Жауап беруден бас тартамын).
9.5 Біз жаңа нарықтарға бәсекелестерге қарағанда жиірек шығамыз (1-5-Білмеймін/Жауап беруден бас тартамын).
9.6 Жаңа және инновациялық өнімдерден түсетін сатылым үлесі бәсекелестермен салыстырғанда айтарлықтай жоғары (1-5-Білмеймін/Жауап беруден бас тартамын).
10-бөлім. Нәтижелерді өлшеу: Инновацияға бейімділік
10.1 Компания соңғы рет негізгі қызметіне жаңа технологияны қашан енгізді?
· 1 жылдан аз уақыт бұрын;
· 1-2 жыл аралығында;
· 2-3 жыл аралығында;
· 3-5 жыл аралығында;
· 5 жылдан астам уақыт бұрын;
· білмеймін Жауап беруден бас тартамын.
10.2 Компания соңғы рет жаңа өнімді қашан нарыкка шығарды?
· 1 жылдан аз уақыт бұрын;
· 1-2 жыл аралығында;
· 2-3 жыл аралығында;
· 3-5 жыл аралығында;
· 5 жылдан астам уақыт бұрын;
· білмеймін Жауап беруден бас тартамын.
10.3 Компания соңғы рет ұйымдық құрылымын қашан өзгертті?
· 1 жылдан аз уакыт бұрын;
· 1-2 жыл аралығында;
· 2-3 жыл аралығында;
· 3-5 жыл аралыгында;
· 5 жылдан астам уакыт бұрын;
· білмеймін Жауап беруден бас тартамын.
10.4 Компания соңғы рет тарату немесе маркетинг арналары жүйесін кашан өзгертті?
· 1 жылдан аз уакыт бұрын;
· 1-2 жыл аралығында;
· 2-3 жыл аралығында;
· 3-5 жыл аралығында;
· 5 жылдан астам уакыт бұрын;
· білмеймін Жауап беруден бас тартамын.
10-бөлім. Тұрақты даму және ресурстық тиімділік
Төмендегі мәлімдемелер мен сұрақтарға өз кәсіпорныңыз үшін ең сәйкес келетін жауапты таңдаңыз. 
Бағалау Шкаласы Сипаттама (Нақты Іс-әрекетке Негізделген) 5Белсенді түрде жүзеге асырылуда (Нақты жобаларга каржы бөлінген) 4Жоғары басымдык (Жақын арадағы жоспарларға енгізілген). 3 Орташа басымдық (Мүмкіндік ретінде қарастырылуда). 2Төмен басымдық. 1. Мүлдем басымдық берілмейді.
11-бөлім. Экологиялық тұрақтылык (Е)
11.1. Экологиялык міндеттерге бағытталған инновациялық басымдыктар (Г.1-кесте).

Кесте Г.1 – Сіздің кәсіпорныныз келесі экологиялық міндеттерді шешуге бағытталған инновациялық жобаларға қаншалықты жоғары басымдық береді?

	Экологиялык міндеттер
	Басымдылық деңгейін бағалаңыз (1-5)

	Өндіріс қалдыктарын/қосалқы өнімдерін (мысалы, қауыздар, сарысу) қайта өңдеу немесе азайту бойынша инновациялар.
	5
	4
	3
	2
	1
	Б/ЖББТ

	Су тұтынуды оңтайландыруға және қысқартуға бағытталған технологиялық шешімдер
	5
	4
	3
	2
	1
	Б/ЖББТ

	Энергия тұтынуды төмендету  немесе жанартылатын энергия көздеріне (ЖЭК) көшу бойынша инновациялық жобалар.
	5
	4
	3
	2
	1
	Б/ЖББТ

	Экологиялык таза (мысалы, биоыдырайтын) қаптамаға көшуді қамтамасыз ететін инновациялар.
	5
	4
	3
	2
	1
	Б/ЖББТ



11.2. Қоршаған Ортаны Қорғауға арналған ишық инновациялар
- Сіздің кәсіпорнынызда экологиялык ізіңізді азайту үшін сырткы (ашық) инновациялык шешімдерді (стартаптар. ҒЗИ) іздеуге арналған арнайы бағдарламалар бар ма? (Иә, Жоқ. Білмеймін /Жауап беруден бас тартамын)
12-бөлім. Әлеуметтік тұрактылык (S) 
12.1 Әлеуметтік инновациялар және жауапкершілік (Г.2-кесте)



Кесте Г.2 – Сіздің кәсіпорныныз келесі әлеуметтік міндеттерді шешу үшін инновацияларды қаншалықты жоғары басымдыкпен колданады? 

	Әлеуметтік міндеттер 
	Басымдылық деңгейін бағалаңыз (1-5)

	Еңбек қауіпсіздігін жэне жұмыс  сапасын арттыруға бағытталған инновациялық жобалар
	5
	4
	3
	2
	1
	Б/ЖББТ

	Жергілікті кауымдастықтың дамуына  үлес косатын инновациялык серіктестіктер
	5
	4
	3
	2
	1
	Б/ЖББТ

	Шикізат пен дайын өнімнің шығу тегінің және өңделуінің ашықтығын арттыратын технологиялық шешімдер
	5
	4
	3
	2
	1
	Б/ЖББТ



13-бөлім. Басқару және инвестициялық дайындық (G) (Қосымша Г.3)

Кесте Г.3 – Кәсіпорын жақын үш жылда ESG-есептілікті (немесе тұракты даму туралы есепті) енгізуді немесе жариялауды жоспарлайды ма? (Иә, Жок; Білмеймін Жауап беруден бас тартамын)

	Әлеуметтік міндеттер 
	Басымдылық деңгейін бағалаңыз (1-5)

	Кәсіпорын басшылығы тұракты технологияларға сыртқы серіктестермен (стартаптар. ҒЗИ) бірлескен инвестиция салуға қаншалықты дайын?
	5
	4
	3
	2
	1
	Б/ЖББТ



Сауалнамаға қатысқаныңыз үшін рахмет!

Тамақ өнеркәсібінің жалпы өнеркәсіптегі үлесі, %	9,7
8,2
8,5
9,3
9,0

18,3

2020	2021	2022	2023	2024	2020	2021	2022	2023	2024	

2020	2021	2022	2023	2024	2952	3016	3309	3445	3536	орта	
2020	2021	2022	2023	2024	124	129	136	142	147	ірі	
2020	2021	2022	2023	2024	60	70	69	71	70	

AKT O BHEJIPEHUUA
Pe3yJIbTaToB THCCEPTAUHOHHOrO HecseaoBanusi CelicHHOHHOBOI
Aabmupser Ackapoexosusl B KasHUN nepepadaTtbiBaloLIei 1
NHLIEBOH MPOMBILLJIEHHOCTH

Hacrosmii AKT MOATBEPIKIAET, 4TO Ppe3yJIbTaThl
JIUCCEPTALIOHHOTO HCCIIe/IOBaHUS CeltcuHOHHOBOIA ANBMHUpPBI
AckapOeKOBHbI Ha TeMy «YTpaBleHHe HHHOBAIHOHHBIM pa3BUTHEM
IPEANPUATHIL MUILEBOH NPOMBIIUIEHHOCTH B PecryGiike Kazaxcram»
(crenens noktopa dunocodun PhD mo cremmansroctn 6D051700-
«MHHOBALMOHHBIH MEHEDKMEHT)) GbLTH yCTIeNHO BHEAPEHb! B MPaKTHKY
CTPaTernyecKoro TTAHUPOBAHHUSI Kazaxcranckoro Hay4HO-
HCCIIEIOBATENBCKOTO  MHCTUTYTAa — IepepabaThlBaloliell ¥ NHUIeBoil
TIPOMBIIIEHHOCTH.

Tpenmer BHEJIPEHHS BKJIIOYAIT Metoauky OLICHKH
MHHOBALMOHHOTO IIOTEHLHMAlla M CTENeHH OTKPBITOCTH, a TaKxke
S1eMeHThI KoHIenTyanbHoi Moieny yeToiaiBbIX OTKDBITBIX HHHOBALIMH.

OCHOBHO# IIe/IBI0  BHEJIPEHUS CTANO MOBBILICHHE PBIHOYHOMN
OPHCHTALMH  HAYYHBIX  HCCIENOBAHMH M CTPYKTypHpOBAaHHE
sddexruBHOrO B3aMMOJIEHCTBUS C cyOBeKkTamMu MHIIEBO#
npoMslnieHHocTH Kasaxcrana.

Bresperne MeTONMKH OLEHKM WHHOBAIMOHHOIO MOTEHIMANA M
CTCNICHH  OTKPBITOCTH ¥ KoHuUenTyanbHON Monenu —yCTOMUHBBIX
OTKPEITBIX MHHOBAIIMH 3aK/Ia[bIBAET TIPOUHYI0 OCHOBY IS CIIEYIOLIHX
KIIIOYEBBIX HAIpaBIIeHUH cTpaternyeckoro passurus KasHUU [T

- Henpepeioe  ympaBnenne — moprgenem  uHHOBaIii:
Ilnanupyercst peryispHOe HpUMEHeHHEe METOZMKH s TIPOBEACHHS
CTPaTerMieCcKoro ayluTa Hay4HO-HCCIEeN0BaTeIbCKUX IIPOEKTOB. ITO
TIO3BOJIMT HA IOCTOSHHOH OCHOBE MICHTH(WUMPOBATH W BBIBOAUTH HA
PBIHOK  HEBOCTpeGOBAaHHBIE pa3pabOTKM  (AKTHBM3ALMSA HCXOMIAIIErO
TNI0TOKa MHHOBALMI), a TaKkke 3a0JIArOBPEMEHHO OLIEHHBATH FOTOBHOCTD
HMuctutyra Kk  TpaHCepy — BHEWHHX — IepefOBBIX  TeXHONOIHH
(omTHMM3ALMA  BXOASmETO MOTOKA) B MEePCIIeKTUBHBIX  00JacTsX,
BKIIOYAs pa3sBUTHE (YHKIMOHATBHOTO MHMTAHMS M GE30TXOMHOM
TepepabOTKHU CeNbCKOXO3SHCTBEHHOTO ChIpBSL.

- VKpeIuleHHe pBIHOYHOrO naprHepcTBa: MHCTHTYT HPOJOIKHUT
PasBUTHE CBOCTO CTATyCa AKOPHOIO HAY4HO-HCCIIE[OBATEILCKOTO EHTpA,
HCTIONE3yst  SnemMenThl  KoHuentyanbHOW Momenu ans  yriy6rienus
COTpYHHYECTBA c KPYITHBIMH NPEeANPUATHIMA OTpaciIH.

CTpaTernueckuii IaH BKJII04YaeT GOPMUPOBAHHUE LENeBBIX, IPHKIAIHBIX
nporpamM  HHMOKP  uckmoynTenbHO B OTBET Ha  KOHKPETHO
chOpMYIUPOBAaHHBIA pBIHOYHEI CIIpoc, ofecreunBas TeM CaMBIM
OpsiMOe  KOMMep4ecKoe NPUMEHEHHME Hay4yHBIX  pe3yJlbTaToB M
MOBBIIIEHHE YCTOHYMBOCTH BCEH MUIEBON TPOMBILIIEHHOCTH.

TakuM 06pa3oM, IIOATBEPXKAACTCs BBICOKAs HAYIHO-IIPAKTHYECKast
3HAYUMOCTh ~ pa3paGOTaHHBIX  IIOJNIOXKEHHH ULl MOBBILIEHUS
9((}EeKTUBHOCTH, PHIHOYHON OpHUEHTAllMH W YCTOWYMBOILO Da3BHTHS
Hay4YHO-TIPOU3BOACTBEHHOM nesrenbHocTy KasHWM ITIIIT.

TIpencenarens npasnenus “KazHHI a30aeB XK.3.

Celicuntunona Anuswupa Ackapfexommamsin <Kamkeran PeenyGankacuniaarsi
TAMAK OHEPKOCIO] KOCHNOPLAILIADLINMI MIHOBALIALIK MYl GACKADY»
TAKLIDHGLNIATE AHECCPTANILI 1epTTeY ROTAEEDiN

«May.tin, Ulapya KomaaMFLILIL KLMEriNE enriny akticl

Ocu Axriven issenyui CelicunGunosa AmwupaAckapSexommansin
aacran  PecnyGuKacuiians  TaNaKk  oneprocibl  Kacinopumapeb
HORISIIIK TaYb GACKAPY) TANHDHOWHIAN WGCCPTAIUAT CpTTeYinin
omikeepi “Mayair” LIK-Hein KueTiHc enrisiareii pactaa,

iy nowi: Taviak onepociOi KHIOpHILIGPAINHIN HHHOBATLK ey
KOMHE HIHOBARIAPFS QUMK ACATEHin Garaay SaicTeNeci enrisiaai

Eury wakcars oMoy KA munosaisni. saisansria i
AT PP, WAHORAILIATIK IPOLCCTET] T3 AEPIGP.I» WLIKTZY NG CHPTKI
CepiKTECTEpNEH 03P c-KHNLLIAHA Gachin GarsTTapin Gesriey

Onictewen xonmany namrRecine:

1. “Moyain” IR SrMAInS WORIUAIK KT Aenreli
Guranaus, Opn llapya xoxwMAI WP ARG | caTaCHIIAN
RYSMPETTIANTE N ACTICIEY i ANbIKTayFa My kil Gepa

2 Moyair® MK weorwik  eyerivin  npouii
KUIWITACTIPULLIb, ONWIK HCTISiIC RAOISNTH KGHFIPTY HoNe TEPEORILIN
OuaTyra winecTuuns cary Gonirine can ary  CpuTerMACH Ty
lcharruan canacun Gassuraytom Kawa wylecin enriny yuin cupris
COPAIUNATADN TApTY KEKCTTLIC Nerisient, 0¥ UpYAIILTKTIN wexTey
PecypeTapm THiipex Goyre Knaz erti

Korapuuta aTUIFLPINN HErINS, WHROBLTS ieyeTri one
HORIRTAPFA ANKTHK SeHrelin GaF1AY ATICTENECH MPAKTHKATHK M
Gap cresini wone «Moyain LIK-1a om 3pi KOLIHYTA YEUMMIITIAN
pacratam.

Customers | Suppliers | Competitors | Universities | Independent | Innovation
Experts | Performance
n20%Top 383 415 260 330 343 118
mAverage 284 305 204 212 258 259
20%Low| 175 205 140 115 135 116

Figure 9. Comparative study of companies with the best and worst results.

